
स्वाधीनता । 


हिन्दी-प्रग्थ-रत्नाकर-सीरीजका पहला प्रन्थ | 


स्वाधीनता । 


प्रसिद्ड तक्त्ववेत्ता जान सठुअटे मिलके 
अगरेजी ग्रन्थका अनुवाद । 


जा च७ अआ क  ,» » ३ «हु आशा 


अनुवादक--- 
सरस्वती-सम्पादक 
पं० महावीरप्रसाद द्विवेदी । 





प्रकाशक 
हिन्दी-ग्रन्थ-रत्नाकर कायोलरूय, बम्बई । 


न्‍ समाज जनक नमन फेस कम व ३ पर्वत सता कवर: अ+क५० मनन. 


माघ,- १९७७ वि० । 
जनवरी, १९२१ | 





द्वितीयाबृत्ति । ] [ मूल्य दो रुपया । 


जिलल्‍्द सहितका २॥) रु० । 


प्रकाशक--- 
नाधूराम प्रेमी, 
हिन्दी ग्रन्थ-रल्लाकर कार्योलय, 
हीराबाग-बम्बई । 


मुद्रक, 
एम्त, एन्‌, कुलकर्णी, 
कनोटक प्रेस, 
४१४ ठाकुरद्वार, बस्थहे । 


2286%०*कहक, 


मल 





हावीरप्रसाद दिवेदी- 


पष्डित म 

समपेण । 
मातृभाषाके परमप्रेमी, श्रीनगर, पुनियाके अधिपति, 
साहित्यसरोज, कविकुलचन्द्र, कुमार श्रीकमछा- 
नन्‍्दर्सिह बहादुके करकमलोंमें प्रातद्ध 
प्रन्थकार जॉन स्टुअर्ट मिलकी “ लिबर्ठी 
नामक पुस्तकक्रा यह हिन्दी अनु 
वाद सादर समर्पित हुआ । 


अनुवादक । 


हा उ ४2७७##४७--७छछ#७: 


अभिनव वक्तव्य । 
व्-ज््ल्ा नचनचन-ः 


नागपुर की हिन्दी -ग्रन्थ-प्रकाशक मण्डलीने इस पुस्तक का पहला संस्ऋ- 
रण १९०७ इंसवी में निकाला । वह संस्था इसका दूसरा संल्करण भी शीघ्र 
ही निकालने जाती थी कि देवयोग से वह असमय में ही अस्तन्नत हो गई। 
इससे, तथा ओर भी कुछ कारणोंसे, इसकी दूसरी आन्रत्ति निकालने का काम 
कुछ समय तक स्थगित रहा । बम्बई के हिन्दी-ग्रन्थ-रत्नाकर कार्यो- 
लय को जब हमने इसके प्रक्राशन की अनुमति दी, तब इसका अगला 
संस्करण कहीं १९१२ ईसवी में जाकर श्रकाशित हुआ। उसकी समध्त 
अतियाोँ समाप्त हुए बहुत समय हो गया । इससे सूचित है कि इस 
पुस्तककी कदर छोगों ने की है; उन्हें इसका विषय, ओर इसके 
विचार उपयोगी ज्ञात हुए हैँ । समय ने भी पलटा खाया दे। देशमें सर्वत्र 
जागृतिने अपने पेर जमाये हैं । दूसरों को हानि पहुँचाए बिना अपने 
मनमाने काम करने ओर जी की बात खोलकर कह देने का मद्दत्व अब प्रायः 
सभी शिक्षित जनों की समझ में आगया है । राजनीति की जिन जटिल सम- 
स्याओं की समालोचना इस पुस्तक में प्रसज्ञवश आ गई हे उनकी भी चचो 
इस समय इस देश में खूब हो रही है । अतएवं ऐसे समय में इस पुस्तक का 
यह तीसरा संस्करण अच्छे अवसर पर निकाला जा रहा हैं । आशा है, हिन्दी 
पुस्तकों के प्रेमी पाठक इसका भी पुवेवत्‌ आदर करने की कृपा करेंगे । 


हिन्दी के सोभाग्य से मिल्साहबकी अन्य भी दो महत्त्वपूर्ण पुस्‍्तकों का 
अनुवाद हिन्दी में प्रकाशित हो गया है | उन के नाम हैं--( १ ) ब्रियों की 
पराधीनता ( 5पा)]०८४०० रण ५४४०४घ०7 ) और ( २ ) प्रतिनेधिस ताऋ 
शासनप्रणाली ( २०|॥2567040ए९ (४0एट/थ7रप८॥६ ) 


[3] 


दोलतपुर, रायबरेल पे ड्ि 
दोलतपुर, रायबरेली महावीरप्रसाद छि्रेदी । 


१० जनवरों १९२१. 


मिलका जीवन-चरित । 

४ स्वाधीनता ? इस सीरीजका पहछा और मिलका जीवन-चरित 
दूसरा ग्रन्थ है। एक तो ये दोनों दो भिन्न लेखकोंके लिखे हुए ग्रन्थ 
हैं और दूसरे सीरीजके सब ग्रन्थ जुदा जुदा ही प्रकाशित हुए हैं। 
अत एवं अबकी बार जीवन-चरित इसके साथ न रखकर जुदा 
छपाया गया है। यह कहनेकी आवश्यकता नहीं कि मिलका जीवन- 
चरित बहुत ही सच्चा और शिक्षाप्रद है। अतः जिन सजनोंको चाहिए 
बे उसे अछूग मैंगा सकते हैं। मूल्य ॥#) 

-“अकाशक । 


2:(७00७४७४४ “७५७४-६9 
। 
|| 


भूमिका । 


हे 


इंग्लैंड में जान स्टुअर्ट मिल नामका एक तत्त्ववेत्ता हो गया है । उसे मरे 
अभी सिर्फ ३१ वर्ष हुए । उसने कई अच्छी अच्छी पुस्तकें लिखी हैं । उनमें 
से ए का नाम “ लिबर्टी ? ( त॥72779 ) है। यह पुस्तक उसी " लिबर्टी ” 
का अचुवाद है। 

मिलका जन्म २० मई सन्‌ १८०६ को हलन्दन में हुआ। उसका पिता, 
जेम्स मिल, भी अपने समय में एक प्रसिद्ध तत्त्ववेत्ता था। जिस समय जान 
स्टुअर्ट मिल की उम्र कोई १३ वर्ष की थी उस समय उसके बाप को ईस्ट 
इंडिया कम्पनी के दफ्तर में एक जगह मिली । वहाँ उसे इस देश की अने+क 
बातें मालूम हुईं और सेकड़ों तरह के कागज-पत्र ओर ग्रन्थ देखने को मिले | 
उनके आधार पर उसने भारतव्धे का एक बहुत अच्छा इतिहास लिखा। यह 
इतिहास देखने लायक हे । 

मिलके पिता ने मिल को किसी स्कूल या कालेज में पढ़ने नहीं मेजा। उसने 
खुद उसे पढ़ाना शुरू किया । जब तक उसने पढ़ाने की जरूरत समझी तब 
तक वह उसे बराबर पढ़ाता रद्दा । तीनवर्ष की उम्र में मिल ने ग्रीक भाषा की 
वर्णमाला सीखी । आठ वर्ष की उम्र में उसने इस भाषा में थोड़ा सा अभ्यास 
भी कर लिया; बहुत से गद्य-प्रन्थ उसने पढ़ डाले । आठवें वर्ष मिल ने लेटिन 
सीखना शुरू किया । कुछ दिन बाद अंकगणित, बीजगणित ओर रेखागणित 
भी वह सीखने लगा। बारह वर्ष की उम्र में मिलक्रो ग्रीक और लैटिन का 
अच्छा ज्ञान हो गया । वह छेटो और अरिस्टाटल के गहन ग्रन्थ भच्छी तरह 


र्‌ 


समझने लगा | दिल बहलाने के लिए वह इतिहास ओर काव्य भी पढ़ता था 
ओर कभी कभी कविता भी लिखता था। पोप का किया हुआ “ इलियड ? का 
भाषान्तर उसे बहुत पसन्द आया । उसे देख कर वह छोटी छोटी कवितायें 
लिखने लगा । इससे मिल को शब्दों का यथास्थान रखना आ गया । पद्य-रचना 
के विषय में मिल के पिताने पुत्र कौ प्रतिकूलता नहीं की । यह काम उसकी 
अनुमति से मिल ने किया। 

मिल को अपनी हमजोली के लड़कों के साथ खेलना कूदना कभी नसीब 
नहीं हुआ । उसने अपना आत्मचरित अपने हाथसे लिखा है | उसमें एक जगह 
वह लिखता है कि उसने एक दिन भी “ क्रिकेट ” नहीं खेला । लड़कपन में 
यद्यपि वह बहुत मोटा, ताजा ओर सबल नहीं था; तथापि वह इतना दुबला 
ओर शक्तिहीन भी न था कि उसके लिखने पढ़ने में बाधा आती । जब वह 
तेरह वर्षका हुआ तब उसके बाप ने उसे विशेष गम्भीर विषयों की श्षिक्षा देना 
आरम्भ किया । ग्रीक, लटिन और अँगरेजी भाषाओंमें तत्त्वविय्या ओर तकेशाद्न 
पर अनेक पुस्तकें उसने पढ़ डाीं। उसका बाप रोज बाहर घूमने जाया करता था। 
अपने साथ वह मिलको भी रखता था । राहमें वह उससे अनेक प्रश्न करता 
जाता था | जो कुछ वह पढ़ता था उसमें वह उस की रोज परीक्षा लेता था । 
जो चीज बाप पढ़ाता था उसका उपयोग भी वह पुत्रत्ों बतला देता था। 
उसका यह मत था कि जिस चीज का उपयोग माद्धम नहीं उसका पढ़ना ही 
व्यर्थ है । तर्कशाशत्र अथोत्‌ न्याय, ओर तत्त्वविद्या अथोत्‌ दशनशाज्र, में मिल 
थोड़े ही दिनों में प्रवीण हो गया। किसी ग्रन्थकार के मत या प्रमाणको कुबूल 
करने के पहले उसकी जाँच करना मिल को बहुत अच्छी तरह आ गया। दूसरों 
की प्रमाणशंखलामें वह बडी योग्यता से दोष हूँढ निकालने लगा। यह बात 
सिर्फ अच्छे नेयायिक्र और दाशनिक पण्डितों ही में पाई जाती है। क्योंकि 
प्रतिपक्षी की इमारत को अपनी प्रबल दलीलों से ढहाकर उसपर अपनी नई 
इमारत खड़ा करना सब का काम नहीं । खण्डन मण्डन की यह विलक्षण रीति 
मिलको लड़कपन ही में सिद्ध हो गईं। इसका फल भी बहुत अच्छा हुआ। 
यदि थोड़ी उम्र में ही उसकी तर्कंशक्ति इतनी प्रबल न द्वो जाती तो वह वयस्क 
होने पर इतने अच्छे ग्रन्थ न लिख सकता । मिल के घर उसके पिता से मिलने 
अनेक विद्वान्‌ आया करते थे। उनमें परस्पर अनेक विषयों पर बाद- 
विवाद हुआ करता था | उनके कोटिक्रमको मिल ध्यानपूर्वक सुनता 


डे 


था । इससे भी उसे बहुत फायदा हुआ; उसकी बुद्धि बहुत जल्द 
विकसित हो उठी और बड़े बड़े गहन विषयों को वह समझ लेने लगा। 
बाप की सिफारिश से मिलने छेटो के ग्रन्थ बहुत विचारपूर्वक पढे । इतिहास, 
राजनीति और अर्थशात्र का भी उसने अध्ययन किया । चोदह पन्द्रह 
वर्ष की उम्र में उसका ग्ह-शिक्षण समाप्त हुआ । तब वह्द देश-पय्येटन के लिए 
निकला। फ्रांस की राजधानी पेरिस में वह कई महीने रहा । यात्रामें उसे बहुत 
कुछ तजरुबा हुआ । कुछ दिन बाद, घूम घामकर, वह लन्दन लोट आया । 
तबसे उसकी यथानियम दिक्षा की समाप्ति हुईं। जितनी थोड़ी उम्र में मिल ने 
तर्क और अर्थशात्र आदि कठिन विषयों का ज्ञान प्राप्त कर लिया उतनी थोड़ी 
उम्र के ओर लोगोंके लिये इस बात का होना प्रायः असम्भव समझा जाता है। 
सत्रह वर्ष की उम्र में मिल ने इंडिया हाउस नामक दफ्तर में प्रवेश किया । 
वहाँ उसकी उन्नति क्रम क्रम से होती गई । अन्त में वह एगूजामिनर के दफ्तर 
का सब से बड़ा अधिकारी हो गया । पर १८५८ ईंसवी में, जब ईस्ट इंडिया 
कम्पनी दृटी तब, यद्ट दफ्तर भी दृट गया | इसलिए मिल को नोकरी से अछूग 
होना पड़ा । कोई २५ वर्ष तक उसने नोकरी की । नोंकरी ही की ह्वालत में 
उसने अनेक उत्तमोत्तम ग्रन्थ लिखे। उस का मत था कि जो लोग केवल पुस्तक- 
रचना करने ओर समाचारपत्रों में छपने के लिये लेख मेजने पर ही अपनी 
जीविका चलाते हैं उनके लेख अच्छे नहीं द्ोते; क्योंकि वे जल्दी में लिखे जाते 
हैं। पर जो लोग जीविका का कोई और द्वार निकारू कर पुस्तक-रचना करते 
हैं वे सावकाश ओर विचार-पूवक लिखते हैं । इससे उनकी विचारपरम्परा 
अधिक मनोग्राह्म होती है ओर उनके ग्रन्थों का अधिक आदर भी द्वोता है। 
१८६५ से १८६८ ईंसवी तक मिल पारलियामेंट का मेम्बर रद्दा । यद्यपि 
वह अच्छा वक्ता न था तथापि जिस विषयपर वह्द बोलता था, सप्रमाण बोलता 
था । उसको दलीलें बहुत मजबूत द्दोती थीं । ग्लेडस्टन साहब ने उसकी बहुत 
प्रशंसा की है। एक ही बार मिल का प्रवेश पारलियामेण्ट में हुआ । कई कारणों 
से लोगोंने उसे दुबारा नहीं चुना।उन कारणों में सब से प्रबल कारण यह था कि 
पारलियामेण्ट में, हिन्दुस्तान के द्वितचिन्तक ब्राडला साहब के प्रवेशसम्बन्धी 
चुनावमें, मिलने उनकी मदद की थी। ऐसे घोर नास्तिक की मद्द | यह बात 
लोगों को वरदाइत न हुई । इसी से उन्हों ने दुबारा मिलको पारलियामेंट में न 
भेजा । यह सुनकर कर कई जगह से मिल को निमंत्रण आया हि तुम हमारी 


न 


तरफ से पारलियामेंट की उम्मेदवारी करो । परन्तु ऐसे झगड़े का काम मिल को 
पसन्द न आया । इससे उसने उम्मेदवार होने से इनकार कर दिया । तबसे 
उसने एकान्तवास करने ओर लिखने पढ़ने में अपनी वाकी उम्र बिताने का 
निश्चय किया । वह अविगनान नामक गाँव में जाकर रहने रगा । १८७३ में 
वहीं उसकी मझृत्यु हुईं । उसका घर पुस्तकों ओर अखबारों से भरा रहता था। 
साल में तिफे कुछ दिन के लिये वह अविगनान से लन्दन आता था । 

जिस समय मिल की उम्र २५ वर्ष की थी उस समय टेलर नामक एक 
आदमी की ज्ली से उसको जान पहचान हुई । धीरे धीरे दोनों में परस्पर स्नेह 
हो गया। उसकी क्रम क्रम से ब्ृद्धि होती गई। इस कारण लोग मिल को भला 
बुरा भी कहने लगे | उसके पिता को भी यह बात पसन्द न आईं । परन्तु 
प्रेम-प्रवाह में शिक्षा, दीक्षा और उपदेश कहीं ठद्दर सकते हैं १ २० वर्ष तक 
यह स्नेह-सम्बन्ध अथवा मित्रभाव अखण्डित रहा। इतने में टेलर साहब 
की मृत्यु हो गईं । यह अवसर अच्छा हाथ आया देख ये दोनों प्रेमी विवाह- 
बन्धन में बंध गये । परंतु सिफ सात वर्ष तक मिल साहब को इस्रल्ली के 
साथ का सुख मिला । इसके बाद उसका शरीर छूट गया। इस वियोग का 
मिल को बेहद रंज हुआ । अविगनान ही में मिल ने उसे दफन किया और जो 
बातें उसे अधिक पसंद थीं उन्हीं को करने में उसने अपनी बची हुई उम्रका 
बहुतसा भाग बिताया । मिल के साथ विवाह होने के पहले ही इस लञ्लीके एक 
कन्या थी । माँ के मरने पर उसने मिल की बहुत सेवा-शुश्रूषा की । उसने 
मिल को ग्रह-सम्बन्धी कोई तकलीफ नहीं होने दी । 

मिलने अनेक भ्रन्थ लिखे हैं। छोटी छोटी पुस्तकें उसने कई लिखी दें । पर 
उसके विशेष महत्त्वपूर्ण प्रन्थ ये हैं-- 

( १ ) अर्थशात्र के अनिश्चित प्रश्नों पर निबन्ध ( २.55995 07 

पा52९६९१ वपढडधंणाड  ?गरंध॑ंट्गे 2९०070०79ए ) 


( २ ) तक्कशात्न-पद्धति ( 595:67 ० .,027 ) 
(३ ) थर्थेशात्र ( ?0प४८४ ९९००४०ाए 
(४ ) स्वाधीनता ( 7.02709 ) 


. (५ ) पारलियामेंट के छुघार-सम्बन्धी विचार (]70प8705 07 
एग्गॉबरााशा४77 रिटाठ ) 


+ आयात फरलन हर मनन कमल कुक आंध्र आ 





9-8 


"5 


तस्‍्वचेत्ता जॉन स्टुअटे मिल, 


७५ 


( ६ ) प्रतिनिधि-सत्तात्मक राज्यव्यवस्था ( रि९[४25९॥(2(ए९ 
(+0५ए८€7777८76 ) 

(७ ) ज्लियों की पराधीनता ( 5परशु|ं७८प०० रण फ्रैंणा6 ) 

( ८ ) हैमिल्टन के तत्त्वशात्र की परीक्षा ( जिाशातबा।0॥ 0 
लिछाणा६0775 ?]॥050909 ) 

(९ ) उपयोगितातत्त्व ( (धं।(7०गरांआ ) 


« प्रकृति  ' 'प४/पा८ ? और “ घर्म की उपयोगिता ! ( एध॥।ए रण 
१२८!४।07 ) इन दो विषयों पर भी मिलने निबन्ध लिखे, पर वे उसको मृत्यु 
के बाद प्रकाशित हुए । मिल के पिता ने मिल को किसी विशेष प्रकार की 
धर्म-शिक्षा न दी थी, क्योंकि उसका विश्वास किसी धम्में पर न था । पर 
उसने सब धर्म्मों और धार्मिक सम्प्रदायों के तत््व मिल को अच्छी तरह समझा 
दिये थे । लड़कपन में इस तरह का संस्कार होने के कारण मिल के धार्मिक 
विचार अनोखे हो गये थे । उनको उसने “ धर्म्मे की उपयोगिता * में बड़ी ही 
योग्यता से प्रकट किया है । उसकी जञ्ली विदुषी थी । वह भी तत्त्वविद्या में 
खूब प्रवीण थी । पुस्तक-रचना में भी उसे अच्छा अभ्यास था। ' स्वाधीनता ! 
और " स्लियों की पराधीनता ” को मिल ने उसी की सहायता से लिखा है। 
और भी कई पुस्तकें लिखने में उसने मिल की सद्यायता की थी । भपने 
आत्मचरित में मिल ने उसकी बड़ी प्रशंसा की है। " स्वाधीनता ” को उसने 
अपनी शञ्ली ही को समर्पित किया है। उसका समर्पण विलक्षण हे। उसमें उसने 
अपनी ज्ली की प्रशंसा की पराकाष्ठा कर दी है | मिल बढ़ा उदार पुरुष था । 
सत्य को खोजने में वह सदैव तत्पर रहता था। जिस बात से अधिऋ आदमियों 
का हित हो उसी को वह सब से अधिक सुखदायक समझता था । इस सिद्धान्त 
को उसने अपने “ उपयोगितातत्त्व ! में बहुत अच्छी तरह प्रमाणित किया 
है। नई और पुरानी चाल की जरा भी परवा न करके जिसे वह अधिक 
युक्तिपूर्ण समझता था उसीको मानता था। वह सुधारक था; परन्तु उच्छुखल 
और अविवेकी न था। जो लोग बिना समझे-बूझे पुरानी बातों को वेदवाक्य 
मानते थे उनके अनुचित विश्वासों को उसने विचलित कर दिया; उनकी सद्‌- 
सद्विचार-शक्ति को उसने जागृत कर दिया; उनकी विवेचनारूपी तलवार पर 
जो मोरचा लग गया था उसे उसने जड़ से उड़ा दिया । 


द 


मिल के ग्रन्थों में स्वाधीनता, उपयोगितातत्त्व, तर्कशाञ्रपद्धति और ब्रियों 
की पराधीनता--इन चार ग्रन्थों का बड़ा मान है । इन पुछरुतकों में मिल ने 
जिन विचारों से-जिन दलीलों से-काम लिया है वे बहुत प्रबल ओर अखण्ड- 
नीय हैं । ये ग्रन्थ सब कहीं प्रैतिपूर्वक पढ़े जाते हैं । स्वाधीनता में मिल ने 
जिन सिद्धान्तों का प्रतिपादन किया है वे बहुत ह्वी दृढ़ प्रमाणों के आधार पर 
स्थित हैं । यह बात इस पुस्तक को पढने से अच्छी तरह माद्ठम हो जायगी । 

इस पुस्तक में पांच अध्याय हैं। उनकी विषय-योजना इस प्रकार है-- 

पहला अध्याय---प्रस्तावना । 

दूसरा अध्याय--विचार और विवेचना की स्वाधीनता । 

तीसरा अध्याय--व्यक्ति-विशेषता भी सुख का एक साधन है । 

चोथा अध्याय--व्यक्ति पर समाज के अधिकार की सीमा । 

पांचवां अध्याय--प्रयोग । 

मिल साहब का मत है कि व्यक्ति के बिना समाज या गवनमेंट का काम 
नहीं चल सकता ओर समाज या गवनमेंट के बिना व्यक्ति का काम नहीं चल 
सकता । अतएव दोनों को परस्पर एक दूसरे की आकांक्षा ह । पर एक को 
दूसरे के काम में अनुचित हस्तक्षेप करना मुनासिब नहीं । जिस काम से किसी 
दूसरे का सम्बन्ध नहीं उसे करने के लिए हर आदमी स्वाधीन है । न उसमें 
समाज ही को कोई दस्तन्दाजी करना चाहिए ओर न गवर्न॑मेंट ही को । पर, 
हां, उस काम से किसी और आदमी का अहित न होना चाहिए। ग्रन्थकार ने 
स्वाधीनता के सिद्धान्तों का प्रतिपादन बड़ी ही योग्यता से किया है। उसकी 
विवेचना-शक्ति की जितनी प्रशसा की जाय कम दे । उसने प्रतिपक्षियों के 
आक्षेपों का बहुत ही मजबूत दलीलों से खण्डन किया है । उप्तकी तकेनाप्र- 
णाली खूब सबल ओर प्रम्माणपूर्ण है । 

स्वाधोनता का दूसरा अध्याय सब अध्यायों से अधिक महत्त्व का है ॥ 
इसीसे वह ओरों से बड़ा भी है | इस अध्याय में जो बातें हें उनको जानने की 
आजकल बड़ी ही जरूरत दे | आदमी का सुख विशेष करके उसकी मानसिक 
स्थिति पर अवलम्बित रह्दता है । मानसिक स्थिति अच्छी न होने से सुख की 
आशा करना दुराश्ञा मात्र है । विचार ओर विवेचना करना मन का धर्म है । 
अतएव उनके द्वारा मन को उन्नत करना चाहिए। मनुष्य के लिए सब से 

अधिक अनर्थकारक बात विचार और विवेचना का प्रतिबन्ध है । जिसे जेसे 
विचार सूझ पढ़ें उसे उन्हें साफ साफ कद्दने देना चाहिए । परन्तु वे विचार 
राज्य-क्रान्ति उत्पन्न करनेवाले न हों । इसीसे, जितने सभ्य देश हैं, उनकी 
गवनमेंटों ने सब लोगों को यथेच्छ विचार, विवेचना आर आलोचना करने की 
अनुमति दे रक्‍्खी है । इसीमें मनुष्य का कल्याण है । कल्पना कीजिए कि किसी' 
विषय में कोई आदमी अपनी राय देना चाहता है और उसकी राय ठीक है। 
अब यदि उसे बोलने की अनुमति न दी जायगी तो सब लोग उस अच्छी बात 
को जानने से वशच्चित रहेंगे। यदि वह बात था राय सर्वथा सच नहीं है, केवछ 
उसका कुछ ही अंश सच है, तो भी यदि वह प्रकट न की जायगी तो उस 
सत्यांश से भी लोग लाभ न उठा सकेंगे । अच्छा अब मान लीजिए कि कोई 
पुराना ही मत ठीक है, नया मत ठीक नहीं । इस हालत में भी यदि नया मत 
प्रकट न किया जायगा तो थुराने की खूबियां लोगों की समझ में अच्छी तरह 
न भावेंगी । दोनों के गुण-दोषों पर जब अच्छी तरद्द विचार होगा तभी यह 
बात ध्यान में आवेगी; अन्यथा नहीं । एक बात ओर भी हैं । दह यह कि 
प्रचलित, रूढ़ या परम्परा से प्राप्त हुई बातों या रस्मों के विषय में प्रतिपक्षियों 
के साथ वाद-विवाद न करने से उनकी सजोबता जाती रहती है । उनका 
प्रभाव धीरे धीरे मनन्‍्द पड़ जाता है। इसका फल यह होता हे कि कुछ दिनों में 
लोग उनके मतलब को बिलकुल ही भूल जाते हैं और सिर्फ पुरानी लक्कीर को 
पीटा करते हैं । 

मिल की मूल पुस्तक की भाषा बहुत छिष्ट है । कोई कोई वाक़य प्रायः 
एक एक पृष्ठ में समाप्त हुए हैं । विषय भी पुस्तक का कछिष्ट है । इससे इस 
अनुवाद में हमें कठिनता का सामना करना पड़ा है । हमको डर है कि हमसे 
अनुवाद-सम्बन्धी अनेऊ भूलें हुई होंगी । अतएव हमको उचित था कि हम 
ऐसे कठिन काम में हाथ न डालते । पर जिन बातों का विचार इस पुस्तक में है 
उनको जानने की बड़ी आवश्यकता हे । अतएवं मिल साहब के विचारों का 
बोधक जब तक कोई सवथा निर्दोष अनुवाद न प्रशाशित हो तब तक इसका 
जितना भाग निर्दोष या पढ़ने के लायक हो उतनेही से पढ़नेवाले स्वाधीनता के 
सिद्धान्तों ओर लाभों से जानकारी प्राप्त करें । 

यदि कोई यद्द कहे कि हिन्दी के साहित्य का मेदान बिलकुल ही सूना पढ़ा 
है तो उसके कहने को अत्युक्ति न समझना चाहिए । दस पाँच किस्से, कहा- 

नियां, उपन्यास या काव्य आदि पढ़ने लायक पुस्तकों का होना साहित्य नहीं 
-कहलाता ओर न कूडे कचरे से भरी हुई पुस्तकों का ही नाम साहित्य है । 
इस अभाव का कारण हिन्दी पढ़ने लिखने में लोगों की अरुचि है। हमने देखा 
हैं कि जो लोग अच्छी अंगरेजी जानते हैं, अच्छी तनख्वाह पाते हैं, और 
अच्छी जगहों पर काम करते हैं वे हिन्दी के मुख्य मुख्य अन्थों और अख- 
बारों का नाम तक नहीं जानते । आश्चय्य यह है कि अपनी इस अनमिज्ञता 
पर वे लज्जित भी नहीं होते । यदि ऐसे आदमियों में से दस पाँच भी अपने 
देश के साहित्य की तरफ ध्यान दें ओर उपयोगी विषयों पर पुछ्तकें लिखें तो 
बहुत जल्द देशोन्नति का द्वार खुल जाय । क्योंकि शिक्षा के प्रचार के बिना 
उन्नति नहीं हो सकती । ओर देश में फी सदी पॉँच आदमियों का शिक्षित 
होना न होने के बराबर है। शिक्षा से यथेष्ट लाभ तभी दो सकता है जब हर गाँव 
में उसका प्रचार हो । और, यह बात तभी सम्भव है जब अच्छे अच्छे विषयों 
की पुस्तकें देश-भाषामें प्रकाशित होकर सस्ते दामों पर बिकें । जापान की 
तरफ देखिए । उसने जो इतना जल्द इतनी आश्रय्यैजनक उन्नति की है उसका 
कारण विशेष करके शिक्षा का प्रचार ही है। हमने एक जगह पढ़ा है कि जिस 
जापानी ने मिल साहब की स्वाधीनता ( [.02८77ए ) का अनुवाद अपनी 
भाषा में किया वह सिर्फ इसी एक पुस्तक को लिखकर अमीर हो गया। थोड़े ही 
दिनों में उसकी लाखों कापियां बिक गई । जापान के राजेश्वर खुद मिकाडो ने 
उसकी कई हजार कापियां अपनी तरफ से मोल लेकर अपनी प्रजा को मुफ्त 
में बांट दीं । परन्तु इस देश की दशा बिलकुल ही उलटी है। यहां मोल लेने का 
'तो नाम ही न लीजिए, यदि इस तरह की पुस्तकें यहां के राजा, मद्दाराजा 
ओर अमीर आदसमियों के पास कोई यों ही भेज दे तो भी शायद वे उन्हें 
"पढ़ने का श्रम न उठावें। 
इस दशा में हमारी राय है कि इस समय हिन्दी में जितनी पुस्तकें 
लिखी जायें खूब सरल भाषा में लिखी जायें। यथासम्भव उनमें संस्कृत के 
कठिन शब्द न आने पावें । क्योंकि जब लोग सीधी सादी भाषा की पुस्तकों 
ही को नहीं पढ़ते तब वे छ्लिष्ट भाषा की पुस्तकों को क्‍यों छूने लगे । अतएव 
जो शब्द बोल-चाल में आते हैं-फिर चाहे वे फारसी के हों चाहे भरबी के 
हों, चाहे अंगरेजी के हों-उनका प्रयोग बुरा नहीं कह्दा जा सकता । पुध्तक 
अलेखने का मतलब सिर्फ यह है कि उसमें जो कुछ लिखा गया है उसे लोग 


थ 


समझ सकें । यदि वह समझ में न आया, अथवा कछ़िष्टता के कारण उसे किसीने 
न पढ़ा, तो लेखक की मेहनत ही बरबाद जाती है। पहले लोगों में साहित्य-- 
प्रेम पैदा करना चाहिए । भाषा-पद्धति पीछे से ठीक द्वोती रहेगी । 


इन्हीं कारणोंसे प्रेरित होकर हमने इस पुस्तक में हिन्दी, उदे, फारसी और 
संस्क्ृत इत्यादि के शब्द-जहां पर हमें जैसी जरूरत जान पड़ी ह-प्रयोग किये 
हैं । मतलब को ठीक ठीक समझाने के लिए कहीं कह्दीपर हम ने एक ही बात 
को दो दो तीन तीन तरह से लिखा है। कहीं कहीं पर एक ही अर्थ के बोधक 
अनेक शब्द हमने रक्खे हैं । कहीं मूल के भाव को हमने बढ़ा दिया है ओर 
कहीं पर कम कर दिया है । इस पुस्तक का विषय ऐसा कठिन है कि कहीं 
कहीं पर, इच्छा न रहते भी, विवश दोकर, हमें संस्कृत के छ्लिष्ट शब्द लिखने 
पड़े हें । क्योंकि उनसे सरल शब्द ओर हमें मिले ही नहीं । 


जून १९०४ में जब हम झांसी से कानपुर आये तब हमने कुछ उपयोगी: 
पुस्तकें लिखने का विचार किया । हमारा इरादा पहले और ही एक पुस्तक 
लिखने का था। परन्तु बोच में एक ऐसी घटना हो गई जिससे हमें उस इरादे 
को बदल करके इस पु€तक को लिखना पड़ा । ७ जनवरी को आरम्भ करके 
१३ जून को हमने इसे समाप्त किया | बीच में, कई बार, अनिवार्य कारणों से 
अनुवाद का काम हमें बन्द भी रखना पड़ा । किसी सावंजनिक समाज की 
सार्वजनिक बातों की यदि समालोचना द्ोती हे तो वह समालोचना उसे अक- 
सर अच्छी नहीं लगती । इससे उसे रोकने की वह चेश्ा करता है। जब उसे 
यह बात बतछलाई जाती है कि सार्वजनिक कामों की आलोचना का 
प्रतिबन्ध करने से लाभ के बदले हानि ही अधिक द्ोती है तब वह अकसर यह 
कह बेठता है कि हम आलोचना को नहीं रोकते, किन्तु “ व्यर्थ निन्‍दा ” को 
रोकना चाहते हैं। अतएव ऐसे व्यर्थ-निन्दा-प्रतिबन्धक लोगों के लाभ के लिए. 
दमने पहले इसी पुस्तक को लिखना मुनासिब समझ्ना । क्योंकि प्रतिबन्धहीन 
विचार और विवेचना की जितनी महिमा इस पुस्तक में गाई गई है उतनी 
शायद ही ओर कहीं द्वो । 


जिस आदमी को सर्वज्ञ होने का दावा नहीं है उसे अपने कामकाज की 
विवेचना या समालोचना को रोकने की भूल से भी चेष्टा न करना चाहिए ।॥ 
इस तरह की चेश करना सार्वजनिक समाज के लिए तो और भी अधिक 


हानिकारक है। भूलना मनुध्य की प्रकृति है। बड़े बड़े मदात्माओं और विद्वानों 
से भूलें होती हें । इससे यदि समालोचना बन्द कर दी जायगी--यदि विचार 
ओर विवेचना की स्वाधीनता छीन ली जायगी--तो सत्य का पता लगाना 
असम्भव हो जायगा । तो लोगों की भूलें उनके ध्यान में आवेंगी किस तरह * 
हां, यदि वे सव्वेज्ञ हों तो बात दूसरी है । 

व्यथ-निन्दा कद्दते किसे हैं ! व्यर्थ-निन्दा से मतलब शायद झूठी निन्‍्दा से 
हैं। जिसमें जो दोष नहीं है उसमें उस दोष के आरोपण का नाम व्यर्थ-निन्दा 
हो सकता है। परन्तु इसका जज कौन है कि निन्दा व्यर्थ है या अव्यथ * 
जिसकी निन्दा की जाय वह ? यदि यही न्याथ है तो जितने मुलजिम हैं उन 
सब को जबान ही को सेशन कोर्ट समझना चाहिए । इतना ही क्यों, इस दशा 
में यह भी मान लेना चाहिए कि हाईकोर्ट और प्रिवीकोंसिल के जजों का 
काम भी मुलजिमों की जवान ही के सिपुर्द है । कौन ऐसा मुलजिम होगा जो 
अपने ही मुंह से अपने को दोषी कुबूल करेगा ? कौन ऐसा व्यक्ति होगा जो 
अपनी निन्दा को सुनकर खुशी से इस बात को मान लेगा कि मेरी उचित निन्दा 
हुईं है / जो इतने साधु, इतने सत्यशील, इतने सच्चरित्र हैं कि अपनी यथार्थ 
निन्‍्दा को निन्दा ओर दोषको दोष कबूल करते नहीं हिचकते उनकी कभी निन्दा 
ही नहीं होती---उनपर कभी किसी तरह का इलजाम ही नहीं लगाया जाता ! 
अतएव जो यह कद्ते हैं कि हम अपनी व्यर्थ-निन्दा मात्र रोकना चाहते हैं 
वे मानों इस बात की घोषणा करते हैं कि हमारी बुद्धि ठिकाने नहीं; हम व्यर्थ 
प्रलाप कर रहे हैं; हम अपनी अज्ञानता को सब के सामने रख रहे हैं । जो 
समझदार हूं वे अपनी निन्दा को प्रकाशित होने देते हैं । और, जब निन्‍्दा 
प्रकाशित हो जाती है तब, उपेक्ष्य होने पर, या तो उसे उपेक्षा की दृष्टि से 
देखते हैं, या वे इस बात को सप्रमाण सिद्ध करते हैं कि उनकी जो निन्‍्दा हुई 
हैं वह व्यर्थ है । अपने पक्ष का जंब वे समर्थन कर चुकते हैं तब सर्व-साधारण 
जज दा काम करते हैं। दोनों पक्षों की दलीलों को सुनकर थे इस बात का 
फैसला करते हैं कि निन्दा व्यर्थ हुई है या अव्यर्थ । 

दम कहते हैं कि जब तक कोई बात प्रकाशित न होगी तब तक उसकी व्य- 
थता या अव्यर्थता साबित किस तरह होगी। क्या निंद्र व्यक्ति को उसकी निन्‍्दा 
सुना देने ही से काम निकल सकता है ! हरगिज नहीं । क्योंके सम्भव है वह 
निन्‍दा को अपनी स्तुति समझे । ओर यदि निन्दा को वह निनन्‍दा मान भी छे 

तो उसे दण्ड कौन देगा ? जिन लोगों के कामकाज का स्वेसाधारण से सम्बन्ध 
है उनकी निन्दा सुनकर सब लोग जब तक उनका धिक्कार नहीं करते तब तक 
उनकों घिक्काररूप उचित दण्ड नहीं मिलता । जो लोग इन दलीलों को नहीं 
मानते वे शायद अखबारवालों से किसी दिन यह कहने लगें कि तुमको जिसकी 
निन्‍्दा करना हो, या जिसपरं दोष लगाना हो, उसे अखबार में न प्रकाद्षित 
करके चुपचाप उसे लिख भेजो ! परन्तु जिनको बुद्धि ठिकाने है-जो पागल 
नही हें-वे कभी ऐसा न कहेंगे । 

कल्पना कीजिए कि किसीकी राय या समालोचना को बहुत आदमियों ने 
मिलकर झूठ ठहराया । उन्होंने निश्चय किया कि अमुक आदमी ने अमुक सभा, 
समाज, संस्था या व्यक्ति की व्यर्थ निन्दा की । तो क्या इतने से भी उनका 
निश्वय निर्भ्रान्‍न्त सिद्ध होगया ? साक्रेटिसपर व्यर्थ-निन्दा करने का दोष लगाया 
गया । इसलिए उसे अपनी जान से भी हाथ धोना पड़ा । परन्तु इस समय 
सारी दुनिया इस अविचार के लिए अफसोस कर रही हैं और साक्रेटिस के 
सिद्धान्त की शतमुख से प्रशसा हो रही है । क्राइस्ट के उपदेशों को निन्‍्या 
समझकर यहूदियों ने उसे सूली पर चढ़ा दिया । फिर क्‍यों आधी दुनिया इस 

न्दक के चलाये हुए धर्म्म को मानती है ? बोड़ों ने शद्भूराचाय को क्‍्य 
अपने मत का व्यर्थनिन्दक नहीं समझा था १ फिर बतलाइए यह सारा दिन्दु- 
स्तान क्‍यों उनको शड्भर का अवतार मानता हैं? जब सेकड़ों वर्ष वाद-विवाद 
होने पर भी निन्दा की यथार्थता नहीं साबित की जा सकती तब किसी बात 
को पहले ही से कद्ट देना कि यह हमारी व्यर्थ निन्दा है, अतएवं इसे मत 
प्रकाशित करो, कितनी बडी घृष्टता का काम है ? निन्दाप्रतिबन्धक मत के अनु- 
यायी ही इस धघृष्टताका-इस अविचार का-परिमाण निश्चित करने की कृपा करें। 
जिन लोगों का यह खयाल है कि “ व्यर्थ-निन्दा ! के प्रचार को रोकना अनु- 
चित नहीं है वे सूदय-हृद्य होकर यदि मिल साहब की दलीलों को सुनेंगे, 
और अपनी सर्वज्ञता को जरा देर के लिये अलग रख देंगे, तो उनको यहद्द 
बात अच्छी तरह माल्म हो जायगी कि वे कितनी समझ रखते हैं । निन्दा- 
प्रतिबन्धक मत के जो पक्षपाती मिल साहब की मूल पुस्तक को अंगरेजी में 
पढ़ने के बाद “ व्यर्थ निंदा ” रोकने की चेश्शा करते हैँ उनके अज्ञान, हृठ 
ओऔर दुराग्रह की सीमा और भी अधिक है! परन्तु यदि उन्होंने मूल पुस्तक 
को नहीं पढ़ा तो अब वे कृपापूवक इस अनुवाद को पढ़ें | इससे उनक्री समश्न 

में यह बात आजायगी कि अपनी निन्दाके प्रकाशन को--चाहे वह निन्‍न्दा 
व्यर्थ हो चाहे अव्यर्थ--रोकने की चेष्टा करना मानों इस बात का सबूत देना 
है कि वह निन्दा झठ नहीं, बिलकुल सच है । व्यथे निन्‍दा के असर को दूर 
करने का एक मात्र उपाय यह है कि जब निन्दा प्रकाशित हो ले तब उसका 
सप्रमाण खण्डन किया जाय, ओर दोनों पक्षों के वक्तव्य का फैसला सर्वस्राधा- 
रण की रायपर छोड़ दिया जाय । ऐसे विषयों में जन-समुदाय ही जजका काम 
कर सकता है। उसीकी राय मान्य हो सकती है । जो इस उपाय का अवल- 
म्बन नहीं करते, जो ऐसी बातों को जन-समूह की राय पर नहीं छोड़ देते, जो 
अपने मुकददमेके आप ही जज बनना चाहते हैं उनके तुच्छ, हेय ओर उपेक्ष्य 
प्रलापों पर समझदार आदमी कभी ध्यान नहीं देते । ऐसे आदमी तब होशर्में 
आते हैं जब अपने अहंमानी स्वभाव के कारण अपना सवेनाश कर लेते हैं । 
डैदवर इस तरद्द के आदमियोंसे समाज की रक्षा करे ! 


किक | महावीरप्रसाद दिवेदी । 

छुस पुस्तक का विषय इच्छा की स्वाधीनता से सम्बन्ध नहीं रखता। 
इसमें इच्छा की स्वाधीनता का वर्णन नहीं रहेगा। इसमें उस 
स्वाधीनता अर्थात्‌ आजादी, का वर्णन रहेगा जिसका सम्बन्ध समाज से है । 
बहुत से आदमियों के जमाव को जन-समूह, लछोक-समुदाय या समाज 
कहते हैं; ओर एक आदमी को व्यक्ति या व्यक्ति-विशेष | आदमियों का 
जमाव, समुदाय या समाज एक दूसरे के फायदे के लिये हकहा रहता दे । 
जन-समूह बहुत से ऐसे नियम और बन्धन बनाता है जिन्हें हर आदमी को 
मानना पड़ता है। इस से, में, इस लेख में, इस बात का विचार करना चाहता 
हैँ, कि व्यक्ति-विशेष, अर्थात्‌ अलग अलग हर भादमी के लिए. समाज के 
द्वारा कब, कहाँ तक ओर किस प्रकार का बन्धन बनाया जाना उचित होगा। 
किस दशा में--- किस हालत में समाज के बनाये हुए नियम, अथात्‌ कायदे, 
हर आदमी को मानना मुनासिब समझा जायगा। इस बात का दूर तक 
विचार या विवेचन, आज तक, उचित रीति पर बहुत कम किया गया है । 
ओर, इस समय, आदमियोंके व्यवहार, अर्थात्‌ काम-काज़, से सम्बन्ध रख- 

नेवाली बातों की जो चचो हो रही है उससे हस विषय का बहुत ही घना 
सम्बन्ध है | मेरा अनुमान तो यह है कि कुछ दिनों में यही, अर्थात्‌ सामा- 
जिक स्वाधीनता का, विषय सब से बढ़कर समझा जायगा। इसीसे, खूब 
सोच समझ कर, इस पर कुछ लिखने की बड़ी जरूरत है । 

यह कोई नया विषय नहीं है---यह कोई नई बात नहीं है। सच तो यह 
है कि बहुत पुराने जमाने से, इस विषय में लोगों का मतभेद चला आता है। 
एक दूसरे की राय आपस में नहीं मिलती आई है । परन्तु, संसार में, इस 
समय, जो लोग सब से अधिक सभ्य समझे जाते हैं; अर्थात्‌ जिनमें शिक्षा, 
शिष्टता, सुधार या शाइस्तगी बहुत ऊंचे दरजे तक पहुँच गई है; उन में 
इस विषय ने एक नया ही रूप धारण किया है--.एक नया ही रंग पकड़ा 
है। इसी से इस विषय को एक नये ढेंग से बयान करने की जरूरत है। 
इसी लिए इसकी गभीर गवेषणा, अर्थांव्‌ गहरी जाँच, की आवश्यकता है । 

जहां तक हम लोग जानते हैं, संसार के सब से पुराने इतिहास मे, इस 
विषय को लेकर, खूब झगड़े हुए हैं । अधिकार, अर्थात्‌ समाज की सत्ता, 
ओर स्वाधीनता में खूब खैंचातान हुई दे । ग्रीस, रोम और ईँगलेंड के इति- 
हास में, यह बात, बहुत अच्छी तरह से देख पड़ती है। राजा ओर प्रजा में मेल 
नहीं रद्दा। राजा ने प्रजा की स्पर्धा की हे ओर प्रजा ने राजा की। उस समय 
लोग स्वाधीनता का अर्थ बहुत व्यापक नहीं समझते थे । राजा के अन्याय 
से बचने ही को वे स्वाधीनता कहते थे। ग्रीस मे, उस समय, कुछ ऐसे 
राज्य थे जिनमें प्रजा की ही प्रभुता थी । अथांत्‌ वे प्रजा-सत्तात्मक थे--प्रजा 
के ही प्रतिनिधि राज्य का सारा काम करते थे । ऐसे राज्यों को छोड कर 
और राज्यों के राजों को छोग प्रजा के पूरे विरोधी समझते थे। उस समय 
राज-सत्ता एक आदमी, एक जाति, या एक समुदाय के हाथ में थी। 
यह राज-सत्ता कभी किसी देश को जीतने पर मिलती थी और कभी 
वंश-परम्परा से प्राप्त होती थी। कुछ भी हो, यद्द बात जरूर थी कि 
देशावालों की इच्छा, या खुशी से यह सत्ता राजों को नहीं मिलती थी। पर, 
इस सत्ता या अधिकार को न मानने, या उसे छीन लेने, का साहस छोगों 
में न था। यह भी कद् सकते हैं कि ऐसा करने के लिए उनमें शायद इच्छा 
ही न उत्पन्न होती थी। तथापि, इस बात का प्रयत्न वे अवश्य करते थे कि 
शजसत्ता से उनको, जहां तक हो सके, कम तकलीफ मिले । राजसत्ता का 

होना यद्यपि वे जरूरी समझते थे; तथापि वे यह भी समझते थे कि वह 
सत्ता अनर्थ भी कर सकती है । उनको यद्द डर रद्दता था कि राजा अपनी 
राज-सत्ता को जिस प्रकार बाहरी शत्रुओं के विरुद्ध काम में लाता है, उसी 
प्रकार, वह अपनी प्रजा के भी विरुद्ध काम में ला सकता है । सत्ताधारी बढ़े 
बड़े बलवान्‌ शिकारी पक्षियों के आधात से समाज के कमजोर आदमियों 
को, बचाने ओर उनके बऊ को न बढ़ने देने के लिए, उन छोगों को, उन 
पक्षियों से भी अधिक बलवान्‌ एक जीवकी जरूरत पड़ती थी । पर, उन 
शिकारी पक्षियों का नायक पक्षिराज, जिस तरह, इके दुके कमजोर शिकार 
पर टूट पड़ने के लिए तियार रहता था, उसी तरह, मोका मिलने पर, सारे 
समुदाय पर भी झपट मारने के लिए वह कमी न करता था। इसी लिए 
उसके नुकीले नाखून ओर तेज चोंच से अपना बचाव करने के लिए प्रजा 
हमेशा सचेत रहती थी। ओर, जो छोग ग्रजाके द्वितचितक थे---जो स्वदे- 
शाभिसानी थे--वे इस राजसत्ता को एक उचित सीसा के आगे न बढ़ने देने 
का हमेशा यत्र किया करते थे। उनको इसका ध्यान रहता था कि राजा 
अपनी सत्ताकों प्रजा पर अनुचित रीतिपर काम में न छावे। उन्होंने इस 
सत्ता की सीमा को नियत करने ही का नाम स्वाधीनता रक्‍्खा था । 

इस सीमा को उन्होंने दो प्रकार से नियत किया था। अथांत उन्होंने 
राज-सत्ता के अनुचित बढाव को दो तरह से रोका था। उनमे से पहली 
तरकीब यह थी कि उन्होंने राजा से कुछ ऐसे राजकीय हक प्राप्त कर लिये 
थे कि याद्‌ राजा ने उनके अनुसार काम न किया; अथांत्‌ प्रजा को दिये 
गये वचन को उसने भंग कर दिया; या उसने उसके कुछ खिलाफ काररवाईं 
की; तो प्रजा यह समझती थी कि राजा ने अपना फर्ज नहीं अदा किया- 
उसने अपना धर्म नहीं पालन किया | इस लिए वह बिगड़ उठती थी और 
बलूपूर्वक अपना हक रक्षित रखने की कोशिश करती थी । इस तरह बिगड़ 
खड़ा होना ओर बल को काम में लाना मुनाधिब समझा जाता था। दूसरी 
तरकीब यह थी कि कानून के द्वारा प्रजा ने राजा की सत्ता के अनुचित 
प्रयोग को रोक [दिया था। उसने कुछ ऐसे नियम, अथांत्‌ कायदे, बना दिये 
थे कि प्रजा, या प्रजाऊे अगुवा, या प्रजा की नियत की हुई किप्ती प्रति- 
निधि सभा, की अनुमतिके बिना कोई भी मदस्वका काम राजा,न करें 
सकता था। यदद पिछली तरकीब, कई देशों में, पीछे से प्रचार मे)आई ६. 

गोरप के राजों को, इन दो बातों में से पहली बात, छाचार हो कर, थोड़ी 
बहुत माननी पड़ी । परन्तु दूसरी बात को उन्होंने नहीं माना । इस लिए 
राजों की शक्ति या सत्ता की अनुचित वृद्धि को रोकने के इरादे से बनाये 
गये दूसरी तरह के कायदों को प्रचलित कराने, या, यदि वे कुछ ही कुछ 
प्रचलित हुए हों तो उनका पूरा पूरा प्रचार कराने के लिए कोशिश करना, 
सब कहीं, स्वाधीनताप्रिय और स्वदेशामिमानी लोगों का सब से बढ़कर 
काम हो गया। एक शत्रु को दूसरे से लड़ा देने, ओर राजा के अन्याय से 
बचने की तरकीब निकाल कर उसके अधीन रहने ही में जब तक मनुष्य- 
जाति सन्‍्तुष्ट थी तब तक, उसके हृदय में इससे अधिक स्वाधीनता पाने की 
महस्वाकांक्षा नहीं उत्पन्न हुईं । 

परन्तु, दुनिया के कामों में, आद्ियों की तरक्की होते होते एक ऐसा 
समय आया कि डनके वे पहले विचार बिलकुल ही बदल गये । अब तक 
उनकी जो यह समझ थी कि, प्रजा के फायदे की परवा न करनेवाली स्वतंत्र 
राज-सत्ता का होना किसी तरह नहीं रोका जा सकता, उसे उन्होंने दूर कर 
व्िया | अब उनको यह घात अधिक अच्छी और अधिक लाभदायक जान 
पड़ने छगी कि देश में जितने सत्ताधीश ओर अधिकारी हों उनको प्रजा 
ही मियत करे; ओर उन्हें जब वह चाहे अछग कर दे । उनकी यह पक्की 
समझ हो गई कि राज-सत्ता के बुरी तरद् से काम में लाये जाने से उनको 
जो तकलीफें झेलनी पड़ती हैं उनसे पूरे तोर पर बचने के लिए यही एक 
डपाय है । जब प्रजा के मन में हस सरह का विश्वास दृढ हो गया तब प्रजा 
के जितने हिसचिन्तक थे, ओर स्वदेशाभिमानियों के जितने समाज थे, सब 
यही कहने छगे कि सारे सत्ताधिकारी प्रजा के ही द्वारा नियत किये जाँय । 
इस थात को उन्होंने अपना सब से बडा कर्तब्य समझा । इस कारण, राज- 
सत्ता की अनुचित बाढ़ को रोकने के छिए लोगों की जो कोशिशें पहिले से 
जारी थीं वे ढीली पड़ गई । जेसे जेसे छोगों का यह खयाऊछ जोर पकड़ता 
गया कि, समय समय पर, प्रजा ही के द्वारा अधिकारियों के नियत किये 
जाने में फायदा है, तेसे तेसे किसी किसी की समझ में यह भी आने छगा 
कि राजा के अधिकार की हद को अधिक न बढ़ने देने के लिए आज तक जो 
विशेष ध्यान दिया गया वह भूल थी । हाँ, जो राजा छोग प्रजा के फायदे 
की बिलकुछ ही परवा न करते थे ओर प्रजा के अतिकुल काम करना जिनका 

स्वभाव ही सा पड़ गया था उनकी सत्ता को रोकना शायद उन लोगों ने 
बुरा न समझा हो । उन्होंने अब यह चाहा कि अधिकारियों को प्रजा ही 
नियत किया करे; ओर, वे अधिकारी, प्रजा की ही इच्छा ओर प्रजा के ही 
हानिलाभ का खयाल करके, सब काम करें। अधिकारियों की इच्छा ओर 
उनका छाभ प्रजा की ही इच्छा ओर प्रजा का ही लाभ हो | ऐसा होने से 
राज-ससा को रोकने की कोई जरूरत न होगी । क्योंकि, प्रजा को, तब, 
अपने ही ऊपर आप जुल्म करने का डर न रहेगा । जितने अधिकारी हों वे 
अपने देश, अथांत्‌ प्रजा, के सामने अपने को उत्तरदाता समझें; प्रजा के 
द्वारा, जब वह चाहे तब, वे निकाल दिये जा सकें; ओर प्रजा उनको इतना 
अधिकार दे सके जितने के दिये जाने की वह जरूरत समझे । अपनी रक्षा 
के लिए प्रजा ने इलना ही काफी समझा । अधिकारियों की सत्ता ओर शक्ति 
को लोगों ने प्रजा की ही सत्ता ओर शक्ति समझी । हाँ, सुभीते के लिये, 
कुछ भादमियों को सारी प्रजा की सत्ता देकर, उन्होंने ऐसे नियम बनाने 
चाहे जिसमें उस सत्ता से डनका काम अच्छी तरद्द निकल सके | ऐसे विचार, 
अथवा भाव, योरप में, गत पीढी में, सभी के थे; ओर इईंगर्छेंड के स्वाधीन- 
चित्तवालों को छोड कर ओरों में अब भी यह बात अकसर पाई जाती है । 
पर राजकीय बातों में स्वार्थ लेनेवाले जो लोग योरप में यह समक्षते हें कि 
राजसत्ता की हद होनी चाहिए, वे बहुत थोड़े हैं | उनमें से कुछ ऐसे भी 
हैं जो किसी किसी विशेष भ्रकार की राज्य-पद्धति का होना बिलकुल ही 
पसन्द नहीं करते । पर, ये दोनों तरह के आदमी बहुत ही कम हैं । इस 
तरह की विचारपरम्परा यदि न बदरूती, तो ईगर्लेडवालों के भी विचार, 
शायद, हस समय तक, वेसे ही हो जाते । 

परन्तु जो बात आदम्तिियों के लिए कही जा सकती है वही राज्यशासन 
और दश्शन-शास्त्र के लिए भी कही जा सकती है । अर्थात्‌ नाकामयाबी होने 
पर जो दोष कभी कभी नहीं दिखाई देते वे कामयाबी होने पर दिखाह देने 
लगते हैं । जब प्रजासत्तात्मक राज्य की कल्पना लोगों के मन में पहले पहल 
पैदा हुईं; अथवा, जब लोगों ने किताबों में यह पढ़ा कि पहले, किसी समय, 
किसी किसी देश में प्रजासत्तात्मक राज्य था, तब, उनको यह बात स्वयंसिद्ध 
सिद्धास्त के समान मालूम हुई, कि प्रजासत्तात्मक राज्य में अपनी ही सत्ता 
या शक्ति को रोकने की कोई जरूरत नहीं रहती । हां, फ्रांस मे, जिल समय 

राजा ओर प्रजा में विद्रोह पेदा हुआ, उस समय, इस सिद्धान्त को कुछ 
धक्का जरूर पहुंचा। परन्तु उस समय राज्यसत्ता प्रजा के हाथ में आने पर 
भी, केवल प्रजा के फायदे के लिए, वह काम में नहीं छाई गईं । उस समय 
जो बहुत से अनर्थ हुए उनका कारण वही दो चार आदमी थे जिन्होंने 
राज्यसत्ता को राजा से छीन लिया था। फ्रांस का विद्रोह राजा के, और कुछ 
बडे बडे आदमियों के भी, अन्यायका फल था। इस लिए यह समझना भूल 
है कि.प्रजासत्तात्मक राज्य के होने से ऐसे अनर्थ हुआ ही करते हैं । कुछ 
दिनों में, दुनिया के एक बहुत बड़े भाग, अमेरिका, में प्रजासत्तात्मक राज्य 
की स्थापना हुईं । यह राज्य, थोडे ही दिनों में, दुनिया के और और बल- 
वान्‌ राज्यों की तरह, बली भी हो गया | अतएव, कोई बहुत बड़ी घटना 
होने से जिस तरह छोग उसके विषय में बात-चीत करने लगते हैं-.उसकी 
आलोचना आरम्भ करते हें-उसी तरह प्रजासत्तात्मक राज्य के विषय में भी 
लोगों ने बात-चीत आरम्भ कर दी । यह अब उनके ध्यान में आया फिल्‍-_- 
४“ अपना राज्य, ”” “अपना शासन”? “और अपने ही ऊपर अपनी सत्ता”? 
इत्यादि महाविरे उन बातों को ठीक ठीक नहीं जाहिर करते जिनके जाहिर 
करने के लिए वे काम में लाये जाते हैं । यह भी उनके ध्यान में आया कि 
जो छोग सत्ता, अर्थात्‌ हुकूमत, चलाते हैं वे, ओर जिन पर उनकी सत्ता 
चलती है वे, दोनों, एक ही नहीं होते । अर्थात्‌ “ प्रजा ”” शब्द से उन 
दोनों का बोध नहीं होता। ओर, यह भी उनके ध्यान में आया कि 
८८ आत्म-शासन ?”? अर्थात्‌ “ अपने ऊपर अपनी सत्ता ?” अपने ही ऊपर 
शासन करने या सत्ता चलाने का नाम नहीं है; किन्तु वह आओरों के द्वारा 
अपने ऊपर शासन किये जाने, या सता चलाने, का नाम है। वे यह भी 
समझ गये कि व्यवहार में, “ प्रजा की इच्छा ” का मतलब या तो बहुत 
आदमियों की इच्छा से है; या उन लोगों की इच्छा से है जो काम करने 
में अगुवा हैं, या जिनकी संख्या बहुत है, या जिन्होंने ओर लोगों से अपनी 
संख्या का बहुत होना कुबूल करवा लिया है। इस दशा में, यह सम्भव है, 
कि प्रजा कहलाने वाले लोग अपने ही में से कुछ आदमियों पर जुल्म करने 
लगें, अन्याय करने लगें, सख्ती करने छगें। अतएवं, जैसे और किसी अनु- 
चित सत्ता या शाक्ति को रोकने की जरूरत है वैसे ही प्रजा की भी अनुचित 
सत्ता को रोकने की जरूरत है। सत्ताघारी लोग, अथोत्‌ हाकिम, प्रजा के 

उस पक्ष के सामने यथा-नियम उत्तरदाता होते हैं जो सब से अधिक 
बलवान होता है । इस लिए, इतने ही से, सत्ताधारियों की शाक्ते को एक 
उचित हद के भीतर रखने का माहात्म्य कम नहीं हो जाता | वह वसा ही 
बना रहता है; उसकी जरूरत नहीं जाती रहती । यह बात समझदार आद- 
मियों की समझ में आ गई; यह मत उनको पसन्द आ गया। यही नहीं; 
किन्तु, बड़े बडे लोगोंने, जो प्रजा की सत्ता को अपने सच्चे या काल्पनिक 
हित के प्रतिकूल समझते थे, इस मत को, योरप में, स्थापित भी कर दिया । 
इस समय तो राज्यशासन-प्रम्बन्धी शास्त्र के पण्डितों का सिद्धान्त ही यह 
हो गया कि अधिक मनुष्योंके समूह के अन्याय से बचने के लिए लोगों को 
उसी तरह सावधान रहना चाहिए जिस तरह और आपदाओं से बचने के 
लिए उनको रहना पड़ता है । 

दूसरे जुल्मों की तरह, अधिक मनुष्योंके समूह के जुल्म से पहले सभी 
लोग डरते थे। वे समझते थे कि यह जुल्म, बहुत करके, सत्ताघारी अधि- 
कारियों के द्वारा होता था। इस समय तक भी साधारण आदमियों की 
समझ ऐसी ही है । परन्तु समझदार आदमियों के ध्यान में यह बात आ 
गई कि जब जन-समुदाय खुद ही जुल्म करता हे-अर्थात्‌ बहुत से आदमियों 
का समूह, जिन आदमियों से वह बना है उन्हींमें से किसी किसी पर जुल्म 
करता है---तब जुल्म करने के साधन या सामान सिर्फ उसके सत्ताधारी अधि- 
कारियों के ही हाथ में नहीं रहते; किन्तु, स्वयं उस समूह के भी हाथ में 
रहते हैं । जन-समूह हुक्म दे सकता है, अर्थात्‌ कायदे कानून बना सकता 
है, और उनके अनुसार वह काररवाई भी कर सकता है। अतएवं यदि 
अच्छे की जगह वह जुर कायदे कानून बनाने लगा; या ऐसी बातों के सम्बन्ध 
में उसने कानून बनाना आरम्भ किया जिनमें उसे दखल न देना चाहिए, तो 
उससे समाज पर जो जुल्म होता है वह सत्ताधारी हाकिमों के द्वारा किये 
गये कितने ही जुल्मों से अधिक भयंकर होता है। यह सच है कि प्रबल 
जनसमूह अर्थात्‌ समाज, जो सजा देता है वह सजा इतनी कड़ी नहीं होती 
जितनी कि सरकारी हाकिमों की दी हुईं सजा होती है; परन्तु समाज की 
दी हुईं सजा, अथात्‌ जुल्म, का प्रभाव दूर तक पहुँचता है; जिन्दगी की 
छोटी छोटी बातों तक में उसका ग्रवेश होता है; और उस से छुटकारा पाने 
का मोका बहुत कम मिलता है। सरकारी जुढ्म से सिर्फ शरीर ही को तक 

ल्ीफ पहुंचती है; पर सामाजिक जुल्म से मन तक--आत्मा तक---ग़ुलाम हो 
जाता है; उसे केद हो जाना पड़ता है; वह अपने वश में नहीं रहने पाता। 
इस लिए, सिर्फ मेजिस्टेटों के, अधिकारियों के, या सत्ताधारी हाकिमों के 
जुल्म से बचने का प्रबन्ध करने ही से काम नहीं चल सकता । समाज के 
मन ओर प्रबल मनोविकारों को जुल्म से बचाने का भी प्रयत्न करना 
चाहिए । अर्थात्‌, सत्ताधारी समाज के खयाल ओर चाल ढाल के अनुसार जो 
लोग, बर्ताव नहीं करते उनसे, दीवानी या फोजदारी कानून के ही बल से 
नहीं, किन्तु, ओर उपायों से भी अपनी समझ और अपनी रीति-रवाज के 
अनुसार, बलपूर्वक, बताव कराने की इच्छा से भी बचाव करना चाहिए । 
ओर, समाज के रीति-रवाज अर्थात्‌ रूढि के अनुसार जो छोग नहीं चलते 
डनकी बढ़ती को रोकने, या यथा-सम्भव उनके उठान ही को बन्द करने, 
और अपना सा बर्ताव करने के लिए ओऔरों को मजबूर करने की सामाजिक 
प्रवृत्ति के प्रयोग से बचने का भी यत्न करना चाहिए । इसकी भी हद हे कि 
समाज को आदमी की--व्यक्तिविशेष की--स्वाधीनता में कहां तक हस्तक्षेप 
करना चाहिए---कहां तक दस्तन्दाजी करना चाहिये | ओर, मनुष्यमात्र को 
भच्छी तरह रहने के लिए, अधिकारियों के जुल्म से बचाव करने की जितनी 
जरूरत है उतनी ही, उस हृद को हूंढ निकालने ओर समाज को उसके 
आगे बढ़ने से रोकने के लिए उपाय करने की भी जरूरत है। 

यह एक ऐसा सिद्धान्त है--यह एक ऐसी बात हे--कि मामूली तोर पर 
शायद इसे सभी पसन्द करेंगे। परन्तु सारा दार मदार इस बात पर ठहरा 
हुआ है कि उस हद को नियत कहां पर करना चाहिए ? मनुष्यों की स्वाधी- 
नंता ओर समाज के बन्धन की हृदबन्दी किस तरह करना चाहिए दूसरों 
की काररवाइयों को एक मुनासिब हद के भीतर रखने, अर्थात्‌ डचित रीति 
पर उनका प्रतिबन्ध करने, पर ही हर आदमी का संसार सुख अवलम्बित 
है । अतएव, आदमियों के चाल-चलन सम्बन्धी कुछ कायदों का, कानून के 
द्वारा, बनाया जाना उचित है। पर बहुतसी बातें ऐसी हैं जिनके लिए सर- 
कारी कानून का बन्धन मुनासिब नहीं है । इससे, उनके विषय में, लोगों 
की सम्मति के अनुसार, नियम बनाये जाने चाहिए । आदमियों के काम- 
क्राज से सम्बन्ध रखनेवाला मुख्य प्रश्न अब यह है कि ये नियम कोन और 
कैसे होने चाहिए । परन्तु दो चार बहुत ही मोटे नियमों को छोड कर और 

नियमों को बनाने के काम में हम छोग बहुत पीछे हैं । एक पीदी ने जो 
नियम बनाये हैं वे दूसरी पीढ़ी के बनाये हुए नियमों से नहीं मिलते । ओर 
एक देश के बनाये हुए नियम दूसरे देश के नियमों से भी शायद ही कभी 
मिलते हैं । एक पीढ़ी या एक देश का किया हुआ फैसला दूसरी पीढी या 
एक देश को अनोखा मालूम होता है---वह उसे हास्याप्पद जान पड़ता दे । 
तिसपर भी एक युग या एक देश के आदमियों को इसमें कोई गूढु बात या 
कठिनाई नहीं मालम देती, जेसे, इस विषय में, पुराने जमाने से लेकर आज 
तक, मनुष्य-मात्र का एक ही मत रहा हो । जो नियम, जो कायदे, जिस 
देश में जारी होते हैं वे उस देश में रहनेवालों को स्वयंसिद्ध ओर निश्नोन्‍्त 
जान पड़ते हैं । सब कहीं फैला हुआ यह जो सर्वध्यापी भ्रम है वह लोगों 
के रीतिरवाज, अथांत्‌ रूढि, के अद्भुत प्रभाव का एक अच्छा नमूना है। एक 
कहावत है कि रीति-रस्म, आदत का दूसरा नास है । पर इस नियम के 
सम्बन्ध में लोगों को हमेशा यह अम होता है कि रीति-रस्म ही का नाम 
आदत है। व्यवहार सम्बन्धी कायदे बनाकर मनुष्य उन्हें जो एक दूसरे के 
ऊपर छाद देते हैं, ऐसे कायदोंके विषय में रीति-रवाज अथांत्‌ रूढि को ओर 
भी अधिक प्रबलता प्राप्त होती है। क्योंकि लोग बहुत करके इसकी जरूरत 
ही नहीं समझते कि एक आदमी दूसरों को, या हर आदमी खुद अपने दी 
को, प्रचलित रीति-रस्मों का कारण बतलावे। श्र्थात्‌ अमुक काम करने, या 
अमुक रूढ़ि को जारी रखने, का कारण बतलाने की जरूरत नहीं समझी 
जाती । आदमियों को इस बात पर विश्वास करने की आदत पड जाती है । 
कुछ छोगों ने, जो अपने को तत्त्ववेत्ता समझने तक का होसला दिखलाते हैं, 
आदमियों के इस विश्वास को यहां तक उत्तेजित कर दिया है कि वे अपने 
मनोविकारों को तकेशासत्र के प्रमाणों से भी अधिक बलवान ओर विश्वसनीय 
मानते हैं । इस लिए अपने विश्वास के समथन में प्रमाण हंढुना ओर कारण 
बतलाना वे व्यर्थ समझते हैं । हर आदमी यही चाहता है कि जो बातें 
डसको या उसके पक्षवालों को अच्छी लगती हैं उन्हींके अनुसार समाज के 
सब लोक बतांव करें। इसी विकार के घश होकर, हर आदमी, समाज की 
व्यवस्था करने ओर उसके लिए बन्धन बनाने के विषय में अपनी अपनी 
राय देता हे---अपना अपना मत स्थिर करता है। यह जरूर सच हे कि कोई 
आदमी इस बात को नहीं कुबूल करता कि न्याय तोलने का उसका तराजू 





१० स्वाधीनता । 

उसीकी रुचि है । अर्थात्‌ वह यह नहीं कहता कि अपनी रुचि को ही 
नमूना मानकर वह न्याय करता है। पर किसी के चाल-चलन, व्यवहार या 
बतांव के विषय में कायम की गई राय, यदि वह तकेशाख के आधार पर 
नहीं है तो, राय देनेवाले ही की रुचि या पसन्द की कही जा सकती है । 
यदि कोई यह कहे कि जिस बात को में पसन्द करता हूं उसको ओर भी 
बहुत आदमी पसन्द करते हैं, तो उसका भी यही उत्तर है कि जेसे एक 
आदमी की रुचि न्याय तोलने के लिये अच्छे तराजू का काम नहीं दे सकती 
वेसे ही बहुत आदमियों की रुचि भी वह काम नहीं दे सकती । तिसपर 
भी, इस तरह की, बहुत आदमियों की रुचि, एक साधारण आदमी को 
पूरे तोर पर सप्रमाण और साधार मालूम होती है। यही नहीं, किन्तु नीति 
का, रीति का ओर उचित अथवा अनुचित बातों के विषय में जो विचार 
आदमियों के दिल में पेदा होते हैं उनका, आधार सिर्फ बहुत आदमियों की 
रुचि या पसन्द ही मानी जाती है। हां, जिन बातोंका बयान अपने अपने 
धर्म या पन्थ की पुस्तकों में होता है उनके लिए बहुत आदामियों की रुचि 
का आधार नहीं रहता । उनको छोड़कर ओर सब बातों में इसी नियम के 
अनुसार काम होता है। यहां तक कि धर्म पुस्तकों म कही यूुई बातों का 
अथ भी, इसी नियम को भाधार मानकर, लगाया जाता ह। इस तरह, 
बुरी या मली बातों के विषय में आदमियों की जो राय होती है वह, दूसरों 
के बत्ताव और चालचलन से सम्बन्ध रखनेवाली अपनी रुचि ओर उस रुचि- 
के कारणों के आधार पर हमेशा कायम रहती है । दूसरी बातों के विषय में 
आदमियों की इच्छा को पैदा करनेवाले जेसे अनेक कारण होते हैं वेसे ही 
उनकी इस--पसन्द करने या न करने की--इच्छा के भी होते हैं । इन 
कारणों में से कभी भरे-बुरे का विचार; कभी पूव भ्रवृत्ति ( बे समझे बूझे 
किसी तरफ झुकाव ) ओर मिथ्या धर्म्म; कभी समाज के अनुकूल काम 
करने की आदत; कभी मत्सर, झूठा घमण्ड और दूसरों के विषय में तिर- 
स्‍्कार बुद्धि--इत्यादि मुख्य समझने चाहिए। परन्तु, बहुत करके, सबसे प्रबल 
कारण स्वार्थ होता है । अर्थात्‌ सिफे अपना मतलब साधने के लिए ही वेसी 
इच्छा पेदा होती है; चाहे वह भली हो, चाहे बुरी । जहां के निवासियों में 
वर्ण-भेद होता है अर्थात्‌ जिस देश में एक आध वर्ण ओरों से श्रेष्ट माना 
जाता है वहां की नीति, अथात्‌ लोगोंके व्यवहार के नियमों का सबसे बडा 

हिस्सा, उसी वर्ण के स्वार्थ ओर श्रेष्ठता-सम्बन्धी समझ के आधार पर बना 
हुआ होता है। ग्रीस देश के स्पार्ट-निवासियों और उनके गुलामों में, अमे- 
रिका के अंगरेज-किसान और हबशियों में, सरदार और किराये के सिपाहियों 
में, पुराने राजा ओर प्रजा में, स्रियों ओर पुरुषों में जिस नीति या जिन 
नियमों का बर्ताव किया गया हैं वह नीति या वे नियम, बहुत करके, श्रेष्ठ 
पक्षवालों के स्वाथ ओर समझ के आधार पर ही बने हैं। पर, इस तरह के 
स्वाध ओर इस तरह की समझ का असर, श्रेष्ठ वर्णवालों में आपस में ब्यव- 
हार करने के जो नियम होते हैं उन पर भी होता है। अर्थात्‌ जिस देश में 
पहले श्रेष्ट माना गया वण, पीछे से औरों की नजर में गिर जाता है या 
उसकी श्रेष्ठता बिलकुल ही जाती रहती है उस देशका समाज उसका तिर- 
स्‍्कार करने लगता है। इस लिए समाज की नीति के नियमों में भी उस 
वर्ण: के विषय में निरादर के चिह्न देख पड़ने लगते हैं । 

पहले नियम का बयान ऊपर हो चुका । एक ओर भी नियम है । वह 
बहुत बड़ा है। वह राजों और देवताओं के विषय में मनुष्य-मात्र के अच्छे 
या बुरे विचारों से सम्बन्ध रखता है। इस तरह के कढ्पित विचार, चाहे 
किसी कानून के जारी किये जाने से पेदा हुए हों चाहे लोगों की राय ही 
वसी हो गईं हो, परन्तु उनके वश होकर उन्हींके अनुसार आदमी व्यवहार 
जरूरकरने लगते हैं। अर्थात्‌ जो राजा या देवता उनकी बुद्धि में बुरा या 
भला:जेंच जाता है उसको वे वेसा ही समझने लगते हैं । उनकी बुद्धि ऐसे 
विचारों में लीन सी हो जाती है । यह उनकी परवशता स्वार्थसे जरूर पेदा 
होती है, पर, दम्भ से नहीं होती । अर्थात्‌ इस तरह की बुद्धि में दम्भ या 
पाखण्ड नहीं रहता । क्योंकि यह राजा या यह देवता बुरा है या भछा--इस 
तरह की कह्पित समझ, उसके व्यवहार को देखकर सचमुच ही मनुष्य के 
मन में पेदा हो जाती है। इसीसे, ऐसी कल्पित बुद्धि में लीन होकर, आदमी 
ओरोंका तिरस्कार करने लगते हैं । वह यही कल्पित तिरस्कार-बुद्धि थी 
जिसके वश होकर आदमियों ने अनेक लादूगर ओर नास्तिकों को जीता 
जला दिया था। इस तरह के नीच ओर निंद्य कारण समाज के व्यवहार ओर 
चाल-चलन सम्बन्धी नियम बनाने के आधार जरूर माने गये हैं। परन्तु, 
तिस पर भी, यह नहीं कहा जा सकता कि इस तरह के नियम बनाने मे 
समाज के फायदे का खयाल नहीं किया गया। अथांत कोई यह नहीं कह 

सकता कि ऐसे नियम बनानेवालों पर, समाज को फायदा पहुँचाने की 
प्रेरणा ने, कुछ असर नहीं पेदा किया । असर जरूर पैदा किया ओर बहुत किया। 
पर वह प्रेरणा सीधे मार्ग से खुलासा नहीं पेदा हुईं; किन्तु एक डेढे मा्गे- 
से हुई । अथांत्‌ यह समझ कर वह नहीं पैदा हुई कि समाज के फायदे का 
खयाल करना हमको डचित है अथवा उसकी तरफ नजर रखना हमारा 
काम है । परन्तु समाज को फायदा पहुँचाने की बुद्धि से जो रुचि या अरुचि 
पैदा हुईं वह प्रेरणा उसका परिणाम थी। इसका फल यह हुआ कि जिस 
हमद्दी या नफरत, अथांत्‌ सहानुभूति या घृणा, से समाज का बहुत ही 
थोड़ा या बिलकुल ही सम्बन्ध न था, वह भी सामाजिक नियमों के बनने में 
काम में आ गई । 


कानून से या बहुत आदमियों की राय से, दंड-केद, जुरमाना, समाज 
की दृष्टि में तुच्छ समझा जाना इत्यादि---नियत हुए । उन दंडों के डरसे 
चाल-चलन ओर व्यवहार सम्बन्धी नियम अर्थात्‌ कायदे बनाये गये । पर 
उन नियमों के काम लाये जाने का मुख्य कारण पूरे समाज, या उसके 
प्रबल भाग की रुचि या अरुचि ही समझना चाहिए। ओर, आम तोर पर, 
विचार आर विकार में जो लोग समाज के अगुआ रहे हैं उन्होंने छोटी 
छोटी बातों पर चाहे जितना वाद-विवाद किया हो, पर मुख्य मुख्य बातों 
के आदि हेतु, प्रयोजन, जड़ यानी बुनियाद पर कभी विचार नहीं किया । 
अथांत्‌ उन्होंने इस तरह के आक्षेप कभी किये ही नहीं कि अम्रुक नियमों 
का बनाना योग्य है या अयोग्य । उन्हींने अपना मन सिर्फ इसके जानने में 
छगाया कि कौनसी बात समाजकों पसन्द करना चाहिए ओर कोनसी करना 
चाहिए । बस, वे इसी विचार म छगे रहे। इस बात की तरफ उनका ध्यान 
ही नहीं गया कि समाज की रुचि या अरुचि के अनुसार हर आदमी को 
बर्त्ताव करने के लिये लाचार करना उचित है या नहीं । जिनकी यह राय थी 
कि समाज की रुचि या अरुचि के ही खयाल से व्यवहार-सम्बन्धी नियम 
न बनाये जाने चाहिए उनको छोगोंने पाखण्डी समझा | उनकी जमात में 
मिलकर, स्वाधीनता की रक्षा के लिए उन्हींका ऐसा प्रयत्न करने की 
अपेक्षा, छोगों ने समाज के सिफ उन्हीं मनोविकारों को बदुछना अच्छा 
खयाल किया जिन विकारों के कारण उनके और समाज के मत में फरक था। 


पहला अध्याय | श्र 


हां, एक ही बात ऐसी है जिसके आधार, या जिसकी बुनियाद, पर बहुत 
लोगों ने समाज के जुल्म के विरुद्ध इस लिए सतत प्रयत्न किया कि समाज 
की रुचि या अरुचि को आदमियों की स्वाधीनता में हस्तक्षेप, अथांत 
दसस्‍्तन्दाजी, न करना चाहिए। वह बात धर्मनिष्टा या धार्मिक विश्वास है । 
यह उदाहरण कई कारणों से ध्यान में रखने लायक है | इससे बहुत सी बाते 
समझ में आ जाती हैं । उनमें सब से बड़ी बात जो ध्यान में आती है वह 
यह है, कि जिन नेतिक विचारों, अर्थात्‌ भले बुरे आचरणसम्बन्धी खयालों, 
को लोगों ने तर्कंशाखत्र के प्रमाणों की तरह सही माना है वे कहां तक भूलों 
से भरे हुए हैं। अथांत्‌ यह मालम हो जाता है कि वे विचार सही नहीं हैं; 
अम से पूर्ण हें। यह बात अब बहुत आदमी मानने लगे हैं कि धम-सम्बन्धी 
उदारता अच्छी चीज है। परन्तु जो आदमी धरम्मांन्ध हो रहा है वह दूसरे 
धर्म्मवालों को जी से घृणा करता है। वह उनसे जरूर नफरत करता है । 
इसमें कुछ भी सन्देह नहीं । ईसाइयों के सवे-साधारण धम्म से पहले पहल 
अलग होकर जिन लोगों ने एक पन्‍थ अलग स्थापित किया, क्‍या वे दूसरे 
पन्‍्थवालों से कम घृणा करते थे ? नहीं । पर जब वाद विवाद, शाखा या 
झगड़े की गरमी जाती रही ओर किसी पन्‍थ की जीत न हुईं, अथांत्‌ सब 
पन्‍थ जहां के तहां ही रह गये, तब सब पन्थवालों को इस बात की कोशिश 
करने की जरूरत पड़ी कि जहां तक उनके पन्‍्थ का प्रचार हुआ है वहां तक 
तो बना रहे । तब जिस पन्थवालों की संख्या कम थी उसने अधिक संख्या 
के पन्‍थवालों से यह कहना शुरू किया कि-“ हमारे धार्मिक विचारों में 
बाधा न डालो; धम्म की बातों में उदारता दिखाओ; हम जो कुछ करें 
करने दो *”। निबेल पक्षवालों ने जब यह समझ लिया कि प्रबल पक्षवालों 
को अब हम अपने पनन्‍्थ में नहीं छा सकते तब घम्मोंदाय्य दिखलानेके लिए 
प्रबल पक्षवालों के सामने उन्हें चिलाने की जरूरत पड़ी । इससे यह अथे 
निकला कि धर्म्म के कामोंम प्रबल पक्षवालों को निबेल पक्षबालों पर जुल्म 
न करना चाहिए। धर्म्म ही का विषय एक ऐसा है जिसके सम्बन्ध में लोगों 
ने मेरे कहे हुए सर्वव्यापी सिद्धान्त को कुबूल किया है । अथांत्‌ यही बात 
एक ऐसी है जिसके आधार पर छोगों ने यह राय कायम की है कि हर 
आदसी समाज के खिलाफ भी अपना अपना हक पाने का दावा कर सकता 
है। समाज का जो यह सिद्धान्त था कि उससे विरोध करनेवालों पर, अथांत्‌ 

जिनकी राय समाज की रायसे नहीं मिलती उन पर, सत्ता चलाने का उसे 
अधिकार है, उसका खण्डन सिफे इसी धर्म्म-सम्बन्धी विषय में किया 
गया है । जिन ग्रन्थकारों की बदौलत दुनिया को थोड़ी बहुत धरम्म-संबन्धी 
स्वाधीनता मिली है उन्होंने इस बात पर बहुधा जोर दिया है कि धर्म के 
मामलों मे ही आदमी को अपनी अपनी रुचि या समझ के अनुसार बर्ताव 
करने का पूरा हक है । इस बात को उन्होंने बिलकुल ही कुबूल नहीं किया 
कि धार्मिक विषयों में कोई आदमी दूसरों के सामने जवाबदार है । अथांत्‌ 
धर्म्म की बातों में जिस का जी जैसा चाहे वह वेसा ही आचरण कर सकता 
है। तथापि जिन बातों की आदमी अधिक परवा करते हैं, अथांत्‌ जिनसे 
उनके हिताहितका अधिक सम्बन्ध रहता है, उनके विषय में उदारता न 
दिखलाना मनुष्य-मात्र का यहां तक स्वभाव हो गया है, कि कुछ देशों को 
छोड़कर, ओर कहीं भी धर्म की उदारता का पूरा पूरा व्यवहार नहीं हुआ । 
धर्म्म के झगड़ों म पड़कर जहां के आदमी अपनी शान्ति को भंग नहीं 
करना चाहते, अर्थात्‌ धम्मशून्य या धम्मंकी तरफ से बे परवाह छोगों का 
पक्ष जहां प्रबल है, वहीं धर्म्म-सम्बन्धी उदारता, पूरे तोरपर, व्यवहार में 
लाई गईं। “ कुछ देशों ” से मेरा मतलब ऐसे ही देशों से है । 

जिन देशों म धर्म की उदारता काम में छाईं जाती है वहां के भी प्रायः 
सभी धार्मिक यह समझते हैं कि इस उदारता की हद जरूर होनी चाहिए । 
दूसरों को अपने धामिक व्यवहारों से जुदा अथवा विरुद्ध व्यवहार करते देख 
उनको न रोकनेका नाम धम्मोंदार्य, अथांत्‌ धम्म की उदारता, है । उसे 
एक तरह की क्षमा, सहनशीलता, तहम्मुल या बर्दाइत कहना चाहिए। कोई 
कोई आदमी ऐसे हैं जो धर्म से सम्बन्ध रखनेवाली संस्था, सभा या समाज 
के कामकाज विषयक मतभेद को बदास्त कर सकते हैं; परन्तु स्वयं धम्मे- 
सम्बन्धी नियम, व्यवस्था या कायदेंके मतभेदको नहीं बरदास्त कर सकते । 
कोई कोई, एकेश्वरवादी या पोपके अनुयायियों ही को नहीं देख सकते; पर, 
ओर सब प्रकार के मतभेद रखनेवालों को वे कुछ नहीं कहते । कुछ ऐसे हैं 
जो इंश्वरके उपदिष्ट सभी धम्मों को मानते हैं अर्थात्‌ और लोग चाहे जिस 
धर्म के हों, पर वे यदि उस धर्म को इश्वरप्रणीत मानते हैं, तो ये तीसरी 
तरह के आदमी उनसे उदारता का बर्ताव करते हैं। कुछ छोग इससे भी 
अधिक उदारता दिखाते हैं। वे इश्वर और परलोक पर भी विश्वास कर लछेते 

हैं, पर उसके आगे नहीं जाते । अथांत्‌ जो छोग इंश्वर और परलोक को 
मानते हैं उनसे ये भेदभाव नहीं रखते; पर जो यहां तक बढ़े चढे हैं कि 
इनको भी नहीं मानते उनसे इनकी नहीं बनती । यह हालत उन देशों की 
है जिनमें धम्महीन लोगों का जोर अधिक है। पर, जिन देशोंमें धर्मनिष्ठा 
अभी तक शुद्ध ओर सबलर है वहां वालों के इस खयाल को जरा भी धक्का 
नहीं पहुंचा कि जन-समुदाय, अर्थात्‌ समाज, की राय हर आदमी को 
मानना ही चाहिए । 

इंग्लेण्ड का राजकीय इतिहास दूसरी तरह का है । वह ओर देझ्ों के 
इतिहास से मेल नहीं खाता । इससे यद्यपि समाज, अथांत्‌ से साधारण, 
की रायका वजन कुछ अधिक है तथापि सरकारी कानून का बोझ अधिक 
नहीं है; वह कम है | यह बात ओर देशों में नहीं पाई जाती । यहां निजञ्ञ 
के अथात्‌ खानगी काम-काजों में कानून बनानेवालों ओर सत्ताधारियों की 
खुछम खुला दस्तन्दाजी को लोग बहुत बुरा समझते हैं । इसका पहला 
कारण यह है कि हर आदमी को मुनासिब स्वाधीनता दी जाने की तरफ 
लोगोंका बहुत ध्यान है | दूसरा कारण यह है कि लोग अब तक यह समझ 
रहे हैं कि गवनमेण्ट के सभी खयालात समाज के हितके अनुकूल नहीं हैं । 
इनमें से पहले कारण की अपेक्षा दूसरा कारण अधिक सबल है । समाज के 
अधिक आदमियों को अभी तक यह नहीं मालूम कि गवनंमेण्ट की हुकूमत 
अपनी ही हुकूमत है ओर गवनंमेण्ट की राय अपनी ही राय है | जिस 
समय लोगों को यह बात मालूम होने रगेगी उस समय हर आदमी की 
स्वाधीनता में गवनमेण्ट शायद उतनी ही दस्तन्दाजी करने छंगेगी जितनी 
दस्तन्दाजी समाज, आज कल, उसमें कर रहा है । परन्तु, अभी तक, बहुत 
लोगों के विचार ऐसे हैं कि यदि गवनमेण्ट, कानूनके द्वारा, प्रत्येक आदमी 
की उन बातों का प्रतिबन्ध करना चाहे जिन बातों के प्रतिबन्ध को बरदास्त 
करने की उन्हें आदत नहीं है तो उन विचारोंकी धारा ऐसे प्रतिबन्ध के 
प्रतिकूल जोर से बहने रूगे । उस समय लोग इस बात का बिलकुल विचार 
न करेंगे कि जिस बात की वे प्रतिकूलछता करते हैं वह कानून से नियंत्रित या 
प्रतिबद्ध किये जाने के छायक है या नहीं । यह स्थिति यदि अच्छी समझी 
जाय, और यह मान लिया जाय, कि उससे लोगों का मतलब जरूर ही 
निकल जाता है तो उसका यह उत्तर है क्कि इस तरह के विचार अथवा 

मनोविकार जैसे उचित जगद्द में प्रयोग किये जाते हैं वैसे ही अनुचित 
खगह में भी प्रयोग किये जा सकते हैं। सच तो यह है कि ऐसा कोई 
भी सर्व-सम्मत तरीका नहीं निकाला गया है जिससे गवरनेभेट की 
दस्तन्दाजी की योग्यता अथवा अयोग्यता की ठीक ठीक जांच की जा 
सके। अर्थात हमको एक ऐसा नियम या तरीका, खोज' निकालना 
चाहिए जिसकी सहायतासे हम तत्काल यह निश्चित कर सके कि किस 
बात में दस्तन्दाजी करना गवनमेन्ट को उचित है ओर किसमें नहीं । पर, 
इस समय लोग करते क्या हैं कि वे अपनी रुचि या अरुचि के अनुसार 
सब बातों की योग्यता अथवा अयोग्यता का निश्चय करते हैं । ऐसा न होना 
चाहिए । जब कोई फायदे का काम कराने या किसी नुकसान अथवा आपदा 
से बचाने की जरूरत होती है तब आदमी उसके लिए गवनंमेण्ट को खुशी 
से उत्तेजित करते हैं । पर कुछ आदमी ऐसे भी हैं कि वे चाहे जितने सामा- 
जिक दुःख, अनर्थ या आपदायें सहन करें, तथापि लोगोंके फायदे की एक 
भी नई बातमें गवनमेन्टको दस्तन्दाजी नहीं करने देते । मतलब यह है कि 
कास पड़ने पर आदमी अपनी रुचि के अनुसार, कुछ इधर ओर कुछ उधर, 
झुक पड़ते हैं । या जब कोई काम गवनंमेन्ट से आदमी कराना चाहते हैं 
तब उसमें अपने हानि-लाभ की मात्रा का विचार करके उस तरफ झुकते हैं 
जिस तरफ झुकने से उनको अधिक लाभ जान पड़ता है। या ऐसे मौकेपर 
वे इस बातका विचार करते हैं कि जिस काम को लोग गवनेमेन्ट से कराना 
चाहते हैं उसे वह उनकी रुचि के अनुसार करेगी या नहीं। और उस विषय 
में जेसा विश्वास, अनुकूल ओर प्रतिकूल उनको हो जाता है उसीके अनुसार 
वे अपना मत देते हैं। अर्थात्‌ अनुकूल विश्वास होने से अनुकूल ओर प्रतिकूल 
होने से वे प्रतिकूल पक्षवालों में मिल जाते हैं। परन्तु इस बात का सिद्धान्त 
निश्चित करके कि अमुक काम करना गवन्मेण्ट को उचित है ओर अमुक 
करना उचित नहीं, शायद ही कभी कोई अनुकूल या प्रतिकूल पक्ष में शा- 
मिछ हुआ हो । इस तरह के नियम या सिद्धान्त के अभाव में, में समझता 
हूँ, इस समय, एक पक्षवाले जेसे भूल करते हैं वेसे ही दूसरे पक्षवाले भी 
करते हैं। भथात्‌ जो लोग, किसी विशेष कारण से, गवर्न॑मेण्ट की दस्तन्दाजी 
को पसन्द करते हैं वे जेसे भूलते हैं बेसे ही, जो उसकी दस्तन्दाजी में दोष 
निकालते हैं या उसे बुरा समझते हैं वे भी भूलते हैं । 

इस पुस्तक में में एक ऐसे सीधे सादे, पर व्यापक, सिद्धान्त का विवेचन 
करना चाहता हूं जिससे यह मालूम हो जाय कि, जुदा जुदा, हर आदमी 
के साथ समाज का व्यवहार केसा होना चाहिए । अर्थात्‌ व्याक्ते-विशेष से 
किस तरह का व्यवहार करना समाज को उचित है ओर किस तरह का 
उचित नहीं । अथवा व्यक्ति-विशेष को समाज कहां तक अपने ताबे में रख 
सकता है ओर कोन कोन सी बाते वह बलपूर्वक उससे करा सकता है । यह 
सिद्धान्त अथवा यह महातत्त्व ऐसा होना चाहिए जिससे यह बात समझ मे 
आा जाय कि कब, किस हालत में, कानून के द्वारा शारीरिक दण्ड दिये जाने 
का नियम होना चाहिए, और कब, किस हाछत मे, न होना चाहिए। ओर 
इससे इस वात का सी निश्चय हो जाय कि सम्राज की राय का कब, किस 
हालत में, ओर कहां तक प्रतिबन्ध किया जाय | वह सिद्धान्त यह हँ-- 
समाज के किसी आदमी के काम-काज की स्वाधीनता में, एक अथवा बहुत 
आदमियों के रूप मं, मनुष्यमात्र की दस्तन्दाजी का सिर्फ एक ही उद्देश, 
आशय या मतलब होता हे । वह उद्देश, आशय या मतलब, आत्मरक्षा--- 
अपनी हिफाजत-हे । जितने सभ्य, अर्थात्‌ सुधरे हुए, समाज हें उनमें से 
किसी आदमी के ऊपर, उसकी इच्छा के विरुद्ध, सिर्फ इस मतलब से सत्ता 
या शक्ति मुनासिब तोर पर काम मे छाई जा सकती है कि उस आदमी से 
दूसरों को नुकसान या तकलीफ न पहुँचे । स्वयं उस आदमी के शरीर या 
मन की रक्षा का उद्देश कोई चीज नहीं । सत्ता को काम मे छाने मे उस 
डद्देश का खयाल नहीं किया जाता । किसी आदमी से कोई काम सिफ इस 
मतलब से कराना, या कोई काम करने से उसे सिफे इस मतलब से रोकना, 
कि ऐसा करने से उसे फायदा होगा; या ऐसा करने से उसे अधिक सुख 
मिलेगा; या ऐसा करना, ओरों की राय में योग्य अथवा बुद्धिमानी का काम 
होगा; मुनासिब नहीं । उसे मना करने, उसे समझाने, उसके साथ बादवि, 
वाद या उससे प्रार्थना करने में इन बातों का उपयोग हो सकता दे; परंत 
बलूपूवक उससे कोई काम कराने, अथवा, प्रतिकूल व्यवहार करने पर, उसे 
दण्ड देने भ॑ इन बातों से काम नहीं चछ सकता। ऐसे मामलों मे इस तरह 
की बातें युक्ति-पज्भत नहीं मानी जा सकतीं । जिस काम से उसे रोकना है 
उस काम से यदि किसी दूसरे को कष्ट पहुँचने की सम्भावना है, तभी उस 
पर बलू-प्रयोग करना; अथवा उसे दण्ड देना, सुनालिब होगा | डसके व्यव« 

हार या चालचलन के जिस हिस्से से दूसरों का सम्बन्ध है सिफ उसीका वह 
जिम्मेदार है; सिर्फ उसीके लिए वह उत्तरदाता है। जिस हिस्से से सिर्फ 
डसीका सम्बन्ध दे उसमें उसकी स्वाधोनता अखण्डनीय है; वह नहीं छीनी 
जा सकती । अपना, अपने शरीर का, अपने मन का हर आदमो मालिक है, 
हर आदमी बादशाह है । 

यह कहने की जरूरत नहीं कि यह सिद्धान्त सिर्फ उन्हीं लोगों के काम 
में छाया जाना चाहिए जिनकी बुद्धि, जिनकी समझ, परिपक्क दशा को 
पहुँच गई है; अर्थात्‌ जो बालिग हैं। मेरा मतलब बच्चों से नहीं, और न 
उन स्त्री-पुरुषों से है जो कानून के अनुसार वयस्क अर्थात्‌ बालिग नहीं हुए। 
जो छोग अभी तक ऐसी अज्ञान-दशा में हैं कि दूसरों की देखभाल में रहना 
उनके किए जरूरी बात है उनकी रक्षा बाहरी उपद्रवों से भी की जानी 
चाहिए और खुद उनके अनुचित कामों से भी । इसी नियम के अनुसार उस 
समाज उस जन-पमुदाय के लिए भी यह सिद्धान्त नहीं है जिसके सभी 
आदमी अज्ञान, अतएवं निकृष्ट अवस्था में हैं। जिस समाज के आदमी 
अज्ञान हैं, जंगली हैं, समझदार नहीं हैं, उसमें, बिना किसी की सहायता 
या जस्तन्दाजी के, आप ही आप सज्ञानता, सुधार या सभ्यता के पेदा होने 
में इतने अटकाव ओर इतने विन्न आते हैं कि उनको दूर करने के लिए 
उचित उपायों को जरूर काम में छाना पड़ता है। जिस देश का समाज ऐसा 
है उस का राजा, सच्चे उत्साह से प्रेरित होकर, समाज के हित करने की 
इच्छा से, यदि कोई भी उपाय, या साधन, काम में लावे तो वे उपाय और 
वे साधन अच्छे ही समझे जाने चाहिए। क्योंकि, यदि वे उपाय न किये 
जांय तो जिन बुराइयों को दूर करने के लिए उनकी योजना हुई हे वे शायद 
और तरह से दूर द्वी न हों। जो लोग असमभ्य हैं, जंगली हैं, उन पर सत्ता 
चलाने-हुकूमत करने-में अनिरबन्ध शासन, अथांत्‌ बिना बन्धन का ही राज्य, 
अच्छा होता है। पर शर्त यह हे कि उन छोगों को सभ्य ओर शिक्षित 
बनाने के ही इरादे से इस तरह का राज्य हो; ओर वे सचमुच सभ्य और 
शिक्षित बना दिये जांय । स्वाधीनता का यह सिद्धान्त तब तक काम में लाये 
जाने के लिए नहीं है, जब तक मनुष्य जाति, अपने को एक दूसरे की बरा- 
बरी का समझकर, बिना रोकटोक के, किसी भी विषय पर विचार करके, 
अपनी तरक्की करने के लायक न हो जाय । तब तक उसके लिए सिर्फ एक 

ही काम है। वह यह कि पूरे तोर पर वद किसी अकबर, या शालंसेन, * 
के आधीन रहे--यदि सोभाग्य से वह उसे मिल जाय । अपने आप या दूसरों 
के द्वारा उत्साहित की जाने पर जब मनुष्य-जाति अपनी तरक्की का रास्ता 
श्राप ही हूंढ निकालने के लायक हो जाती है ( जिन देशों के विषय मे में 
यहाँ पर लिख रहा हूं उनको इस लायक हो चुके बहुत बरसें हो गई ) तब 
अत्यक्ष रीति से या दी हुईं आज्ञा का पालन न करने के कारण दण्ड भादि 
देकर अप्रत्यक्ष रीति से उसीके हित के लिए, उस पर बल-प्रयोग करना, 
अर्थात्‌ जबरदस्ती कोई काम कराना, गेरमुनासिव है । इस तरह की जबर- 
दस्ती तभी मुनासित्र समझी जा सकती है जब्र वह दूसरों की रक्षा के लिए 
की जाय । अथांत जब किसी के अनुचित व्यवहार के कारण औरों को तक- 
लीफ पहुँचने का डर हो तभी उस अनुचित व्यवहार करनेवाले को बलपु- 
वंक राह पर लाना मुनासिब है । 








जिस सिद्धान्त का वर्णन मेंने ऊपर किया वह केवल उपयोगिता के ही 
आधार पर किया | इस लिए, यहाँ पर यह कह देना उचित होगा कि यदि 
ओर किसी बात के आधार पर इस सिद्धान्त से कुछ फायदा होता हो तो में 
उसे नहीं मानता । नीतिशाखसत्र से सम्बन्ध रखनेवाली जितनी बातें हैं उनकी 
जांच करते समय में उनकी उपयोगिता को ही सब से प्रधान समझता हूं। 
पर, इस उपयोगिता का अथ बड़े विस्तार का है अथांत्‌ वह बहुत व्यापक 
है। आदमी को उन्नतिशील प्राणी समझकर उसके चिरस्थायी हितों की 
आ्ाप्ति को ही में सच्ची उपयोगिता समझता हूं । मेरा मतलब यह है कि इस 
तरद्द के चिरस्थायी हितों की प्राप्ति के लिए आदमी के जिन कामों से दूसरों 
का सम्पर्क है सिर्फ उन्हींते सम्बन्ध रखनेवाली व्यक्ति-विशेष की स्वाधीनता 
में दस्तन्दाजी करना मुनासिब है । यदि कोई आदमी ऐसा काम करता है 
जिससे दूसरों को तकलीफ पहुँचती है तो उसे, कानून के द्वारा, या, यदि, 
कानुन से काम लेने में सुभीता नहीं है तो बुरा भला कहके सजा देना, देख- 


* शाल्मेन पहले फ्रांक्स लोगों का राजा था; पर पीछे से वह समग्र 
पश्चिमी योरप का हो गया । «८०० ईस्‍्वी में उसे बादशाह की पदवी मिली।: 
बह बड़ा उदार, गुणवान्‌ , विद्वान्‌ू, न्‍्यायी ओर सदाचरणशील था। योरप का 
यह अकबर था। 

ने के साथ ही, उचित मालम होता है । ऐसी भी बहुत सी जंची हुई बातें 
हैं जिनसे समाज के हित होने को विशेष सम्भावना रइती है। वे भी हर 
आदमी से बलपूर्वक, अथांत्‌ जबरदस्ती, कराई जा सकती हैं । एक उदाह- 
रण लीजिए:--कचहरी से जज के सामने गवाही देने के लिए हर आदमी 
मजबृर किया जा सकता है; क्योंक्रि जिस समाज में वह आराम से रहता है 
उसके फायदे या उसकी रक्षा के छिए उसका घम्म हे कि वह भी सद्दायता 
करे | उसे समझना चाहिए कि वह भी समाज का एक अंश है ओर समाज 
की ही भलाई के लिए कानून के अजुसार वर्ताव किया जाता है । इसी तरह 
हर आदमी, विशेष विशेष बातों मं, उदारता के काम के लिए. भी विवश 
किया आ सकता हे । उदाहरण के लिए किसी की जान बचाने, या असहायों 
पर जुल्म होते देख उनकी रक्षा करने, के छिए आदमी पर बल-प्रयोग करना 
मुनासिव है । मतरूब यह कि जिस समय जो काम करना आदमी का घमस्मे 

फज या कतंव्य है, आर जिसे न करने से समाज की हानि, थोड़ी या बहुत 
हो सकती है उसके किए वह हमेशा जिम्मेदार हैं । जो छोग यह समझते हैं 
कि आदमी कुछ न कुछ काम करके ही दूसरों को हानि पहुंचा सकता हें, 
चुपचाप अथांत्‌ तटस्थ रहकर नहीं पहुँचा सकता, वे, भूलते हैं । दोनों तरह 
से ओरों की हानि हो सकती ह-आरों को तकलीफ पहुँच सकती ह। जो 
आदमी दूसरे को छाटी से मारकर उसे चोट पहुँचाता है वह भी सजा 
पाने का काम करता है, ओर जो दूसरे को डूबता देख उसे बचाने की 
कोशिश न करके चुपचाप तमाशा देखता रहता है बह भी सजा पाने का 
कास करता है। इस लिए, दोनों हालतों में, समाज को हानि पहुँचाने का 
वह अपराधी है | हां, यह सच है कि पहले प्रकार से, अर्थात्‌ कार्येदद्वारा, 
किसी का अहित करने के कारण जो सजा दी जा सकेगी उसकी अपेक्षा चुपचाप 
बैठे रहने, अर्थात्‌ कोई काम न करने, के कारण जिस सजा की जरूरत समझी 
जायगी उसे कास में लाने में अधिक खबरदारी दरकार होगी । अपने किसी 
अनुचित काम से दूसरों का अहित करने के कारण हर आदमी को जिम्मेदार 
समझना एक साधारण नियम है । पर दूसरे का अहित होता देख चुपचाप 
बैठे रहने--उसे टालने की कोशिश न करने--के कारण उसे जिम्मेदार समझना 
साधारण नियम नहीं; किन्तु निपातन, अपवाद या सुस्तसना बात है । परन्तु 
कभी कभी इस तरद्द के बहुत बड़े मौके आजाते हैं जिनके कारण इस अप- 

वाद को काम मे लाना, अथांत्‌ चुपचाप बेठने के लिए सजा देना, सुनासिब 
समझा जा सकता है । आदमीके बाहरी व्यवहारों से सम्बन्ध रखनेवाली 
जितनी बातें हैं उनके लिए हर आदमी उन छोगों के सामने हमेशा ही उत्त- 
रदाता रहता दे जिनसे कि उन बातों का सम्बन्ध है । यहाँ तक कि कभी 
कभी समाज के सामने भी वह उत्तरदाता समझा जाता ह; क्योंकि समाज 
सब की रखवाली करता है । परन्तु, बहुधा, ऐसे मामलों में व्यक्ति विशेष 
पर जिम्मेदारी ऊछादना विशेष कारणों से उद्चित नहीं होता। तथापि, इस 
विषय में कोई व्यापक नियम नहीं बनाये जा सकते ऐसी जिम्मेदारी कब 
उचित ओर कब असुच्ित होगी, इस बात का निश्चय अपने अपने समय, 
स्थान ओर प्रसंग के अनुसार करना होगा | कोई कोई बातें ऐसी हैं कि यदि 
समाज, उन्हें अपनी अपनी समझ के अनुसार हर आदमी को, करने दे तो 
लोग उन्हें अधिक अच्छी तरह से कर सके | पर, यदि, उन बातों के सम्बन्ध 
में समाज, अपनी शछेि के अनुसार, किसी तरह का प्रतिबन्ध कर दे तो 
लोग उनको उतना अच्छा न कर सके | कभी कभी जिन तकलीफों को दूर 
करने या जिन अनर्थों से बचाने के किए समाज अपनी सत्ता को काम में 
लाने, या किसी तरह की प्रतिबंधकता करने, का इरादा रखता है उनकी 
अपेक्षा, सत्ता को काम में लाने या प्रतिबन्धकृता करने से अधिक सख्त तक- 
लीफ ओर अधिक भयंकर अनथ पंदा होने की सम्भावना होती है। ऐसे 
प्रसंग आने पर समाज की प्रतिबन्धकता उचित नहीं मानी जा सकती । 
ऐसी वातों की जिम्मेदारी आदमी की समझ ओर उसके भले बुरे के ज्ञान 
पर ही छोड देना चाहिए। उसीसे दूसरों की रक्षा, जहां तक हो सके, होने 
देनी चाहिए । पर हां, ऐसे मोकों पर आदमी को इस बात का खयाल 
रखना सुनासिव है कि सुझसे दूसरों को तकलीफ पहुंचने या उनका अहित 
होने, की जो सम्भावना हे उससे बचाने का प्रबन्ध समाज नहीं करता । 
इसलिए मुझे स्वार्थ पर अनुचित दृष्टि न रखकर निष्पक्षपात होकर व्यवहार 
करना चाहिए । ऐसे समय सें आदमी को अपना न्‍याय आप ही करना 
चाहिए; ओर इतना कड़ा करना चाहिए जितना कि एक जज भी यदि वह 
उसक सामने जाता, तो न करता । 

जिन बातों का सम्बन्ध, प्रत्यक्ष या परोक्ष रीति से, सि्फ दूसरों से दी हे 
उन्दींका यहां तक विचार हुआ | अब कुछ ऐसी बातों का भी विचार किया 

जाना उचित है जो दूसरों से बिलकुल ही सम्बन्ध नही रखतीं; अथांत्‌ 
उनसे समाज का न तो कोई फायदा ही है और न कोई लुकसान ही। ओर 
यदि कुछ है भी तो बहुत ही अप्रत्यक्ष रीति से है । ऐसी बातें वे हैं जिनका 
सम्बन्ध सिर्फ उन्हीं छोगों से है जिनकी वे हैं; या, यदि, किसी दूसरे से भी 
है तो वह सम्बन्ध बलपूर्वक अथांत्‌ जबरदस्ती नहीं हुआ है; किन्तु खुशी से 
अनुमति-पूर्वक हुआ है। मतलब यह है कि जो सम्बन्ध हो वह प्रत्यक्ष रीति 
पर हो ओर देखने के साथ ही दूसरों को उसका ज्ञान हो जाय। जो आदमी 
जिस समाज का है उसके व्यवहारोंका कुछ न कुछ असर उसके द्वारा समाज 
पर जरूर ही पडता है। परन्तु इस आशक्षेप के उत्तर में यहां पर में कुछ नहीं 
कहना चाहता । इसका विचार में आगे चलकर यथास्थान करूंगा । तो, मान 
लीजिए के ऐसी बातों के लिए हर आदमी को स्वाधीनता देना मुनासिब 
'हैं। अब यह देखना हे कि इस प्रकारकी स्वाधीनता में कौन कोनसी बातें 
शामिल होनी चाहिए । पहले तो इसमें सब प्रकार का अन्‍न्तज्ञान अथांत्‌ 
अन्तबोंध, सम्वेदन या सत्‌ ओर असत्‌ के पहचानने की बुद्धि, शामिल होनी 
चाहिए । बहुत व्यापक अथ की बोधक सद्सद्विवेक-बुद्धि की स्वाधीनता; 
विचार ओर मनोविकारों की स्वाधीनता; धर्म्म, नीति ओर विज्ञान से सम्बन्ध 
रखनेवाले, व्यवहारिक अथवा सात्विक, मतों की स्वाधीनता; ये सब इसी 
प्रकार की स्वाधीनता के भीतर समझी जानी चाहिए । किसी भी विषय में 
जिसकी जो राय हैं, उसको अपने मन में ही रखने ओर सर्व-साधारण में 
प्रकाशित करने में बड़ा अन्तर है । कोई विकार या विचार जबतक मन में 
रहता है तबतक उसका सम्बन्ध किसी ओर से नहीं होता; परन्तु प्रकाशित 
होते ही उसका सम्बन्ध दूसरों से भी हो जाता है । इसका विचार में आगे 
करूगा कि हर आदमी को अपनी राय जाहिर करने के लिए कहां तक 
स्वाधीनता दी जा सकती है । यहां पर में इतना ही कहना बस समझता हूं: 
कि हर आदमीको अपनी राय जाहिर करने के लिए स्वाधीनता देना उतने 
ही महत्त्वकी बात है जितने महत्तकी बात उसे उस राय को मन में कायम 
करने के लिए स्वाधीनता देना हैं। इसीसे ये दोनों बातें व्यवहारमें बिलकुल 
एक दूसरे से मिली हुईं मालूम होती हैं। जिस प्रकार की स्वाधीनता के 
विषयमें में लिख रहा हूं उसमें रुचि की स्वाधीनता और जो जैसा उद्योग 
करना चाहे उसे करने की भी स्वाधीनता शामिल है। अर्थात अपने स्वभाव. 

भ्रवस्था, स्थिति ओर रुचिके अनुसार जो जिस तरद्द का रोजगार करना चाहे 
उसे उस तरह का रोजगार करने देने की स्वाधीनता उसे होनी चाहिए। 
किये का फल भोगने के लिए तेयार रहने पर हर आदमी को अपनी अपनी 
इच्छा के अनुसार काम करने की स्वाधीनता भी मिलनी चाहिए; फिर, चाहे 
वह काम दूसरों की दृष्टि में मूर्खता, विरोध ओर भूलों से भरा हुआ ही क्‍यों 
न हो; परन्तु, हां, उससे दूसरोंको हानि न पहुंचनी चाहिए । यदि इस 
प्रकार की स्वाधीनता हर आदमी को दी जा सकती है, तो वद एक से अधिक 
आदमियों को भी दी जा सकतीं है । क्योंकि जिन कारणों से, अलग अलग, 
हर आदमी को वह मिल सकती है उन्हीं कारणों से वह जन-समुदाय को 
भी मिल सकती है। परन्तु शर्त यह है कि जन-समुदाय फे सब आदमी 
वयस्क अथांत्‌ बालिग हाँ ओर किसीने उन को जबरदस्ती या धोखा देकर 
उस समुदाय में न शामिल किया हो | इस हारूत मे जिन कामों से दूसरों 
को हानि न पहुंचती हो उन्हें, मिलकर करने के लिए, जन-समुदाय को 
भी स्वाधीनता दी जा सकती है । 


जिस समाज मं--जिस लोक-समुदाय में--इस तरह की स्वाधीनता 
का आदर नहीं है वह समाज स्वाधीन नहीं कहा जा सकता; फिर, वहां की 
राज्यव्यवस्था चाहे जेसी हो | कोई देश, कोई समाज, या कोई जन-समु- 
दाय, जिस में इस तरह की स्वाधीनता पूरे तोरपर और बिना किसी प्रति- 
बन्ध या रोकटोक के नहीं दी जाती वह सत्र प्रकारसे स्वाधीन नहीं साना 
जा सकता । पर स्वाधीनता कहते किसे हैं ? उसकी स्थूल परिभाषा क्या 
है ? दूसरों को किसी तरह की हानि न पहुँचाकर, ओर अपने हितके लिए 
किये गये दूसरों के यत्न में बाधा न डालकर, जिस तरह से हो उस तरह 
अपने स्वार्थ-साधन की आजादी का नाम स्वाधीनता है। उस को ही 
स्वाधीनता कहना शोभा देता है। अपने मन, अपने शरीर और अपनी 
आत्माका ही आदमी मालिक है। उन्हें अच्छी हालत में रखने के लिए सब 
को बराबर अधिकार है। उस अधिकार में कोई दस्तन्दाजी नहीं कर सकता। 
इस विषय में दूसरों की इच्छा के अनुसार हर आदमी को बर्ताव करने के 
लिए लाचार करने की अपेक्षा उसे जेसा अच्छा लगे वैसा करने देने में मनु- 
व्यजाति का अधिक फायदा है। 

यह कोई नया सिद्धान्त नहीं है; यह कोई नई बात नहीं है | बहुतों को 
तो यह स्वयंसिद्धू सा जान पड़ेगा | अर्थात्‌ उनकी दृष्टि से इसकी उपयो- 
गिता या योग्यता साबित करने की को जरूरत ही न मालूम होगी। 
परन्तु विचार करने से यह बात ध्यान से आ जायगी कि इस समय समाज 
में जिस तरद् का व्यवहार जारी है और छोगों की राय जिस तरह की हो 
रही है, उसके सच्चे प्रवाह के यह सिद्धान्त कितना प्रतिकूल है। अपनी 
निज की रूचि के अनुसार लोग समझते हैं कि अगुक बात का होना समाज 
के लिए अच्छा है ओर अयुकका व्यक्ति-विज्येषके लिए । इतना ही नहीं $ 
किन्तु, उस अच्छी बात या अच्छी स्थिति को पान की इच्छा से तदनुकूल 
कोशिश करने के लिए समाण और व्यक्ति दोनों-को लोग, अपनी ही अपनी 
रुचि के अजुसार विवश करते हें---छाचार करते हैं। पुराने जसाने मे लोक- 
सत्तात्मक राज्यों के आद्ियों की यह समझ थी कि हर आदमी के शरीर 
ओर मज, दोनों के व्यवदारों का प्रतिबन्ध करने से देश का बहुत फायदा 
होता है । इसीसे आदमी के छोटे छोटे खानगी मामसझों तक से वे अधिका- 
रियों के द्वारा की गई दस्तन्दाजी को झुनासिब्र समझते थे । इस तरह की 
समझ को उस्र समय के दाशनिक, तत्त्वज्ञानी और ओर बड़े बड़े पण्डित 
भी <-क बतछाते थे। अथाद्‌ इस तरह के खयाझात का वे अनुमोदन करते 
थे। उस समय की स्थिति, उस समय की अवस्था, ओर तरह की थी। 
प्रजासत्तात्मक जितने राज्य थे वहुत छोटे छोटे थे। वे सत्र बहुधा बलवान 
शत्रुओं से सब तरफ घिरे रहते थे। उनको हमेशा इस यातका डर रहता 
था कि ऐसा न हो कि दाउरी शत्रुओं की चढ़ाइयों या अपने ही देश के 
आन्तरिक विद्वोहों के कारण उनके राज्य का उलटपलट हो जाय। अपने 
बलऊ, अपनी सत्ता, या अपनी शक्ति में जरासी भी शिथिकता आने देना वे 
अपनी व्वाधीनता के नष्ट हो जाने का कारण समझते थे । इसीसले शायद 
उनके खयाछात ऐसे हो गये हों । इसीसे वे हर आदमी की खानगी बातों 
में भी दस्तन्दाजी करने लगे हों। इस।से वे स्वाधीनता के चिरस्थायी 
नियमों का प्रचार करके उनसे फायदा उठाने रे लिए न ठहरे हों। परंतु, 
इस समय राजकीय समाज बहुत बड़े बड़े हो गये हैं; अर्थात्‌ देशों का 
विस्तार बढ़ गया है। धर्म्माधिकारी और राजा छोगों के अलूण अछग हो 
जाने से छोटी छोटी खानगी बातों में पहले की तरह अब कानून को दुस्त- 

न्दाजी करने का वहत कम मोफ़ा मिलता है | घार्मिक और राजकीय बातों 
से सम्बन्ध रखनेवाली सत्ता पहले एक ही व्यक्ति के हाथ में थी। अब वह 
बात नहीं है । अब ऐहिक आर पारछांकिक बातों की सत्ता जुदा जुदा आव- 
मियों के हाथ मे है; इससे लोगों की मनोदेवता के उचित सांचे से डालने 
का काम, राजकीय अधिकारियों के नहीं, किन्तु ओरों के सिपुर्द है। परन्तु 
सामाजिक ओर व्यक्ति-विषयक व्यवदारों के सम्बन्ध में जो सत रूढ हो 
गये हैं, अर्थात्‌ आदमियों के घिद्ध सें जो शिद से गये हैं, उनके विरुद्ध 
कोई आदमी फिसी तरह की काररबाई न करे, इसलिए नतिक निग्नह का 
अब भी उपयोग किया जाता है । अथांत्‌ नीति का आश्रय लेकर डसकी 
रोकटोक अबतक की जाती है । उपदेश, घिक्कार ओर धमकी आदि से किसी 
बात को रोकने का नास नतिक निम्नढ्ठ हे । इस प्रकार के नतिक निम्नद् से, 
इस समय, सामाजिक व्यवडारों मं जितना काम लिया जाता है उसकी 
अपेक्षा व्यक्ति-विषयक व्यवहारों मे बहुत अधिक लिया जाता उ। मतलब 
यह हे कि नीति से सम्बन्ध रखने वाली जितनी वातें छें उनमें धम्म की 
झोंक या धर्म्म की मात्रा अधिक रहती है । ओर धम्स की सचा आजतक 
प्युरिटन#पन्थवारों के ही द्ाथ मे रही है। इसीसे व्यक्तिविषयक व्यवहार 
की सभी यातों के सम्बन्ध मे कायदे बनाकर उनका ननेग्नह करने की इन 
लोगों को वद्दी ही मउव्ताकाँक्षा थ। । अकेछे पपूरिटन-पन्थवालों के विषय 
में ही यह बाद नहीं कही जा सकती । इस समय के समाज-संशोधकों 
ने भी इस विषय भ यहुत छुछ चछविचछ की है। इन छोगों में से यद्यपि 
बहुतों ने पुराने धार्मिक वियारों का विरोध बड़े जोरोशोर के साथ किया है, 
तथापि व्यल्‍कछविशेष के व्यवहारों का प्रतिबन्ध करने के लिए कायदे बनाने 
में उन्होंने उतनी ही सटपट की ऐ जितनी कि प्युरिटन-पन्थवालों के समान 
धर्म्माधिकारियों ने की हे । ऐसे समाजसंशोधकों म॑ फ्रांस के प्रसिद्ध दाश 
निक काम्प्टी का पहला नम्बर है । उसने एक पुस्तक लिखी है । उसका नाम 

४ प्युरिटन-पंथ प्रोटेस्टेण्ट-सम्प्रदाय की एक शाखा ई। इसके अनुयायी बड़े 
निग्रहशील होते हैं। उनका आचरण सुनियोंक्रा ऐसा होता है। उनको खेलत- 
माशे पसन्द नहीं; एशो आराम पतश्षन्द नहीं; अच्छा खाना पीना पसन्द नहीं । 
इंग्लेण्ड में क्रामवेल के समय में इत लोंगों का बड़ा माहात्म्य था । 


श्र स्वाधीनता । 


'अ/ ८ फिम 

८ राजकीयसत्ताप्रणाली ” है। उसमें जो अध्याय सामाजिक व्यवस्था पर हे 
उसमें नैतिक निग्नह पर बहुत जोर दिया गया है । उसने वहां लिखा है कि 
समाज को चाहिए कि वह नेतिक निम्नह के द्वारा हर आदमी के कामकाज 
का खूब प्रतिबन्ध करे । इस सिद्धांत की उपयोगिता को साबित करने के 
लिए उसने इतनी खटपट की है जितनी कि पुराने दार्शनिकों में से निःसीम 
निम्रहवादियों की भी पुस्तकों में नहीं पाई जाती । 

आज कल दुनिया में व्यक्तिविशेष के ऊपर समाज की सत्ता को बढ़ाने के 
लिए कुछ विचारशील पुरुषों को छोड़कर ओर लोगों की बेतरह कोशिशें हो 
रही हैं । इस सत्ता को वे लोग लोकमत ओर कभी कभी कानून के भी जोर- 
पर, खींचखांचकर, अनुचित रीति से बढ़ाना चाहते हैं । यह बहुत बुरी बात 
है; यह एक प्रकार का अनिष्ट हे । क्योंकि इस समय संसार में जितने परि 
बतन हो रहे ६ उन सब की झोंक समाज की शक्ति को बढाने ओर व्यक्ति- 
मात्र की शक्ति को घटाने की तरफ है । इस कारण आदमी की स्वाधीनता 
के ऊपर लोगों की यह आक्रमण-प्रीति यह दस्तन्दाजी, यह बेजा मदाखिलत 
ऐसी नहीं हे जो आप ही आप किसी समय दूर होजाय, अर्थात्‌ आप ही 
आप जाती रहे, किन्तु दिनोंदिन उसके अधिक भयंकर होने का डर है। 
चाहे राजा हो चाहे मामूली आदमी--सवकी यही इच्छा रहती है, प्रत्येक 
पुरुष यही चाहता है, कि ओर छोग उसीकी समझ या प्रवृत्ति के मुताबिक 
उसीके मत के अनुसार बत्ताव करें। इस तरह की समझ, प्रवृत्ति या झुकाव 
को मनुष्यमात्र के कुछ बहुत ही उत्तम और कुछ बहुत ही अधम स्वाभाविक 
मनोविकार यहाँ तक मजबूत बना देते हैं कि बलाभाव--शक्तिहीनता--को 
छोड्कर ओर किसी बात से बहुधा उनका प्रतिबन्ध नहीं होता । अथांत्‌ जब 
तक शक्ति रहती है तब तक अपनी अपनी भ्रवृत्ति के अनुसार लोग जरूर ही 
काम करते हैं । शक्ति छिन जाने पर ही उनकी यह अनुचित ग्रवृत्ति आगे 
बढ़ने से रुकती है | यह शक्ति घटती नहीं हे; किन्तु दिनबदिन बढ़ रही है । 
इससे इस अनिष्ट को, हम लोग, यदि मानसिक धेय्य ओर दृह निश्चय की 
मजबूत दीवार उठाकर रोक न देंगे तो वह बराबर बढ़ता ही जायगा । 
संसार की वर्तमान अवस्था को देखकर हमे ऐसा ही ढर है । 

स्वाधीनताले सम्बन्ध रखनेवाली सब बातों का एक ही साथ विचार 
आरम करनेकी अपेक्षा पहले उसकी एकही शाखा का निरूपण करने में 


पहला अध्याय । २३ 


७ टक्कर बट टला ला5 ौ ५ ढ़ ५33 5ढ5न्‍ ५8० ४ //४८७/४5.०८5८ ४/४८४८४७८४८४-८ ६ ६४./४७८४/७८४/४०४८/४७८४७-८ ४/७८ ४७/४६/४७८४“ 


अधिक सुभीता होगा । क्योंकि ऊपर वर्णन किया गया सिद्धान्त, उस शाखा 
के सम्बन्ध भे, लोगों को बिलकुल तो नहीं, परन्तु, हां, बहुत कुछ मान्य 
है। इस शाखा का नास विचारसम्बन्धिनी--स्वाधीनता है । लिखने ओर 
बोलने की स्वाधीनता उसीके भअन्तगंत है | इनमें परस्पर सजातीय भात्र है। 
अर्थात्‌ ये एक दूसरी से जुदा नहीं हैं । जो देश इस बात को प्रतिज्ञापूरवक 
कहते हैं कि उनकी राज्यप्रणाली स्वाधीनता से भरी हुईं हैं ओर घार्मिमिक उदा- 
रता दिखालाने में वे जरा भी कसर नहीं करते उनकी राजनीति-प्रणाली 
को लिखने, बोलने ओर विचार करने की स्वाधीनतायें बहुत कुछ मान्य जरूर 
हैं, परन्तु जिन व्यवहारिक बातों पर उनकी नीव पडी है उनसे सवंसाधारण 
अच्छी तरह परिचित नहीं हैं; यहां तक कि समाजके अगुवाओं में से भी 
बहुत आदमी उनको पूरे तोर पर नहीं समझते । वे बातें यदि अच्छी तरह 
समझ में आजायंगी तो उनकी योजना, इस विषय की एक ही शाखा के 
निरूपण में नहीं, किन्तु ओर ओर शाखाओं के निरूपण में भी की जा 
सकेगी । इससे इस शाखा का पूरा पूरा विवेचन दूसरी शाखाओं के लिए 
एक अच्छी प्रस्तावना का काम देगा। गत तीन सो वर्षो में, इस विषय का, 
बहुत कुछ विवेचन हो चुका है । तिस पर भी में इस विषय में एक दफे 
ओर भी कुछ कहने का साहस करता हूं । इस छिए जिन लोगों को मेरे 
लेख में कोई भी नह बात न देख पडे, वे इस साहस के लिए मुझे क्रपा- 
पूर्वक क्षमा करें | आशा है, वे मेरी इस क्षमा ग्राथना को जरूर मंजूर करेंगे । 


०:८६ ७29 


दूसरा अध्याय । 
विचार और विवेचना की स्वाधीनता । 





(स यात को सिद्ध करने के छिए कोशिश करना बेफायदा है कि गवर्न- 

5 >ैण्ट के अत्याचार आर अनुचित या अष्ट काररवाइयों से दचने के लिए 
अखबारों को स्वाधीनता का दिया जाना बहुत जरूरी है। अब वह समय 
ही नहीं ह कि इसके लिए प्रमाण टूंढना या जरूरत जाहिर करना पड़े । इस 
बात का अब कोई प्रमाण ही न मांगेगा । आशा तो मुझे ऐसी ही है। जिस 
देश सें प्रजाके हित और सत्ताधारी पुरुषों, अथांत्‌ हाकिमों, के हित में 
एकता नहीं हे उसमें इसके विरुद्ध प्रमाण देने की जरूरत नहीं है कि हाकिम 
ही बतलावे कि प्रजा के मत केसे होने चाहिण। ओर न इसके ही विरुद्ध 
प्रमाण देने की जरूरत है कि प्रजा के किन मतों, या उन मतों को पुष्ट 
करनेके लिए दिये गये किन मतों, या उन मतों को पुष्ट करनेके लिए दिये 
गये किन प्रमाणों, का योग्य विचार वे सत्ताधारी हाकैस करें ओर किनका 
न करें। अथाव इस बात के अनोचित्य को सप्रमाण सिद्ध करने की जरूरत 
नहीं के गवनमेण्ट के मतों के अनुसार डी प्रजा अपने सत कायम करे, या 
गवनंमेण्ट ही इस बात का नियम करे कि प्रजा के किन किन मतों, और 
उनको दृहु करने के लिए दी गई किन किन दछीलों, का वढ॒ विचार करे 
ओर किन किनका न करे । कहने का मतलब यह कि प्रजा को जो मत 
उचित जान पड़े उसे वह जाहिर करे । कोई भी राय कायम करके उसे जाहिर 
करने के विषय में गवनमेण्ट किसी तरह का दबाव प्रजा पर न डाले किसी तरह 
का प्रतिबन्ध न करे । आज तक जितने ग्रन्थकार हुए हैं उन्होंने स्वाधीनता- 
सम्बन्धिनी इस शाखा का इतनी दफे और इतनी उत्तमता से विचार किया 


दूसरा अध्याय । २९, 


है कि यहां पर, इस विषय में; कोई विशेष बात कहने की जरूरत नहीं है । 
ईग्लेण्ड में टयूडर घराने ने १४८७ से १६०३ इंसवी तक राज्य किया । समा- 
चारपत्र-सम्यन्धी कानून ( इंग्लेण्ड में ) उस समय जितना कड्ठा था उतना ही 
यद्यपि अब भी कड़ा है तथापि इस वात का अब बहुत कम डर दे कि राजन- 
तिक विषयों की चचा बन्द करने के लिए वह कानून धड़ाघड़ काम सें छाया 
जायगा ; ओर यदि कानून के मुताबिक जातजते की काररचाई की भी जायगी तो 
शायद ऐसे समय में की जायगी जब न्यायाधीश या राजमन्त्री, एस डर से 
कि कहीं विद्रोह न उठ खड़ा हो, कुछ काल के"लिए अपनी रचा की मामूली 
मय्यांदा, अर्थात्‌ अधिकार की साधारण सीमा, का उल्लंघन कर जाते हैं । 
जिस देश की राज्य-व्यवस्था यथानियम चल रही है उससे मामूली तौर पर 
इस वात की शंका करना ही ठीक नहीं कि राय जाहिर करने अर्थात्‌ सम्मति 
देने, का प्रतिबन्ध करने की गवनेमेण्ट दार बार कोशिश करेगी फिर चाहे 
गवर्नसेण्ट प्रजा के सामने पूरे तोर पर उत्तरदाता हो, चाटे न हो। हां, 
यदि खुद प्रजा ही किसी कारण से किसी सम्मति को न पसन्द्र करे--किसी 
बात को अच्छा न समझे--अतएव गवनंमेण्ट उसका प्रतिःन्‍्ध करे, तो बात 
ही दूसरी है । 
मान लीजिए कि गवरनंमेण्ट का और प्रजा का मत एक दे; उससें किसी 
प्रकार का भेद नहीं; ओर प्रजा की इच्छा या प्रजा की राय के विरुद्ध कोई 
काम करने का गवनंमेण्ट का जरा भी इरादा नहीं | पर, इस दशा में भी 
मेरा यह मत है कि समाज को खुद, या गवनंमेण्ट के द्वारा, किल्लीको दबाने 
या तंग करने का अधिकार ही नहीं है--इक ही नहीं है । मेरी समझ में तो 
किसीका दमन करने या उसे सताने की शक्ति या सत्ता का अस्तित्व ही अनु- 
चित है। गवनंमेण्ट को इस तरह की शक्ति या सचा को काम में छाने का 
हक ही नहीं; फिर चाहे वह गवरनंमेण्ट बहुत ही अच्छी हो चाद्दे बहुत ही 
बुरी । प्रजा की राय के खिलाफ इस तरह की शक्ति काम में छाना जितना 
मुजिर है उतना ही, नहीं, उससे भी अधिक मुजिर प्रजा की तरफ 
से, अर्थात्‌ प्रजा की राय के मुताबिक, उसे काम में छाना भी है । 
कल्पना कीजिए कि एक को छोड्कर दुनिया भरके आदमियों की राय 
एक तरह की है ओर अकेले एक आदमी की राय दूसरी तरह की । 
यह भी कल्पना कर लीजिए कि उस अकेले आदमी का सामर्थ्य बहुत 


च्च० स्वार्धानता । 


बढ़ा चढ़ा है । तो भी दुनिया भर के आदमियों का मुँह बन्द कर देना उसके 
लिए जेसे न्‍्याय-संगत न होगा वेसे ही उस अकेले आदमी का मुँह बन्द 
कर देना दुनिया भर के आदमियों के लिए भी न्‍्याय-संगत न होगा । राय 
किसी एक आदमी की निज की चीज नहीं। वह कोई ऐसा पदार्थ नहीं जिससे 
सिफ मालिक ही का फायदा हो; जो सिर्फ मालिक ही के काम की हो; 
जिसकी कीमत दूसरों की दृष्टि में कुछ भी न हो | राय ऐसी चीज नहीं कि 
आदमी को उसके अनुसार बताव न करने देने से सिफ उसीका अहित हो--- 
सिर्फ उसीको नुकसान पहुँचे । नहीं, राय एक ऐसी बहुमूल्य वस्तु है, राय 
एक ऐसी कीमती चीज है, कि उसका प्रतिबन्ध करना, अथांत्‌ सर्व-साधारण 
पर उसके विदित होने के मार्ग को बन्द करना, मानों मनुष्य-जाति के 
सर्वस्व को लूट लेना है । किसीको अपनी राय न जाहिर करने देने से जो 
हानि होने की संभावना रहती है वह बड़ी ही विलक्षण है । इस प्रकार 
के प्रतिबन्ध से सिर्फ वर्तमान समय के ही आदमिेयों को हानि नहीं 
पहुँच सकती; किन्तु होनेवाली संतति को भी हानि पहुँचने का डर 
रहता है। फिर यह भी नहीं कि जो लोग एक राय के हैं उन्हींको हानि 
पहुँच सकती हो; नहीं, जिन लोगों की राय भिन्न है उन्हींकी सबसे अधिक 
द्वाने होती है। क्‍योंकि, यदि राय सही है, यदि मत सच्चा है, तो झठे को 
छोड़कर सच्चे मत को स्वीकार करने का मोका जाता रहता हैं। ओर यदि 
मत झूठा है, यदि राय गलत है, तो वादविवाद में झूठे ओर सच्चे का मुठभेड़ 
होकर, सच्चे की जीत होने से, उसके विषय में चित्त पर जो पहले से अधिक 
असर होता है, ओर उसकी पहचान जो पहले से अधिक स्पष्ट हो जाती है, 
उस लाभ से हाथ धोना पड़ता है। इस लाभ को कम न समझना चाहिए। 
कोई सम्मति---कोई राय---यदि प्रकट की जाने से रोक दी जाय तो उसके प्रति 
कूल पक्षवालों की भी हानि होती है; अनुकूल पक्षवालों की तो होती ही है। 
यहाँ पर इन दोंनों पक्षों के विषय में जुदा जुदा विचार करने की जरूरत 
है, क्‍योंकि हर एक के लिए जिन दलीलों से काम लेना है वे भी जुद। जुदा हैं। 
इस बात को हम कभी विश्वासपूर्वक नहीं कह्ठ सकते कि जिस राय-जिस 
सम्मति-के प्रकाशन को रोकने की हम चेष्टा कर रहे हैं वह झूठी है। और 
यदि हमको इसका विश्वास भी हो जाय कि वह झूठी है तो भी उसे रोकने 
से हानि जरूर होती है । यह ऊपर कहा ही जा चुका है । 


दुसरा अध्याय । ३३१ 

अच्छा, पहले, में पहली बात का विचार करता हूँ। सम्भव है कि जिस 
राय को अधिकार के बल पर-हुकूमत के जोर पर-अथात्‌ बलात्कार से दबाने 
की चेष्टा की जा रही है वह सत्य हो | उसे दबाने या रोकने की इच्छा रखने 
वाले उसकी सत्यता को जरूर ही अस्वीकार करेंगे; उसे वे जरूर ही झूठ 
ठहरावेंगे । इसमें कोई सन्देह नहीं; ओर यह कोई नई बात भी नहीं । पर 
वे इस बात का दावा नहीं कर सकते कि वे अश्लान्तिशील हैं; अथांत्‌ वे 
कभी गलती नहीं करते; उनसे कभी भूल नहीं होती। उनको इसका अधि- 
कार नहीं है, उनको इसका मजाज नहीं है, कि जिस बात का सम्बन्ध सारी 
दुनिया से है उसका फेसला वही कर दें; अथांत्‌ दुनिया भर की तरफ से 
वही न्यायाधीश का काम करें; ओर बाकी सबको उसके हानि-काभ का 
विचार करने से रोक दें । यदि कोई यह कहे कि जिस बातकी विवेचना का 
लोप करने या उसे दबाने की कोशिश की जा रही है उसका लोप करने या 
उसे दबाने की इच्छा रखनेवाले उसे झठ जानते हैं; इसी लिए वे उसकी 
विवेचना की जरूरत नहीं समझते; तो मानो वे इस बात को कुबूल करते हैं 
कि उनका साधारण निश्चय ओर सन्देदहीन निश्चय एक ही चीज है। अथांत्‌ 
यकीन ओर यकीन कामिल में कोई भेद ही नहीं है-जिस निश्चय में सन्‍्देह 
का अत्यन्ताभाव रहता है उसमें ओर मामूली निश्चय में कोई अन्तर ही 
नहीं है । अथवा यद् कि जिस बात को वे सन्देहहीन समक्षते हैं उसे सारी 
दुनिया भी वास्तव में सन्देहहीन समझती है| विचार, विवेचना, तकरीर 
या बहस को बिलकुल ही बन्द कर देना मानो प्रमादहीन, निश्चांन्‍्त, अस्ख- 
लितबुद्धि या अचूक होने का दावा करना है । अतएवं इस बात का खण्डन 
करने के लिए, कि किसीकी कुछ न सुनकर किसी बात की विवेचना को बन्द 
करना बड़ी भारी भूल है, यही दलील काफी है | जो प्रमाण यहाँपर दिया 
गया है वही बस है। यह प्रमाण यद्यपि एक साधारण प्रमाण हे--यह दलील 
यशथ्पि एक मामूली दलील है--तथापि इसके साधारण या मामूली होने से 
इसकी कीमत कम नहीं हो सकती । 

जब लोग किसी बात का विचार तात्विक या शास्त्रीय दृष्टि से करते हैं 
त बे अपनेको जितना आन्तिशील, स्खलितबुद्धि या सचूक समझते हैं 
उतना व्यावहारिक दृष्टि से उसका विचार करते समय वे नहीं समझते । यह 
अफसोस की बात है । हर आदमी यह जानता है कि में आन्तिशील हूं; में 

गरूती कर सकता हूं; में भूल सकता हूं; तथापि बहुत कम आदमी उस 
आन्तिशीलता से बचने के लिए कोह पेशवन्दी, पूवचिन्ता या प्रबन्ध करने 
की जरूरत समझते हैं । बहुत कम आदमियों के मन में यह बात आती है 
कि जिस विषय में उनको कोई सन्देह नहीं है, अर्थात्‌ जिसे वे निश्चित 
जानते हैं, वह, सम्भव है, उनकी आन्तिशीरूता का ही उदाहरण हो। जो 
राजे स्वेच्छाचारी हैं अथांत्‌ जिनको क्िसी तरह का प्रतिजन्‍ध नहीं है; या जो 
लोग सदामद करनेवालों से घिरे रहते ४; या जिनकी आदत बेहद आदत 
होने की पड जाती है उनको, वह॒धा सब विषयों में, यह निश्चय रहता है 
कि जो छुछ ये कठते हैं वह सवंधा सच है । यह उनका दुभाग्य है। पर, 
कुछ लोग ऐसे हे जो उनसे अधिक भाग्यशाली हैं; जिनकी स्थिति कुछ 
छठी है। ऐमने आद्सियों को कभी कभी अपनी राय के खिछाफ विवेचना 
या बहस सुननेका मोका मिलता है । यदि उनकी राय--उनकी सम्मति- 
गलत होती है तो उसके विषय में दूसरों की की हुईं समालोचना सुनकर 
उसे दुरुस्त कर लेने की उन्हं आदत रहती है। यह नहीं +कि इस तरह की 
समालोचना सुनने की उन्हें विछ़कुल ही आदत न हो | ऐसे आदमी अपनी 
सिफ्फ उन्हीं वातों को निर्विवाद, निश्चित ओर सच्ची समझते हैं जो बातें उन 
लोगों की बातों से मेछ खाती हैं जिनका आदर करने की उन्हें आदत पड़ 
रही है या जो उन्हें हमेशा घेरे रहते हें । क्योंकि केवल अपनी बुद्ध, या 
अपने ज्ञान, या अपनी विचारणा पर आदमी का विश्वास जितना कम होता 
है उतना ही संसार की प्रमादहीनता या निमश्नेमता पर उसका विश्वास अधिक 
होता है । यह एक साधारण नियम है। ओर हर आदमीका संसार उतना 
ही समझना चाहिए जितने से उसे काम पडता है । संसारके भिस हिस्से से 
उसका सम्बन्ध है वही उसका संसार है। अर्थात्‌ उसका दल, उसका धर्म्म 
उसका पनन्‍थ, उसकी जाति--यही उसका संसार ह। जो आदमी जिस युग 
या जिस देश में रहता है वह यदि उसे ही दुनिया मानता है, अर्थात्‌ 
४ दुनिया ?! या “ संसार ”? शब्द का वढ़ उतना ही व्यापक अर्थ समझता 
है, तो वह उसी परिमाण में उदारचरित या विशालचेता कद्दा जा सकता 
है। दूसरे युग, दूसरे देश, दूसरे पन्‍थ, दूसरे धस्म, दूसरे पक्ष और दूसरी 
जात के आदमियों की राय मेरी राय से बिलकुछ उलटी थी, या अब भी 
उछटी है, यह मालूम हो जाने पर भी, अपनी राय के विधय में आदमी का 


दुसरा अध्याय । ३३ 

विश्वास जरा भी कम नहीं होता । वह समझता है कि जिस बात को सब 
लोग निश्नान्त कहते हैं; जिसे सब छोग ठीक बतलाते हैँ; वह अवश्य ही 
नि्नान्त होगी; वह अवश्य ही अचूक होगी। जिन लोगों की राय वेसी 
नहीं है उनकी दुनिया की वह कुछ परवा नहीं करता । अथात्‌ अपनी राय 
को सही ओर उनकी राय को गलत साबित करने की वह जरूरत ही नहीं 
समझता । जिसको वह अपनी दुनिया समझता हे सिफ उसी की राय का 
वह खयाल रखता है । उसके मन में यह बात कभी नहीं आती कि किसी 
एक संसार-किसी एक दुनियाके मतपर विश्वास करना सिफ इत्तिफाक की 
बात है, सिफ एक आकस्मिक घटना है। अर्थात्‌ देवयोग से उस संसार में 
पैदा होने या रहने ही के कारण वह उसकी सम्मति पर विश्वास करता है। 
यहाँ पर संसार से मतलब सिर्फ उस देश या समाज से है जहां आदमी पेदा 
होता या रहता है। क्‍योंकि वह अपने ही देश या समाज की राय को जगत्‌ 
की राय समझता है| इस तरह जगत्‌ को बहुत ही परिमित अर्थ में व्यव- 
हार करने से दुनिया में सेकडों जगत्‌ हो सकते हैं। उन्हीसे यहां अभिप्राय 
है । आदमी इस बात का विचार नहीं करता कि जिन कारणोंसे लन्दन में 
वह क्रिश्वियन हुवा उन्हीं कारणोंसे पेकिन में वह बुध या कन्फूशियन धर्म्मे 
का अनुयायी होता। वह कभी इस तरद्द की शझ्ढा ही नहीं करता । तथापि 
व्यक्ति-विशेष जेसे भूल कर सकता है----एक आदमी से जैसे गलती हो सकती 
है-वेसे ही एक युग, एक पुइत, या एक पीढीसे भी भूल हो सकती है। 
यह बात स्वयंसिद्ध है; और, आवश्यकता होने पर, जितनी दलीलों से 
चाहिए उतनी से साबित भी की जा सकती है । हर युग या पुइत के बहुत 
से मत ऐसे थे जो अगली पुश्त के लोगों को आंतिमुलक या झूठे ही नहीं 
किन्तु असज्ञत, बुद्धिविरुद ओर अनर्थक मालूम हुए हैं। इस बात का गवाह 
इतिहास है। और यह भी निर्भ्रान्त हे--इसमें भी सन्देह नहीं हे--कि पहले 
जमाने की बहुतसी बातें जेसे इस समय कोई नहीं मानता वैसे ही बहुतसी 
बातें, जो इस समय सब को मान्य द्वो रही हैं, आगे न मानी जायंगी । 
सम्भव है कि जो दलीले यहां पर पेश की गई---जिस तरह के विचार 
यहां पर प्रकट किये गये---उनके विरुद्ध लोग कुछ कहें। विरोधियों की दुलीलें 
शायद हस तरह की होंगी । अपनी बुद्धि के अनुसार, अपने मनोदेवता पर 
ज्िश्वास करके, अपनी ही जिम्मेदारी पर जिस तरह अधिकारी पुरुष ओर बातों 

को करते हैं उसी तरह किसी भ्रामक मत या किसी गरूत राय का ग्रतिबन्ध 
भी यदि वे करें तो उन पर अधिक अप्रमादशी लत्व दिखलाने का दोष नहीं आा 
सकता । अर्थात्‌ और बातों को करते देख जब लोग अधिकारियों को अज्ना- 
न्तिशील नहीं कहते, तब किसी अनुचित मत के प्रचार को रोकने के सम्बन्ध 
में भी वे वेसा नहीं कह सकते । दोनों प्रकार के कामों में आरान्तिशीलत्व, 
अर्थात्‌ गलती करने का स्वभाव, एकसा है। फिर शिकायत क्यों ? किसी बात 
के सम्बन्ध में हाकिम लोग जो निश्चय करते हैं वह वे इस लिए करते हैं कि 
आदमी उसका सदुपयोग करके उससे फायदा उठावें सम्भव है उसका उपयोग 
करने में---उसे काम में लाने में--लोग भूल करें। तो क्या इस भूल के डर से 
लोगों से यह कह देना चाहिए कि वे उसका बिलकुल ही उपयोग न करें ? जो 
बात मुजिर, हानिकर या घातक मालृम होती है उसे रोकने की कोशिश करना 
अप्रमादशील होने का चिह्न नहीं है । किसी बुरी बात को रोकने से यह नहीं 
जाहिर होता कि रोकनेवाला यह दावा करता हैं कि उससे कभी गलती 
नहीं होती । किन्तु उससे इतना ही अर्थ निकलता है कि यद्यपि वह प्रमाद- 
शील है, यद्यपि उससे भूल होती है, तथापि अपनी समझ के अनुसार जो 
निश्चय, दाभकारक जान पड़ता है उसके अनुसार व्यवहार करना उसका 
कर्तव्य है, उसका धर्म्म है, उसका फर्ज है । इस डर से कि उसके निश्चय, 
उसके मत, उसकी राय में भूल होना सम्भव है, यदि वह उसके अनुसार 
कभी कोई काम ही न करे, तो क्‍या वह अपने हित की बातों की तरफ 
बिलकुल ही ध्यान न दे ओर अपने कतंब्यों को बेकिये हुए पड़े रहने दे 
भूल करने के डर का अत्यन्ताभाव कभी होने का नहीं । तो क्या आदमी 
चुपचाप बैठा रहे  प्रमाद्शीलता का यह आशक्षेप--गलती करने का यह उम्र 
सब बातों के विषय में किया जा सकता है। इसलिए जब इस श्राक्षेप की 
ब्याप्ति सभी बातों में द्वंड निकाली जा सकती है तब किसी विशेष बात में 
इसकी व्याप्ति न्‍्यायसन्ञत, सप्रमाण, या अखण्डनीय नहीं मानी जा सकती । 
अर्थात्‌ ऐसी स्वव्यापक आपात्ति किसी भी काम में उचित नहीं समझी जा 
सकती । गवर्नमेण्ट का, ओर हर आदमी का भी, धम्स है कि वह यथा- 
सम्भव सच्चा निश्चय करे, पर करे बहुत समझ बूझकर । और जब तक उसके 
सच्चे होने का पूरा विश्वास न हो जाय तब तक उसे लोगों पर न लादे--- 
अथोत्‌ उसके अनुसार काम करने के लिए लोगों को ऊाचार न करे। परन्तु 


हि ल्‍टज#3ध 5८5 # ५ / कि, दि > 


दूसरा अध्याय | ३५ 


कलर तटीय चज ना 


जब उसे इस बात का दृढु विश्वास हो जाय कि कोई निश्चय या कोई मत 
सच्चा है तब यदि वह उसके अलुसार बर्ताव न करे तो वह निरी कापुरुषता 
है-कोरी नामदी है। जिस बात के करने को आत्मा गवाही नहीं देती, 
जी नहीं चाहता, उसे करना डरपोकपन या कायरता के सिवा ओर क्या कह्दा 
जा सकता है ) ऐसा काम हरगिज मनोनुकूल नहीं; हरगिज आत्मानुरूप 
नहीं । पहले लोग कम ज्ञानसम्पन्न ओर कम समझदार थे । इसलिए उन्होंने 
बहुत सी बातों को, जिन्हें हम अब अच्छा समझते हैं, नहीं प्रचलित होने 
दिया; उनके प्रचार म॑ उन्होंने विन्न डाला । इस बुनियाद पर, इस समय, 
जिन बातों का प्रचार इस लोक ओर परलोक में भी आदमियों के लिए छोग 
विश्वासपूर्वक सचऊुच ही अनिष्टकारक या बुरा समझते हैं उनको रोकना नामी 
का काम नहीं तो कया है ? यदि यह कहा जाय कि जो भूलें पुराने जमाने में 
लोगों ने की हैं वे हम न करें, इसालिए हमें सचेत रहना चाहिए तो ऐसी और 
भी तो बहुतसी बातें हैं जिनके विषय में यही दलील पेश की जा सकती है। 
पुरानी गवनंमेण्टों ने कितने ही विषयों में भूलें की हैं; पर वे विषय इस 
समय त्याज्य नहीं समझे जाते । उदाहरण के लिए उन्होंने बहुतसे ऐसे कर 
रछगाये जो अनुचित थे और बहुतसी ऐसी लड़ाइयाँ लड़ीं जो बेफायदा थीं- 
अन्यायपूर्ण थीं। तो क्या कर छगाना अब हम बिलकुल ही बन्द कर दें; 
ओर, चाहे कोई जितनी छेडु छाडु करे, उससे क्‍या अब हम लड़ाई करें ही 
नहीं ? आदमियों की, और गवनंमेण्ट की, जितनी शक्ति हो उसका सबसे 
अच्छा उपयोग करना चाहिए । पूरा निश्चय, सवेथा निःसन्देह निश्चय, या 
यकीन-कामिल कोई चीज नहीं । पर आदमी के सांसारिक काम चला लेने 
भर के लिए जितनी निश्चयात्मकता, जितनी असन्दिग्धता, या जितनी अप्न- 
मादशीलता दरकार है उतनी संसार में अवश्य काफी है। मतरूब भर के 
लिए वह जरूर विद्यमान है। अपने निवांह के लिए---अपने कतंब्यों को पूरा 
करने के लिए-..-अपने मत या अपने निश्चयों को सच मानने में कोई हानि 
नहीं । अथवा यों कहना चाहिए कि उन्हें सच माने बिना काम ही नहीं चछ 
सकता; उन्हें सच मानना ही पडता दे । अतएव जो बातें हमको झूठ भोर 
हानिकारक जान पड़ती हैं उनके प्रचार द्वारा बुरे आदमी यदि समाज को 
बिगाडना चाहें ओर हम उनको रोकें, तो यह हरणिज न समझना चाहिए 
कि हम अभ्रान्तिशील होने का दावा करते हैं। हम सिर्फ हतना ही करते हैं 

जितना करना हम अपना फर्ज समझते हैं; ओर ऐसा करने में, जो कुछ हम 
ऊपर कह आये हैं, उससे हम जरा भी आगे नहीं जाते । 

इसका जवाब यह है कि इस प्रकार का प्रतिबन्ध करना, अथांत्‌ इस तरह 
के निश्चय पर विश्वास करके कोई काम करना आचित्य की सीमा के बाहर 
जाना हे--मुनासिब हद के आगे बढ़ना है । जो बात खण्डन के लिए बहुत 
मोके देने पर भी खण्डित न होने से सच मान ली जाती है वह, ओर 
खण्डन के लिए मोका ही न देने पर जो सच मान ली जाती है वह, इन 
दोनों में वडा अन्तर है । उचित यह है कि हम अपनी सम्मति का खण्डन 
करके उसे झूठी ठहराने के लिए लोगों को पूरी स्वाधीनता दें। ऐसा करने 
पर यदि वह प्रमाणपूर्वक खण्डित होने से बच जाय तो हम उसे सच ओर 
युक्तिसंगत मानें ओर तभी हम उसका उपयोग करें । जब तक इस शर्ते के 
मुताबिक काम नहीं किया जायगा; जब तक इस नियम के अनुसार काररवाईं 
नहीं होगी; तब तक झूठ और सच का निर्णय भी न होगा। लोगों को इस 
बात का विश्वास दिलाने के लिए कि अमुक बात सच, अतएव न्याय्य है, 
यह शर्त सब से प्रधान है। सारा दारोमदार इसी पर है । यदि हम अपनी 
राय, अपनी सम्मति या अपने निश्चय का खण्डनमण्डन करके, उसे झूठ या 
सच साबित करनेके लिए, किसीको मोका न दें तो जिसे ईश्वर ने बुद्धि दी है 
उसे ओर किसी तरह इस बात का पूरे तोर पर विश्रास कभी न ड्ोगा कि 
जो कुछ हम कहते हैं वह सही है । 

जब हम आदमियों की सम्मतियों के इतिहास का विचार करते हैं, 
अर्थात्‌ इस बात को सोचते हैं कि, समय समय पर, आदृभियों के खयालात 
किस तरह बदलते गये; अथवा, जब हम इस बात पर ध्यान देते हैं कि: 
आदमियों के बर्ताव में केसे केसे परिवर्तन होते गये, तब हमारे मन में यह 
बात आती है कि क्‍या कारण है जो लोगों के खयाक्षत और आचरण जेसे 
हैं उससे अधिक खराब नहीं हो गये | आदमियों ने जो इन बातों को बिग- 
डने से नहीं बचाया उसका कारण आदमियों की समझ या बुद्धि हरागेज 
नहीं । क्योंकि जो बात स्वयंसिद्ध नहीं है, अथांत्‌ बहुत ही स्पष्ट होने के 
कारण जिसके सूक्ष्म विचार की जरूरत नहीं है, उसे छोड़कर और सब बातों 
को समझने ओर उनके सम्बन्ध में योग्यायोग्य विचार करने वाला यदि कहीं 
सो में एक है तो निन्नानवे ऐसे हैं जो उन बातों को बिलकुछ ही नहीं सम- 

झते ओर उनके विपय में विचार करने की योग्यता बिलकुल ही नहीं रखते 
हैं । अच्छा, सो में उस एक की योग्यता भी बहुत बढ़ी चढी नहीं; वह भी 
अन्यसापेक्ष्य है; वह भी दूसरे की सहायता का मुहताज है। पुराने जमाने 
में हर पीढ़ी के कितने ही नामी आदमियों के कितने ही निश्चय, इस समय, 
आन्तिमूठक सिद्ध हुए हैँं--भूलों से भरे हुए प्रमाणित हुए हैं। उन्होंने खुद 
बहुतसे काम ऐसे किये या दूसरों के द्वारा किये गये बहुतसे ऐसे काम मंजूर 
कर लिए, जिनको इस समय, कोई भी न्यायसंगत नहीं कहता; कोई भी 
उचित नहीं बतलाता । फिर क्‍या कारण है जो, इस समय, सब कहीं युक्ति- 
पूर्ण मतों ओर युक्तिपूर्ण व्यवहारों की इतनी अधिकता है ? अथांत्‌, क्यों 
लोग उन्ही बातोंको अधिक पसन्द करते हैं---क्यों उन्हीं व्यवहारों को अच्छा 
समझते हें--जो युक्तिपूण न्यायसद्गत या उचित जान पड़ते हैं? इस तरह के 
विचारों की अधिकता का कारण, मेरी समझ में, मनुष्यके मन का एक धम्म॑ 
विशेष है। अथांत्‌ मनुष्य के मनका स्वभाव या झुकाव ही ऐसा है कि उसे 
युक्तिसद्ञत बातें अधिक अच्छी लगती हैं | बुद्धिमत्ता ओर न्यायशीलता के 

सम्बन्ध में जितनी बातें आदमी में अच्छी देख पड़ती हैं उन सबका भी 
कारण मनुष्यका धर्म-विशेष या स्वभाव-विशेष हैं। यदि आदमियों की 
दशा बिलकुल ही नहीं बिगड़ गईं; यदि उनका आचरण बिलकुल ही अष्ट 
नहीं हो गया; तो इस तरह के धम्में की अधिकता का होना स्वाभाविक 
बात है । इस धम्म या इस स्वभाव का माम मिथ्यात्वसंशोधन है। अपनी 
भूलों को दुरुस्त करनेकी तरफ मनुष्य की प्रद्रात्ति आप ही आप होती है ! 
मतलब यह कि विचार, विवेचना और तजरूबा के द्वारा अ्रममूलक बातोंका 
संशोधन करने की योग्यता मनुष्य में स्वभावस्िद्ध है । आंतिमूलक बातों का 
संशोधन या निराकरण सिफे तजरुबे ही से नहीं हो सकता। उसके लिए 
विवेचना ओर विचार की भी जरूरत नहीं रहती है। विना विचार किये--- 
विना विवेचना किये--यह नहीं जाना जा सकता कि तजरुबा क्रिस तरह काम 
में लाया जाय । अर्थात्‌ यदि खूब विवेचना न हो तो यह बात अच्छी तरदद 
ध्यान में न आवे कि जो तजरुबा हुआ है उससे किस तरह फायदा उठाया 
जाय ओर उसकी किस तरह योजना की जाय । आन्तिमूलक बातें और 
ब्यावहारिक रीतियां तजरुत॥र और विवेचना के जोर से धीरे धीरे दूर हो जाती 
हैं। परन्तु मन पर थोड़ा भी प्रभाव अरथांत्‌ असर पैदा करने के लिए तजरुबे 

से सम्बन्ध रखनेवाली दलीलों को मन के सामने जरूर लाना चाहिए। ऐसी 
बातें बहुत ही थोड़ी हैं जिनका मतलब विना विवेचना, दीका या स्पष्टीकरण 
के समझ में आ सकता है। इससे आदमी के मनोनिश्चय या भलेबुरे के 
समझने की शक्ति में भूल होने पर उसके जिस धम्म के द्वारा उसका सुधार, 
निरसन या निराकरण किया जा सकता है सारा दारोमदार उसी पर है। 
उस मनोनिश्चय का सब बल और सब महत्त्व उसी स्वभावसिद्ध मनुष्य-घरम्म 
पर अवलम्बित है । अतएवं उस मनोनिश्चय को अ्रम में पड़ने से बचाने के 
लिए अनुभव और विवेचनारूपी साधन आदमीको हमेशा अपने पास तेयार 
रखने चाहिए। तभी उस निश्चय पर विश्वास किया जा सकेगा; अन्यथा 
नहीं । किसी आदमीका निश्चय, निर्णय या मत यदि विश्वसनीय है तो क्‍यों 
क्योंकि अपने निर्णय ओर अपने आचरण की समालोचना सुनने को वह 
हमेशा तेयार रहता है, क्योंकि जो कोई उसके खिलाफ कुछ कहता है उसे 
वह बुरा नहीं समझता । क्योंकि अपने चालचलन ओर खयालात की आलो- 
चना या टीका में जो कुछ प्राह्म, न्‍्याय्य या उचित जान पड़ता है उससे वह 
लाभ उठाता है; और जो आन्तिमुलक या गलत जान पड़ता है उस पर वह 
विचार करता है और मोका आने पर अपनी भूले वह औरों को स्पष्ट करके 
बतलाता भी है । क्योंकि वह यह समझता है कि दुनिया में किसी चीज का 
पूरा पूरा ज्ञान प्राप्त करने का सिफ एक यही मार्ग है कि जितने आदमी 
अपने मत के विरुद्ध हों उनके कथन को, उनकी दलीलों को, मनुष्य ध्यान- 
पू्वंक सुने ओर उन सबका अच्छी तरह विचार करे । आजतक जितने ज्ञान- 
वान हुए हैं उन्होंने इस तरीके के सिवा किसी ओर तरीके से ज्ञान नहीं 
सम्पादन किया; उनको जो कुछ अछू मिली है इसी तरह मिली है। सच 
तो यह है कि किसी दूसरे मार्ग से, किसी दूसरी तरकीब से, किसी और 
तरीके से, सज्ञान, बुद्धिमान या अक्मन्द होना आदमी के लिए मुमकिन 
ही नहीं। अपनी राय का ओरों की रायसे मिलान करके उसका शोधन 
करने ओर उसे पुर्णावस्था या कमाल द्रजे को पहुंचाने की धीरे धीरे आदत 
डालने से ही अपनी राय के अनुसार काम करने में आदमी को कैसी तरह 
का संशय या सड़ोच नहीं होता । यही नहीं, किन्तु अपनी राय के सच्ची 
होने के सप्रमाण विश्वास का वही दृढ़ आधार होता है। अर्थात्‌ अपने मत 
का दूसरों के मत से मुकाबला करके उसका संशोधन कर लेना मानों अपने 

मत के सच्चे होने की नीव को खूब मजबूत कर लना है ; क्‍योंकि अपने मत 
निश्चय या निर्णय के विरुद्ध जितने आक्षेप स्पष्ट रूप से हो सकते हैं वे सब 
मालूम हो जाते हैं; आक्षेपों ओर प्रतिबन्धों को रोकने की कोशिश न करके 
उनके रास्ते को खुला रखने ओर उनके अनुसार अपने मत का संशोधन 
करने से विरोधियों को कुछ कहने के लिए जगह नहीं रह जाती है; ओर 
जहां कहीं जिस किसीकी उक्ति में जो कुछ जानने लायक होता है वह जान - 
कर उससे फायदा उठा लिया जाता है | अतएवं, जिस आदमी या जिस 
जनसमुदाय ने अपने मत या अपने निश्चय को इस तरह की कसोटी पर नहीं 
कसा उसके किये हुए निर्णय की अपेक्षा अपने निर्णय या अपनी खारासार 
बुद्धि को अधिक विश्वसनीय ओर अधिक प्रामाणिक मान लेने का हक या 
अधिकार आदमी को प्राप्त हो जाता है । 

दुनिया में जो सबसे अधिक बुद्धिमान्‌ हैं ओर जिनको अपने मत, निश्चय 
या निर्णय को सबसे अधिक विश्वसनीय मान लेने का अधिकार है वे भी जब 
अपनी राय को ऊपर बतलाई गई कसौटी पर कसने की जरूरत समझते हैं, 
तब, यदि, हम, थोड़े बुद्धिमान्‌ ओर बहुत मूर्खो के समुदाय से बने हुए 
समाज की राय को वेसी ही कसोटी में कसने की जरूरत समझते हैं तो क्या 
बुरा करते हैं ! क्रिश्चियन धस्म में रोमन-केथलिक-सम्प्रदाय सब सम्प्रदायों से 
अधिक अनुदार है--अर्थांत्‌ मतभेद को वह बहुत ही कम बरदास्त करता है। 
इस सम्प्रदाय में जब कोई साधु मरजाता हे तब एक जलसा होता है। 
उसमें यह विचार किया जाता है कि उस मरे हुए साधु को महात्मा की 
पदवी देना चाहिए या नहीं । उस समय जो आदमी इस तरह की पदवी 
देने के खिलाफ कुछ कहता है उसे इस सम्प्रदाय के अगुवा “ शैतान का 
वकील ” कद्द ते हैं। पर वे लोग इस मोके पर, “ शेतान के वकील ” की 
भी बातों को चुपचाप सुन लेते हैं । इससे यह सूचित होता है कि आदमी 
चाहे जितना पुण्यात्मा या पविन्न हो, जब तक उसके कृत्यों पर उसके पाप- 
पुण्य विचार नहीं होता, ओर उसके विरोधी जो कुछ उसके खिलाफ 
कट्दते हैं उसे सुनकर उसका निर्णय नहीं कर लिया जाता, तब तक उस 
पुण्यशील पुरुष की गिनती भी महात्माओं में नही होती। देखिए, न्यूटन 
कितना बड़ा दार्शनिक ओर ज्ञानी था । पर उसके वेज्ञानिक और शास्त्रीय 
सिद्धान्तों पर छोग यदि आक्षेप न करते ओर उनकी खूब समालोचना न 

होती तो वे, इस समय, जितने अखण्डनीय और जितने सच्चे मालम होते हैं 
उतने हरगिज न सारूम होते; और आदमी उन पर उत्तना विश्वास हरगिज 
ने करते जितना वे इस समय करते हैं। जिन बातों को हम अत्यन्त विश्व- 
प्रनीय और सच्ची समझते हैं उनको मनुष्यमात्र के सामने रखकर हमें यह 
कहना चाहिए कि यदि किसीमें शक्ति हो तो वद उनको झूठ साबित करे। 
इमको चाहिए कि हम छोगों को आह्वान करें, हम उनको चुनोती दें, कि 
प्रदि हमारी सम्मति सदोष हो तो वे उसका खण्डन करें। यदि किसीने 
इमारी ललकार को, हमारे प्रचारण को न मंजूर किया अथांत्‌ हमारी बात, 
ही गलत साबित करने की न कोशिश की; या कोशिश करने पर यदि उसे 
कामयाबी न हुईं, तो भी हमको यह न समझना चाहिए कि हमारी बात 
रच है; हमारा किया हुआ निश्चय विश्वसनीय है। हरगिज नहीं। उससे 
सेर्फ इतना ही सिद्ध होता है कि आदमी की जितनी शक्ति है उतना करने 
यं हमने कसर नहीं की; जो कुछ सम्भव था वह हमने किया। अथ्थांत्‌ सत्य 
9 जानने के जितने मार्ग थे उनमें से एक की भी हमने उपेक्षा नहीं की; 
उत्य को अपने पास तक पहुंचने के जितने रास्ते थे एक को भी रोक देने का 
[मने यत्र नहीं किया । सत्य की प्राप्ति के सब दरवाजों को खुले रखने से 
[म इस बात की आशा कर सकते हैं कि यदि हमारे मत से भी अधिक 
तच्चा मत संसार में है तो जिस समय मनुष्य का मन उसे पाने का पात्र 
पैगा--मनुष्य की दुद्धि उसे ग्रहण करने के योग्य होगी---उस समय वह आप 
ते आप सालूम हो जायगा । तब तक हमको इसीसे सन्‍्तोपष करना चाहिए 
के अपने समय में जहाँ तक सत्यता की प्राप्ति संभव थी जहाँ तक हमने पा 
मै । मनुष्य प्रमादशील है; उससे भूल होती ही है। उसे सत्यता का इतना 
गे ज्ञान हो सकता है और उस ज्ञान की भाप्ति का सिर्फ यही एक द्वार दे । 

आदमी इस बात को तो मानते हैं कि साधारण रीति पर अप्रतिबद्ध 
ववेचना, अर्थात्‌ बेरोक विचार करने की स्वाधीनता, का होना अच्छा है। 
'सके समर्थन में प्रमाण देने ओर दलीलों को पेश करने की भी वे आवश्य- 
ता समझते हैं । परन्तु आश्रर्य यह है कि सभी बातों के विषय में विचार 
रने की अग्रतिबन्धकता को वे अच्छा नहीं समझते । वे यह नहीं सोचते 
# जो नियस व्यापक नहीं, जो नियम सब कहीं बराबर काम नहीं दे 
कते, वे कहीं भी काम नहीं दे सकते । जो लोग यह कहते हैं कि जिन 

विषयों में कुछ भी सन्देह है उन पर विचार करने के लिए >िसी तरह की 
प्रतिबन्धकता न होना चाहिए। वही यह भी कहते हैं कि किप्ती किसी 
विशेष बात, राय, निश्चय या सिद्धान्त के विषय में किसीको कुछ भी कहने 
का अधिकार नहीं । यदि उनसे कोई इसका कारण पूछता है तो वे कहते हैं 
कि अमुक बात के सच होने में हमें जरा भी सन्देह नहीं हे । इसलिए उस- 
पर विचार या वाद-विवाद करने की हम कोई जरूरत नहीं समझते । यह 
ओर भी अधिक आश्वय्य की वात है। ऐसे आदमियों के ध्यान सें यद बात 
नहीं आती कि इस तरह वाद-विवाद अथाव्‌ विवेचना को रोकने की चेष्टा 
करने में अभ्रान्तिशीलता का दावा होता है । अर्थात्‌ किसी विशेष बात को 
सच मान लेना ओर उसके विषय में क्रिसीको कुछ भी न कहने देना मानों 
यह सूचित करना हे कि हम अश्रान्तिशील हैं; हमको कभी भ्रम नहीं 
होता; हम कभी गलती नहीं करते । वे समझते हैं कि उनको कोई सन्देह 
नहीं; इसलिए किसीको सन्देह न होगा । वे उस बात या राय को इसलिए 
निश्चित जानते हैं, क्योंकि वे उसे वेसा समझते हैं । किसी बात के खण्डन 
करने की इच्छा रखनेवाले एक भी आदमी के होते उसे खण्डन करने का 
मौका न देकर अपनी बात को सच मान लेना मानों यह जाहिर करना है 
कि, हमको, और जिन लोगों की राय हमारी राय से मिछती है उनको, 
ईश्वर ने झूठ-सच का निर्णय करने की सनद दे रक्‍खी है । अतएवं अपने 
प्रतिपक्षियों के, अपने विरोधियों के प्रमाण सुनने की हम बिलकुल जरूरत 
नहीं । अर्थात्‌ सिर्फ हम ओर हमारे साथियों ही को इस बात के विचार 
करने का मजाज है; हम ओर हमारे साथियों ही के इजलास में इस बात 
का फेसला हो सकता है । हम जज ओर हमारे साथी जज । दूसरा 
कोई नहीं । 

आज कल वह समय लगा है कि लोगों को विश्वास तो किसी बात पर 
नहीं; पर अविश्वास जाहिर करने में उनको डर बेतरह लगता है। इस समय 
कोई भी विश्वासपूर्वक यह नहीं कहता कि हमारा मत बिलकुल सच्चा है--जो 
राय हमारी है उसमें शंका करने को जरा भी जगह नहीं हे--परन्तु लोग 
यह समझते हैं कि यदि हमारे मत निश्चित न होंगे, यदि हम विशेष विशेष 
बातों पर दृढ न रहेंगे, तो हमारा काम ही न चलेगा; तो संसार में रहना 
इमारे लिए मुश्किल होजायगा | आदमी यह नहीं कहते कि अमुक बात, 

अमुक राय या अमुक सम्मति निर्दोष है । इसलिए उस पर आशक्षेप करने, 
उसके दोष दिखलाने, की जरूरत नहीं । वे कहते क्या हैं कि अमुक राय, 
अमुक बात, या अमुक निश्चय से समाज का फायदा है; इसलिए उसके 
विषय में खण्डनमण्डन करने बेठना व्यर्थ है । अथांत्‌ आदमी फायदे का तो 
खयाल करते हैं; पर झूठ-सच का नहीं । कोई कोई यह भी कहते हैं कि कुछ 
बातें ऐसी हितकर हैं--यहां तक हितकर कि उनके बिना काम ही नहीं चल 
सकता--कि उनकी रक्षा करना, अर्थात्‌ उनका खण्डन न होने देना, गवने- 
मेण्ट का उतना ही फर्ज है जितना कि समाज के फायदे की ओर ओर बातों 
का लोप न होने देना है । बहुत आदमियों की यह राय है कि ऐसी बातें 
जो निहायत जरूरी हैं, ओर कतंव्य के कामों से जिनका बहुत घना सम्बन्ध 
है, उनके सच होने के विषय में यदि पूरा पूरा निश्चय न भी हो, तो भी, 
बहुमत के आधार पर उनको जारी रखना और उनके अनुसार काम करना 
गवनमेण्ट का फर्ज है । गवर्नमेण्ट को उनके मुताबिक काररवाई करना ही 
चाहिए । ऐसे मौके पर आन्तिशीलता का खयाक करना मुनाएरिब नहीं। 
कभी कभी इस बात के सप्रमाण सिद्ध करने की कोशिश की जाती है कि 
जो छोग यह खयाल करते हैं कि गवर्नमेण्ट को इस तरह के हितकारक 
नियमों को काम में न छाना चाहिए वे भले आदमी नहीं । वे बहुधा इस 
बात को साफ साफ कह भी डालते हैं कि यदि तुम भले आदमी होते तो 
कभी ऐसा न करते । वे यह भी समझते हैं कि ऐसे आदमियों को बुराई 
करने से रोकना, ओर जो कुछ वे करना चाहें उसे न करने देना, अन्याय 
नहीं । ओरों के साथ ऐसा व्यवहार करना वे शायद्‌ अनुचित भी समझें; पर 
ऐसों के साथ नहीं । 

जो लोग ऐसा खयाल करते हैं उनकी दुलीलों से यह मतलब निकलता 
है कि किसी विषय के वाद-विवाद को रोक देना उसके सच होने पर अब- 
लम्बित नहीं रहता; किन्तु उसकी उपयोगिता पर अवलूम्बित रहता है । 
अथांत्‌ इस बात का विचार नहीं किया जाता कि वह विषय झूठ है या सच। 
बिचार इस बात का किया जाता है कि वह उपयोगी है या नहीं; उससे कुछ 
काम निकल सकता है या नहीं । और यदि कुछ काम निकलने की सम्भावना 
है तो उसके विषय में विवेचना द्वारा झठसच के मालूम करने की अथांत्‌ 
किसीको उसके विरुद्ध बोलने देने की, जरूरत नहीं समझी जाती । इस तरद्द 

की काररवाईं करनेवाले---इस तरह अपने मन में सोचनेवाले---यह घमण्ड 

करते हैं । परन्तु, यह उनकी आत्मशाघा--यह उनकी अपने सुंह क्षपनी 

बडाई---व्यर्थ है। इन महात्माओं के ध्यान में यह बात नहीं आती कि एसी 

दलीलों से उनकी अश्लान्तिशीलता एक इश्ल भर भी कम नहीं होती । हां, 

होता क्‍या है कि उनकी अश्रान्तिशीलता अब तक जो एक बात के विषय 

में थी वह दूसरी बात के विषय में हो जाती है। क्योंकि किसी विषय को 

उपयोगी समझना भी सिर्फ राय की बात है। जिसे एक आदमी उपयोगी 
समझता है उसे सम्भव है ओर लोग उपयोगी न समझे । अतएवं किसी 

विषयके उपयोगीपन को साबित करने के लिए भी विवेचना की जरूरत है । 

जिस तरह इसके साबित करने की जरूरत हैं कि कोई बात झूठ है या सच, 

उसी तरह इसके साबित करने की जरूरत है कि वह उपयोगी है या नहीं । 
यह निर्णय विन विवेचना के नहीं हो सकता । जिस बात को तुम उपयोगी 
समझते हो उस बात के विरोधियों को यदि तुम बोलने का माका न दोगे 
ओर उनकी दलीलों को विना सुने ही उसे उपयोगी मान लोगे तो अश्ना- 
न्तिशीलता का आरोप तुम्हारे ऊपर से हरागेज़ नहीं हट सकता । शायद तुम 
कहोगे कि तुमने अपने विरोधियों को अपनी बात के झूठ या सच होने के 
विषयमें बोलने की अनुमति नहीं दी; पर उसकी उपयोगिता या अनुपयो- 
गिता के विषय में बोलनेकी अनुमति तो दी है। परन्तु इस बहाने से काम 
न चलेगा । तुम्हारी यह दलील कोई दलील नहीं । किसी बात, राय या 
सम्मति की उपयोगिता उसके सच्चेपन का--उसकी सत्यता का--ही एक 
अंश है। अथांत जो बात सच नहीं है वह कभी उपयोगी नहीं हो सकती । 
जब मन में यह विचार आता है कि कोई बात विश्वास करने के छायक है 
या नहीं तब क्‍या यह सम्भव है कि उसके झूठ या सच होनेका विचार मन में. 
न पैदा हो ) जो मत, या विश्वास सच नहीं है उससे कभी फायदा न होगा; 
बह कभी उपयोगी न होगा । जिनको तुम बुरा कहते हो, यह मत, उन्हीं- 
का नहीं है; जो निहायत भले हैं, जो सज्जनों के शिरोमणि हैं, उनका भी 
है। जिस बात को तुम उपयोगी ओर अच्छा कहते हो वह यदि इन सज्जन- 
शिरोमणियों को झूठ मालूम हुईं तो वे उसे हरागिज कबूल न करेंगे । इस 
हालत में यदि तुम उन पर अपनी बात को कबूल न करने का इलजाम 
लगावोगे तो वे फोरन यह कह देंगे कि तुम्हारी बात झूठ है---तुम्हारी राय: 

डीक नहीं है---इसीसे वे उसे मंजूर नहीं करते । क्या तुम उनको ऐसा उद्ध 
पेश करने से रोक सकोगे ? क्‍या तुम उनका प्रतिबन्ध कर सकोगे ? हरगिज 
नहीं । जो रुढि के दास हैं, जो रीतिरवाज के अभिमानी हैं, वे अपनी राय 
के अनुकूल प्रमाण देते समय छस आक्षेप से यथासम्भव जरूर फायदा उठाते 
हैं। जिस समय वे अपने मत के अनुकूल दलीलें पेश करते हैं उस समय वे 
उपयोगिता को सत्यतासे कभी अलग नहीं करते । अथांत उपयोगिता को 
सत्यता का अंश समझकर जो कुछ उन्हें कहना होता है वे कहते हैं । उपयो- 
गिता आर सत्यता को वे कभी भिन्न भिन्न नहीं समझते | उलटा वे यह कहते 
हैं कि हमारा मत सच है । इसीलिए उसको जानने ओर उस पर विश्वास 
करने की हम इतनी जरूरत समझ्षते हैं । इस तरह के प्रमाण देने में रूढ 
मतवालोंका प्रतिबन्ध न करना ओर उनके विरोधियों को बसे प्रमाण देने से 
रोकना अन्याय है। ऐसी काररवाई से उपयोगिता की दलील का उचित 
विवेचन---उनका न्याय-सड़त फेसला--कभी नहीं हो सकता। जब कानून या 
जन-समुदाय का आग्रह किसी बात के सम्बन्ध में उसकी सत्यता को नहीं 
साबित करने देता तव यदि उसकी उपयोगिता या अनुपयोगिता के सम्बन् 
न्धममं कोई शह्बा-समाधान करने लगा, तो लोग उसे बिलकुल नहीं बरदास्त 
कर सकते । किसी बात की सत्यता पर जब उनको कुछ भी कहने का मोका 
नहीं दिया जाता तब उसकी उपयोगिता पर वे क्यों कुछ सुनने छगे ? बहुत 
हुआ तो वे इस बात को मंजूर कर लेते हैं कि किसी मत-विशेष--किसी 
खास राय---की अत्यावश्यकता को समान लेने या उसका धघिक्कार करने से 
होनेवाले अपराध की मात्रा, हम जितनी समझते थे, उससे कम है। 

जो बात उनको पसन्द नहीं है उसकी विवेचना करने और उसके विषय 
में साधकबाधक प्रमाण देने की इच्छा रखनेवालों को रोकने से बहुत नुकसान 
होता है । उनकी राय को--डनकी दलीलों को--न सुनने से बहुत अनिष्ट 
होने की सम्भावना रहती है। इस बात के अच्छी तरह ध्यान में आने के 
लिए उदाहरणों की जरूरत है । उदाहरण देकर विवेचना करने से यह बात 
ओर भी अधिक स्पष्ट हो जायगी और खूब अच्छी तरह ध्यान में आजायगी। 
मैं, इस विषय में, ऐसे उदाहरण देना चाहता हूं जो मेरे बहुत ही कम अनु- 
कूल हैं; अथांत्‌ जो मेरे बहुत ही कम फायदे के हैं। में जानबूझकर ऐसे 
उदाहरण चुनचुनकर देना चाहता हूं जिनकी उपयोगिता और सत्यता, दोनों 

ही का विरोध करनेवालों के खिलाफ बहुत ही मजबूत दलीलें छोग अपने 
पास तेयार समझते हैं। वे उदाहरण, इंश्वर के अस्तित्व में विश्वास, परलो- 
कके अस्तित्व में विश्वास ओर सदाचरणसम्बन्धी स्वंसम्मत बातोंपर विश्वास, 
ये तीन हैं । इन विषयों पर वादविवाद करनेवाले अप्रामाणिक विरोधी को 
बहुत फायदा रहता है | क्योंकि इन बातों पर जिनको पूरा पूरा विश्वास है 
ऐसे अप्रामाणिक विरोधी फोरन ही यह सवाल कर बैठते हैं ( ओर जो लोग 
प्रामाणिकता की परवाह करते हैं वे अपने मन में कहते हैं ) कि “क्‍या वे 
बात यही हैं जो तुम्हारी राय में इतनी निश्चित नहीं कि उनके विरुद्ध बाद- 
विवाद का प्रतिबन्ध कानून के द्वारा किया जाना मुनासिव हो ) इश्वर के 
अस्तित्व को मान लेना क्या उन्हीं बातों में से एक बात है जिनकी निश्चया- 
व्मकता अर्थात्‌ यथार्थता या सत्यता कबूल कर लेना अश्रान्तिशील होने का 
दावा करना है ! ”” ऐसे सवाल करनवालों की आज्ञा से में यह पूछना 
चाहता हूं कि कब मेंने कहा कि किसी नियम राय या सम्मति को निश्चित 
मान लेना ही ( फिर चाहे इसका जो अथ हो ) अश्नान्तिशीलता का दावा 
करना है ? मैंने यह कभी नहीं कहा | में यह कहता हूं कि किसी राय या 
नियम के विरुद्ध जिनको जो कुछ कहना है उनके कहने को न सुनकर उस 
राय या नियम को सबके लिए निश्चित मान लेने का जो लोग घमण्ड करते 
हैं व मानों अश्नान्तिशील होने का दावा करते हैं। याद रखिए, जो बातें 
खुद मुझे अत्यन्त निश्चित और अत्यन्त सच जान पड़ती हैं यदि उनके विषय 
में भी कोई वसा व्यवहार करे, अथांत्‌ उनके विरुद्ध किसीको कुछ कहने का 
मोका न दे, तो में उसे भी उतना ही दोषी समझंगा, कम नहीं। किसी 
सम्मति या निश्चय की केवल असत्यता ही के विषय में नहीं, किन्तु उसके 
बुरे परिणाम के विषय में भी--ओर केवल बुरे परिणाम ही के विषय में नहीं, 
किन्तु उसकी अधार्मिकता ओर भ्रष्टता के विषय में भी--किसीका चाहे 
जितना दृढ विश्वास हो और उस विश्वास को देश के जनसमुदाय और सह- 
योगियों का चाहे जितना आधार हो, तो भी जिनकी राय वेसी है उनको 
उसे सप्रमाण सत्य सिद्ध करने का जो लोग मौका न देंगे वे अश्रान्तिशीलता 
प्रहण करने के दोष से हरगिज नहीं बच सकेंगे । उस सम्मति को नीति-वि- 
रुद्ू, अधार्मिक या भ्रष्ट कहदेने ही से अश्लान्तिशीरता ग्रहण करने का 
आरोप कम नहीं हो सकता; ओर न वह कम सदोष या कम हानिकारक ही 


४७६ स्वाधीनता । 

माना जा सकता। इस प्रकार अश्रान्तिशीलता ग्रहण करना उलठा और भी 
अधिक अनिष्टकारक होता है । यही वे प्रसड् हैं जिनमें एक पुइत के आदमी 
ऐसी ऐसी भयद्भलर गलतियाँ करते हैँ जिनका खयाल करते ही अगली पुइत- 
वालों को आश्चर्य होता है और उनके रोंगटे खड़े हो जाया करते हैं। यही 
वे प्रसज्ञ हैं जिनके कारण इतिहास में बहुत बड़े बड़े मारके की बातें हो 
जाया करती हैं। यही वे प्रसड़ हैं जिनकी प्रेरणा से कानून की बलवान भुजा 
बड़े बड़े महात्मों आर बड़े बड़े उदार मतों को जड से उखाडकर फेंक देती 
है। इस बात को याद करके अपार दुःख होता है कि ऐसे ही श्रसड्ों में 
पड़कर बड़े बड़े सत्पुरुषों का--बड़े बड़े महात्मों का--समूल ही निर्मुलन हो 
गया ! पर, हां, यह जानकर कुछ सनन्‍्तोष होता है कि उनके मतोंका कुछ 
अंश अब तक बाकी है। जो लोग ऐसे मतों का प्रतिवाद करते हैं, जो छोग 
ऐसे मतों की प्रतिबन्धकता करते हैं, मानो उनकी दिछगी करने ही के लिए 
वे अब तक विद्यमान हैं; मानो अपने पक्षवालोंकी युक्तियोंको सत्य साबित 
करने ही के लिए वे अबतक बने हुए हैं। 

इस बातकी याद दिलाने की जरूरत नहीं कि साक्रेटिश कोन था ! उसे 
कोन नहीं जानता १ उसका यश संसार में कहां नहीं फेला हुआ है ? तथापि 
उस समय के समाज का जो मत था साक्रेटिस का मत उससे जुदा था। 
इसलिए दोनों में विरोध उत्पन्न हुआ । उस समय के कानून की भी राय 
वैसी ही थी जेसी कि समाज की थी । अरथोत्‌ समाज और कानून दोनों का 
मत एक था । पर साक्रेटिस का मत उससे जुदा था । यह बात इतने महत्त्व 
की है कि इसका बार बार जिक्र करना भी अप्रासंगिक न होगा। जिस देश 
ओर जिस समय में साक्रेटिस का जन्म हुआ उस देश और उस समय में 
कितने ही बड़े बड़े आदमी होगये हैं । जो लोग साक्रेटिस से, और जिस 
समय वह हुआ उस समय, से अच्छी तरह परिचित थे उन्होंने लिख रक्‍्खा 
' है कि साक्रेटिस सबसे अधिक नीतिमान्‌ और पुण्यात्मा था। यह उन छोगों 
की राय हुईं । भेरी राय तो यह है कि साक्रेटिस के बाद जितने सद्ठुणी 
नीतिशील ओर धामिक पुरुष हुए उन सबमें वह श्रेष्ठ था। यही नहीं, किन्तु 
अपने अनन्तर होनेवाले सभी सात्विक पुरुषों के किए वह आदर्शरूप था। 
प्रसिद्ध _तत्त्ववेत्ता छरेटो क मन में दर्शनशास्त्र-सम्बन्धिनी जो उदार प्रेरणा 
हुई--जो उदार परिस्फूर्ति हुईं--उसका कारण साक्रेटिस ही था। यहां तक 

कि उपयोगिता-तत््व के आधार पर जगन्मान्य तत्त्वज्ञानी अरिस्टाटल ने जो 
सिद्धान्त स्थिर किये उनका भी प्रेरक साक्रेटिस ही था। नीतिशाख्र के तथा 
आर जितने दर्शनशाखत्र हैं उनके भी, उत्पादक या आचार्य फ्रेठो और अरि- 
स्टाटल ही हैं । परन्तु साक्रेटिस को उनके गुरुस्थान में समझना चाहिए। दो 
हजार वर्ष बीत जाने पर भी जिसकी विमल कीर्ति अब तक बराबर बढती 
ही जाती है; उसे छोड़कर बाकी के और जिन सब विद्वानों के कारण उसकी 
जन्मभूमि एथन्स का इतना नाम हुआ उन सबके कीर्ति-समूह से भी जिसकी 
कीर्ति अधिक उज्ज्वल हुआ चाहती है; उसके बाद होनेवाले सभी प्रसिद्ध 
तत्त्वज्ञानियों का जो गुरु माना जाता है उसी साक्रेटिस पर, उसी विश्ववंद्य 
साधुपर, उसी पवित्रान्तःकरण पुरुष पर, उसीके देश-भाइयों ने दुर्नीति ओर 
अधार्मिकता का इलजाम लगाया; ओर उसे कचहरी में घसीटकर न्यायाधीश 
के हुक्म से उसे ग्राणान्त दण्ड दिलाकर उन्होंने कल की ! साक्रेटिस की 
अधार्मिकता यह थी कि देश भर जिन देवताओं को पूज्य समझता था उन 
पर उसका विश्वास न था। उस पर जिस आदमी ने मुकदमा चलाया था 
उसका कहना तो यह था साक्रेटिस का विश्वास किसी देवता पर नहीं ह। 
यही साक्रेटिस की अधार्मिकता हुई ! उसकी दुर्नाति यह थी कि, लोगों की 
राय में, उसने अपने सिद्धान्त और उपदेशोंसे लड़कों के खयालात को बिगाड़ 
दिया था। साक्रेटिस पर कचहरी में मुकदमा दायर होने पर जब उसका 
विचार हुआ तब न्यायाधीश ने उस पर छग्राये गये इक्जामों के लिए उसे 
सचमुच ही दोषी पाया--लोगों का विश्वास ऐसा ही है। अतएवं, उस समय 
लक के प्रायः सभी मनुष्यों में मनुष्यजाति की कृतज्ञता का जो सबसे अधिक 
पात्र था--अर्थात्‌ सारी मनुष्य-जाति जिसकी सबसे जियादह अद्दसानमन्द 
थी---उसी महापुरुष, उसी महात्मा, उसी साधु शिरोमणि को एक साधारण 
अपराधी की तरह--एक मामूली मुझजिस की तरह--मारढाले जाने का 
न्यायाधीश ने हुक्म दिया। 

न्यायालय में आज तक जितने विचार हुए हैं उनमें से साक्रेटिस को अप- 
राधी ठहराने के विषय में जितना अन्याय हुआ है उतना और किसीके 
विषय में नहीं हुआ । और अन्यायों के उदाहरण इसके सामने कोई चीज 
नहीं । हाँ, एक उदाहरण और दै जो कुछ कुछ इसकी बराबरी कर सकता 
है। उसे हुए अठारह सो वर्ष से भी अधिक समय हुआ । यह उदाहरण 

कालवरी » नामक पहाड़ी पर हुआ था । जिस पुरुष ( अथांत्‌ क्राइस्ट ) से 
मेरा अभिप्राय है वह ऐसा विलक्षण महात्मा था कि जिन्होंने उसके आचरण 
को देखा ओर जिन्होंने उसकी बातचीत सुनी उनके हृदय पर उसकी तेजस्वी 
नीतिमत्ता का ऐसा उत्तम नकूश उठ आया---ऐसा अच्छा चिह्न हो गया--कि 
आज लगभग दो हजार वर्ष से लोग उसे देवता मान रहे हैं, उसे स्वेशाक्ति- 
मान समझ रहे हैं । पर ऐसे महापुरुष का बड़ी ही बुरी तरह से, बड़ी ही 
बेइजती से, वध किया गया । जानते हो क्यों उसका वध हुआ १ उसे लोगों 
ने धर्म्मनिन्दक समझा ! व महात्मा आदमियों का बहुत बड़ा हितचिन्तक 
था। पर उन्होंने उसे नहीं पहचाना । यही नहीं, किन्तु वह जैसा था उसका 
बिलकुछ ही उल्टा वह्द लोगों को मालूम हुआ। उन्होंने उसके साथ इस 
तरह का बर्ताव किया जिस तरह का बताव एक महा अधार्मिक आदमी के 
साथ किया जाता है। वे उसके साथ इस बुरी तरह से पेश आये कि वे, इस 
समय खुद ही अधार्म्मिक माने जाते हैं । इन महाशोचनीय घटनाओं के 
कारण, विशेषकरके पिछली घटना के कारण, आदुमियों का दिल कभी कभी 
ऐसा क्षुब्ध हो उठता है, कभी कभी उनको यहां तक सन्‍्ताप होता है, कि 
जिन अभागी छोगों के हाथ से ये दुष्कम हुए उनका विचार करते समय--- 
उनको अपराधी ठहराते समय--चे न्‍्याय-अन्याय को बिलकुल ही भूल जाते 
हैँं। अथांत्‌ वे यहांतक कुपित हो उठते हैं कि अन्याय करने लगते हैं। जिन 
छोगों ने ऐसे ऐसे दुष्कम्म किये वे दुराचारी या दुर्जन न थे। मामूली तोर 
के जैसे आदमी होते हैं वैसे ही वे भी थे; उनसे बुरे न थे बुरे तो क्या, किन्तु यह 
कहना चाहिए कि मामूली आदमियों से किसी कद्र वे अच्छे थे। उस समय 
लोगों के मन में धर्म, नीति और स्वदेशामिमान की जितनी मात्रा जागरूक 
थी उतनी, किम्बहुना उससे भी कुछ अधिक, इन दृतभागियों के मन में भी 
थी । इसलिए कोई यह नहीं कह सकता कि अधामिक, दुराचारी या अनी- 
तिमान्‌ होने के कारण यह इन्होंने ऐसे ऐसे जघन्य काम किये । नहीं, वे 
उस तरह के आदमी थे जिस तरह के चाहे आजकल उत्पन्न हों चाहे और 
कभी अपना जीवन निर्दोषरीति पर, इज्जत के साथ, व्यतीत करते हैं । 








* जेय्युशलम के पास, थोड़ी दूर पर, कालवरी नाम की एक पहाड़ी है; 
वहीं पर ईसा मसीह को सूली दी गई थी । 


दूसरा अध्याय । ४९ 
अपने देशवासियों की समझ के अनुसार जिन शब्दों के उच्चारण करने की 
गिनती उस समय घोर पाप में थी, क्राइस्ट के मुंह से उनके निकलते ही 
घृणा, भय ओर क्रोध से पागल होकर जिस पुरोहित ने अपने बदन के 
कपड़ों को, पापनिवारण करने के लिए, फाडकर उनके टुकडे टुकड़े कर डाले 
उसने वह काम उतना ही अन्तःकरणपूर्वक, विना किसी बनावट के, किया 
जितना कि, आज कछः के अकसर सब धरम्म॑निष्ठ और इजतदार आदमी घर्म 
ओर नीति सम्बन्धी बातों को सच समझकर भ्रन्‍्तःकरणपूर्वक करते हैं। उस 
पुरोहित के इस कर्म्मं का खयाल करके, इस समय, जिन लोगों को कँपकेपी 
छूटती है, जिनका बदन नफरत से थरथराने लगता है, वे यदि उस समय 
यहूदी होते तो वे भी ठीक वही करते जो उस पुरोहित ने किया । जो 
धम्मौभिसानी क्रिश्वियन यह समझते हों कि अपने धर्म्म की रक्षा के लिए 
प्राण तक देने के लिए तेयार हुए लोगों को जिन्होंने पत्थरों से मार डाला वे 
उनसे बुरे थे---वे उनकी अपेक्षा बहुत अधिक दुराचारी थे--उनको याद रखना 
चाहिए कि जिस सेण्ट पॉल ( अथांत्‌ पॉल नाम के साधू ) को वे इतना पूज्य 
मानते हैं वह पत्थरों से उन मारनेवालों ही में से था । 


यदि किलीका यह मत हो कि जो आदमी भूल करता है उसकी भूलका 
प्रभाव या असर उसकी बुद्धि और उसके सदगुणों के अनुसार होता है, 
अ्रथांत्‌ जो जितना अधिक बुद्धिमान और जितना अधिक सद्गुणी है उसकी 
भूल की मात्रा भी उतनी ही अधिक होती है---तो में एक और उदाहरण 
देना चाहता हूं, और ऐसा उदाहरण देना चाहता हूं, जो बहुत ही ध्यान में 
रखने लायक है । अपने समकालीन लोगों में अपने को सबसे अधिक सभ्य 
ओर सबसे अधिक सच्चरित्र समझने का पात्र, यदि आज तकके सत्ताधारी 
ओर शक्तिमान्‌ पुरुषोंमें से कोई हुआ है तो, रोम का शाहंशाह माकंस # 
आरेलियस हुआ है। जितने देश सभ्थता को उस समय पहुंचे थे उन सबका 
वह एकछत्र राजा होकर भी आमरण उसने अत्यन्त शुद्ध ओर निदोष न्याय 

+ मार्क्स आरेलियस बड़ा न्यायी, प्रजापाछक और संयमी बादशाह था। 
परन्तु क्रेश्चियन धर्म्म का वह विरोधी था । क्रिश्चियनों को उसने बेहद 


सताया । 
स्वा०-४ 


९५० स्वाधीनता । 


किया । यही नहीं, किन्तु स्टोइक | सम्प्रदाय का होने पर भी उसका हृदय 
बहुत ही कोमल था । यद्द बात बड़े आश्चर्य की है । इस बादशाह में कुछ 
दोष भी थे । पर वे दोष ऐसे थे जिनसे प्रजा के कल्याण से सम्बन्ध था । 
अथांत्‌ प्रजाको वह बहुत प्यार करता था। उसके भ्रन्थ ऐसे हैं जिनमें नीति- 
मत्ता और सदाचरणशीलता पर बहुत ही अधिक जोर दिया गया है। इस 
विषय में, पुराने ग्रन्थों में, उसके प्रन्थों का नम्बर सबसे ऊंचा है। क्राइस्ट 
ने जो उपदेश दिये हैं उनमें ओर मार्कस आरेलियस के ग्रन्थों मे बिलकुल 
ही भेद नहीं है; और यदि है भी तो इतना कम है कि वह ध्यान में नहीं 
आता । आज तक जितने क्रिश्चियन बादशाह हुए हैं उन सबकी अपेक्षा यह 
बादशाह क्रिश्चियन कहलाने के अधिक योग्य था। हां, सिफे नाम के लिए 
यह क्रिश्चियन न था। पर इस ऐसे महाधार्म्मिक बादशाह ने क्रिश्चियनों से 
द्वरोह किया; उनको बेहद सताया; उनको बेहद तंग किया। उस समय तक 
मनुष्य-जाति ने जितना ज्ञानसम्पादन किया था उस ज्ञान के सबसे ऊंचे 
शिखर पर यद्यपि वह पहुंच गया था, यद्यपि उसकी बुद्धि अतिशय उदार 
ओर अतिशय अनियंत्रित थी; यद्यपि उसे किसी तरह का अतिबन्ध न था; 
यद्यपि वह इतना सदाचारी था कि अपने नीति-पन्थों में उसने क्राइस्ट की 
नीति का सवंधा अनुकरण किया था-उसे उसने आदश माना था; तथापि 
उसके ध्यान में यह बात नहीं आईं कि जिन सांसारिक विषयों का उसे 
इतना गहरा ज्ञान था उनको क्रिश्चियन धम्म से फायदा ही होगा, 
नुकसान नहीं । उसको यह माऊझूस था कि समाज की वतंमान दज्ा 
बहुत ही बुरी है-बहुत ही शोचनीय है। तिस पर भी उसने देखा, अथवा 
देखने का उसे आभास हुआ, कि समाज के कामकाज जो श्ह्ला-बद्ध चले 
जा रहे हैं और समाज की हालत पहले से जो बुरी नहीं हो गई, उसका 
एक मात्र कारण पूज्य माने गये देवताओं पर मनुष्यों की श्रद्धा ओर भक्ति 
है। अर्थात्‌ यदि आदमी देवताओं पर भक्ति ओर श्रद्धा न रखते तो समाज, 
प्रजा या सब साधारण आदमियों की हालत खराब हो जाती ओर उनके 

$ सटोईक सम्प्रदायवालों का सिद्धान्त यह है कि विषय-सुखों का त्याग करके 
मनुष्य को बहुत संयमपूर्वक रहना चाहिए। इस सम्प्रदाय का चलानेवाला 
जीनो नामक एक ग्रीक विद्वान्‌ हो गया है । 


दखसरा अध्याय | ३ 

कामकाज में विन्न आ जाता । उसने समझा कि में मनुष्य-जाति का हूं । 
इस लिए मेरा यह धम्म है कि में मनुष्य-समुदाय में मेल बना रकक्‍खूं; 
सबको एक श्यद्डला में बांधे रहूं; अलग अछग टुकड़े टुकड़े न होने दूं । 
उसकी समझ में यह बात न आईं कि यदि समाज के पुराने बन्धन तोड़ 
दिये जांयगें तो सारे समाज को संयुक्त, अथांत्‌ श्ज्जला-बद्ध, करने के लिए 
नये बन्धन फिर किस तरह तयार होंगे । क्रिश्चियन धर्म्म का उद्देश पुराने 
बन्धनों को तोड़ देने का था; यह बात साफ जाहिर थी; छिपी हुईं न थी । 
इससे माकंस आरेलियस ने यह समझा कि इस नये धम्म को स्वीकार तो 
कर सकते नहीं: अतएवं उसका उच्छेद करना ही उचित है। क्रिश्चियन 
धर्म्म उसे सच्चा और ईश्वर-निर्मिमत नहीं मालठम हुआ । जो देवता, अथांत्‌ 
जो क्राइस्ट, झूली पर चढाकर मार डाछा गया उसके आश्चयेकारक चरित 
पर उसे विश्वास नहीं आया । उसके ध्यान में यह बात भी नहीं आइ कि 
जिस क्रिश्चियन धर्म्म की दीवार एक बहुत ही अच्छे आधार पर खड़ी की 
गई है, जिस पर उसे जरा भी विश्वास नहीं है, और जिसने अनेक विद्नों का 
उल्लंघन करके भी अपने उद्देश को पूरा किया है, वह संसार का पुनरुजीवन करने 
में समर्थ या साधनी भूत होगा। इसीसे उस अत्यन्त कोमल स्वभाव ओर अत्यंत 
उदार तत्त्वज्ञानी राजा ने, अपना परम कतच्य समझकर, क्रिश्चियन धम के उच्छेद्‌ 
किये जानेका हुक्म दिया। में समझता हूं कि संसार भर के इतिहास में यह 
घटना सब से अधिक हृदयद्वावक है। इस बात को याद करके सख्त रंज होता है 
कि जो क्रिश्वियन धम्म कान्स्टन्टाइन बादशाह के समय में जारी हुआ वह यदि 
मार्कंस आरेलियस के उदार राज्यशासन में जारी हो जाता तो उसकी वत्ते- 
मान अवस्था ओर ही तरह की हो गई होती--उसमें आकाश-पाताल का 
अन्तर हो गया होता । परन्तु, जितने प्रमाण इस बात के दिये जा सकते 
हैं कि क्रिश्चियन धर्म्म के विरुद्ध उपदेश देनेवालों को सजा देना इस समय 
डचित है, उतने ही प्रमाण माकंस आरेलियस के समय में, रोम के प्रच- 
लित धर्म के निन्‍्दक क्रिश्वियन धम्म के प्रचारकों को सजा देने के अनुकूल 
भी दिये जा सकते थे । इस बात को कबूल न करना शूठ बोलना है; और 
साथ ही उसके, मार्कस आरेलियस पर अन्याय भी करना है। ऐसा एक भी 
क्रिश्चियन नहीं है जिसे यह विश्वास न हो कि नास्तिक धम्सम झठा धम्म हे 
ओर वह समाज को वियुक्त कर देता है--उससे समाज को द्वानि पहुंचती 


# 


५२ स्वाधोनता । 

है। जैसे, इस समय, क्रिश्वियनों का यह विश्वास नास्तिक धम्से के विषय में 
है, वेसे ही, उस समय, मार्कंस आरेलियस का विश्वास क्रिश्चियन धम्म के 
विपय में था । उसके दिल में यह बात जम गई थी कि क्रिश्वियन धर्म्म 
झूठा है इसलिए समाज को उससे जरूर हानि पहुंचेगी । इसमें कोई सन्देह 
नहीं । तिसपर भी, उस समय क्रिश्वियन धर्म की योग्यता के समझनेवालों 
में अगर कोई सबसे अधिक छायक ओर समझदार था तो वह मार्केस आरे- 
लियस ही था । परन्तु क्रिश्चियन-धम्मं-सम्बन्धी बातों का प्रतिबन्ध करके 
उसने भी गलती को । इससे जो आदमी यह समझता हो-जिसे इस बात 
का घमण्ड हो-कि में मार्केस आरेलियस से भी अधिक बुद्धिमान और 
अधिक समझदार हूं; में अपने समय के ज्ञानवान और चतुर आदमियों में, 
उस समय के खयाल से मार्केस आरेलियस से भी अधिक प्रवीण ओर 
अधिक योग्य हूं; में सच बात को हूंढ निकालने में उससे भी अधिक उत्सुक 
ओर उत्साइशील हूं; ओर सत्य के मिल जाने पर में मा्कंस आरेलियस से 
भी अधिक निष्टा से उसका आदर करूंगा-तो, वह, विचार या विवेचना 
करना, मत देना या किसी मामले में राय जाहिर करना बन्द कर देने के 
इरादे से लोगों को खुशी से सजा दे । परन्तु जिसे इस तरह का अभिमान 
न हो, अर्थात्‌ जो अपने को सब बातों में माकंस आरेलियस से भी अधिक 
न समझता हो उसे चाहिए कि वह इस खयाल से कि में और मेरा समाज, 
दोनों मिलकर, अशभ्रान्तिशील हूं, माकंस आरेलियस की तरह कभी गलती 
न करे । 

धम्म॑सम्बन्धी बातों की स्वाधीनता देना जो लोग बुरा समझते हैं, अथांत्‌ 
जो लोग इस बात के खिलाफ हैं कि जो जिस धर्म को चाहे स्वीकार कर 
ले, या किसी धम्म के विषय में जिसकी जो राय हो उसे वह जाहिर करे, 
उनसे यह पूछा जा सकता है कि धार्मिसिक मतों के प्रचार को रोकने के इरादे 
से सजा देना तुम जिन दलीलों से मुनासिब समझते हो क्या वही दलीलें 
मार्कंस आरेलियस की तरफ से नहीं पेश की जा सकतीं ? खयाल करने की 
बात है कि क्रिश्चियन धर्म के प्रचार को रोकने के लिए मा्केस आरेलियस 
को तो ये छोग दोषी ठहराते हैं; पर जिन धर्मों का मेल क्रिश्चियन धम्म॑ से 
नहीं मिलता उनके प्रचार को रोकना निर्दोष समझते दें ! इस तरह जब 
कोई इन लोगों की गलती इनके गले उतार देता है और खूब ही इनके 


दूसरा अध्याय । ५३ 
पीछे पड़ता है तब ये लोग, अपने ऊपर आये हुए दोष से बचने के लिए, 
इस बात को निरुपाय होकर कबूल कर लेते हैं कि मार्केस आरेलियस ने जो 
कुछ किया ठीक किया । परन्तु साथ ही उसके, डाक्टर जानसन के अनुयायी 
बनकर, वे यह भी कहते हैं कि क्रिश्चियन धम्स के खिलाफ जो कुछ किया 
गया उससे उसका फायदा ही हुआ नुकसान नहीं । क्योंकि सत्य जब तक 
द्रोहरूपी छलनी में नहीं छाना जाता तब तक उसका प्रकाश पूरे तोर पर 
नहीं पड़ता। सोने का खरापन आग में तपानेसे ही मालूम होता है। परीक्षा 
से ही सत्य की सत्यता सिद्ध होती है। परीक्षा चाहे जितनी कड़ी हो सत्य 
जरूर ही उसमें कामयाब होता है। कानून के द्वारा हानिकारक भूलों का 
प्रतिबन्ध किया जा सकता है-अथांत सजा देकर या सजा का डर दिखाकर 
ओर और बातें कभी कभी रोकी जा सकती हैं-परन्तु इस तरह के बन्धन 
का जोर सत्य पर नहीं चलता; कानून के द्वारा सत्य का श्रचार नहीं रुक 
सकता । यह दलील ओर दलीलों की अपेक्षा अधिक मजबूत और अधिक 
ध्यान देने लायक है। इसलिए इसकी विवेचना की में जरूरत समझता हूँ; 
इसका में विचार करना चाहता हूं । 

जो लोग यह कहते हैं कि द्रोह या विरोध करने से सत्य का छोप नहीं 
होता; उसे हानि नहीं पहुंचती; इसलिए सत्य का द्रोह करना बुरा नहीं- 
उन पर यह दोष नहीं लगाया जा सकता कि वे जान बूझ कर नह नई, पर 
सच्ची बातों के विरोधी हैं । अर्थात्‌ उन पर यह इलजाम छगाना अनुचित 
है कि जिस बात की सत्यता पर उन्हें विश्वास है उसके सिवा और बातों 
की सत्यता को वे नहीं कबूल करना चाहते। परन्तु नई नई, पर सच्ची, 
बातों का पता लगाने के कारण मनुष्य-मात्र को जिनका कृतज्ञ होना चाहिए 
उन्हींसे द्वेष करना ओर उन्हींको तकलीफ पहुंचाना बहुत बड़ी अनुदारता 
का काम है। इसमें कोई सन्देह नहीं । मनुष्यमान्न के फायदे की किसी ऐसी 
बात को, जो उस समय तक किसीको मालूम नहीं, ढूंढ निकालना और 
मनुष्य मात्र के ऐेहिक अथवा पारकछोकिक विषयों से सम्बन्ध रखनेवाली भूलों 
को दिखला देना बहुत बड़े उपकार का काम है । दुनिया में उससे बढ़कर 
ओर कोई उपकार नहीं । जो छोग डाक्टर जानसन की दुलील के कायल हैं 
वे भी यह कबूल करते हैं कि जिन्होंने पदले पहल क्रिश्वियन धम्म स्वीकार 
किया और पहले पहल समाज की संशोधना की उन्होंने मनुष्यमात्र पर 


(्छ स्वाधीनता । 


ड5िल5> 5 >> 3लओ न रीज नीन 29 2 आओ आओ धओ ला» “ध 5 हे हक हाथ ला5 मऊ ली 5 _ 5 >> ++ 5 ४ अ5इल लओल ओला लीन लडिलफ लपिली अकसर अीथ ल जात ट5 “५०४७ ८४८४७-८०७८४० 


बहुत बड़ा उपकार किया । जिन छोगों ने सारे जगत्‌ को इस तरह क्ृतज्ञता 
के पाश में बांधा, जिन छोगों ने दुनिया भर को इस तरह उपकार के बोझ 
से दबा दिया, उन्हींकी आदमियों ने, मानों अपनी कृतज्ञता जाहिर करने ही 
के लिए, जान से सार डाछा; आर उनके साथ वे इस बुरी तरह पेश आये 
जिस तरह कि लोग अत्यन्त अधम अपराधियों के साथ पेश आते हैं । उनके 
उपकारों का आदमियों ने मानो यही इनाम देना मुनासिब समझा। इस 
शोचनीय भूल ओर इस घोर पाप का प्रायश्रित्त करने के लिए, मनुष्य -सात्र 
को चाहिए था कि वे अपने सारे बदन में राख ओर कमर में वल्कल लपेट- 
कर अफसोस करते । परन्तु, नहीं, जिन लोगों की समझ डाक्टर जानसन 
की ऐसी है वे इसकी कोई जरूरत नहीं समझते । उनके मत में ये जितनी 
शोचनीय घटनायें हुईं सब ठीक हुई; सब नियमानुसार हुईं; सब न्याया- 
नुकूल हुईं । अह, केसे आश्रय की बात दे ! जिस नियमक्क वे लोग कायल 
हैं उसके अनुसार नये पिद्धान्तों का पता लगानेवालों की वही दशा होनी 
चाहिए जो दशा लोक्रियन लोगों के जमाने में नये सत्यशोधकों की होती थी ॥ 
ग्रीस देश में एक सूबा था। वहांवाले लोक्रियन कहलाते थे । उन लोगों में 
यह चाल थी की जब कोई आदमी कोई नई बात कहना चाहता था, या किसी 
नये कानून के बनाये जाने की सूचना देता था, तब उसे सब लोगों के सामने, 
अपने गले में एक रस्सी लटकाकर खड़ा होना पड़ता था। फिर वह अपनी 
सूचना की आवश्यकता ओर सत्यता को सप्रमाण सिद्धू करने की कोशिश 
करता था; उसके पुष्टीकरण में जो कुछ उसे कहना होता था उसे वह कहता 
था । उसके प्रमाणों-उसकी दुललों-को सुनकर सब लोग, उसी जगद् उसी 
क्षण, यदि उसकी सूचना नामंजूर कर लेते थे तो उसकी गरदन से छटकती 
हुई वह रस्सी खींचकर फोरन ही कड़ी कर दी जाती थी । उसे तत्काल ही 
फांसी की सजा मिल जाती थी। जिन छोगों की यह राय है कि मानव- 
जाति पर उपकार करनेवालों के साथ-उसका हित-चिन्तन करनेवालोंके साथ 
इसी तरह पेश आना चाहिए, वे, मेरी समझ भें, उस उपकार की-बहुत ही 
कम कीमत समझते हैं | मुझे विश्वास है, इस तरह के आदमी बहुधा यह 
खयाल करते हैं कि नये नये सिद्धान्तो का पता लगाना पहले जमाने में 
फायदे का वात थी-उस समय उनका मालम होना सबको दृष्ट था-पर अब 
वह बात नहीं रही । अब नये सिद्धान्तों की जरूरत नहीं । जितने सिद्धान्त 
इस समय प्रचलित हैं उतने ही काफी हैं। अब और अधिक न चाहिए । 


दूसरा अध्याय । प्‌ 

कुछ बातें ऐसी हैं जो वास्तव में हैं झूठ पर देखने में सच मालूम होती 
हैं। उनको एक ने सच कहा, दूसरे ने सच कहा, तीसरे ने सच कहा-इस 
तरह, धीरे धीरे, बहुत आदमी उन्हें सच मानने लगते हैं। यहां तक कि 
कुछ दिनों में वे स्ब-सम्मत हो जाती हैं । परन्तु तजरुब्रे से उनकी सचाई 
नहीं सिद्ध होती | यह सिद्धान्त कि सत्य का प्रचार करनेवालों को सताने 
से सत्य का लोप नहीं होता, इसी तरह का है। अर्थात्‌ लोगों ने उसे सच 
मान लिया ह; दर असल है वह झृठ । द्वेष, द्रोह ओर विरोधके कारण सत्य 
का उच्छेद हो जाने के अनेक उदाहरण इतिहास में भरे पड़े हैं। इन उदा- 
हरणों से बात निर्विवाद सिद्ध है कि सत्य का प्रचार करनेवालों को सताने 
से यदि सत्य का समूल नाश न भी हुआ तो भी वह सैंकड़ों वर्ष पीछे पड़ 
जाता है । अर्थात्‌ वह सत्य इतना दब जाता है कि सो सो दो दो सो चर्ष 
तक फिर वह सिर नहीं उठा सकता । यहांपर में सिफे धम्मंसरबन्धी दो 
चार उदाहरण देना चाहता हूं। 


जरमनी में मार्टिन लूथर नाम का एक धार्मिक विद्वान्‌ हो गया है । 
उसकी गिनती बहुत बडे सुधारकों में है । रोमन केथलिक सम्प्रदाय के 
धम्मोचार्य पोप ओर उसके अनुयायी घस्मोंपाध्यायों पर उसकी अश्रद्धा 
हो गईं। उसने बाइबल का अनुवाद पहले पहल जरमन भाषा में किया 
जौर यह पिद्धान्त निकाला कि जिस बात को अकु कबूलछ करे उसीको 
सच मानना चाहिए । इस सिद्धान्त के प्रचार में उसे कामयाबी भी 
हुई; परन्तु लूथर के पहले इस सुधार के बीज का अंकुर कम से कम बीस 
दफे तो उगा होगा; पर, बीसों दुफे, राग-ह्वेष के कारण इन अंकुरों का 
उच्छेद ही होता गया# । छूथर के बाद भी जहां जहां द्वोह ओर द्वेष से 
काम लिया गया ओर नये सिद्धान्तों के प्रचारकों का जोरोशोर से विरोध 
किया गया वहां वहां सत्य की हार ही हुईं; जीत नहीं हुईं। स्पेन, इटली 
और आस्टिया आदि देशों से प्राटेस्टेण्ट मत समूल ही नाश कर दिया गया; 


+ यहां पर मिल साहब ने सात आठ नाम समाज आर धर्म्म-संशोधकों के 
दिये हैं। उनको हमने छोड़ दिया है; क्‍योंकि यहां बहुत कम आदमो उन्हें 
जानते हैं। लोगों ने उनको यहां तक सताया कि उनके सिद्धान्तों का प्रचार 
न हुआ। 


५६ स्वाधीनता । 


उसकी जड़ें तक खोद कर फेक दी गईं | यदि इंगलेण्ड की रानी मेरी कुछ 
दिन ओर जिन्दा रहती, या उसके बाद गद्दी पर बैठनेवाली रानी एलिजबंध 
जरद मर जाती, तो इंगलेण्ड में भी वही दशा होती-अथांत्‌ प्राटेस्टेण्ट मत 
की जड़े वहांसे भी खोद कर फेक दी जातीं । पाखण्डी, नास्तिक या विपथ- 
गामी माने गये प्राटेस्टेण्ट मत के अनुयायियों के बहुत ही प्रबल होने के 
कारण जहां जहां उनके विरोधियों का जोर नहीं चला, वहां वहां छोड़कर, 
ओर सब कहीं झूठ की ही जीत हुई-सतानेवालों का ही विजय रहा। रोम 
की बादशाहत के समय में क्रिश्चियन धम्मं के जड से उखड़ जाने की नोबत 
आ गई थी । मुझे विश्वास है, इस विषय में किसीको सन्देह न होगा । 
परन्तु उसके समूल नाश न हो जाने का यह कारण हुआ कि उस समय जो 
विरोध होता था वह कभी कभी, प्रसद्ग आने पर, होता था; हमेशा नहीं । 
फिर, वह विरोध थोड़े ही दिनों तक रहता था । बीच बीच में, बहुत दिनों 
तक, प्राटेस्टेण्ट धर्म्म के प्रतिकूल कोई कुछ न कहता था | इसीसे यह धर्म्म, 
आखिरकार, रोम में फेल गया; ओर, धीरे धीरे, प्रबल भी हो गया। यह 
एक प्रकार की भारी भूल है, यह एक तरह की झूठी कल्पना हैं, कि, सच 
होने ही के कारण, सच में कोई ऐसी बविलक्षण शक्ति है कि सच बोलनेवालों 
को या सच्चे सिद्धांतों का प्रचार करनेवालों को काल-कोठरी में बन्द करने 
अथवा सूली पर चढ़ाने से भी सच की जरूर ही जीत होती है। आदमी 
झूठ के अकसर जितने अनुरागी या अभिमानी होते हैं उससे अधिक सच के 
वे नहीं होते; ओर कानून ही को नहीं, किन्तु सामाजिक प्रतिबंध या दृण्ड 
को भी काफी तोर पर काम में लाने से, झूठ ओर सच, दोनों, का प्रचार, 
बहुत करके, रोक दिया जा सकता है । सच में एक यह विशेषता है, 
एक यह ग्रधानता है कि कोई एक बार, दो बार, तीन बार या चाहे 
जितने बार उसका लछोप करे तोभी समय समय पर उसका पुनरु- 
जीवन करनेवाले, उसका फिर से पता लगानेवाले, बहुत करके पेदा हुआ ही 
करते हैं । ऐसे पुनरुजीवन के समय, समाज भोर देश की दशा को कुछ 
अधिक अनुकूल पाकर, सच बात, या सच सम्मति, निर्मल होने से बच 
जाती है । इस तरह कुछ दिनों में वह इतनी प्रबल हो उठती है कि उसके 
विरोधी उसका लोप करने के लिए चाहे जितना सिर उठावें तथापि वे उसका 
कुछ भी नहीं कर सकते । उसका प्रचार हो ही जाता है । 





दुसरा अध्याय | ५३ 

कोहे शायद यह कहेगा, कि नई नह बातों को जारी करने, या नये नये 
मत चलाने, की कोशिश करनेवालों को हम लोग, अब, पहले की तरह 
जान से नहीं मार डालते । हमारे पूवंज समाजशोधकों ओर धम्मांचायों को 
बेहद सताते थे; उनको जीता नहीं छोडते थे । पर हम उनकी तरहद्द नहीं 
हैं। हम वे जघन्य काम नहीं करते । हम तो ऐसों का आदर करते हैं; 
उनकी समाधियां तक बनाते हैं । इसका जवाब सुनिए | यह सच है कि अब 
हम लोग नास्तिक ओर पाखण्डी आदमियों का सिर नहीं काटते; उनकी 
गरदन नहीं मारते । और यह भी सच है कि जिन बातों से हमको सख्त 
नफरत है उनको जारी करने की इच्छा रखनेवालों को कानून के रूपसे 
बहुत कड़ी सजा देना लोगों को अच्छा नहीं लगता; और ऐसी सजा से उन 
बातों के प्रचार में रुकावट भी नहीं हो सकती । तथापि यह अभिमान 
करना व्यर्थ है कि ऐसे आदमियों के लिए. कानून में कोई सजा ही नहीं । 
कोई राय कायम करने-कोई सम्मति स्थिर करने-के लिए यदि, आज 
कल, कानून में कोई सजा नहीं हे, तो, कम से कम, उसे जाहिर करने- 
उसे सब लोगों में फेलाने--के लिए जरूर है। यही नहीं । किन्तु, 
आज कल, इस कानून के अनुसार काररवाई की जानेके भी डदा- 
हरण, कहीं कहीं, देखे जाते हैं । इससे यह बात खयाल में नहीं आती--- 
इसपर विश्वास नहीं होता---कि आगे कोई समय ऐसा भी आवेगा जब कोई 
काररवाई इस कानून के अनुसार न होगी--अथात्‌ जब वह रद समझा 
जायगा । सभी सांसारिक बातों में अत्यंत निदोष व्यवहार करनेवाले एक 
बहुत ही अच्छे चाठचलन के आदमी को, १८५७ इंसवी में, कानवाल सूबे 
के सेशनकोर्ट से इक्तीस महीने की सजा हो गई । इस अभागी का कुसूर 
यह था कि इसने कुछ ऐसी बातें कहीं ओर एक फाटक पर लिखी थीं जो 
क्रिश्चियन धर्म के अनुयायियों को नागवार थीं । इस घटना के एक महीने के 
भीतर, ओढड बेली नाम की कचहरी में, वहांके जज ने आदमियों को पतन्नच 
( जूरीम्यन ) बनाने से इनकार कर दिया। इतना ही नहीं, किंतु जज और 
एक वकील ने मिलकर उनमें से एक आदमी का बहुत बुरी तरह से अप- 
मान तक किया । इन बेचारों का अपराध यह था कि इन्होंने सच सच यह 
बात कह दी थी कि किसी धम्म पर उनका विश्वास नहीं । इसी दलील के 
बल पर एक जज ने एक ओर भादमी की अरजी ही नहीं ली | यह आदमी 

विदशी था और एक चोर के खिलाफ मुकदमा चलाना चाहता था। इस 
आदमी की चोरी की शिकायत इस बुनियाद पर नहीं सुनी गईं की जिसका 
विश्वास परलोक या किसी देवता पर नहीं है ( फिर चाहे वद्द देवता कोई 
क्यों न हो या कैसा ही क्‍यों न हो ) वह कायदे के मुताबिक कचहरी में 
जज के सामने गवाही नहीं दे सकता । ऐसा करने के लिए उसे कानून की 
रोक है । इस तरह के कानून बनाना, या ऐसी काररवाई करना, मानों इस 
बातको पुकारकर कहना है कि ऐसे आदमियों पर आईन का जोर नहीं चल 
सकता और न्यायारूय एसों की रक्षा भी नहीं कर सकता । यदि उनको 
कोई छूट ले, या चोट पहुँचावे, और उस समय दूसरे आदमी हाजिर न हों 
या हाजिर आदमियों में से सब उन्हींके मत के हों, तो उनकी फारियाद न 
सुनी जायगी; उनका न्याय न होगा; ओर अपराधियों को दण्ड भी न दिया 
जायगा । इससे यह भी जाहिर होता है कि यदि घारमिक आदमियों को 
कोई लट ले, या मार पीट करे, ओर उस समय गवाही देने के लिए देवता- 
ओंपर विश्वास न करनेवाले नास्तिकों के सिवा ओर कोई हाजिर न हो तो 
ये धर्मशील आदमी भी न्याय से वश्चित रहें । यह सब इस लिए कि जो 
आदमी परलोक पर विश्वास नहीं करते उनकी शपथ--उनकी हलूफ--ब्यथे 
है । उसकी कुछ भी कीमत नहीं । जो लोग ऐसा समझते हैं वे इतिहास 
से बहुत ही कम परिचित हैं। में समझता हूं कि इतिहास का उन्हें बिलकुल 
ही ज्ञान नहीं । क्योंकि इतिहाससे यह बात साफ जाहिर है कि हर जमाने 
में जितने नास्तिक हुए हैं-परछोक और देवताओं पर न विश्वास करनेवाले 
जितने पाखण्डवादी हुए हें-उनमें से अनेक अत्यन्त प्रामाणिक ओर इज्त- 
दार थे। और इस समय भी, सदाचार और सदगुणों के कारण जो लोग 
संसार में सबसे अधिक नामवर हैं उनमेंसे बहुतों को न परलोक ही की 
परवा है और न देवताओं ही की । यह बात यदि सबको नहीं मालूम तो 
इन लोगों के मित्रों को तो जरूर ही मालूम है। जिनको जरा भी समझ है 
वे कदापि इस बातको न मानेंगे कि नास्तिकों की शपथ व्यथ है; नास्तिकों 
की गवाही एतबार के काबिल नहीं; नास्तिक प्रामाणिक नहीं । नास्तिकों के 
विषय में ऐसा नियम बनाना स्वतोविरोधी है; वह खुद ही अपना खण्डन 
करता है: वह अपनी जड अपने ही हाथ से काटता है। क्यों 7 सुनिए । 
इस खयाल से नास्तिकों की गवाही नहीं ली जाती कि वे झूठ बोलते हैं 

परन्तु नास्तिक न होकर भी जो शपथ खाते हैं और झूठ बोलते हैं उनकी 
गवाही खुशी से छी जाती है। जरा इस विलक्षणता को तो देखिए ! ऐसे 
अनेक आदसी हैं जो दिल से न ईश्वर को कुछ समझते हैं और न परलोकको' 
कुछ समझते हैं; परन्तु समाज की नजर में गिरजाने के डर से मुंह से वे 
वैसा नहीं कहते । जो लोग इस तरह के हैं उनकी हरूफ कानून के खिलाफ 
नहीं । खिलाफ किनकी है ? जो लोकापवाद की जरा भी परवा न करके झूड 
बोलने की अपेक्षा साफ साफ यह कह देना अधिक पसंद करते हैं कि हम 
नास्तिक हैं । यह बडे आश्चर्य की बात है |! इस नियम के बेढंगेपन को तो 
देखिए । यहां पर बेहूदापन की हद हो गईं | जिस मतलबसे यह नियम 
बनाया गया है वह मतलब इससे हरगिज नहीं निकरूता । हां, इससे एक 
बात साबित होती है, ओर उसीके लिए यदि यह रक्‍खा जाय, तो रक्‍्खा 
जा सकता है। वह यह कि, यह नियम कोई नियम नहीं। नास्तिकों के 
तिरस्कार की सूचक यह एक चपरास हे; अथवा पुराने जमाने के प्रजापीड़न 
का यह एक पुछल्ला हे ! ओर पीड़न भी किनका ? जो सच बोलकर इस 
बात को साबित कर देते हैं कि हम इस पीडन के पात्र नहीं ( क्योंकि हम 
झूठ नहीं बोलते ) उनका ! इस नियम ओर इस कहढ्पना से घार्मिक समझें 
जानेवालों की भी मानहानि है; केवल नास्तिकों ही की नहीं। अथात्‌ ये 
बातें दोनों के लिए अपमानजनक हें । क्‍योंकि यदि यह मान लिया जाय कि 
परलोक पर जिनका विश्वास नहीं है वे जरूर ही झूठ बोलते हैं तो इससे 
यह भी सिद्ध होता दे कि परलोक पर जिनका विश्वास है, अर्थात्‌ जो धम्मंवादी हैं, 
वे जब गवाही देते हैं तब नरक में जाने के डर से ही सच बोलते हैं। क्‍या 
ही अच्छा सिद्धान्त है ! क्या ही अच्छी धम्मंशीलता है ! परन्तु जिन लोगों 
ने इस नियम को बनाया हे और जो छोग इसके पृष्ठ-पोषक हैं उन पर यह 
आरोप रखकर में उन्हें खेद नहीं पहुँचाना चाहता कि इस धर्म्म-तत्तत को 
उन्होंने अपने ही अन्तःकरण से--अपने ही मन से--निकालछा है। 

सच बात यह है कि ये नियम पुराने प्रजा-पीडनऊे पुछले हैं । इससे यह 
न समझना चाहेए कि जिन्होंने ऐसे नियम बनाये उनकी इच्छा जानबूझकर 
किसी को तंग करने, सताने या पीड़ा पहुंचाने की थी। नहीं । अंगरेजों के 
स्वभाव में एक यह विलक्षणता है कि यद्यपि वे किसी बुरे खयाल से किसी 
अनुचित सिद्धान्त को व्यवहार में नहीं लाना चाहते, तथापि उसका ग्रति* 


६० स्वारधीनता । 

पादन करने में---उसकी विवेचना करने में, उसकी जरूरत बतलाने मे उनको 
उलटा मजा मिलता है। जिस बात का भजिक्र यहां पर हो रहा है वह इसी 
विलक्षणता का एक उदाहरण है| विचार और विवेचना की स्वाधीनता को 
कानून के द्वारा बन्द करने के वहुत ही निंद्य उदाहरण यद्यपि बहुत दिनों से 
देखने में नहीं आये, तथापि, समाज के खयालातमें स्थिरता न होने के कारण 
हम यह नहीं कह सकते कि वेसे उदाहरण अब कभी न होंगे--वे हसेशा के 
लिए बन्द हो गये । यह बड़े अफसोस की बात है । आज कल के समाज 
की विलक्षण अवस्था है; उसकी अजीब हालत है । किसी नई हितकर बात 
को जारी करने की कोशिश से व्यवस्थित रीति पर चलनेवाले व्यवहाररूपी 
रथ में जेसे गड़बड़ पेदा हो जाती है, वेसे ही किसी पुरानी अहितकर बात 
में फेरफार करने की कोशिश से भी गड़बड़ पेदा हो जाती है। बहुत आदमी 
इस बात का धमण्ड करते हैं कि इस समय धम्म का पुनरुजीवन हो गया 
हे-धार्म्मिक विषयों में विशेष उन्नति हो गईं है । यह किसी कदर सच है; 
परन्तु उसके साथ ही एक बात यह भी हुई है कि अशिक्षित और अनुदार 
लोगों के हृदय में हठ्धर्मी भी पेदा हो गई हे---अर्थात्‌ बिना समझे बूझे 
अपने धम्मे का आम्रह भी उनमें बेतरह बढ़ गया है। फिर, एक बात यह 
भी है कि इस देश की मध्यमस्थिति के आदमियों के खयालात में, उनकी 
मनोबृत्ति में, असहनशीलता या क्षमाभाव का अंकुर भी बडी तेजी से उग 
आया है । वह अब तक जरा भी मलिन नहीं हुआ। उसकी प्रेरणा से 
नास्तिक अथवा पाखण्डवादी आदमियों को सताना इस स्थितिवालों को अब 
तक उचित जान पड़ता है । अतएवं बहुत ही थोड़ी उत्तेजन मिलने पर ये 
लोग नास्तिक ओर घस्म॑हीन माने गये आदमियों को खुलमखुछा तंग करने 
से बाज नहीं आते । मध्यम स्थिति के छोगों को जो धार्मिमक बातें अच्छी 
लगती हैं, जो मत उनको पसन्द हैं, जिन चीज़ों को वे बहुत जरूरी जानते 
हैं उनकी प्रतिकुलता करनेवालों को तंग करना वे अपना कतंध्य समझते हैं । 
इसी सबब से, इस देश में, मानसिक स्वाधीनता का वास नहीं है। कानून 
के द्वारा बहुत दिनों से जो दण्ड निश्चित किये गये हैं उनमें सब से अधिक 
हानिकर ओर बुरी बात यह है कि वे सामाजिक कलझ्लू को ओर भी अधिक 
मजबूत करते हैं । यह सामाजिक कलकू, यह सामाजिक छांछन, दरअसल 
बहुत विकट है । क्योंकि, ओर देशों में जो बातें कानून के अनुसार दुण्डनीय 





दूसरा अध्याय । दर 


है 5 #5ि ली ट 5७ न 5 4 किन है ५5 “१ 45 ल्‍ जी 3 न जि ी5ल अ5 क्‍ट3िजमीजनीि 3 नि ली. >ट टी ५न्‍ट 5 5 जीत हम जिल्‍ना, 


हैं उनको भी लोक बहुधा साफ साफ कबूल कर लेते हैं । परन्तु इस देश में 
जिन बातों के लिए कानून का बिलकुल डर नहीं, डर सिफ सामाजिक कलड्ढ 
का है, उनको कबूल करने में भी छोग आगापीछा करते हैं जो छोग खुश- 
हाल हैं, जो अपने घर के अच्छे हैं, जिनके निर्वाह का साधन समाज की राय 
पर अवलम्बित नहीं हे---अर्थात्‌ ज्िकको समाज की परवा नहीं है---उनको 
छोड़कर ओर लोग कानून से जितना डरते हैं उतना ही वे लछोक-लज्जा से 
डरते हैं । आदमियों के रोटीकपडे का मार्ग बन्द कर देना उनको जेल में 
भेज देने के बराबर है । इस लिए आदमी दोनों से बराबर डरते हैं। अपने 
निवाह के लिए जिन लोगों ने काफी सम्पत्ति इकठा करली हे---काफी रुपया 
वैदा कर लिया है---अतएवं जिनको सरकारी अफसरों की, सभा-समाजों 
की ओर स्वे-साधारण की कृपा या मदद की परवा नहीं है वे अपने 
विचार सब के सामने जाहिर करते नहीं डरते । उनकी जो राय, भर्ती या 
बुरी, होती है उसे वे निडर होकर साफ साफ कह डालते हैं। यदि उन्हें 
कुछ डर लगता है तो इतना ही कि लोग हमारी निन्दा करेंगे ओर दो चार 
मली-बुरी सुनावेंगे । इससे अधिक नहीं । इन बातों को वे सह लेते हैं । 
ओर इनके सहन करने के लिए बड़ी वीरता या बड़े साहस की जरूरत भी 
नहीं है । इंससे ऐसे आदमियों के लिए कोई चिन्ता की बात नहीं। परन्तु 
जिनके खयालात हमारे खयालात से नहीं मिलते---जिनकी राय हमारी राय 
के खिलाफ है अथांत्‌ जो विरुद्धमतवादी हैं--उनको यद्यपि, इस समय, 
हम लोग पहले की तरह तंग नहीं करते, तथापि उनके साथ हम जेसा 
बर्ताव करते हैं उससे हमारी हानि होने की सम्भावना जरूर है। इसमें कोई 
सन्देह नहीं । साक्रेटिस जरूर मार डाला गया; परंतु उसके तत्त्वशासत्र का 
प्रचार इस तरह बढ़ता गया जिस तरह कि सूय का बिम्ब्र क्रम से आकाश में 
आगे को बढ़ता जाता है । यही नहीं, किन्तु धीरे धीरे उस तत्त्वविद्या का 
प्रकाश सारे ज्ञानाकाश में व्याप्त हो गया। क्रिल्षियन धम्म के अभिमानी 
खूंख्वार शेरोंका शिकार बना दिये गये । परंतु क्रिश्चियन-धमंरूपी वृक्ष दिन- 
बदिन विशाल और ऊंचा होता गया; और धीरे धीरे अन्य-धम्मंरूपी छोटे 
छोटे पेड़ों को उसने अपनी छाया के नीचे कर लिया; अतएव उनकी बाढ़ 
बंद हो गई । जो बातें हमको पसन्द्‌ नहीं उनको हम नहीं सहन करते; 
अतएव उनके प्रचारके रोकने की हम कोशिश करते हैं। यह हमारी असह- 

नशीलता सामाजिक है. अथांत वह सिर्फ समाज की बातों से सम्बन्ध रखती 
हैं । इससे उसके द्वारा किसीकी जान नहीं जाती; किसीकी राय या सम्म 
तिका समूल ही नाश नहीं हो जाता । पर होता क्‍या है कि भिन्न मतवाले 
उन बातों को छिपाने की कोशिश करते हैं। ओर यदि वे यह नहीं भी करते 
हैं तो उन बातों के प्रचार के लिए सन लगाकर प्रयत्न करने से दूर जरूर 

हते हैं । इस जमाने में नास्तिक माने गये आदमियों के मत न तो सववे- 
साधारण के हृदय में मजबूती के साथ स्थान ही पाते हैं और न उनका वहांसे 
पूरे तौर पर लोप ही हो जाता है । उनका प्रकाश नहीं पड़ता। जिन दो 
चार विचारशील और विद्याव्यसनी आदसियों के मन में वे पैदा होते हैं 
उनके मन ही में वे सुलगते रहते हैं; वहीं वे लीन हो जाते हैं । उनका 
भला या बुरा प्रभाव साधारण आदुमियों के कामकाज पर नहीं 
पडता--उनका झठा या सच्चा उजेला मनुष्य-जाति की देनिक चय्यां 
पर एक बार भी नहीं पड़ता | यह स्थिति---यह हारूत--किसी किसीको 
बहुत ही पसंद है। क्‍योंकि, एक आध नास्तिक या पाखण्ड-मतवादी 
पर बिना जुरमाना ठोंके, या उसे बिना केद किये ही, प्रचलित मत-- 
प्रचलित रीति-रिवाज--का प्रचार पूवेवत्‌ू बना रहता है। इससे एक बात 
यह भी होती है कि जिन नास्तिकों को विचार ओर विवेचना रूपी रोग लग 
जाता है उनकी विचार-परम्परा का भी प्रतिबन्ध नहीं होता । जुरमाना ओर 
जेल का डर न रहने से वे लोग विचार ओर विवेचना बंद नहीं करते । 
विचाररूपी संसार में---मनोरूपी दुनिया में--शान्ति रखने ओर सत्र चीजों 
को पूर्ववत्‌ अपनी अपनी जगह पर बनी रखने के लिए यद्द बहुत अच्छी, 
बहुत सीधी और बहुत सुविधा-जनक युक्ति जरूर है। इसमें सन्देह नहीं । 
परन्तु इस मानसिक शान्ति, इस विचार-स्थेय्य इस मोन-घारणा की प्राप्ति 
की बहुत बड़ी कीमत देनी पड़ती है । उसके लिए आदमी के मन की सारी 
नैतिक शक्ति और सारे विचार-घेय की आहुति हो जाती है। उसका समूल 
नाश हो जाता है । यह कीमत बहुत जियादह है। इस प्रकार विचार और 
विवेचना की शक्ति का द्वास हो जाने से सबसे अधिक विचारशीऊ, समझ- 
दार, शोधक ओर विवेकवान्‌ आदमी भी यह समझने लगते हैं कि अपने 
'सिद्धान्तों और उनके प्रमाणों को अपने मन ही में रक्खे रहना अच्छा हे । 
स्व साधारण पर उनके जाहिर करने से कोई छाभ नहीं। यदि सबके सामने 

कुछ कहने का मोका आता भी है तो, जिन बातों को वे दिलसे नहीं चाहते 
उनसे अपने नये विचारों का मेल मिलाने की वे कोशिश करते हैं । ऐसी 
हालत में स्पष्टादी, निडर, समदर्शी कुशाग्र-बुद्धि ओर सच्चे तार्किकों की 
उत्पत्ति ही बन्द हो जाती है। इस तरह के सत्पुरुष पहले जिस मानसिक 
सृष्टि के भूषण थे वह सृष्टि बिना इनके धीरे धीरे निस्तेज ओर शोभाहीन हो 
जाती है। यदि दो चार विचारशील पुरुष पेदा होते भी हैं तो ऐसे होते हैं 
कि वे सिर्फ रूढ़ि या रीति-रवाज के दास होते हैं; उसकी सीमा के बाहर 
जानेका उन्हें साहस नहीं होता । अथवा जैसा समय आता है वसा ही उनका 
बरतांव भी होता हैे--अथांत्‌ समय की तरफ नजर रखकर यदि हो सकता 
है तो वे सत्यानुकूल जन-साधारण का फायदा कर देते हैं; अन्यथा नहीं । 
ऐसे आदमी अपने पक्ष---अपने सिद्धान्त---की मजबूती के खयाल से जो कुछ 
कहते हैं वह सिर्फ सुननेवालों को अपनी तरफ खींच लेने ही के इरादे से कहते 
हैं। उनकी बातों में उनके कथन उनका निज का विश्वास नहीं रहता। अथांत्‌ 
जो कुछ वे कहते हैं दिल से नहीं कहते । जिनको इस तरह का दम्भ पसन्द 
नहीं; जिनके मुंह में एक और पेट में एक नहीं है, वे बड़ी बड़ी बातोंपर 
विचार ही नहीं करते । अपनी बुद्धि को आकुश्चित करके उसे वे सिफफ छ्ुद्र 
बातों के विचार ओर उनकी विवेचना में लगाते हैं । जिन छोटी छोटी ब्याव- 
हारिक बातों पर कुछ कहने से सामाजिक सिद्धान्तों की सचाईं की हानि 
नहीं होती उन्हींपर विचार करके वे चुप रह जाते हैं। पर, इस तरह की 
विवेचना से कुछ फायदा नहीं होता । क्योंकि वे बातें इतनी छोटी होती हैं 
--हतनी साधारण होती हैं---कि मनुष्य का मन सबल, पश्रोद और अधिक 
ग्राहक होने पर वे आप ही आप ध्यान में आ जाती हैं । परन्तु यदि मन का 
विकास न हुआ तो हजार विचार ओर विवेचना करने पर भी मन में उनकी 
उत्पत्ति ही नहीं होती---मन में वे बाते आती ही नहीं । इधर यह हानि 
हुईं । उधर मनुष्य के मन को विकासित करनेवाली, उसमें प्रोद़ता करनेवाली 
विवेचना- शक्ति क्षीण हो जाती है। गम्भीर विषयों पर निर्भय ओर प्रति- 
बन्धहीन विवेचना बन्द हो जाने से वह शक्ति रह केसे सकती है 

किसी किसीका यह भी खयाल है कि जो नास्तिक हैं, अधार्ग्मिक हैं, पाख- 
ण्डवादी हैं उनके चुप रहने से, उनको विचार ओर विवेचना की स्वाधीनता 
न देने से, समाज का कुछ भी नुकसान नहीं होता । ऐसे आदमियों को 

सोचना चाहिए कि नास्तिकों के मत की पूरी प्री ओर उचित विवेचना का 
कभी मोका न देने से उनके मत का प्रचार जरूर नहीं होने पाता; परन्तु, 
इसके साथ ही, उनके बुरे और झूठे खयाहात भी उनके दिल से दूर नहीं 
होते । यदि विवेचना का.मौका दिया जाय तो बहुत सम्भव है कि नास्तिकों 
के बेसिरपेर के खयालात दूर हो जायें । जिस विवेचना से रूढुधम्म के अनु- 
कूछल---चिरकाल से पूज्य माने गये धम्मे के अनुकूल--सिद्धान्त नहीं निक- 
छते उसे रोक देने से नास्तिकों का मानसिक उ्हास नहीं होता। उनकी 
विचार-बुद्धि को जरा भी धक्का नहीं पहुंचता । जो लोग ऐसा नहीं समझते 
वे गलती करते हैं। इस तरह की रोक से नास्तिकों को हानि नहीं पहुंचती, 
पर जो नास्तिक नहीं हैं, अर्थात्‌ जो पुराने धर्म्मके अभिमानी हैं, उन्हींको 
हानि पहुंचती है; ओर बहुत अधिक पहुंचती है। क्योंकि पुराने धर्म के 
अभिमानी इस डर से विवेचना बन्द कर देते हैं कि कहीं पाखण्डी आदमियों 
के विचार हमारे मन में न घुस जाय; कहीं ऐसा न हो कि हम भी उन्हीं 
के मत में आ जॉय । इसका फल यह होता है कि उनका मन बहुत ही 
संकुचित हो जाता है; उनकी विचारशक्ति बहुत ही कमजोर हो जाती है । 
यह बहुत बड़ी हानि है। ऐसे रूढदू-धर्माभिमानी निडर होकर, उत्साह और 
उत्तेजना-पूवेक, स्वाधीनविचाररूप सागर के भीतर पेर रखने की हिम्मत ही 
नहीं करते । उनको हर घड़ी यह डर लगा रहता है कि स्वाधीनता पूर्वक 
बिचार करने से, कायल होकर, कहीं हमको रूढु धर्म ओर रूढ नीति के 
खिलाफ कोई बात न स्वीकार करनी पड़े; अतएव हमें कहीं कोई यह न कहे 
कि ये बदचलन ओर बेघर्म हो गये । इस तरह के होनहार, परन्तु डरपोक 
स्वभाव के नोजवान जादमियों से जगत्‌ का जो नुकसान होता है उसका 
अन्दाज कोन कर सकेगा ? कभी कभी ऐसे होनहार पर भीरु छोगों में एक 
आध शुद्धान्तःकरण, सत्यानुयायी, मनोदेवता-भक्त, किसीसे न डरनेवाला 
भी देख पड़ता है । कुशाम्रबुद्धि, समझदार और सूक्ष्मदर्शी होने के कारण 
उससे चुप नहीं बैठा जाता । वह जन्म भर अपनी तीचत्र बुद्धि को मिथ्या 
ओर दाम्भिक बातों की विवेचना में खर्च करता है। रूढमतों को अपने 
अन्तःकरण ओर सच्ची विचार-परम्परा के अनुकूल साबित करने में वह अपने 
सारे बुद्धिकोशल ओर अपनी सारी कब्पनाशक्ति को काम में ले आता है । 
परन्तु तिस पर भी उसे कामयात्री नहीं होती । क्योंकि जो बात सच नहीं 

है, जिसे अन्तःकरण नहीं कबूल करता, उसे सच साबित करने, उसे मनो5- 
नुकूल बतलाने, की कोशिश हमेशा व्यर्थ जाती है। विचार और विवेचना 
की कसोटी में कसने पर--बुद्धि और अन्तःकरणरूपी आग में तपाने पर--- 
जो सिद्धान्त खरा निकले---चाहे वह जेसा हो--उसको ही कबूल करना 
सच्चे तत्त्वज्ञानी का सब से बड़ा कर्तव्य है । जो इस बात को नहीं जानता वह 
कभी महातत्त्ववेत्ता नहीं हो सकता, कभी मशहूर ज्ञानी नहीं हो सकता, 
कभी प्रसिद्ध दार्शनिक या नेय्यायिक नहीं हो सकता। जो आदमी खूब 
छान बीनकर, खूब समझ बूझकर खूब विचार ओर विवेचना करके किसी 
बात को स्वीकार करते हैं उनके उस स्वीकार में यदि भूछ भी हो जाय, 
यदि वे किसी झूठ मत को भी सच मान लें, तो भी, वे उन छोगों की, 
श्पेक्षा सत्य के अधिक हितकता समझे जाते हैं जो मन को मनन करने का 
श्रम न देकर, बे समझे बूझे, झूठ बातों को सच मान लेते हैं---अनुचित 
ओर अनुपयोगी सिद्धान्तों को उचित और उपयोगी समझ बैठते हैं। विचार 
और विवेचना की स्वाधीनता सिफे इस लिए दरकार नहीं कि छोग बड़े बड़े 
तत्त्तदर्शी, दाशैनिक या विवेचक बनें। नहीं | मामूली आदमियों के मान- 
सिक विचार, या उनकी मानसिक शक्ति, की जितनी उन्नति हो सकती है 
उतनी उज्ञति करने के लिए भी विचार-स्वाधीनता की जरूरत है। में तो 
समझता हूं कि छोगों को महान्‌ तत्त्वविवेचक बनाने की अपेक्षा मामूली 
आदमियों के मन की उन्नति करने के लिए विचार-स्वाधीनता की अधिक 
जरूरत हैं । जहां विचार ओर विवेचना की स्वाधीनता नहीं हे--.- 
जहां उनका प्रतिबन्ध हे--वहां भी कभी कभी दो एक तत्त्वदर्शी 
पुरुष पेदा हो सकते हैं; हुए भी है; और उनके होने की सम्भावना 
भी है। परन्तु विचार-स्वाधीनता न होने से सब लोग, अर्थात्‌ सर्व-साधा- 
रण, न कभी चपलबुद्धि हुए ओर न कभी उनके होने ही की सम्भावना है। 
जब बुद्धि की सदञ्बालना ही न होगी; जब बुद्धि से काम ही न लिया जायगा; 
जब विचार ओर विवेचना की शान पर बुद्धि घिसी ही न जायगी, तब वह 
तेज होगी केसे ? जिस जाति या समुदाय ने, विचार-स्वाधीनता के न होने 
पर, भी बुद्धि की ्रखर्ता दिखलाईं होगी उसमें, उस समय, विरोधियों के 
दुल की प्रबछता का डर जरूर कम हो गया होगा । ऐसी अवस्था में बुद्धिमें, 
तीत्रता आने का इसके सिवा ओर कोई कारण नहीं हो सकता । जहां लोगों 
स्वा०-५ 

का यह खयाल है कि बडे बड़े सिद्धान्तों के खिलाफ, जुबान हिलाना मना 
है, जहां लोग यह समझते हैं कि बड़ी बड़ी बातों पर जो कुछ विचार होने 
को था हो चुका, अब कुछ भी बाकी नहीं रहा, वहां मामूली आदमियों में 
बुद्धि की तीक्षतता ओर विचारों की उच्चता के होने की आशा रखना पाग- 
रूपन है। इतिहास देख लीजिए; उसमें आपको इस बात के पोषक बहुतसे 
इृष्टान्त मिलेंगे । जहां मनुष्यों के मन में उत्साह ओर उत्तेजना को उत्पन्न 
करनेवाले बड़े बड़े और महत्त्वपूण विषयों पर वाद-विवाद नहीं हुआ वहां 
सर्व-साधारण के मत की मलिनता कभी नहीं गई; उसमें कभी तेजी नहीं 
आई; उसके मनन करनेकी जड़ कभी मजबूत नहीं हुईं । पूर्वोक्त विषयों पर 
चाद-विवाद करने से साधारण बुद्धि के आदमी भी बडे बड़े विचारशील और 
बुद्धिमान लोगों की, कुछ कुछ, बराबरी करने लगते हैं । अतएवं ऐसे विवाद 
का जहां कहीं अभाव हुआ वहाँ मामूली आदमी बड़े बड़े विचारवान्‌ 
पुरुषों की जरा भी बराबरी नहीं कर सके । प्राटेस्टेण्ट धम्मं के जारी 
होने के बाद ही इसका एक उदाहरण योरप में हुआ । वह याद रखने 
लायक है । अठारहवें शतक के द्वितीयादध, अर्थात्‌ १७५० ईसवी, के 
बाद जिस समय फ्रांस में गदर और अमेरिका में प्रजासत्तात्मक राज्य 
स्थापन हुआ उस समय भी यही दशा देखने में आई थी। भेद इतना 
ही था कि यद्यपि वह चलबिचलता कई देशों में फेल गईं थी तथापि 
इंगलेंड मे उसका प्रवेश नहीं हुआ था; ओर जो छोग आधिक सभ्य और 
शिक्षित थे उन्हीं पर उसका असर हुआ था; सारे समाज पर नहीं । मामूली 
आदमी उस चल-बिचल से बरी थे। तीसरी विचारचब्चलरूता जमनी में उस 
समय उत्पन्न हुई थी जिस समय फिस्ट ओर गेटी नाम के तच्त्तज्ञानियों ने 
अपने विचारोंका प्रचार किया था। पर यह चल-विचलता बहुत देनोंतक 
नहीं रही । कुछ ही काल में फिर स्थितिस्थापकता हो गईं । जिन नई बातों 
का प्रचार इन तीनों समयों में हुआ वे एक ही तरह की न थी---प्रत्॒ एक 
दूसरी से भिन्न थीं। परन्तु तीनों उदाहरणों में एक बात ऐसी भी थी जो 
सब में बराबर पाई जाती थी। वह यह कि पौराणिक सत्ता तोड़ दी गई 
थी, अथांत्‌ “ बाबावाक्यं प्रमाणं ”” वाला सिद्धान्त लोगों ने त्याग दिया 
था । प्रस्येक उदाहरण में मानसिक विचारों की सख्ती को छोगों ने कम कर 
दिया था | मतलब यह कि सख्ती की परवा न करके सब लोग थोड़ी बहुत 

मनमानी विवेचना जरूर करने छगे थे | योरप की वर्तमान अवस्था में जो 
उश्नात देख पड़ती है वह इन्हीं तीन समयों में मिली हुईं स्फूर्ति और उत्ते- 
जना का फल है। मनोविचार में, रूद्िपरम्परा में, या सामाजिक स्थिति में 
जितनी उन्नति पीछेसे हुईं, ज्ञितना सुधार बाद में हुआ, सबकी जड्‌ का 
पता इन्हीमें से एक न एक समय में मिलता है| इस बात के चिह्न बहुत 
दिनों से दिखलाई दे रहे हें कि पूर्वोक्त तीनों अवसरों में मिले हुए स्फुरण 
ओर उत्साह की शक्ति बिलकुल ख्चे हो गई है; इस समय कुछ भी बाकी 
नहीं रही । अतएवं विचार ओर विवेचना की स्वाधीनता, अर्थात्‌ मानसिक 
स्वतंत्रता की आवश्यकता, को यदि हम फिर से न प्रतिपादान करेंगे--फिर 
से न दिखलावेंगे---तो हम कभी आगे न बढ सकेंगे । 

अब हम इस विवेचना के दूसरे हिस्से का विचार करते हैं और मान लेते 
हैं कि जितनी बातें या जितने मत, इस समय प्रचलित हैं उनमें से एक भी 
गलत नहीं; सब सही हैं । यहां पर यह देखना है कि यदि उन बातों की 
सचाई की खुले खजाने, साफ साफ, ओर बेरोक विवेचना न होगी तो लोग 
उनको क्‍या समझगे; उनको कितनी योग्यता देंगे--अथोत्‌ उन बातों का 
कैसा और कितना असर लोगों पर होगा ! जो आदमी किसी विषय में 
अपना विचार रढु कर लेता है; अपनी राय को मजबूती के साथ कायम 
कर छेता है; वह इस बातको खुशी से कभी नहीं कबूल करता कि उसकी 
राय के गलत होने की भी सम्भावना है। परन्तु उसको इस बात का खयाल 
रखना चाहिए कि किसकी राय चाहे जितनी सही हो, पर यदि उसके सही 
होने के प्रमाणों का निडर होकर बार बार ओर पूरे तोर पर विवेचना न 
होगी तो लोग उसे, एक पुरानी ओर निर्जीव रूढि समझ कर मान लेंगे; 
परन्तु सजीव ओर सच बात समझ कर उसका आदर न करेंगे । 

कुछ आदमी ऐसे हैं कि जिस वात को वे सच समझते हैं उसे यदि किसी 
दूसरे ने भी निःशंक होकर सच कह दिया तो वे इतने ही अनुमोदन को 
अस समझ लेते हैं। फिर चाहे ऐसे अनुमोदनकर्ता को, उस बात के मूल-» 
भूत प्रमाणोंका का कुछ भी ज्ञान न हो ओर उसके प्रतिकूल तुच्छ आशक्षेपों का 
समाधान करने की भी उसमें शक्ति'न हो। इस तरह के आदमी पहले बहुत थे; 
परन्तु खुशी की बात है, अब वे उतने नहीं हैं। ऐपे आदुमियों की बात जहां 
'एक बार मान ली गई, जहां उनके मत का प्रचार एक बार हो गया, तहां 

वे अपने मन में यह समझने लगते हैं कि उसके खिलाफ वाद-विवाद होने 
देने से समाज को कुछ भी लाभ न होगा, हानि चाहे कुछ हो जाय । जहां 
इस तरह के आदमियों की प्रबलता होती है, जहां इस तरह के आदमियों 
का प्रभाव बढ जाता है, वहां विचार, विवेचना ओर बुद्धि के बल से प्रचलित 
मतों का छोप कर देना बहुत ऊुशकिल होता है--मुशकिल क्‍या, प्रायः 
असम्भव हो जाता दै। परन्तु अज्ञान और अविचार से उनका लोए---डनका 
उल्लंघन--हआ करता है। इसमें कोईं सन्देह नहीं । विवेचना ओर वाद- 
विवाद को बिलकुल ही बन्द्‌ कर देना गेरमुमकिन बात है; ऐसा होना बहुत 
ही कम सम्भव है । अतएवं जहां विवेचना को थोड़ी सी भी जगह मिली 
तहां बहुत कमजोर दलीलों के भी सामने इस तरह की बातों को हार मान 
कर भागना पड़ता है। क्योंकि उन बातों पर लोगों का दृढु विश्वास नहीं 
रहता । सत्यासत्य के विषय में दिल से विचार करने के पहले ही उनको 
मान लेने से उन पर दृढ विश्वास हो कसे सकता हे ? अच्छा इस बात को 
जाने दीजिए । मान लीजिए कि सही राय या सच बात मनमे हमेशा स्थिर 
होकर रहती है, अतएव विरुद्ध दलीलों से भी वह अपनी जगह से नहीं 
हिलती । अर्थात आदमी ने अपने मनभे जिस बात को सच और सही मान 
लिया है वह यद्यपि सिर्फ मिथ्या-विश्वास के कारण उसे बेसी मालूम होती है 
तथापि उस विश्वास के बहुत ही दृदु हो जाने के कारण उसके खिलाफ दी 
हुई दलीलों का उस पर कुछ असर नहीं होता । इसमें उसका क्‍या अपराध 
है ! इसका यह उत्तर है कि जिस मनुष्य में सच ओर झूठ के जानने की शक्ति 
विद्यमान है उसको चाहिए कि इस तरह वह अपने मत न स्थिर करे । श्वच 
के जानने का यह तरीका नहीं है। इस तरह मत-स्थापना करना, इस तरह 
राय कायम करना, कद्पि हृष्ट नहीं । इस तरह का विश्वास सत्य ज्ञान नहीं 
कटा जा सकता । यह निरा मिथ्याविश्वास है | यह किसी बात को सिद्ध 
करने के कह्टे गये शब्दों को आंख झूंदकर मान लेना है । और कुछ नहीं । 
आदमी की बुद्धि और विवेक-शाक्ती को सुधारने ओर उसकी उद्नाति करने 
की बड़ी जरूरत है। इस बात को सभी कबूल करते हैं। प्रार्टेस्टेंट सम्प्रदाय 
के अनुयायी भी इसे मानते हैं । अतएवं जिन बातों से आदमी का इतना 
धनिष्ठ सम्बन्ध हे ओर जिनके विषय में अपनी तबीयत के अनुसार मत 
निश्चित करना आदमी के लिए एक बहुत ही जरूरी बात हे, उन घधर्म्म॑ 

सम्बन्धी बातों के विचार में यदि आदमी अपनो बुद्धि ओर विवेक-शाक्ति 
से काम न ले तो ले कहां ? अपनी बुद्धि, अपनी समझ ओर अपनी विवेक- 
शक्ति को उन्नत ओर संस्कृत करने का सत्रसे अच्छा मार्ग आदमी के छिए यह 
है, कि वह अपने मत में दृढ़ हुई बातों के प्रमाणों का ज्ञान प्राप्त करे। उसे 
इसकी विवेचना करनी चाहिए कि जो मेरा मत है उसके सडी होने का क्‍या 
प्रमाण ह ) जिन विश्वासों के सम्बन्ध में सच राय कायम करना आदसी के 
लिए बहुत ही जरूरी बात है उनके प्रतिकूल किये गये छोटे छोटे आक्षेपों का 
समाधान करने की तो शक्ति उसमें होनी चाहिए | यदि और अधिक न हो 
तो इतना तो जरूर ही होना उचित है। जिस बात को जो सच समझ रहा हे 
उसे झूठ साबित करनेवालों की मोटी मोटी दुलीलों का तो खण्डन करने 
की योग्यता उपमें होनी चाहिए। इस पर शायद कोह यह कहे कि 
“ अच्छा, यदि तुम ऐसा कहते हो तो आदमियों के जो मत हैं उनके प्रमाण 
उन्हें क्यों नहीं सिखलाते | प्रतिकूल दलीलों के खण्डन करने के झगड़े में 
क्यों पड़ते हो ? उन्होंने अपने मतों का खण्डन नहीं सुना; इससे तुम यह 
नहीं कह सकते कि तोते की तरह उन्होंने अपने सिद्धान्तों को रट लिया हैं 

उनपर विचार नहीं किया । जो लोग रेखागणित पढ़ते हैं वे सिर्फ उसके 
सिद्धान्त ही नहीं रट लेते; उनके प्रमाण भी वे समझ लेते हैं। किसीको 
उनके विरुद्ध कुछ कहते, या किसीको उनको झूठ ठहराने की कोशिश करते, 
यदि उन्होंने नहीं देखा तो क्या तुम यह कह्ट सकते हो कि उन्होंने सिफे 
तोते की तरह उन सखिद्धान्तों को रट लिया हैं ?? बेशक तुम्हारा कहना 
बहुत ठीक है | गणित एक ऐसी विद्या है कि उसका इस तरह ज्ञान प्राप्त कर 
लेना काफी होता है; क्योंकि उसके खिलाफ दुलीलें पेश करने के लिए बिल- 
कुल ही जगह नहीं रहती । गणितशाख्र के सिद्धान्तों की सही साबित करने 
के लिए जो प्रमाण दिये जाते हैं वे हमेशा एक-तरफा होते हैं; एक दी 
पक्ष से उनका सम्बन्ध रहता है। अनुकूल आर प्रतिकूल दोनों पक्षों से नहीं। 
यह उनमें विलक्षणता है । उन पर कोई आशक्षेप ही नहीं हो सकते; उनके 
खिलाफ कुछ कहने की जरूरत ही नहीं पड़तो । अतएवं जब प्रतिकूल विवे- 
चन ही नहीं होता, जब खिलाफ दलील ही नहीं पेश की जातीं, तब उनका 
जवाब देने की भी जरूरत नहीं पड़ती। परन्तु जिन बातों म॑ मतभेद 
सम्भव हे--जिन बातों में सबकी राय नहीं मिल्ती--उनकी सत्यता पर» 

स्पर-विरुद्ध प्रमाणों के मध्य में अवलम्बित रहती है । सश्शिखत्र में भी एक 
ही कार्य का कोई दूसरा भी कारण दिखलाया जा सकता है| कोई कोई यह 
सिद्धान्त उपस्थित करते हैं कि इस विश्व के बीच में सूर्य नहीं है, एथ्वी है । 
अथवा जीवधघारियों के सजीव रहने का कारण प्राणप्रद-वायु नहीं है; एक 
प्रकार की दहनशील, अर्थात्‌ अभ्निगर्भ, वायु है। ऐसी उलटी कब्पनाओं को 
झूठ साबित करने के लिए प्रमाण देने पड़ते हैं। ओर जब तक हम उन 
कल्पनाओं का सप्रमाण खण्डन नहीं करते तब तक हम यह दावा नहीं कर 
सकते कि हम अपने सिद्धान्तों को अच्छी तरह समझते हैं । यह विद्याविष- 
यक बात हुईं। ऐसे विषयों से सम्बन्ध रखनेवाली झूठी कल्पनाओं का 
खण्डन करना कठिन नहीं होता । परन्तु जब हम साधारणनीति, राजनीति, 
धर्म्म, समाजसंस्कार और व्यवहार-शासत्र आदि जटिल विषयों की तरफ 
निगाह करते हैं तब हमें यह साफ मालूम होता है कि जिन सच्चे सिद्धान्तों 
के सम्बन्ध में वाद-विवाद होता है उनके विरुद्ध प्रमाणों का खण्डन करने ही 
में---उनको गरूत साबित करने ही में--दलीलों का तीन 'ोथाई हिस्सा 
खर्च हो जाता है । पुराने जमाने में दो बहुत बड़े वक्ता हो गये हैं--.पस में 
डिसास्थनीज ओर रोस में सिसरो। सिसरो एक बहुत मशहूर वकील 
था। उसने लिख रकक्‍खा है कि जब वह कोई मुकदमा छेता था तब 
उस मुकदमे का मनन करने ओर उसके कागज-पत्र देखने में वह 
जितनी मेहनत करता था उतनी दह्वी--किम्बहुना उससे भी अधिक--- 
घह अपने मुअक्किल के विरोधी की दलीलों का मनन करके उनके 
खण्डन करने में करता था । किसी बात के सत्यांश को जानने के इहरादे से 
जो उसकी विवेचना करना चाहते हों उनको उचित है कि वे सिसरो का 
अनुकरण करें । बिना ऐसा किये झूठ ओर सच का पता नहीं लग सकता । 
किसी विषय में जो सिर्फ अपनी ही तरफ देखता है, जिसे सिफ अपने ही 
पक्ष का ज्ञान रहता है, जो सिर्फ अपनी ही दुलीलों पर विचार करता है 
उसे याद रखना चाहिए कि वह उस विषय का बहुत ही कम ज्ञान रखता 
है। उसके प्रमाण चाहे जितने सबल हों, उसकी दलीलें चाहे जितनी अच्छी 
हों, उसकी बातों का चाहे किसीने खण्डन न किया हो, तथापि वह उस 
विषय का पूरा ज्ञाता नहीं कहा जा सकता । जिसने अपने विरीधी के प्रमाणों 
का खण्डन नहों किया, अधिक क्या कहा जाय उसकी दलीलों को उसने सुन 





दूसरा अध्याय । ७१ 


तक नहीं लिया, उसे अपनी बात को सही मान छेने--अपने मत को भग्ाहय 
समझने--का कोई अधिकार सहीं; कोई आधार नहीं। ऐसे आदमी को 
चाहिए कि वह उस विषय में किसी तरह का निएचय ही न करे। क्योंकि 
उसकी राय कोई राय नहीं; उसका निइचय कोई नि३इ्चय नहीं | यदि वह 
इस बात को न मान कर सिद्धान्त स्थिर करेगा तो में यह कहूंगा कि उसने 
बिना किसी आधार के वेसा किया; उसने “ बाबावाक्यं प्रमाणं ” सूत्र को 
स्वीकार किया; अथवा, अकसर लोग जेसा करते हैं, जो मत खुद उसे सबसे 
अधिक पसन्द था उसे ही उसने निश्चित किया | उसके लिए यह काफी 
नहीं कि उसीके गुरु, या उपदेशक, या सलाहकार उसके विरोधियों के 
आक्षेपों को उसके सामने पेश करें; वहीं वे उनका खण्डन करें; ओर वह 
उस खण्डन को चुपचाप बेठा हुआ सुने । यह कोई न्याय की बात नहीं। 
इससे काम नहीं चल सकता। इस तरकीब से विरोधियों के आक्षेपों का न्‍्याय- 
सद्गत खण्डन नहीं हो सकता। इस तरीके से वे आशक्षेप सुननेवाले की 
समझ में भी अच्छी तरह नहों आ सकते--उसके दिल पर उनका असर 
ही नहीं हो सकता। जिन्होंने वे आक्षेप किये हैं उन्हींके मुंह से उन्हें सुनना 
चाहिए। जिनका उन पर विश्वास है वही उनको अच्छी तरह समझा सकते 
हैं। उनका मण्डन करने के लिए---उनको सही साबित करने के लिए--- 
उन्हींको सच्चा उत्साह रहता है ओर वही उनकी सिद्धि के लिए जी 
जान लद्दाकर कोशिश भी करते हैं । जो छोग आशक्षेप करते हैं वे प्रयत्नपूवक 
उनको ऐसा रूप देते हैं जिसमें वे अपने बाहरी रंग ढंग से भी लोगों को 
अपनी तरफ खींच लें ओर दिल में भी खूब असर पेदा कर सके। इसीसे 
उनको उन्हीं लोगों से सुनना मुनासिव है। ऐसा न करने से यह बात 
अच्छी तरह कभी ध्यान में नहीं आ सकती कि जिस विषय पर वाद-विवाद 
हो रहा है उसकी सच्ची उपयोगिता--उसके सच्चे रूप--को पहचानने में 
कितनी कठिनाइयां आती हैं और किस तरह से वे दूर की जा सकती हैं । 
जिनको हम सुशिक्षित कहते हैं; जिनको हम पढ़े लिखे समझते हँ; उनमें से 
फी सेकड़ा निन्नानवे की दशा ऐसी ही शोचनीय है। जो लोग अपनी राय 
को सह्दी साबित करने के लिए बड़ी फुरती से दछीलें पेश कर सकते हैं; 
उनकी भी यही दशा है । ऐसे आदमियों के सिद्धान्त सही हो सकते हैं; पर 
गलत भी हो सकते हैं। चाहे अपने सिद्धान्तोंके सही होने में उनको 

जितना विश्वास हो, तथापि यह असम्भव है कि उनसे कभी गलती ही न 
हो। गछती हो सकती है। जब तक ये लोग अपने विरोधियों के 
मन का हाल अच्छी तरह न समक्ष लें, और इस बात का विचार न 
करलें कि वे क्या कहते हैं, तब्र तक यह बात नहीं मानी जा सकती कि 
जिस सिद्धान्त पर, जिस मत पर, या जिस राय पर, वे लट्टू हो रहे हैं उसके 
विषय में जो कुछ जानने योग्य है वह सब वे जानते हैं । चाहे जो मत हो, चाहे जो 
बात हो, उसके अकसर दो टुकड़े होते हैं--.एक प्रधान, दूसरा अप्रधान। प्रधान 
टुकड़े को जान लेने से, मुख्य बात को समझ लेने से, अप्रधान ओर अमुख्य का 
ज्ञान प्राप्त करने में बड़ी मदद मिलती है। परन्तु इन लोगों का परिचय 
प्रधान बात से बिलकुल ही नहीं रहता । ये लोग यह नहीं जानते कि ऊपर 
से जिन दो चीजों में परस्पर भिन्नभाव मालूम होता है उनका मेल किस 
तरह करना चाहिए, अर्थात्‌ उनकी अभिन्नता किस तरह सिद्ध करना चाहिए । 
ओर न ये यही जानते हैं कि यदि दो बातें बराबर सबल ओर बराबर सप्र- 
माण देख पड़ें तो उनमेंसे किसको मानना ओर किसको न मानना चाहिए। 
ये लोग उस आदमी की कदापि बराबरी नहीं कर सकते जिसने दोनों पक्ष- 
वालों की--दोनों दलूवालों की--दुलीलों को ध्यान से सुना है, ओर उनके 
वध्यांश को जानकर बिना जरा भी पक्षपात के, अपनेको निश्रांन्त निश्चय 
तक पहुंचने के योग्य बना लिया है । जो लोग पक्षपात छोड़कर दोनों पक्ष- 
वालों की बातें नहीं सुनते और दोनों पक्षवालों के प्रमाण-प्रमोयों को खूब 
नहीं समझ लेते वे कभी किसी विपय का न्याय-सद्गत फसला नहीं कर 
सकते । जो इन बातों को सुनते ओर समझ लेते हैं वे विवाद-सम्बन्धी 
विषय के सत्यांश को जितना जान सकते हैं उतना दूसरे हरगिज नहीं जान 
सकते । विरोधी की विरोधगभित बातों को सुनने की, विपक्षी की दलीलों 
का जवाब देने की, बहुत बड़ी जरूरत हैं। नीति ओर व्यवहारशासत्र से 


सम्बन्ध रखनेवाली वातों का सच्चा ज्ञान प्राप्त करने के लिए तो इस प्रकार 
की शिक्षा की यहां तक जरूरत है कि यदि बड़े बड़े सिद्धान्तों का विरोध 
करनेवाला कोई; न हो तो उसकी कढ्पना कर लेना चाहिए. अथांत्‌ विरोध 
करने के लिए किसी आदमी को जबरदस्ती खड़ा करना चाहिए, और प्रति- 
कूल पक्ष का अत्यन्त चतुर ओर चाणाक्ष वकील जितनी मजबूत दलीलें, या 
जितने प्रबल आक्षेप, कर सकता हो उन सबको उस कह्पित विरोधी के मुंह 
से सुनना चाहिए । 


दूसरा अध्याय । ७३ 

जिस सिद्धान्त का बयान ऊपर किया गया उसकी योग्यता को काम करने 
के इरादे से जो लोग विचार ओर विवेचना की स्वाघीनता के शत्रु हें वे 
शायद इस तरह के आशक्षेप करेंगेः--वे कहेंगे कि बड़े बड़े धम्मंशासत्री मीमां- 
सक समाजके मतों के अनुकूल या प्रातिकूल जितनी बातें कहेंगे उन सबको 
जान लेने की हर आदमी को बिलकुल जरूरत नहीं। चतुर ओर चालाक 
अतिपक्षी के मिथ्या ओर अविश्वसनीय आतक्षेपों को काटने के लिए समाज के 
सभी साधारण आदमियों को तेयार रहने की कया जरूरत ? उसके आश्षपों 
का उत्तर देनेके लिए समाज में से किसी योग्य आदमी का तेयार रहना बस 
है । यदि वह आदमी प्रतिपक्षी की उन सब बातों का खण्डन कर दे जिनके 
कारण साधारण अशिक्षित आदमियों को अम में पड़ने का डर है तो समाज 
का काम निकछ गया समझना चाहिए । जो मत, जो सिद्धान्त, तुम, शिक्षित 
अथवा अशिक्षित, सीधे सादे अथवा समझदार, सभी आदमियों को सिख- 
लाना चाहते हो उनके खास खास सबूत सब लोगों पर जाहिर कर दो; 
बाकी की बातों को जानने की जिम्मेदारी उन लोगोंपर छोड दो जो अधिक 
समझदार हैं; जिनको साधारण आदमी अपना नेता समझते हैं; जिनको वे 
अपना मुखिया मानते हैं। साधारण आदमी इस बात को बखूबी जानते 
हैं कि यद्यपि उनमें इतना ज्ञान और इतनी बुद्धि नहीं है कि सभी 
आक्षेपों का वे खण्डन कर सकें, सभी कठिनाइयों को वे दूर कर सकें, 
तथापि विरोधियों ने आज तक जितने आशक्षेप किये हैं उन सब का 
उत्तर उनके बहुश्रुत और विशेष शक्तिशाली मुखियों ने दिया ही है। अतएव 
वे इस बात पर जरूर विश्वास करेंगे कि जो आशक्षेप आगे किये जायंगे उनका 
भी उत्तर वही लोग देंगे; उन्हें खुद इस बखेड़े में पड़ने की जरूरत नहीं । 

बहुत आदमी इस विषय को इसी दृष्टि से देखते हें। उनका खयाल है 
कि किसी बात की सत्यता का इतना भी अंश यदि किसी की समझ में 
जआजाय जितने से उसका विश्वास उस पर होजाय तो उसके लिए उस बात 
का उतना ही ज्ञान बस है । ऐसे लोगों की इस तरह की दलीलों को मान 
लेने पर भी विचार ओर विवेचना की स्वाधीनता की आवश्यकता जरा भी 
कम नहीं होती । क्योंकि जिन लोगों की ऐसी राय है---जो लोग इस तरह 
की दलीलें पेश करते हैं---वे भी इस बात को कबूल करते हैं कि सब को 
यह विश्वास हो जाना चाहिए कि किसी भी मत या सिद्धान्त के प्रतिकूल 


७ स्वाधीनता । 

जितने आक्षेप हो सकते हैं उन सब का दीक ठीक खण्डन हो गया है। परन्तु 
जिन आशक्षेपों का खण्डन होता है उनका यदि उच्चारण ही न होगा, वे यदि 
जाहिर ही न किये जायंगे, तो उनका खण्डन होगा केसे ? उनका उत्तर 
कोई देगा केसे ? अथवा आशक्षेप करनेवालों को यदि इस बात के साबित 
करने को स्वाधीनता न दी जायगी कि जो खण्डन किया गया है, या जो 
उत्तर दिया राया है, वह योग्य है या नहीं, तो उसकी योग्यता या अयो- 
ग्यता ठीक ठीक समझ में आवेगी कैसे ? विपक्षियों को चाहिए कि उनके 
मत पर जो आशक्षेप हों उन्हें वे बेरोक टोक के सर्व-साधारण के सामने आने 
दें । खेर सब के सामने न सही तो जो धर्मशाख्री और तत्त्ववेत्ता हैं उनके 
सामने तो वे उन्हें जाहिर होने दें, और ऐसे रूप में जाहिर होने दें जो बहुत 
ही अधिक व्याकुलता-जनक हो, जो बहुत ही जियादह परेशानी पेदा करने- 
वाला हो । अथांव जो कठिनाई हो--जो आशक्षेप हो---उसका रूप जहां तक 
उग्र और भयड्गर हो सकता हो तहां तक किया जाय। मतलब यह कि 
प्रतिकूलता करनेवाले अपने आतक्षेपों को यथासम्भव खूब सबल करके दिख- 
छावें जिसमें तत्त्वज्ञानियों और धर्माचायों तक से उनका उत्तर न बन पड़े ॥ 
तत्त्वज्ञ ओर धर्म्मज्ञ लोग ही आशक्षेपों का खण्डन करेंगे। अतएव आशक्षेपों की 
गुरुता उनको तो अवश्य ही मालम होनी चाहिए। अब कहिए यदि विप- 
क्षियों के आाक्षेप बिना किसी प्रतिबंध के प्रकाशित न किये जायंगे और उनके 
प्रकाशन के लिए सब तरह का सुभीता न होगा तो उनका खण्डन किया 
किस तरह जायगा ? आशक्षेपों को सुनोगे, तब तो उत्तर दोगे १ रोमन केथ- 
लिक सम्प्रदायवालों ने इस पेचीदा प्रश्न का उत्तर देने की जो युक्ति निकाली 
है वह विलक्षण है। उन्होंने आदमियों को दो भागों में बांद दिया है । एक 
के लिए उन्होंने यह नियम बनाया है के जिन धार्मिक बातों पर उसे विश्वास 
हो उन्हें वह खुशी से स्वीकार करले; उसके लिए किसी प्रकार की जांच 
परताल की जरूरत नहीं । पर दूसरे भाग के लिए उनकी आज्ञा यह है कि 
यदि वह चाहे तो किसी मत को मानने के पहले वह सोच समझ ले और 
उसका ज्ञान प्राप्त करले । परंतु इन दो में से एक को भी विचार ओर विवे- 
चना की आज़ादी नहीं है । आशक्षेपों का उत्तर देने के लिए विशेष विश्वस- 
नीय धर्म्मोपदेशक और धम्मांचाय्यों को इस बात की अनुमति है कि 
नास्तिक मत की किताबें वे पढे। इससे उनको पाप नहीं होता; उलटा पुण्य 

होता है । क्योंकि नास्तिक मत के सिद्धान्त समझ कर उन्हें उनका खण्डन 

करना पड़ता है । यह खण्डन पुण्यकारी है। यही कारण है कि धम्मोंपा- 

ध्यायों के लिए पाखण्डी पुस्तकें सुठभ कर दी गई हैं। परन्तु ग्रहस्थों के 

लिए यह बात नहीं है। बिना हुक्म के वे ऐसी किताबें नहीं पढु सकते । 

उनके लिए इनका पढ़ना मना है। जिनकी इच्छा इस तरहकी किताबें पढ़ने 

की होती है उन्हें अनुमति लेनी पड़ती है। अनुमति मिल जाती है; परन्तु 
मुशकिल से; सो भी सब को नहीं । यह काररवाईं, यह नीति, यह युक्ति 
इस बात को साबित करती है कि रोमन केथलिक सम्प्रदाय के अजुयायी 
अपने विपक्षियों के आक्षेपों को समझ लेना धम्म शास्त्रियों के लिए जखूरी 
समझते हैं । परन्तु वे अपने मत के अनुसार इस बात का भी कारण--ओर 
सयौक्तिक कारण---बतलछा सकते हैं कि ओर छोगों को अपने प्रतिपक्षियों के 
आक्षेपों को सुनने की अनुमति क्‍यों न देनी चाहिए ?) अतएवं इस सम्प्रदाय 
के श्रेष्ठटगंवालों के मन को यद्यपि अधिक स्वाधीनता नहीं मिलती तथापि 
साधारण आदमियों की अपेक्षा उनकी बुद्धि को अधिक संस्कार प्राप्त होता 
है; अथांत्‌ बुद्धि को बढाने का उन्हें अधिक मौका मिलता है । इस तरकीब 
से इस सम्प्रदाय का बहुत कुछ काम निकल जाता है। अपने मतलब भर के 
लिए उसे जितनी मानसिक श्रेष्ठता दरकार होती है उतनी उसे मिल जाती 
है; क्योंकि इस प्रकार के प्रतिबंधयुक्त संस्कार से मन यद्यपि खूब उदार और 
खूब विशाल नहीं हो जाता तथापि शाख्रार्थ करने की शक्ति उसमें आ जाती 
है। अथांत्‌ किसी पक्ष के, किसी मत के या किसी राय के गुण-दोषों की 
विवेचना करने के योग्य वह जरूर हो जाता है । पर जहां प्राटेस्टेण्ट धर्म 
की प्रबलता है वहां यह बात नहीं है। वहाँ यह विलक्षण तरकीब काम में 
नहीं लाईं जाती । क्योंकि इस धर्म्म के अनुयायियों की समझ--समझ न 
सही तो कढ्पना--ऐसी है कि धार्मिक सिद्धान्तों को स्वीकार या अस्वीकार 
करने की जिम्मेदारी हर आदमी को अपने ही ऊपर छेना चाहिए; धर्म्मा- 
चायों ओर धम्मोपदेशकों पर उसे न छोड देना चाहिए। वे कहते हैं कि 
संसार की वरततमान अवस्था में यह उाचित नहीं कि जिन पुस्तकों को सुशिक्षित 
आदमी पढें उनके पढने से अशिक्षित आदमी रोक रकखे जांय। यह बात, 
इस समय, प्रायः असम्भव है । जितनी बातें जानने के छायक हैं उनका 
जानना यदि सर्व-साधारण के उपदेशक धम्मांचायों के लिए जरूरी दे तो 


७६ स्वाधीनता । 

प्रत्येक बात का छिखा जाना, और बिना प्रतिबन्ध के उसका प्रकाशित होना 
सब के लिए भी जरूरी है। 

जो मत रूढ हो रहा हे, अर्थात्‌ जो बहुत दिनों से प्रचलित है, वह यदि 
सही है तो उसकी प्रातिबन्ध-हीन विवेचना न होने देने से सिर्फ इतनी ही 
हानि होगी कि उसका मतलब, या उसका कारण मामूली आदमियों की 
समझ में न आवेगा | यदि यह बात सच है तो इससे विशेष हानि नहीं हो 
सकती; क्योंकि वाद-विवाद न करते रहने के कारण लोगों की बुद्धि में 
तेजी चाहे न रहे, पर उनका आचरण नहीं बिगड सकता | मतलब यह कि 
सच बात को बिना वाद-विवाद---बिना विवेचन--के मान लेने से आदमी 
नीति-भ्रष्ट नदीं हो सकते; मन्द बुद्धि चाहे हो जायें । इस आशक्षेप का यह 
उत्तर ह कि किसी वात की विवेचना न होने से यही नहीं कि सिर्फ उसका 
मूल हेतु या मूल कारण ही भूल जाता हो; उसका ठीक मतलब, उसका 
यथार्थ अथे, भी बहुधा भूल जाता है । उस मतलब को जाहिर करने के 
लिए जो शब्द काम में लाये जाते हैं उनसे वह मतलब ही नहीं निकलता । 
लोग उनका कुछ और ही अर्थ करने लगते हैं। अथवा जिस बात को बत- 
लाने के लिए वे शुरू में कहे या लिखे गये थे उसका कुछ ही अंश उन 
शब्दों से जाहिर होने लगता है, सब नहीं । मन उसको अच्छी तरह से 
नहीं ग्रहण करता; उस पर से अविचल विश्वास जाता रहता है । उसके कुछ 
ही वचन याद रहते हैं । उन्हींको लोग बे समझे बूझे रटा करते हैं । यदि 
उसका कुछ अंश रह भी जाता है तो, जेसे किसी फल का सत्त्व या रस सूख 
जाय और उसका छिलका भर रह जाय, वही हालत उसकी होती है । 
मनुष्य जाति के इतिहास का बहुत बड़ा भाग इस बात के उदाहरणों से 
भरा हुआ है। उसका चाहे जितना मनन किया जाय ओर चाहे जितना 


हु 
अधिक ज्ञान प्राप्त किया जाय सब थोडा है । 


जिस स्थिति का वर्णन---जिस हालत का बयान---ऊपर किया गया उसके 
उदाहरण किस धारम्मिक सम्प्रदाय में नहीं दे ) उसकी मिसालें नीति से 
सम्बन्ध रखनेवाली किन शिक्षाओं में नहीं हें--किन बातों में नहीं हैं ! सब 
में हैं। जो लोग जिस मत को चलाते हैं, जो लोग जिस नीति का उपदेश 
देते हैं, उनको ओर उनके शिष्यों को उसका मतलब और भी खूब अच्छी 
तरह समझ पड़ता है ओर उसकी योग्यता का अन्दाज भी उन्हें खूब रहता 


दूसरा अध्याय । ७७ 


ला 5 जरा 2 मिगीज ल्‍ जब ज जज # न 5 जि न्‍टज ढीि ५ धन मी जरिए क्‍5र नि धटध जज 4७5 जि न्‍टी5क्‍त 5 5५ 3 5 हि डर जिस 


है दूसरे मत और दूसरी सम्प्रदायों पर प्रभ्॒त्व जमाने के इरादे से जब तक 
किसी मत या सम्प्रदाय के अनुयायी वाद-विवाद किया करते हैं तब तक 
उसका मतलब उसके अभिमानी ओर अनुयायी आदमियों के ध्यान में खूब 
रहता हे--वरजञ्ल यह कहना चाहिए कि उनके हृदय में उसका प्रकाश ओर 
भी अधिकता से पडता है। अन्त में या तो उसीकी जीत होती है, अथात्‌ 
वही प्रचलित हो जाता है, या उसका प्रचार वहीं रुक जाता है; आगे नहीं 
बढ़ने पाता । मतरूब यह कि वह जितना था उतना ही रह जाता है। जहां 
उसे इन दोनों में से कोई भी एक स्थिति मिलती है तहां उसके विषय की 
विवेचना कम हो जाती है । यहां तक कि धीरे धीरे वह बिलकुल ही बन्द 
हो जाती है । तब तक घह मत रूढ हो जाता है और यदि उसका सर्वव्यापी 
प्रचार न भी हुआ तो भी उसका एक जुदा पन्‍थ जरूर बन जाता हैं। कुछ 
काल के बाद वह पन्‍थ बहुत आदमियों का पेत्रिक पन्‍थ हो जाता है ओर 
उसे छोड़कर दूसरे में जाना लोग कम पसन्द करते हैं । इससे क्या होता है 
कि उस पन्थके आचाय या मुखिया उस विषयका बहुत कम विचार करते 
हैं । औरों को अपने पन्‍थ या मत में लाने के लिए अथवा अपने पन्‍्थ या 
मत को ओरों के आशक्षेपों से बचाने के लिए जितना वे पहले तेयार रहते थे 
उतना पीछे नहीं रहते । यदि उनके मत के विरुद्ध कोई कुछ कहता है तो 
उस तरफ वे बहुत कम ध्यान देते हैं ओर अनुकूल प्रमाण देकर अपने 
सिद्धान्तों को पुष्ट करने के झगड़े में वे नहीं पड़ते । तभी से उस मत की 
कला क्षीण होने लगती है। उसी दिन से उसकी चेतनता का ल्‍हास शुरू हो 
जाता है । जितने पन्‍थ हैं उनके मुखिया अकसर यह शिकायत किया करते 
हैं कि हमारे पन्‍्थवाले सिर्फ नाम के लिए हमारे मत के अनुयायी हैं। उसके 
सिद्धान्तों की सच्ची और सजीव कढ्पना उनके मन में जाग्रत नहीं है। 
इसीसे उनके आचरण ओर उनकी मनोवृत्ति पर उन सिद्धान्तों का पूरा पूरा 
असर नहीं पड़ता । परन्तु जब तक वह पन्‍थ अपनी रक्षा के के लिए लड़ता 
रहता है, अर्थात्‌ वाद-विवाद में खूब उत्साह रखता है, तत्र तक ऐसी शिका-« 
यते कभी नहीं सुन पड़ती । अपने पन्थ की रक्षा के लिए लडनेवालों में 
कमजोर से भी कमजोर छोगों को यह बात मालूम रहती है कि हम किस 
लिए लड़ रहे हैं । वे इस बात को भी खूब समझते हैं कि उनके मत में 
ओर मतों से कितना अन्तर है। इस अवस्था में--इस स्थिति में--हर मत 

के अनुयायियों में ऐसे अनेक आदमी पाये जाते हैं जिनके मन में अपने मत 
के मतलब से सम्बन्ध रखनेवाली सब बातें जागृत रहती हैं ओर जिन्होंने 
उन सब बातों का खूब अच्छी तरह से विचार किया होता है । उन बातों 
पर पूरा विश्वास होने से जो नतीजा होना चाहिए वह उनके चालचलन 
भर बतांव में बहुत अच्छी तरह से देख भी पड़ता है। अर्थात्‌ जेसा वे 
कहते हैं वेसा करके भी वे दिखाते हैं। परन्तु जब कोई मत या पन्‍्थ पुराना 
द्वो जाता है; जब वह परम्परासे प्राप्त होता है; जब वह जन्म ही से मिलता 
है, जब वह चुपचाप बिना उसके गरुणदीष का विचार किये, स्वीकार कर 
लिया जाता है; तब उसकी सचेतनता बिलकुल ही जाती रहती है। अर्थात्‌ 
पहले पहल उसपर विश्वास जमने के समय शेका-समाधान करने के लिए 
मन को जो शक्ति खर्च करनी पड़ती थी उसका खर्च जब बन्द हो जाता 
है--अर्थात्‌ जब प्रतिपक्षियों से वाद-विवाद करने की जरूरत नहीं रहती---- 
तब उस पन्‍्थ या मत के मुलमन्त्रों को छोड कर बाकी सब बातें लोग धीरे 
धीरे भूलने लगते हैं। उसकी सिफ खास खास बातें याद रह जाती हैं; 
और कुछ नहीं । या यदि उस मत की सजीवता के चिह्न हृदय पर रहते 
भी हैं---अथात्‌ यदि उसके सम्बन्ध की कुछ बातें याद भी रहती हैं---तो 
भी निज के तजरूब्रे स उनकी जांच करने, या अंतःकरण पूवेंक उनपर 
विश्वास करने, की कोई जरूरत नहीं समझी जाती । दूसरों को उस मत को 
स्वीकार करते देख और लोग भी, बिना सोचे समझे, उसे स्वीकार कर लेते 
हैं। मतलब यह कि उस विषय में लोग बेहद बेपरवाही करते हैं। नतीजा 
इसका यह होता है कि अन्त में मनुष्य-जाति की आत्मा से-उसके भीतरी 
मनोदेवता से---उस मत या पन्‍्थ का सारा सम्बन्ध छूट जाता है । जब यहां 
त्तक नौबत पहुँचती है तब मनुष्योंकी धार्मिकता को वह अवस्था प्राप्त होती 
है जिसने आज कल दुनिया में सबसे अधिक जोर पकड़ा है । इस अवस्था 
को, इस दशाको, पहुंचने पर किसी धम्म या मत--विशेष से सम्बन्ध रख- 
'नेवाली बातें गोया मत के बाहर ही रह जाती हैं; ओर वे एक तरह का 
शेसा मजबूत बेठन बन जाती हैं कि बेठन को तोड़कर अच्छे अच्छे खयालात 
की पहुंच मन तक हो ही नहीं सकती । मन उस समय मन नहीं रहता । 
वह्द पत्थर सा हो जाता है। उस पर उत्तम ओर उदार विचारों का असर 
ही नहीं होता। इस दुशाम मनोमहाराज एक भी नये ओर छाभदायक विश्वास 

को अपने पास तक नहीं पहुंचने देते । उनको दूर फेंकने की कोशिश में ही 
वे अपनी सब शक्ति को खर्च करते हैं । ओर वह धार्मिक बेठन क्‍या काम 
करता है ? कुछ नहीं । न वह मन के ही काम आता है, न हृदय के ही। 
हाँ, एक काम वह जरूर करता है | वह उनका संतरी होकर दरवाजे पर 
बैठा रहता है और किसी को भीतर नहीं जाने देता । 
जो मत या सिद्धान्त सन पर सबसे अधिक असर पेदा करनेवाले हैं वे 
कहां तक निर्जीव विश्वास हो बैठते हैं, ओर विचार या बुद्धि से उनका कहां 
तक सम्बन्ध छूट जाता है---इसका उदाहरण क्रिश्चियन धर्म्म के अनुयायियों 
में खूब मिलता है । जो लोग इस धम्म के सिद्धान्तों को मानते हैं उनका 
अधिक हिस्सा ऐसा है जिसमें इस बात के उदाहरण पाये जाते हैं। क्रिश्वियन 
धम्म से मेरा मतलब उन उपदेशों और उन वाक्यों से है जो ईसाई धर्म्म- 
शाखत्रकी नई पुस्तक में हैं ओर जिनको सब सम्प्रदाय ओर जिनको सब पन्थ 
के आदमी मानते हैं। इन वाक्यों ओर उपदेशों को सब लोग धर्म्मानुकूल 
समझते हैं। अतएवं उनको वे पविन्न ओर मान्य जानते हैं। परन्तु हजार 
में एक भी इसाई ऐसा नहीं देख पड़ता--एक भी क्रिश्चियन ऐसा नहीं 
नजर आता---ज्ो उन नियमों या उपदेशों के अनुसार आचरण करता हो; 
अथवा इस बात को जांच लेता हो कि उसका बतांव उनके अनुकूल होता 
है या नहीं । यह न समझिए कि में इस बात को बढ़ाकर कह रहा हूं । 
नहीं, इसमें जरा भी अतिशयोक्ति नहीं है । लोग करते क्या हैं कि वे अपने 
देश, अपनी जाति, या अपने पन्थ के रीति-रवाज की तरफ देखते हैं । रूढि 
को ही थे धम्मंशासत्र समझते हैं । बात बड़ी ही विलक्षण है । एक तरफ तो 
लोग यह कबूल करते हैं कि उनके धर्म्मशाखत्र, अर्थात्‌ बाइबल की नई पुस्तक 
में जो नियम ओर जो आदेश हैं.वे ईंश्वरप्रणीत हैं---वे ऐसे पुरुष के बनाये 
हुए हैं जो सवज्ञ है; जो कभी भूल नहीं करता--अतएव उनको मानना 
आओर उनके अनुसार आचरण करना हमारा कतंव्य है। दूसरी तरफ हर रोज 
काम में लाने के लिए उन्होंने ओर ही नियम बना रकक्‍्खे हैं। अथांत शास्त्र के 
नियमों से व्यवहार के नियम जुदा हैं। इसे में मानता हूं के शासतरोक्त नियम 
व्यावहारिक नियमों से सब कहीं भिन्न नहीं हैं। कहीं पर तो इन दोनों तरह 
के नियमों में बहुत मेल है, कहीं पर कम है और कहीं पर बिलकुल ही नहीं 
है-भथांत्‌ दोनों में परस्पर विरोध है । सतलब यह कि ध्यवहारसम्बन्धी 

सब तरह के सुभीते की ओर नजर रखकर धार्म्मिक और व्यावहारिक नियमों 
का मेल जोल कर दिया गया है। धम्मंशास्र को लोग मान्य जरूर 
समझते हैं, परन्तु उनका प्रेम रूढि पर ही अधिक देख पड़ता है। जितने 
क्रिश्चियन हैं सब का यह विश्वास है कि जो दीन, घधनहीन आर नम्न हैं 
और जिनसे सारी दुनिया बुरी तरह पेश आती है वही सबसे अधिक पुण्या- 
समा हैं । सूई के छेद से ऊंट चाहे निकल भी जाय; परन्तु स्वर्ग के फाटक से 
निकलकर भीतर प्रवेश कर जाना अमीर आदमीके लिए बिलकुल ही अस- 
म्मभव है। किसी की बुराई न करना चाहिए। कसम न खाना चाहिए। 
अपने पड़ोसी के सुख दुःख को अपना ही सुख दुःख समझना चाहिए । यदि 
कोई कोट ले ले तो कमीज भी उसे उतार देना चाहिए। कर की कभी 
फिकर न करना चाहिए । यदि यह इच्छा हो कि हम पूर्णता को पहुँच 
जौय--हमारी स्थिति सर्वोत्तम हो जाय--तो जो कुछ पास हो वह दीन 
दुखिया आदमियोंको दे डालना चाहिए; अरथांव स्वस्व दान कर देना 
चाहिए। जब लोग इस तरह की बातें कहते हैं तब विश्वास पूर्वक कहते 
हैं, यह नहीं कि ऊपरी मन से ही कहते हों; या दम्भ करते हों । यदि 
किसी बात की तारीफ होती है; उसके गुण-दोपों पर विचार नहीं 
किया जाता---डउनकी विवेचना नहीं होती--तो छोगोंका विश्वास उस पर 
जम जाता है। उस पर उनकी श्रद्धा हो जाती है। क्रिश्चियनोंकी भी दीक 
यही दशा हे | जिन बातोंकी वे तारीफ सुनते आये हैं उनपर उनका विश्वास 
हो गया है; उनको वे अच्छा समझते हैं। उनका जो विश्वास धम्मंपर है 
वह इसी तरह का है। उसके सब सिद्धान्तोंके साधक-बाधक श्रमाणोंका 
उन्होंने विचार नहीं किया; सिफ तारीफ सुनकर उन पर विश्वास कर लिया 
है। परन्तु प्रति दिनके आचरण ओर व्यवहारमें देख पड़नेवाले सजीव, 
सचेतन या जिन्दा विश्वास का यदि विचार किया जाय तो यह बात साफ 
साफ मालूम हो जाय कि वैसा विश्वास छोगोंमें सिफे उतना ही है जितना 
रूढि अर्थात्‌ रीति-रस्म के योग से हो सकता है। अर्थात्‌ धार्मिक विश्वास के 
अनुसार आचरण रखने की परवा लोग नहीं करते | उसका जितना अंश 
रूढदि में मिलता है उतने ही;का वे खयाल रखते हैं आरे उतने ही के अनु- 
सार वे व्यवहार भी करते हैं। पर जब कभी ॥कीसी प्रतिपक्षी को पत्थर 
मारन .की जरूरत होती है तब लोग धार्मिमिक सिद्धान्तों के समुदाय में से 

आम 2 न 
एक को भी नहीं छोड़ते । उस समय वे उन सब को मान लेते हैं और प्रति- 
पक्षी पर उनका अ्रयोग करते हैं । अर्थात्‌ ये कागज-रूपी इंट-पत्थर वे उस 
पर फेंकते हैं । जिस बात को अच्छी समझकर लोग करते हैं उसको साधार 
और सप्रमाण साबित करने के लिए कागज के रूप में रहनेवाले इस धम्में- 
शास्त्र से जो कुछ अपने मतलब का मिलता है उसे वे छोग, मोका आने पर 
जहां तक सम्भव होता है, सब को दिखलाते भी हैं । परन्तु इन लोगों को 
यदि कोई इस बात की याद दिलावे कि जो तुम धम्मंशाख्र के अनुसार व्यव- 
हार करना चाहते हो तो एसी सेकड़ों बातें ओर भी हैं जिनको तुम्हें करना 
चाहिए, परन्तु जिनका खयाल तुम्हें स्वप्न में भी नहीं होता; तो वे उसे 
बुरी नजर से देखें और यह कहकर उसकी कुचेष्टा करें कि--“ ये आये 
दुनिया भर से अधिक अकलमन्द ! ” मामूली आदमियों पर धम्मंशाख की 
सत्ता नहीं चछती; उनके मत पर उसका कुछ भी असर नहीं होता । अथोत्‌ 
उनके आचारविचार धार्मिमक विश्वासों पर अवरूम्बित नहीं रहते । शास्त्र 
की बातों को वे सुन भर लेते हैं। उसके सिद्धान्तों को सुनलेने भर की 
उन्हें आदत रहती है । पर सुनने के साथ ही धम्मंशाश्न के वाक्‍्यों का अर्थ 
उनके मन में नहीं उतरता और उनके अनुसार आचरण करने के लिए उन 
में उत्साह भी नहीं उत्पन्न होता। अर्थात्‌ जो बात शास्त्र में लिखी है उसे 
वे सुन तो लेते हैं पर उसके अनुसार व्यवहार नहीं करते । जब शास्त्र 
के अनुसार व्यवद्दार करने की जरूरत पड़ती है तब वे इस बात को देखते 
हैं कि लल्लू क्या करता है, जगधर क्या करता है। इस तरह ओरों के 
चाऊचलन और आचारविचार को देखकर वे इस बात का निश्चय करते हैं 
कि क्राइस्ट ( ईसा मसीह ) की आज्ञा को हमें कहां तक मानना चाहिए। 

इसमें कोई सन्‍्देह नहीं है--इस बात पर मेरा पूरा विश्वास है-कि 
पहले पहल जो लोग क्राइस्ट के अनुयायी हुए वे ऐसे न थे। उनकी स्थिति 
बिलकुल ही भिन्न थी | यदि ऐसा न होता तो तुच्छ यहूदियों के इस अग्न- 
सिद्ध धर्म्म का इतना अधिक प्रचार कभी न होता ओर रोमके इतने बड़े 
राज्य में वह कभी प्रवेश न पाता । “ देखिए, ये क्रिश्चियन एक दूसरे को 
कितना चाहते हैं ”” ! इस तरह क्रिश्चियन लोगों की तारीफ होनेकी अब- 
बहुत कम सम्भावना है। परन्तु पुराने जमाने में क्रिश्वियनों के शत्रु भी इस 
तरह उनकी तारीफ करते थे। क्राइस्ट के अनुयायी, जिस समय, इस तरद्द, 

अपने शत्रुओं से अपनी तारीफ सुनते थे उस समय उनके मन में अपने धर्म 
की जितनी स्फूर्ति ओर उस पर उनकी जितनी श्रद्धा होती थी उतनी, बाद 
में, कभी नहीं हुई । क्रिश्वियन धम्म के अधिक प्रचलित न होने का यही 
अधान कारण है। इसीसे उसका प्रचार बहुत धीरे धीरे हो रहा है। अठारह 
सो वर्ष बीत गये तथापि योरप के रहनेवालों ओर उनके वंशजों को छोड़कर 
ओर कहीं भी उसका प्रवेश नहीं हुआ । जो लोग सबसे अधिक धार्म्मिक 
हैं; जिनका विश्वास अपने धर्म्म पर बहुत ही अधिक है; जिनको अपने धर्म- 
सिद्धान्तों का बहुत खयाल है; और जो मामूली आदमियों की अपेक्षा उन 
सिद्धान्तों के अर्थ को अधिक मान्य समझते हैं--उनके भी मतर्म बहुधा 
कालविन ओर नाक्स आदि धम्मंसंशोधकों के मतों की ही अधिक स्फूर्ति देख 
पड़ती है; क्योंकि उनके मत इन लोगों के मत से बहुत कुछ मिलते हैं। यह 
नहीं कि क्राइस्ट के वचनों को ये लोग बिलकुल ही भूल जाते हों । वे उन्हें 
भूलते तो नहीं; परन्तु उनसे कोई काम नहीं लेते; वे निष्क्रिय रूप में उनके 
मन में पड़े रहते हैं । उनमें से जो वचन झूदु, मधुर और मनोहारी होते 
हैं उनको सुनकर हर आदमी के हृदय पर जो असर होता है वह उनके 
हृदय पर भी होता है। इसमें सन्देह नहीं । परन्तु इसके आगे और कुछ 
नहीं होता । इसके कई कारण हैं कि सब धर्मों की जितनी बातें एकसी 
होती हैं उनकी अपेक्षा प्रत्येक धम्म॑ की विशेष बातों में क्यों अधिक सजी- 
बता रहती है ओर उनके अथ्थ का ध्यान अनुयायियों के मन में हमेशा बना 
रखने के लिए उस धर्म के अध्यक्ष या आचार्य क्‍यों इतना परिश्रम उठाते 
हैं! उनमें से एक कारण यह है, और उसके होने में कोई शंका ओ नहीं है, 
कि सब धर्म्मों की विशेष बातों ही पर अधिक कटाक्ष होते हैं; ओर उन बातों 
को झूठ बतलानेवालों के आक्षेपों का खण्डन भी अधिक करना पड़ता है । 
लड़ाई के मेदान में दुइमन के न रहने से गुरु और चेला, दोनों अपनी अपनी 
जगह पर निःशंक सो जाते हैं । 


जो बातें पुश्त दर पुस्त होती आई हैं, जो मत वंश-परस्परा से प्राप्त हुए हैं, 
उनकी भी बहुत करके यही दशा हे--फिर चाहे उनका सम्बन्ध नीति से 
हो, चादे सांसारिक ध्यवहार से हो। जितनी भाषायें हैं, और जितनी पुस्तकें 
हैं, सब में जगद्ट जगह पर, यह छिखा है कि संसार क्या चीज है, उसमें कैसे 

रहना चाहिए, और आदमी को अपना बताव केसा रखना चाहिए। इन बातों 
को सब जानते हैं, सब मानते हैं, सब मुंह से एक नहीं--अनेक बार--कहते 
हैं और स्वयंसिद्ध सिद्धान्तों के समान समझते हैं। परन्तु इनका ठीक ठीक 
अथ बहुत आदमियों की समझ में तब आता है जब उन पर कोई विपत्ति 
पड़ती है, अर्थात्‌ इनमें से किसी बातका उल्लंघन करने से जब उन्हें ठोकर 
लगती है | उसके पहले इनका मतलब बहुत कम आदमियों के ध्यान में 
आता है । यह बात बहुधा देखने में आईं है कि जब किसी आदमी पर 
कोई आपदा आती है या जब किसीको किसी विषय में सहसा निराश होना 
पड़ता है, तब उसे एक आधघ मसछ, अथांत्‌ कहावत, याद आती है । वह 
मसल चाहे जन्म भर उसके मग्ज भें चक्र लगाती रही हो, पर उसका 
डीक अथे उसे तभी समझ पड़ता है जब, उसके अनुसार बताव न करने के 
कारण, उसे अफसोस होता है । यदि उसे उसका मतलब पहले ही समझ् 
गया होता तो वह उस विपत्ति में कदापि न फंसता---अतएवं उसे अफसोस 
भी न होता। इस तरह के अनथों का कारण विवेचना का अभाव ही नहीं 
है; विचार, विवेचना ओर वाद-प्रतिवाद का अभ्यास न रहने ही से इस तरह 
की आपदाओं में लोग नहीं फंसते । इसके और भी कारण अवश्य हैं। क्योंकि 
दुनिया में ऐसी बहुतसी बातें हैं जिनका अर्थ बिना श्रत्यक्ष अनुभव के नहीं 
समझ पडता; अथांत्‌ जब तक आदमी को तजरुबा नहीं होता तब तक 
उन बातों का मतलब उसके ध्यानमें ठीक ठीक नहीं आता। परन्तु इस में 
भी कोई सन्देह नहीं कि जिन आदमियों को ऐसी बातों का तजरुबा है उनके 
मुँह से उन बातों का सप्रमाण विवेचन सुनने स--उनके अनुकूछ और प्रति- 
कूल जो कुछ कहा जा सकता है उसे जान लेने से---उनका अथे पहले से 
अधिक ध्यान में आजाता है ओर दिल पर उस अर्थ का असर भी पहले से 
अधिक होता हे । जब किसी बात में कोई सन्देह नहीं रह जाता तब छोग 
उस पर विचार करना छोड देते हैं; तब उसके विवेचन की वे कोई जरूरत 
नहीं समझते । यह बहुत बुरी आदत है। यह ऐसा बुरा स्वभाव दे कि 
जितनी गलतियां आदमी के हाथ से होती हैं । उनमें से आधी इसी सबे- 
नाशी स्वभाव के कारण होती हैं। इस समय के एक ग्रल्थकार ने इस 
अवस्था---इस स्थिति--का नाम रक्खा है “ निश्चित मत की याद निद्रा ??॥ 
डसकी यह उक्ति बहुत दी यथार्थ है । उसने यह बहुत ही ठीक कह्दा है। 

८४ स्वाधीनता । 

यहां कोई यह भाक्षेप कर सकता है कि यह तुम कह क्‍या रहे हो ? 
कसी बात का सच्चा ज्ञान होने के लिए क्या मतेक्य के अभाव की जरूरत 
है ? क्‍या जब तक उसके विषय में मतभेद न हो तब तक उसके सत्यासत्य 
का निर्णय नहीं हो सकता ! समाज में कुछ आदमी जब तब हटठपूवंक 
विरोधी दल में न शामिल होंगे; जब तक वे झूठे पक्ष का साथ न देंगे; तब 
तक क्या सच बात समझ ही में न आवेगी ? यदि कोई सिद्धान्त या मत 
सब की राय से मान लिया गया तो क्‍या उसका सर्वंसम्मत होना ही उसकी 
सत्यता ओर उपयोगिता के नाश का कारण हुआ ? किसी मत या सिद्धान्त 
के विषय में बिना किसी सन्देह के बाकी रहे क्या वह पूरे तौर पर समझ में 
नहीं आसकता ? ज्यों ही सब समाज या सब आदमी किसी सिद्धान्त को 
सच मानते हैं त्यों ही क्या उसकी सत्यता उनके मन में नष्ट हो जाती है ! 
आज तक लोगों की समक्ष में बुद्धि की उन्नति का सब से प्रधान उद्देश यही 
रहा है कि जितनी बड़ी बडी बातें और बड़े बड़े सिद्धान्त हैं उन सब के 
विषय में मनुष्य-मात्र को अधिकाधिक एकमत होना चाहिए। तो क्‍या 
उस मतलब के निकल जाने ही तक--लोगों की समझ वेसी रहती है! 
फिर वह कहां चली जाती है ) जीत पूरी होने ही से क्‍या जीत के फलों 
का नाश होजाता है ? 

में यह नहीं कहता । मेरा यह हरगिज मतलब नहीं । मनुष्यजाति की 
जैसे जेसे उन्नति होती जाती है वेसे वेसेही जिन बातों या सिद्धान्तों के विषय 
में कोई सन्देह अथवा तके बाकी नहीं रहता उनकी संख्या भी बढ़ती जाती 
है । और, जिन सिद्धान्तों की सत्यता निर्विवाद सिद्ध होती जाती है उनकी 
संख्या और योग्यता जेसे जेसे बढ़ती है वेसे ही वेसे मनुष्य-जाति के सुख 
की भी वृद्धि होती जाती है। विशेष सन्देह-जनक और वादग्स्त बातों पर 
धीरे धीरे विवाद बन्द होने ही से उनको मजबूती आती है। तभी वे सब्चे- 
सम्मत होकर दृढ़ होती हैं । झूठ या आान्ति-मूलक मत के दृढ़ होजाने से 
अनथथ होने की जितनी सम्भावना रहती है, सच्चे ओर आरान्ति रहित मत के 
दृढ होजाने से हित होने की भी उतनी ही सम्भावना रहती है। यद्यपि 
दोनों तरह के विरोधी मतोंकी हृद्‌ का घट जाना बहुत जरूरी है--अथांत्‌ 
यद्यपि इस प्रकारके विरोध का क्रम क्रम से छोप होजाना ही अच्छा है- 
त्तथापि यह सप्रमाण नहीं कद्ठा जासकता कि ऐसे विरोध के घट जाने या 

उसके बिलकुल ही न रहने का नतीजा सब विषयों में हमेशा हितकर हूं 
होगा। विरोधियों को किसी सिद्धान्त की योग्यता को समझा देने या उनः 
आक्षेपों का खण्डन करने, से उस सिद्धान्त की सजीवता बनी रहती ह 
उसके तत्त्व लोगों के ध्यान में जागृत रहते हूँ । ऐसा न करने से जो बुराइय 
पेदा होती हैं, जो आपदायें आती हैं, वे उस सिद्धान्त के व्यापक ओ 
विस्तृत प्रचार से होनेवाले लाभों को कम कर देती हैं। जहां इस तर! 
लाभ उठाने का मार्ग न रहे---अथांत्‌ आक्षेपखण्डन ओर सिद्धान्त-विवेचन : 
हो सके--वहां, मेरी राय में, धर्म्मशिक्षकों को कोई आर ही युक्ति निका 
लनी चाहिए । उनको कुछ ऐसा प्रबन्ध करना चाहिए जिसमें किसी म॑ 
धम्मं, पन्‍थ या सिद्धान्त के अनुयायियों को यह मालूम हो कि मानो को' 
विरोधी अपने मत को सही साबित करने के लिए उनसे विवाद कर रहा है 
इससे उनके मत की कठिनाइयां ओर त्रुटियां उनके ध्यान में आजायंगी । 


परन्तु, अफसोफ इस बात का है कि इस तरह की नई नई तरकी' 
निकालना तो दूर रहा, लोग पुराने तरीकों को भी छोड़ते जाते हैं। सातक्रे 
टिस अथांत्‌ सुकरात, के वाद-विवाद करने का तरीका इसी तरह का था 
उसका सर्वोत्तम नमूना छ्रेटो की बातचीत में देख पड़ता है। वह तरीक 
दश्शनशाख-सम्बन्धी था। उसमें आत्मा, परमात्मा, पुनजन्म और स॒ष्टि आई 
बड़ी बड़ी बातों के विरुद्ध वार्ताछाप होता था । अर्थात्‌ नास्तिपक्ष ( उलट 
पक्ष ) लेकर थोड़ी देर के लिए आत्मा और परमात्मा आदि का होना 
स्वीकार करके वादविवाद होता था। वह वाद विवाद इस कुशछता से, इर 
योग्यता से होता था कि उन विषयों की सिर्फ मोटी मोटी बातों को रः 
लेनेवालों की भूले उन्हें मालम हो जाती थीं। उनको इसका पूरा पूर 
विश्वास होजाता था कि उन बातों को उन्होंने अच्छी तरह नहीं समझा 
ओर जिन सिद्धान्तों को उन्होंने मान लिया है उनका ठीक ठीक भाव अः 
तक उनके ध्यान में नहीं आया । इस तरह अपनी अज्ञानता मालम हो जा 
से वे लोग अपने मतों ओर सिद्धान्तों का ठीक ठीक अभिप्राय जानने औ 
उनके प्रमाण-प्रमेयों को समझने का रास्ता द्वंढ निकालते थे । कोशिश कर 
वे उन बातों को अच्छी तरह समझ लेते थे। मध्ययुग, अथांत्‌ बारहवें रं 
लेकर चोदहवें शतक के बीच में दशेनशास्त्रियों का एक नया पनन्‍्थ निकल 

था। यह बात सभी को मालम है। उसका नाम था “ स्कूलमेन ”?” * | इस 
पन्‍थ के पण्डितों की पद्धाति भी ऐसी ही थी। वे भी छ्लेटो ही की तरह 
वादविवाद करते थे। उससे यह मालम होजाता था कि उन तच्वेत्ताओं के 
चेले अपने मत की सब बातों को अच्छी तरह समझ गये हैं या नहीं; प्रति- 
पक्षियों के आक्षेप भी उनके ध्यान में आगये हैं या नहीं; और अपने मत का 
मण्डन ओर विरोधियोंके मत का खण्डन किस तरह करना चाहिए, यह भी 
सीख गये हैं या नहीं । इस पन्थ की तकनापद्धति में एक बहुत बड़ा दोष 
यह था कि इसके अनुयायी जिस विषय पर वादविवाद करते थे उस विषय 
का आधार वे धर्म्मशाख को मानते थे, तर्कशासत्र को नहीं। सब्र बातों के 
आदि कारण, अर्थात्‌ मूल हेतु, को वे धम्मशास्त्र मं घटाते थे; तकेना द्वारा 
उस हेतु, की योग्यता या अयोग्यता को सिद्ध करने की चेष्टा न करते थे। 
वाद-विवाद करने की साक्रेटिस की जिस तरकीब ने उसके चेलों का मन 
इतना निग्रहशील और उनकी बुद्धि इतनी विकसित कर दी उसके मुकाबले 
में मध्ययुग की वादविवाद करने की तरकीब वहुत तुच्छ थी। उसके सामने 
वह कुछ थी ही नहीं । परन्तु इन दोनों तरह के चाद-विवादों से आज कल 
के आदमियों को जितना फायदा पहुंचा है उतनेको वे खुशी से कबूल नहीं 
करते । और आज कल जिस तरीके से शिक्षा दी जाती है उसमें इन दोनों 
चुराने तरीकों में से एकका भी कहीं पता नहीं छूगता। इस समय की 
शिक्षा-प्रणाली ऐसी है कि सारा ज्ञान शिक्षक ओर पुस्तकों ही के द्वारा प्राप्त 
होता है। इस दशा में लोग जो कुछ सीखते हैं उसे बहुत करके वे तोते की 
तरह रट कर सीखते हैं। सोभाग्यवश यदि कोई इस रटना-रहस्य की कस- 
रत से बच भी गया तो भी उसे दोनों पक्षों की दलीले सुनने को नहीं 
मिलती । इससे मामूली आदमियों की तो बात ही नहीं, तत्त्ववेत्ताओं तक 
को दोनों पक्षों का बहुधा ज्ञान नहीं होता । आज कल हर आदमी अपने 
मत को मजबूती पहुंचाने या प्रमाणपूर्वक सिद्ध करने के लिए अपने विरोधी 








*# इस पन्थ के पण्डित, अरिस्टाटल ( अरस्तू ) नामक ग्रीस के तत्त्ववेत्ता के 
अनुयायी थे । उसीके तरीके को आदर्श मानकर वे तर्क करते थे ओर आत्मा, 
परमात्मा, मन, इंद्रिय और पुनजन्म आदि विषयों पर बाल की खाल खींचा 
करते थे। परन्तु उनके इस वादप्रतिवाद से कोई विशेष लाभ नहीं हुआ । 

को जो उत्तर देता है वह अत्यन्त कमजोर और अत्यन्त सारहीन होता है। 
नास्ति, अथांत्‌ उलटा पक्ष लेनेवाले प्रचलित व्यवहार या शास्त्र की भूलें 
बतलाते हैं | साक्रेटिस को यह नास्तिपक्ष--तक करने की यह उलटी पद्धति- 
बहुत पसन्द थी । परन्तु इस पद्धति की आज कल हँसी होती है। उसे 
कोई कुछ समझता ही नहीं । यदि इस रीति का प्रधान उद्देश सिर्फ ओरों 
की भूले दिखलाना ही होता तो इसकी कीमत अवश्य बहुत कम होती--- 
तो यह अवश्य तुच्छ मानी जाती | पर यह बात नहीं है। यदि कोई महत्त्व 
की बात या कोई महत्त्व का सिद्धान्त इस तरह की तकेना के द्वारा जानना 
हो, तो यह अमूल्य हे । उस दशा में यह एक बहुत ही बेशकीमती चीज 
है। और, जब तक इस तके-पद्धाति की उचित शिक्षा लोगों को नियमानुसार 
न मिलने छगेगी तब तक शायद ही कोई प्रसिद्ध तत्त्ववेत्ता पेदा होंगे। और 
यदि होंगे भी तो गणितशास्त्र या सश्शिख्र ही में वे प्रसिद्धि पावेंगे। नास्ति- 
पद्धति के अनुसार विवेचना करना न सीखने से बुद्धि का विशेष विकास कभी 
न होगा । वह कभी तीत न होगी । गणितशाख ओर सृष्टिशाख्र में वाद- 
विवाद के द्वारा मन के भावों को विशेष उन्नत करने की जरूरत नहीं रहती । 
पर ओर शास्त्रों की बात जुदी है | यदि विपक्षी के साथ खूब वाद-विवाद 
करने से मन के भाव विशेष उन्नत ओर संस्क्षत न हो जाय॑ं तो ओर शास्त्रों 
के सम्बन्ध में जानी गई बातें ज्ञान में नहीं दाखिल हो सकतीं। उनको 
ज्ञान-संज्ञा नहीं मिल सकती । हां, यदि ज्ञान में गिनी जानेवाली सभी बातों 
को कोई आदमी किसी के मग्ज में जबरदस्ती भर दे, या कोई वेसी ही 
मानसिक उन्नति करले जेसी कि प्रतिपक्षियों फे साथ उत्साहपूर्वक सतत 
वाद-विवाद करने से होती है, तो बात ही दूसरी है परन्तु यह प्रायः अस- 
स्मभव है । अतएव नास्ति-पक्ष को लेकर शाखत्रार्थ करने की रीति बहुत ही 
जरूरी है । जहां यह रीति नहीं होती वहां इसका प्रचार बड़ी मुशकिल से 
होता है । इसके श्रचार में बड़ी बड़ी कठिनाइयां आती हैं। यदि यह पद्धति 
आप ही आप प्रचार में आने छगे और कोई इसे रोके--इसका प्रचार न 
होने दे--तो इससे बढ़कर बेवकूफी का काम ओर क्या होगा ? दलीलें पेश 
करते हैं, अथवा कानून या समाज का डर न होने से जो वैसा करते हैं, 
उनका हमें उलटा अनुग्ृहीत होना चाहिए। हमको मुनासिब है, कि जो 
कुछ वे कहें उसे हमें सुने; उस सुनने के लिए हमेशा तेंयार रहें । यदि 

हमारी यह इच्छा है कि हमारा जो मत हो वह ठीक हो ओर वह जानदार 
बना रहे तो हमको चाहिए कि हम खुद किसी को प्रतिपक्षी बनावें ओर 
परिश्रमपूवंक उससे वाद-विवाद करें। इस दशा में यदि कोई आप ही आप 
बिना प्रार्थना के विपक्षी बन कर विवाद-द्वारा विवेचना करने के लिए कमर 
कसे तो हमें उलूटा खुश द्वोना चाहिए, नाखुश क्‍यों 7 

एक राय न होनेसे बड़े फायदे हैं । मत की विभिन्नता से कभी हाने 
नहीं होती, छाभ ही होता है । परन्तु जिन प्रमाणों से यह बात सिद्ध होती 
है उनमें से एक के विषयमें लिखना अभी बाकी है । बुद्धि की पूरी परि- 
पक्कता होने--उसे परिपूर्णता को पहुंचाने में मनुष्यको अनन्त समय लगेगा। 
जब तक बुद्धि को पूरी परिपक्तता ओर परिपूर्णता न प्राप्त हो जाय तब तक 
मतभिन्नता से लाभ होता ही रहेगा । भिन्न मत होने की उपयोगिता तब 
तक कदापि कम न होगी । अभी तक सिर्फ दो बातोंका विचार हुआ है। 
कोई भी रूढ मत या तो गलत होगा, अतएवं उसकी जगह कोई ओर मत 
सही होगा; या, यदि वह सही होगा, तो उसके अच्छी तरह समझ में 
आने ओर उसकी सत्यताका दिल पर खूब गहरा असर पड़ने के लिए जो 
आंतिझूलक मत उसके प्रतिकूल होगा, विवेचना के द्वारा, उसके खण्डन की 
जरूरत होगी। परन्तु, एक बात ओर भी है। वह इन दोनों बातों से 
अधिक सामान्य है। वह यह कि कभी कभी दो सिद्धान्तों का मेल नहीं 
मिलता, अर्थात्‌ न तो दोनों बिलकुल ही आन्तिपूर्ण होते हैं न बिलकुल ही 
ठीक--कुछ अंश एक का सही होता है, कुछ दूसरे का | इस हालत में 
रूठ मत में जितना अंश अमपूर्ण होगा उतना अंश विरुद्ध मत से लाकर 
रूढ, अथात्‌ प्रचलित, मत को पूरा करना होगा । मतलब यह कि रूढु मत 
की सत्यता की पूर्ति करनी होगी--जितनी बात उसमें झूठ होगी उतनी 
को निकाल डालना पड़ेगा । जो बातें इन्द्रियोंस नहीं जानी जातीं, अथात्‌ 
जो इन्द्रियातीत हैं, उनसे सम्बन्ध रखनेवाले रूढ मतोंमें सत्यता का अंश 
बहुधा कम ही रहता है । शायद ही कभी उसमें सब अंश सत्य होता हो । 
बहुधा तो यही देखा गया है कि सवाश-सत्यता उनमें कभी नहीं रहती; 
सत्यता का अंश मात्र रहता है। वह कभी थोड़ा होता है, कभी बहुत । 
पर वह खूब बदाकर बतलाया जाता हे अर्थात्‌ अतिशयोक्ति से थोड़े सत्य 
को बहुत का रूप दिया जाता है। जिन दूसरे निर्ञ्नान्त सिद्धान्तों के साथ 

उसका योग होना चाहिए, अतएवं उसके साथ ही जिन दूसरे सिद्धान्तों का 
भी स्वीकार होना चाहिए, उनसे वह अंश अलग रहता है। इसी अलग 
अवस्था में वह आदमियों के मन में स्थान पाता दे । इस प्रकार जो सत्यांश 
भूल से नहीं स्वीकार किया जाता, या जिसका प्रतिबन्ध कर दिया जाता है, 
उसके आधार पर बने हुए सिद्धान्तों में से कुछ सिद्धान्त विरुद्ध-पक्षवाले 
स्वीकार कर छेते हैं ओर उनके द्वारा रूढ़ि के बन्धनों को वे तोड़ डालते हैं । 
दूसरे पक्षवाले कभी कभी इन सिद्धान्तों की सत्यता से रूढ मत की सत्यता 
का सादइ्य दिखलाने की कोशिश करते हें---अर्थात्‌ वे यह साबित करना 
चाहते हैं कि दोनों मं किसी तरह का विरोध नहीं ओर कभी कभी वे अपने 
विरोधी से इस बुनियाद पर विवाद करने लगते हैं कि सत्य का सब अंश 
हमारे ही सिद्धान्त में हे, तुम्हारे मं नहीं । पिछले तरीके ने आदमियों के 
दिल में अधिक जगह पाई ह; आदमियों ने उसे अधिक स्वीकार किया है। 
मनुष्य का स्वभाव ही ऐसा है कि वह बहुत करके किसी एक ही पक्ष को 
स्वीकार करता है। एक से अधिक पक्षों को शायद ही कोई स्वीकार करता 
हो । अतएव जिस समय मतक्रान्ति होती हे---जिस समय प्रचलित मतों 
में बहुत व्यापक फेरफार होते हैं---उस समय भी सत्य का एक अंश स्वी- 
कार कर लिया जाता है भोर दूसरा छोड़ दिया जाता है । जो कुछ ज्ञात है 
उससे अधिक जानने, अथांत्‌ पहले प्राप्त हुए ज्ञान की वृद्धि करने, का नाम 
उन्नति या सुधार है । पर उन्नति में भी आदमी अकसर सत्य के एक ही 
अंश को ले लेते हैं | दूसरे को वे छोड देते हैं । विशेषता इतनी ही होती 
है कि सत्य के जिस अंश का स्वीकार किया जाता है उसकी, छोड़े गये 
सत्यांश की अपेक्षा, आधेक जरूरत रहती है ओर वह समय के आधेकतर 
श्रनुकूल भी होता है । इससे इतना ही फायदा होता है । यही उन्नति हे 
ओर यही सुधार । जितने रूढ़ मत हैं पूर्णता किसीमें नहीं | वे चाहे सत्य 
के ही आधार पर निश्चित हुए हों, पर सत्यता का अंशमात्न उनमें रहता है। 
अतएवं उन रूढ मतों में सत्य के जिस अंश की कमी है वह अंश जिन 
विरोधी मतों में हो उन सब को कीसती समझना चाहिए---चाहे उनमें 
जितनी भूलें हों ओर चाहे उनमें जितनी गड़बड़ हो । जो लोग ऐसे तत्त्व 
या सिद्धान्त प्रकट करते हैं जिसको शायद हम अपने आप कभी न जान 
सकते, उनपर इसलिए क्रोध करना कि उनको वे तत्त्व या सिद्धान्त नहीं 

माऊलम जो हमको मालम हैं, बडा अन्याय है। शान्तचित्त होकर जो आदमी 
सांसारिक व्यवहार की बातों पर विचार करेगा वह इसे कभी उचित न 
समझेगा । उसे उलटठा यह समझना चाहिए कि जब तक रूढ़ या प्रचलित 
बातों की एकपक्षीय विवेचना होती हे--उन पर लोग एकतरफी विचार 
करते हें---तब तक विरोधी विचारकों का होना बहुत ही जरूरी है । अर्थात्‌ 
विरुद्ध-तत्त्वों का प्रतिपादन करनेवाले प्रतिपक्षी दल के न होने से काम नहीं 
चल सकता । क्योंकि रूढ मतवालों के ध्यान को ऐसे ही प्रतिपक्षी अधिक 
उत्साह और अधिक परिश्रम से अपनी तरफ खींचते हैं। ऐसे ही प्रतिपक्षियों 
के द्वारा रूह मत के अनुयायी उस सत्यांश के जानने में समर्थ होते हैं 
जिसकी , उनके मत में, कमी होती है ओर जिसे उनके प्रतिपक्षी सत्य का 
सर्वाश समझते हैं । 


अठारवें शतक में प्रायः सारे शिक्षित ओर उनको अगुवा माननेवाले सारे 
अशिक्षित आदमी, नई विस्मयजनक सभ्यता ओर नये विस्मयजनक विज्ञान, 
साहित्य ओर तत्त्वशाख्र को अचस्मे की दृष्टि से देखने में दूब से गये थे। वे 
लोग बढ़ बढ़कर वातें करते थे ओर कहते थे कि नये ओर पुराने जमाने के 
आदमियों में बड़ा अन्तर है। सब विषयों में वे पुराने जमाने के आदमियों 
की अपेक्षा अपने को श्रेष्ठ समझते थे । ऐसे समय में रूसो # के असत्याभा- 
सरूपी ( सच होकर बाहर से झूठ मालूम होनेवाले ) बम के गोलों ने गिर- 
कर एकतरफी मतों के बने वनाये ढेर को अस्तव्यस्त कर दिया ओर उनके 
तत््वों के टुकड़ों को दूसरे तत्त्वों के टुकड़ों के जोड़से अपना आकार पहले की 
अपेक्षा अधिक अच्छा बना लेने में सहायता पहुंचाई । कहिए, इससे कितना 
फायदा हुआ ? जितने मत उस समय रूढु थे वे सब रूसो के मतों की 
अपेक्षा सत्य से अधिक दूर न थे। उलछटा वे डसके अधिक निकट थे। अर्थात्‌ 
रूसो के मतों में सत्य का जितना अंश था प्रचलित मतोंमे उससे अधिक 

* रूसो, स्विटजरलेण्डके जनीवा नगर में, १७१२ ई० में, पेदा हुआ । 
इसकी राय थी कि समाज की अनुमति से गवनमेंट की स्थापना होनी चादहिए। 
इससे कई देश इसके खिलाफ दो गये--विशेष करके फ्रांस । इसने नीतिविष- 
यक कर ग्रन्थ लिखे हैं । फ्रांस में जो घोर राजविप्लव हुआ उसके कारणों में 
से इसके ग्रन्थों का प्रचार भी एक कारण था । 


दूसरा अध्याय | ९१ 

था। और रुसो के मतों में जितना भ्रम था प्रचलित मतों में उससे बहुत 
कम था । पर बात यह थी कि रूद मतों में सत्य के जिस अंश की कमी थी 
वही अंश रुसो के मतों में खूब अधिक था और उसी अंश की जरूरत भी 
लोगों को खूब अधिक थी। इसीसे मतप्रवाह में पडकर वह बह चला और 
धीरे धीरे सब लोगों तक पहुंच गया | जब रूसो के मतरूपी महानद की 
बाद उतर गई तब सत्य का अंश नीचे रह गया । बाकी जो कुछ था वह 
सब बह गया । रूसो का मत था कि सीधा सादा, अथांव्‌ सरल, वताव सब 
से अच्छा होता है और समाज के बनावटी बन्धन ओर दाम्मिक आचारवि- 
चारों से नीति नष्ट या क्षीण हो जाती है | इन बातों को उसने लोगों के 
मन में इतना ठांस ठांस कर भर दिया कि उनका प्रभाव आज तक्र सुशि- 
क्षित आदमियों के हृदय में पहले ही की तरह जागृत है । तब से वह 
संस्कार पूवंवत्‌ वेसा ही बना हुआ है। उसका नाश नहीं हुआ । इन कहढ्प- 
नाओं का नतीजा बहुत अच्छा होगा और किसी समय वह देख भी पड़ेगा । 
परन्तु अब वह समय नहीं दे कि सिर्फ बातूनी जमाखर्च से काम निकल 
सके । इस समय इन कल्पनाओं का--इन बातों का--प्रतिपादन भी करना 
चाहिए और इनके अनुसार काम भी करना चाहिए। अथांत्‌ सिर्फ मुंह से 
कहना ही न चाहिए, करके दिखलाना भी चाहिए। 

राजनेतिक विषयों में भी यह बात पाई जाती है। राजनीति से सम्बन्ध 
रखनेवाले जो लोग हैं उन्होंने एक सामान्य पिद्धान्त यह निश्चय किया दे 
कि राजसत्ता को अच्छी हालत में रखने के लिए दो पक्षों की जरूरत है--- 
एक रक्षक या स्थिर पक्ष, दूसरा सुधारक या संशोधक पक्ष । अर्थात्‌ एक 
ऐसा पक्ष होना चाहिए जिसकी राय यह हो कि जो कुछ है उसे ही बना 
रखना चाहिए; ओर दूसरा पक्ष ऐसा होना चाहिए जिसकी राय यह हो कि 
जो कुछ है उससे आगे बढना चाहिए---उसकी उन्नाति करना चाहिए । इन 
दोनों पक्षों की तब तक जरूरत रहती है जब तक इनमें से कोई एक पक्ष 
इतना प्रबल न हो जाय कि स्थिरता ओर सुधार, इन दोनों, के गुण उसमें 
आजांय । अथांत्‌ उसे यह मालूम होने लगे कि उस समय उसकी हालत 
है उसके खयाल से कोनसी बातें छोड देने ओर कौनसी वैसे ही बनी रखने 
के छायक हैं। इस हालत को पहुँचने तक दो पक्षों का होना बहुत ही 
लख्री-है;।. क्योंकि दोनों में कोई न कोई दोष जरूर होते हैं । अतएवं हर- - 


९२ स्वाधीनता । 

एक पक्ष अपने विपक्षी के दोषों को दिखाकर समाज को लाभ पहुँचा सकत् 
है। विपक्षी की प्रतिकूलता ही हर पक्ष को ओचित्य की सीमा के बाह 
नहीं जाने देती---उसे अनुचित बातें करने से रोकती है। सर्वसाधारण् 
जनसत्ता ओर प्रधानजनसत्ताके, सम्पदा ओर समताक्रे, सहयोगिता आओ 
प्रतिस्पधांके, सामाजिकता ओर व्यक्तिताके, स्वाधीनता ओर शासन « 
या व्यवहार से सम्बन्ध रखनेवाली ओर भी ऐसी ही परस्पर विरू 
बातों के अनुकूल या प्रतिकूल मत प्रकट करने के लिए. सब लोगों व 

री पूरी स्वाधीनता देना चाहिए---लब को बिना किसी रोक ठोक के अ 
जादी मिलना चाहिए--ओर खूब उत्साह से समभाव रखकर इन विरो४ 
जोडों की विवेचना होनी चाहिए। उपयोगिता ओर अनुपयोगिता पर खू 
विचार होना चाहिए। जब तक ऐसां न होगा तब तक दोनों पक्षोंके गुण 
दोष समझ में न आवेंगे और एक पक्ष का पछा ऊंचा ओर दूसरेका जरू 
नीचा बना रहेगा। व्यवहारसम्ब्नन्धी जितने बड़े बड़े काम हैं उनमें से सद् 
को खोज निकालना विरोध बातों का मल मिलाने--डनकी एकवाक्यत 
करने--पर ही अधिक अवलम्बित रहता है । पर विरोधी बातों की, यथ 
संभव, ठीक ठीक एकवाक्यता करने के लिए बहुत कम आदमियों का म 
यथेच्छ न्‍्यायी, उदार ओर प्रशस्त होता है । अतएव बेजोड बातों का जो 
मिलाने, अथांत्‌ बेमेल विषयों की एकवाक्यता करने के लिए दो विरोध 
झण्डे खड़े करके खूब लड़ना झगड़ना पड़ता हे--खूब वादविवाद करन 
पड़ता है । जिन विरोधी मतों का उल्लेख ऊपर हुआ हे उनमें से यदि किस॑ 
को मदद या उत्साह दुना चाहिए तो जिस मत के अनुयायियों का दल 
उस समय निर्बंल हो उसे ही देना चाहिए । क्‍योंकि, उस समय, आदमिय॑ 
के फायदे की जिन बातों की लोग कम परवा करते हैं उन्हीं के लिए व! 
दुलूू कोशिश करता है । अतएव यदि वह पक्ष इस तरद्द की कोशिश न के 
तो उन बातों पर यथोचित विचार न होने का डर रहता है। में जानता ; 
कि इस देशमें, इस समय, पू्वोक्त बहुतसी बातों के विषय में अपने मत ४ 
भिन्न मत रखनेवालों की बातों ओर दलीलों को लोग सुनते हैं । उन: 
प्रकाशन में वे किसी तरह के अटकाव नहीं पेदा करते । खिलन्न मतों क॑ 
असहिष्णुता उनमें नहीं है । अनेक सवंमान्य दृष्टान्तों ओर उदाहरणों « 
द्वारा इस व्यापक सिद्धान्त की मजबूती की जा सकती हे कि, आदुमियों क॑ 


दुसरा अध्याय । ९ 

आज कल जिस तरह की बुद्धि ओर जिस तरह की विवेचनाशाक्ते है उसके 
रहते, सत्यता के सब अंशों से जानकारी होने के लिए सिफ एक ही भागे 
है | वह मार्ग मतभिन्नता है । किसी भी विषय में दुनिया भरकी प्रायः एक 
राय होने पर भी यदि उसके प्रातिकूल कोई कुछ कहना चाहे, फिर चाहे 
सारी दुनिया का पक्ष ठीक ही क्‍यों न हो, तो भी उसे बोलने देना चाहिए। 
क्योंकि यह बहुत मुमकिन है कि अपने पक्ष के समर्थन में वह कोई ऐसी 
बात कहे जिससे दूसरे पक्षवालों का फायदा हो ओर जिसे न करने देने से 
सत्यका थोड़ा बहुत नुकसान हो जाय । 

इस पर कोई यह आशक्षेप कर सकता है कि--- कुछ रूढु, अथांत्‌ प्रच- 
लित, बातें-- विशेष करके बड़े बडे ओर आवश्यक विषयों से सम्बन्ध रख- 
नेवाली--ऐसी हैं जिनमें सत्यता पूरे तोरपर पाईं जाती है। यह नहीं कि 
उनका कुछ अंश सच हो ओर कुछ झूठ । उदाहरण के किए क्रिश्वियन-धर्म 
की नीति को देखिए । नीतिसम्ब्रन्धिनी सत्यता की उसमें जरा भी कमी 
नहीं है । उस सत्यता का पूरा अंश उसमें विद्यमान है । यदि कोई आदमी 
उस नीति के विरुद्ध किसी तरह की नीति सिखलाने लगा, या 
उसके विरुद्ध किसी तरह का उपदेश देने छगा, तो वह बहुत बड़ी 
गलती करेगा । उसकी नीति बिलकुछ ही अभ्रमक होगी ।”” य 
एक ऐसी बात है जो प्रतिदिन के व्यवहार से बहुत ही अधिक सम्बन्ध 
रखती है । इस लिए यह दृष्टान्त सब से अधिक महत्त्वका है। जिस सिद्धान्त 
का वर्णन मेंने किया हे उसकी कसोटी में कसकर, योग्यता या अयोग्यता की 
जांच करनेके लिए, इससे अधिक अच्छा दृष्ठदान्त और नहीं मिल सकता ६ 
इसलिए मैं इसे अपनी सिद्धान्त-रूपिणी कसोटी पर कसना चाहता हूं । परंतु 
क्रश्चियननीति की जांच करने के पहले, इस बात का फेसला बहुत जरूरी 
है कि क्रिश्चियन-नीति से मतलब क्या है--क्रिश्रियन नीति कहते किसे 
हैं? क्रिश्चियन-नीति से यदि नई धम्मपुस्तक ( प०क्ष "'0877676 ) में 
कही गई नीति से मतलब है तो जो आदमी उस पुस्तक को पढ़ कर उस 
नीति का ज्ञान प्राप्त करेगा उसे शायद ही इस बात की कल्पना होगी कि 
नीति से सम्बन्ध रखनंवाली जितनी बातें या जितने तत्त्व हैं वे सभी उस 
पुस्तक में हैं; अथवा यह कि नीतिविषयक सब सिद्धान्तों को पूरे तौर पर 
प्रत्यक्ष या अप्रत्यक्ष रीति से सिखछाने के लिए ही उसकी उत्पात्ति हुई है। 


९४ स्वाधीनता । 

यदि कदाचित्‌ उसकी कढ्पना ऐसी हो जाय तो अचम्भे की बात होगी। 
इस नई पुस्तक से पुरानी नीति का जिक्र जगह जगदह पर है जहां कहीं 
उसमें नीति की बात है वहां उसका सम्बन्ध पुराने जमाने से है। उसमें 
नीति-विषयक जो नियम हैं वे या तो पुराने नीतिशाखत्र की भूलें दिखलाने 
के लिए हैं या पुराने नियमोंको अधिक व्यापक ओर श्रधघिक ऊंचे बनाने के 
लिए हैं । इसके सिवा ओर कोई अभिप्राय उनका नहीं है। फिर इस नई 
ध्म-पुस्तक में जो नीति-नियम हैं वे इतने साधारण हैं कि उनका ठीक 
ठीक शब्दार्थ समझना बहुधा असम्भव है। काव्य की भाषा जेसी सरस 
घारावाही ओर आलझ्डारिक होती हे वेसी ही इसकी भी है। धम्मंशास््र 
कानुन, की सी निःश्रत ओर नियमित भाषा इसकी नहीं है | यह नहीं कि 
जिस शब्द या वाक्य का प्रयोग जिस अथे के लिए किया गया हो वही उससे 
निकले । यह इसमें बहुत बड़ा दोष है। बिना पुरानी धर्म-पुस्तक की मदद 
के नई पुस्तक से नीतिसम्बन्धी नियमों को अरूग करने में आज तक किसी 
को कामयाबी नहीं हुई । पुरानी पुस्तक परिष्कृत अवश्य है---उसकी निय- 
मावली विस्तत अवश्य ह--पर अनेक विषयों में उसके नियम सभ्यता की 
हद के बाहर चले गये हैं । सच तो यह है कि ये नियम पिर्फ असभ्य 
अर्थात्‌ अनाय्य जंगली, लोगों ही के लिए हैं । क्रिश्चियन लोगों में सेंट पाल 
एक महात्मा हो गया है । वह पुरानी धम्मे-पुस्तक की सहायता से क्राइस्ट 
के नीति-नियमों का कभी अथ न करता था--कभी उनका समर्थन न करता 
था। इस तरह के समथन--इस तरह की व्याख्या---का वह पूरा दुइमन 
था। परन्तु वह अपने मालिक की उक्तियों की ब्याख्या एक ओर ही तरकीब 
से करता था। वह क्राइस्ट, अर्थात्‌ ईसा, की कही हुई नीति के पहले भी 
नीति-शाखत्र का होना कब्र करता था। आऔक ओर रोमन लोगों के नीतिशांसखन 
इंसा के बहुत पहले बन चुके थे । सेंट पाल इन शासत्रों को मानता था। 
उसने क्रिश्वियनों को जो उपदेश दिया वह बहुत करके इन्हीं नीतिशास्त्रों 
'के आधार पर दिया--यहां तक कि लोगों को गुझाम बनाना तक उसने 
सशासत्र बतलछाया। यह बात उसके उपदेशों से साफ मालम होती 
है। जिसे छोग क्रिश्चियन नीति कद्ते हैं उसे यदि वे आध्यात्मिक या 
पारमाथिक नीति कद तो उनका कहना अधिक सयोक्तिक हो | क्‍योंकि उस 
नीति की रचना न तो क्राइस्ट ने की ओर न उसके प्रेरित दूतों या चेलों 

दूसरा अध्याय । ९ 


ही ने की । वह उनके बहुत दिन बाद तेयार हुईं है। पहले पांच सो वर्षो 
में केथलिक सम्प्रदाय के अनुयायियोंने धीरे धीरे उसकी रचना की । आज 
कल के आदमियों ओर प्रार्टेस्टेंट-संम्प्रदाय 'के अनुयायियों ने यद्यपि इस 
नीते को आंख बन्द करके नहीं स्वीकार करलिया, तथापि, उन्होंने आशा- 
नुरूप विशेष फेरफार भी उसमें नहीं किये । मध्ययुग में जितनी नई नई 
बातें इस नीते में शामिल हो गईं थीं उन्‍्हींकी निकाल कर इन लोगों ने 
अपने अपने पन्‍थ या समुदाय के अनुकूल उनकी जगह ओर बातें रखदीं । 
बस इतने ही में उन्होंने सन्‍्तोष किया। में इस बात को खुशी से मानता हूं 
कि इस क्रिश्चियन-नीति और उपदेशकों ने बहुत बड़े उपकार का काम 
किया है । इसके लिए सारी दुनिया उनकी ऋणी है । पर यह कहते मुझे 
संकोच नहीं कि बहुतसे महत्त्व के विषयों में यह नीति अपूर्ण और एकपक्षीय 
है । ओर यदि ऐसे बहुतसे विचार ओर व्यवहार, जिनकी मंजूरी इस नीति 
में नहीं है, योरपवालों के काम-काज, रीति-रस्म और चाल-चलन में स्थान 
न पाते तो उनकी कभी इतनी उन्नति न होती। उनकी इस समय जो 
हालत है उससे कहीं बदतर होती । क्रिश्वियन-नीति में विप्रतिकार ही की 
अधिकता है; उसके सब नियम बहुत करके निषेघरूपी ही हैं । जो कुछ 
उसमें है उसका अधिक अंश मूर्तिपूजा ही के विरुद्ध है। उसकी झोंक आज्ञा 
देने की अपेक्षा मना करने की तरफ अधिक है; काम करने की अपेक्षा बेकार 
रहने की तरफ अधिक है; सजनता की अपेक्षा भोलेपन की तरफ अधिक 
है। वह यह नहीं कहती कि खूब उत्साह के साथ सत्काय करो; वह कहती 
है कि पापात्मा मत बनो-पाप से दूर रहो। उस नीति में इस तरह के वचन 
बहुत कम हैं कि---““ तू यह काम कर ।?? पर इस तरह के वचन बहुत हैं 
कि--“' तू यह काम मत कर । ”? लोगों में विषयासक्ति की अधिकता देख 
बेहद घबरा कर उसने बैराग्य की सहिमा बहुत ही बढ़ा दी--यहां तक 
कि विरक्त होना धीरे धीरे न्‍्यायसज्त ओर घम्मोनुसार माना जाने छूगा । 
वह कहती है कि सदाचरण का एक मात्र फल स्वगे की प्राप्ति और 
नरक से बचना है । इस विषय में यह नीति पुराने जमाने के कुछ 
उत्तमोत्तम धार्मिकों की नीति की अपेक्षा बहुत ही कम योग्यता की 
है । क्‍योंकि इससे स्वाथ-साधन की इच्छा विशेष बढ गई है और 
ोगों के मन से यह बात उतरती चली जारदी है कि परोपकार करना भी 


९६ स्वाधीनता । 

हमारा परम धर्म्म है। परोपकारसम्बन्धी विचारों को इसने आदमियों के 
दिल से दूर कर दिया है। दूसरों के फायदे का लोग वहीं तक खयाल करते 
हैं जहां तक उनके स्वार्थ की हानि नहीं होती। क्रिश्वियन-नीति केवल 
आज्ञावाहक नीति है, और कुछ नहीं। अर्थात्‌ उसका सिद्धान्त सिर्फ यह है 
कि आंख बन्द करके लोग उसके नियमों का चुपचाप पालन करें । उसकी 
आज्ञा है कि जितने अधिकारी हैं, जितने सत्ताधारी हैं, उनका कहना, 
बिना जरा भी जबान हिलाये, सब को मानना चाहिए । हां, यदि 
वे धम्मंविरुद् कोई दुराचार करना चाहे तो उनकी आज्ञा मानना 
मुनासिब नहीं; पर वे चाहे हम पर जितना जुल्म करें, चाहे हमको 
जितनी तकलीफ पहुंचावें, हमारा यह कतेव्य नहीं कि हम उनकी 
आज्ञा को भज्ञ करें । ऐसी हालत में उनके खिलाफ विद्रोह खड़ा 
करने, अर्थात्‌ बलवा करने का, तो जिक्र ही नहीं । वह तो बहुत दूर की 
बात है । उसका तो नाम ही म लेना चाहिए। अब यदि आप पुराने मूर्ति- 
पूजक देशों की नीति पर ध्यान दीजिएगा तो आपको मालूम हो जायगा कि 
उसमें स्वदेशप्रीति की बहुत अधिक महिमा गाई गई हे--यहां तक कि 
व्यक्तिविशेष के स्वार्थ की अपेक्षा देश और समाज के स्वार्थ की तरफ अधिक 
ध्यान दिया गया है । अथात्‌ पुराने मूर्तिपूजक देशों में जो देश अधिक 
समझदार थे उन्होंने स्वार्थ की अपेक्षा परार्थ को ही विशेष महत्त्व दिया 
है। पर क्रिश्वियनों की नीति में, मनुष्य के इस बहुत बड़े कतंव्य का उपदेश 
तो दूर रहा, नाम तक नहीं है; उछेख तक नहीं है; जिक्र तक नहीं है । 
उदाहरण के लिए, यहां पर में एक विशेष भहत्त्वका वचन उद्धुत करता 
हूं । यह वचन 'क्रिश्चियन लोगों की नई धर्म्म-पुस्तक का नहीं है; मुसव्मानों 
के कुरान का है। वह वचन यह हैंः---“ अपने राज्य में अधिक योग्य आ- 
दमी होने पर भी जो राजा कम योग्यता के आदमी को कोई अधिकार देता 
है वह केवल ईश्वर ही की दृष्टि में अपराधी नहीं होता, किन्तु देश की दृष्टि 
में भी अपराधी होता है--वह दोनों की दृष्टि में पाप करता है । ?? स्वदेश- 
सेवा या स्वदेश-कर्तव्य के सम्बन्ध में जो थोड़ा बहुत महत्व आज कल की 
नीति में पाया जाता है वह क्रिश्चियन नीतिशाखत्र की बदौलत नहीं है; उसके 
लिए हम लोग भ्रीस और रोम के पुराने नीतिशासत्र के ऋणी हैं। उसीके 
प्रसाद से इस तरह की कद्पना हम छोगों के मन में पेदा हुई है। घर- 

ग्रहस्थी के कामों, अर्थात्‌ खानगी बातों, तक में जो थोडा बहुत मनोमददत्त्व 
उदारभाव ओर आत्मगोरव देख पड़ता है वह धासम्सिक शिक्षा से नहीं, 
किन्तु मानुषिक शिक्षा से हमें मिला है । वह भी ग्रीक ओर रोमन नीति- 
शासत्र ने ही हमें उधार दिया है। जिस क्रिश्चियन-नीति में सिर्फ आज्ञापालन 
पर ही इतना जोर दिया गया है उससे ये गुण हमको कदापि मिल भी 
न सकते । 

मेरे कहने का यह मतलब नहीं कि जिन दोषों का मेंने ऊपर जिक्र किया-- 
जिन अभावों का मेंने ऊपर उछेख किया--वे सब आदि से लेकर अन्त तक 
क्रिश्चियन नीतिशाख्तर में भरे हुए हैं । उनको में सब कहीं अन्‍न्तवर्ती नहीं 
मानता । उनको में सब कहीं स्वाभाविक नहीं कहता । मेरा यह तात्पय॑ 
नहीं कि चाहे जिस तरह से विचार किया जाय इन दोषों से इस नीति का 
पीछा नहीं छूट सकता । ओर न मेरे कहने का यही तात्पय्य हैं कि नीति- 
सम्बन्धी जो बातें इसमे नहीं हैं उनका मेल इसमें कह्दी हुईं बातों से नहीं 
हो सकता। खुद क्राइस्ट के सिद्धान्तों ओर उपदेशों पर तो में परोक्ष रीति 
से भी इस तरह का दोषारोप नहीं कर सकता---पय्योय से भी दोष दिख- 
लाने की चेष्टा नहीं कर सकता । मेरी राय यह है कि जो कुछ जिस मतलब 
से क्राइष्ट ने कहा है वह बहुत ठीक कहा है; उसके सच होने में कोई सन्देह 
नहीं । नीतिशास्त्र में जितनी बातें अच्छी अच्छी होनी चाहिए वे सब, 
बिना खेंचातानी के, क्राइस्ट के उपदेशों में पाई जाती हैं । उनमें कोई 
बात ऐसी नहीं जो नीति के नियमों के प्रतिकूल हो । यह नहीं कि 
उसके कोईं वचन सावेजनिक नीति के किसी अंश से मेल न खाते 
हों । तथापि जो कुछ क्राइस्ट मे कहा है, जो उपदेश क्राइस्ट ने दिया है, 
उस सब में सत्य का अंश-मात्र है । अथांव सत्य उसमें सर्वतोभाव से 
नहीं है; सत्य का सवोश उसमें नहीं आगया । ओर, क्राइस्ट का उद्देश भी 
ऐसा ही था। क्रिश्चियन-धम्म की नीव डालनेवाले इस आचार्य के जो 
वचन, या जो उपदेश, लिख रकक्‍्खे गये हैं उनमें उत्तमोत्तम नीति के बहुत 
से प्रधान प्रधान तत्त्व नहीं पाये जाते । क्राइस्ट का उद्देश भी उन तत्त्वों के 
बतलाने का न था। इसीसे क्राइस्ट की डाली हुईं नीव पर क्रिश्चियन नीति 
की जो इमारत तेयार कीगई है उसमें उन तत््वों को जगह नहीं मिली । 
वे उसमें कट्दीं नहीं देख पड़ते । इस दशा में संसार के सारे व्यवद्दारों से 

सब्बन्ध रखनेवाले नीतितत्त्वों को क्राइस्ट की नीतिमाला से हूंढ निकालने का 
जो लोग हठ और दुराग्रह करते हैं वे भूलते हैं । जो लोग यह कह्दते हैं, 
कि यद्यपि क्राइस्ट ने नीति के सब नियमों की योजना अपने वचनों में नहीं 
की तथापि वे सब उस धम्म॑स्थापक को मंजूर जरूर थे, वे सरासर गलती 
करते हैं । मेरी यह भी राय है कि इस तरह की अनुदार बुद्धि---इस तरह 
की संकुचित कल्पना--धीरे धीरे अधिकाधिक हानिकारक होती जाती है 
और जिस नीति को सिखलाने आर उत्तेजित करने के लिए इस समय समाञ्ञ 
के अनेक द्वितचिन्तक परिश्रमपूर्वक प्रयत्न कर रहे हैं उसकी कीमत को चहद 
घेतरद्द घटा रही है| मुझे इस वात के खयाल से बहुत डर लगता हैं कि 
इस प्रकार फी खालिस धरम्माशिक्षा के जोर से छोगों के मन और आचार- 
विचार को परिमार्जित बनाने, और दूसरे प्रकार की नीति की कुछ भी परवा 
न करने, से लोगों का स्वभाव नीच, कमीना और पराधीन होता जाता है। 
दुसरे प्रकार की नीति, अभी तक क्रिश्वियन-नीति के साथ साथ सिखाई 
ञाती रही है; उसने क्रिश्चियन-नीति की उन्नति तक की है। अब तक 
क्रिश्चयन-नीति की बदोलत अनेक अच्छे अच्छे तत्त्व दूसरे प्रकार की 
छोकिक नीतियों को मिले हैं ओर क्रिश्वचियन-नीति ने भी दूसरी नीतियों से 
बहुतसी अच्छी अच्छी बातें पाई हैं। पर अब यह बात बन्द होती जाती 
है। यह अच्छा नहीं । इससे बड़ी हानि है। क्योंकि आदमियों के मनमें 
अब यह भावना जोर पकड॒ती जाती है कि इश्वर की इच्छा अनिवाय है; 
डसे कोई रोक नहीं सकता; वह जो कुछ चाहता है करता है । यह कबढ्पना 
छोगों के मन में अब बहुत कम पदा होती है कि ईश्वर परम दयालु है; 
ईश्वर की नेकी में कोई सन्देह् नहीं; खूबी में ईश्वर अपना सानी नहीं रखता । 
मनुष्य की नेतिक उन्नति के लिए--मनुष्य की सदाचारवृद्धि के लिए--क्रि- 
श्वियन नीति के साथ साथ और और नीतियों का होना भी बहुत जरूरी 
है। अर्थाव्‌ जो लोग क्रिश्चियन धर्म्मके भनुयायी हैं उनको चाहिए कि वे 
सिर्फ अपनी ही धम्मैनीति के भरोसे न बैठे रहें, औरों की नीति से भी 
मदद लें। जब तक मनुष्यके मानसिक विचार पूर्णता को नहीं पहुंचते--जब 
सके मनुष्य का मन खूब उन्नत नहीं हो जाता--तब तक मतभिज्लसा का 
होना बहुत जरूरी है। इस दुशामें बिना मतवैचित््य के सत्य मत का--सत्य 
बात का--पूरा पूरा ज्ञान नहीं हो सकता। इसका मुझे पूरा विश्वास है। 

ओर और नीतिशास्रों के नियमों की पाबन्दी करने में क्रिश्नियन नीतिशाख 
के नियमों को भुला देने, या उनके अनुसार व्यवहार न करने की सलाहें 
नहीं देता । में यह नहीं कहता कि जो तत्त्व क्रिश्वियननीति में नहीं हैं उन 
तत्तों को ओर लोगों की नीति से छे लेने में जो तत्त्व क्रिश्चियन-नीति में 
हैं उनको भूल जाय । ऐसा करने की कोई जरूरत नहीं । ऐसा करना अच्छा 
भी नहीं । तथापि इस तरह की भूछ होना सम्भव भी नहीं । मिथ्या 
विश्वास रखनेवाले पाखण्डी आदमियों से ऐसी भूल हो सकती है । दूसरे 
नीतिशासत्र के तत्त्व वे भूल सकते हैं । ऐसी भूल का होना बुरा है, अनुचिते 
है, अहितकर है | इसमें सन्देह नहीं। औरों की नीति से अच्छी अच्छी बारे 
ले लेने में फायदा है; और बहुत फायदा है। इससे उस फायदे के खयाल 
से इस तरह की भूलों की परवा न करना चाहिए । किसी नई चीज के पाने 
में कुछ खर्च भी करना पडता है। इस वातको ध्यान में रखना चाहिए ओर 
इस तरह की भूलों को, होनेवाले उस बहुत बड़े फायदे की कीमत समझना 
चाहिए । हमारे नीतिशाखत्र में सत्य का सवाश नहीं है; सिर्फ उसका कुछ 
अंश भर है । अथांत्‌ उसमें थोड़ा ही सत्य है। ऐसा होने पर भी जो इस 
बात का दाबा करते हैं कि थोड़ा नहीं, पूरा सत्य, उसमें विद्यमान है उनका 
यह बहुत बड़ा फर्ज है---बहुत बड़ा कर्तव्य है--कि उनके इस दावे के 
विरुद्ध जो आक्षेप हों उनको वे सुनें । यदि आक्षेप करनेवाले, अथांत्‌ विरोधी 
दल के लोग, भी यह कहने लगें कि हमारे द्वी मत में सत्य का सवोश है; 
उसमें सत्य की जरा भी कमी नहीं; है तो उनका भी यह दावा सबंथा 
अनुचित है । वह कभी न्यायसद्गत नहीं कहा जा सकता। ऐसे दावे को सुन 
कर हम अफसोस कर सकते हैं; पर उसे रोक देना हमें उचित नहीं। उचित 
हमें यद है कि हम इस तरह के दावे का युक्तिपू्ण खण्डन करें और यथारीति 
डसे झूठ साबित कर दें। क्रिश्चियन लोग जिन पर-घधम्मंवालों को नास्तिकं, 
धस्म॑निन्दक या भविश्वासी कहते हैं उनको यदि वे यह पिखलाना चाईं कि 
वे क्रिश्चियन घसमं के विषय में पक्षपात छोड़कर जो कुछ कहना हो कहें, तो 
क्रिश्चियनों को चाहिए कि वे भी परधमंवाछों के धम्म॑सम्बन्ध में पक्षपांत छोड 
हैँ । जिन लोगों का इतिहास से थोड़ा भी परिचय है वे भी इस बात को 
अच्छी तरद् जानते हैं कि नीति के जितने तत्व हैं बहुत ही उदार और 
अहुत ही जनमोझ्त हैं उनका सब से अधिक भाग क्रिश्चियन धर्म के अनु 

यियों की कृपा का फल नहीं है। वह सिर्फ उन्हीं लोगों का प्रसाद नहीं है 
जो क्रिश्वियन मत के सिद्धान्तों को नहीं जानते थे; किन्तु उनका भी हैँ जो 
इस मत के सिद्धान्तों को अच्छी तरह जानकर भी उन्होंने उनको कबूल 
नहीं किया । इस बात पर घूल डालने की कोशिश करना गोया सत्य को 
छिपाना है । इस तरह की अनुचित काररवाई से सत्य की सेवा नहीं हो 
सकती---सत्य की उन्नति नहीं हो सकती---सत्य की प्रीति नहीं बढ सकती। 

मेरा यह मतलब नहीं हे कि जितने मत हैं उन सब को प्रकट करने के 
लिये बेहद व बेहिसाब स्वतन्त्रता देने से जितने धार्मिमक सम्प्रदाय हैं आर 
जितने तत्त्वज्ञान-सम्बन्धी पन्‍न्थ हैं उनकी सारी बुराइयों का एकदम संहार 
हो जायगा । जो अब्पज्ञ हैं वे जब अपने मत की योग्यता की विवेचना 
करेंगे; वे जब अपने सिद्धान्तों के विषय में उपदेश देंगे; वे जब अपनी समझ 
के अनुसार बतांव करेंगे; तब उनको जरूर खयाल होगा कि उनके मत से 
अच्छा और कोई भी मत दुनिया में नहीं है; ओर यदि हैं भी तो उसमें कोई 
बात उनके स्वीकार करने लायक नहीं है । लोगों को वाद॒विवाद ओर विवे- 
चना की चाहे जितनी अधिक स्वतन्त्रता दीजाय, जुदा जुदा पन्‍्थों का बनना 
बन्द न होगा । यह में अच्छी तरह जानता हूं । जो बात अपनी दृष्टि में 
नहीं आई उसे जब अपने विरोधी बतलावेंगे तब लोग और भी अधिक चिढ 
जायंगे; और भी अधिक उससे द्वेष करने लगेंगे; ओर पहले से भी अधिक 
दृढता से उसका त्याग करेंगे । यह सब सच है । परन्तु हृटपूर्वक वादविवाद्‌ 
करनेवाले परस्पर विरोधी-द्लकों पर इस विवेचना का यद्यपि कुछ भी अच्छा 
असर न होगा, तथापि जो लोग तटस्थ रहकर शान्तिपूवंक इस विवाद को 
सुनेंगे उनके चित्त पर इसका जो असर होगा वह बहुत ही हितकर होगा। 
सत्य के किसी अंश का बिलकुल ही छोप कर देने से जितना अहित होता 
है उतना अहित उसके कुछ अंशों में परस्पर विरोध पेदा होजाने से नहीं 
होता; फिर चाहे वह विरोध जितना प्रबल हो । जब लोगों के मन में यह 
बात जम जाती है कि दोनों पक्षवालों की दुलीलें सुनना ही चाहिए तब 
भछाई की जरूर आशा होती है । पर जब आदमी हटठधर्म्मी करके किसी 
एक पक्ष की तरफ झुक पड़ते हैं तब जरूर अधिक भूले होती हैं; और तभी 
पिथ्याविश्वास को अधिक मजबूती आती है। इस दशा में सच बात झूठ हो- 
जाती है। इससे उसका परिणाम भी बुरा होता है। जब किसी विषय में 

दूसरा अध्याय । १०१ 
वाद-विवाद होता है तब दोनों प्रश्नों को अपना अपना वकील करने देना 
चाहिए । ऐसा होना बहुत जरूरी है । क्योंकि एक ही पक्ष के वकील की 
बहस सुनने से दोनों पक्षों का निष्पक्षपातपू्वंक विचार करने की सदबादे 
बिरले ही जज को होती है । इससे जज को उचित है कि वह दोनों पक्षों 
को अपने अपने वकील मुकरर करने दे; उनमें से हर एक को अपने अपने 
पक्ष को सच साबित करने के लिए यथासाध्य चेष्टा करने दे। यही नहीं, 
किन्तु जो कुछ वे कहें उसे वह ध्यान से सुने भी। जब तक यह बात न 
होगी--जब तक इस तरह की स्वतंत्रता न दी जायगी तब तक सत्य की 
जीत न होगी । जितनी अधिक इस तरह की स्वतंत्रता लोगों को मिलेगी 
उतनी ही अधिक सत्य की जीत होगी; उतनी ही अधिक सत्य की वृद्धि 
होगी; उतनी ही अधिक सत्य की उन्नति होगी । 

संसार में जितने सुख दें वे सब मनुष्य के मानसिक सुखों पर ही अवल- 
स्वित हैं। वे उन्हीं पर मुनहसिर हैं। मनोविषयक सुखों की प्राप्ति से ही सब 
तरह के सुख प्राप्त होते हैं। इसीसे सब को अपनी अपनी राय कायम करने 
ओर उसे जाहिर करने की आजादी का मिलना बहुत जझूरी बात है-- 
अपना अपना मत स्थिर करने ओर उसे प्रकट करने की स्वतन्त्रता का मिलना 
बहुत आवश्यक है । इस बात का विचार, इस बात का निरूपण, यहां तक 
चार प्रकार से किया गया। चार बातो, या चार तत्त्वों, को प्रधान मान कर 
इस स्वतंत्रता की--इस आजादी की--विवेचना हुईं । उनको अब में संक्षेप 
से दोहराता हूं । 

पहलछा--यदि किसी मत का प्रकाशित किया जाना रोक दिया जाय तो 
बहुत हानि होने की सम्भावना है । क्योंकि यह कोई नहीं क॒द्द सकता कि 
जिस मत का प्रकाशन रोका गया है वह सच नहीं है | सम्भव है वह सच 
हो । दृढ़ता के साथ यह कहना कि वद सच नहीं है मानो सर्वज्ञ होने का 
दावा करना है। 

दूसरा--जो बात जाहिर की जाने से रोकी गई है वह यदि आन्ति- 
मूलक भी हो तो भी उसमें थोड़ी बहुत सत्यता का होना सम्भव है। बहुधा 
उसमें सत्यता का थोड़ा बहुत अंश होता भी है । जितनी प्रचलित बातें हैं, 
जितने प्रचलित मत हैं, जितने प्रचलित रीति-रवाज हैं, उनमें सत्य का 
सवोश बहुत कम रद्दता है। अर्थात्‌ बहुत कमर यह देखा जाता है कि वे 


१०२ स्वाधीनता । 

सर्वेतोभाव से सच हैं--पूरे तोर से सही हैं। अथवा यों कहिए कि सत्य का 
सवांश उनमें कभी ही नहीं। इससे विरोधी मतों की परस्पर रोंकझोंक होने 
से ही सत्य के शेष अंश के मिलने की आशा रहती है । 

तीसरा--मान लीजिए कि रूढ मत, अथांत्‌ प्रचलित राय या बात, ठीक 
है। यही नहीं, किन्तु यह भी मान लीजिए कि वह सब तरह से सच है; 
उसका स्ाश सत्य है उसका कोई अंश अ्रान्तिमूलक नहीं। तोभी यदि 
वद्द मत प्रकट न किया जायगा ओर उसके विपक्षी, दिल खोल कर, खूब 
उत्साह के साथ उसका विरोध न करेंगे तो वह मत एक दुराग्रह्व की तरद्द 
एक हटवाद की तरह--लोगों के मन में छीन रह जायगा। उसकी उपयो- 
गिता, उसकी सयोक्तिकता, उसकी सत्यता का कभी अनुभव न होगा । वह 
बात कभी उनकी समझमे अच्छी तरह न आवेगी । 

चोथा--यही नहीं, किन्तु वाद-विवाद ओर विवेचना न होने से किसी 
भी मत, राय या बात के असली अर्थ के कमजोर होजाने या उसके बिल- 
कुछ ही भूलजाने का डर रहता है और आदामीयों के आचार, विचार और 
व्यवहार पर उसका जो परिणाम होना चाहिए वह धीरे धीरे जाता रहता 
है । इस दशा में उस मत की जो मोटी मोटी बातें होती हैं---जो विशेष 
विशेष वचन होते हें--सिफ वही याद रह जाते हैं। उनसे कोई फायदा 
नहीं होता; उनकी हितकारिणी शक्ति जाती रहती है; परिणाम में अच्छा 
फल देने की उनकी शक्ति क्षीण हो जाती है। उस मत की नियमावली 
का---उसके वचनों का--मन के ऊपर सिर्फ बोझ मात्र लदा रह जाता है । 
कोर, तजरुबा और समझ के बल से सच्चे ओर मनोनीत विश्वास के जमने में 
बहुत अधिक बाघा आती है । 

कुछ भआादमियों की राय है कि जिसका जो मत हो उसे प्रकाशित करने 
के लिए उसको पूरी स्वतन्त्रवा होनी चाहिए; परन्तु उसके प्रकाशन का 
प्रकार---उसके जाहिर करने का तरीका--परिमित होना चाहिए । उससे 
तीव्रता का होना अच्छा नहीं । उसमे वाद-विवाद करने की सीमा का उल्ले- 
धन द्ोना अच्छा नहीं। अतएवं विचार ओर विवेचना की स्वाधीनता का 
विषय समाप्त करने के पहले इन लोगों के मत की भी में समालोचना 
करना चाहता हूं । अब यह देखना है कि विवाद की सीमा कहां पर और 
कैसे नियत करना चाहिए। किस जगह तक न जाने से सीमा का उछंघन 

होगा ओर किस जगह तक न जाने से सीमा का उल्लंघन न होगा ? पर 
इस तरह की सीमा नियत करना असभ्भव है--नामुमकिन है। यह बात 
अनेक प्रमाणोंसे सिद्ध की जा सकती है। क्योंकि जिसके मत के विरुद्ध 
व्रिवेचना की जाती है--जिसकी बात का खंडन किया जाता है---उसको 
क्रोध आना या बुरा मालूम होना ही यदि सीमोलंघन का प्रमाण या चिह्न 
साना जाय तो तजरुबा इस बात की गवाही दे रहा है कि जब जब प्रतिकूल 
समालोचना, विरुद्ध वाद या दूसरे के मत का खंडन खूब प्रबल और खूब 
प्रभाव से भरा हुआ होगा तब तब जिन छोगों के मत के प्रतिकूल विवेचना 
होगी उनको जरूर ही बुरा छगेगा। विरोधी पक्ष का जो जो आदमी उनकी 
दुलीछों को विशेष सबल प्रमाणों द्वारा काटेगा ओर खूब जी जान लऊड़ाकर 
उनको निरुत्तर कर देगा उस उस पर मर्यादा के बाहर जाने का जरूर ही 
इलजाम लगाया जायगा। इस दशा में विरोधियों को यह जरूर ही मालम 
होगा कि उसने विवेचना की सीमा का उछंघन किया । ध्यवहार की दृष्टि 
से देखने में यह बात यद्यपि महत्त्व की मालूम होती है तथापि यह एक 
ऐसी प्रधान आपत्ति है---एक ऐसा खास उद्र है--कि उसके सामने यह 
बात कोई चीज ही नहीं । कोई मत सच होने पर भी यदि उसके विवेचन 
की रीति सदोष है तो उसके प्रतिकूल आपत्ति हो सकती दे और वैसी विवे- 
चना करनेवाले की निर्भव्सना भी की जा सकती है। ऐसी हालत में उसकी 
मलामत करना, उसकी निनन्‍्दा करना, उसे दोषी ठहराना बहुत उचित 
द्वोगा । इसमें कोई सन्देह नहीं। परन्तु इस तरह के मुख्य दोष ऐसे होते 
हैं कि दोषी आदमी, भूल से, या और किसी अचानक घटना के पेंच में पढ़- 
कर, यदि उनको खुद ही कबूल न करले, तो उनके सदोष होने के विषय 
में उसे कायल करना--उसे अपना दोष मान लेने के लिये विवश करना--. 
प्रायः असम्भव होता है। अनुचित या धोखेसे भरी हुई दलीलें पेश करना; 
प्रमाणों या प्रत्यक्ष बातों को छिपाना; जिश्न विषय की विवेचना हो रही है 
उसके कुछ अंशोंका अन्यथा वर्णन करना; और विरोधी पक्ष के मत को और 
द्वी रूप देना--इत्यादि इस विषय के बहुत बड़े बड़े दोष हैं । तथापि ये 
सब महा दोष आदमियों के हाथ से हमेशा ही हुआ करते हैं; और ऐसे 
दैसे आदामयों के हाथ से । फिर, ये लोग इन बातों को दोष ही नहीं सम- 
झते । इस प्रकार की वीति का अवछम्बन वे बुद्धिपुरःसर करते हैं। अतएव 

सप्रमाण और अन्तः-करणपूर्वक यह कहना बहुत कठिन जाता है कि वे छोग 
जान बूझ कर ऐसा अपराध करते हें--जान बूझ कर वे किसी बात को 
अन्यथा सिद्ध करने की चेष्टा करते हैं । इस कारण वाद-विवाद और विवे- 
चना से सम्बन्ध रखनेवाले इस बुरे व्यवहार का--इस बुरी काररवाई का--- 
कानून के द्वारा प्रतिबन्ध करना कभी उचित, योग्य ओर नन्‍्यायसद्भत नहीं 
हो सकता । जिस वाद-विवाद को लोग अपरिमित, संयसहीन या कोपगभित 
कहते हैं उसमें कुचेश्ठ, उपहास, गाली, व्यज्ञ और व्यक्ति-विशेष सम्बन्धी 
नोक झोंक आदिका अन्तर्भाव होता है। यदि कोई यह सलाह दे कि वाद- 
विवाद के इन तेज हथियारोंसे दोनों पक्षवालों में से कोई भी काम न ले 
तो उसका कहना अधिक युक्तिसंगत होगा । पर उसकी बात सुनेगा कोन ! 
क्योंकि लोगों का खयाल यह हो रहा है कि सिर्फ रूढ, अथांत्‌ प्रचलित, मत के 
विरुद्ध बोलनेवालों को इन शख्तरों से काम लेने की मनाई होनी चाहिए।पर जो 
मत रूढ नहीं हैं--जो बातें प्रचलित नहीं हैं-उनके विरुद्ध यदि कोई इनसे काट 
करने लगे तो कोई उनको कुछ न कहे । यही नहीं, किन्तु, बहुत सम्भव 
है, लोग उसकी तारीफ भी करें और कहें कि इसे जो क्रोध आया वह बहुत 
ठीक आया ओर इसने आवेश में आकर जो कुछ कहा वह बहुत ठीक कहा | 
परन्तु, सच बात यह है कि इन दास्रों के उपयोग से सब से अधिक हानि 
हीन पक्षवाऊों ही की होती है। जो पक्ष निराञश्रय है--जो पक्ष निर्बल है- 
डसीको अधिक क्षति पहुंचती है । और, यदि इन शर्तों का उपयोग बन्द 
कर दिया जाय, अथोत्‌ यदि इनके चलाने की मनाई हो जाय, तो जो मत 
रूढे, अतएवं प्रबल, होगा उसीको विशेष लाभ होगा। इस प्रकार का सबसे 
बड़ा अपराध अपने विपक्षी को दुःशील, दुर्जन या दुराचारी कह कर उसे 
कलक्लित करना है। जो लोग अप्रचलित मत का पक्ष लेते हैं, अर्थात्‌ जो 
मत रूढ नहीं है उसे जो स्वीकार करते हैं, उन पर ऐसे कलड्ट अधिक 
लगाये जाते हैं । ऐसे लोगों की संख्या बहुत कम होती है । सब आदमी 
उनका दबाव नहीं मानते । इस बात की कोई परवा भी नहीं करता कि 
उनके साथ लोग बुरा बर्ताव कर रहे हैं या भला । यदि इस बात की परवा 
किसीको होती है तो सिर्फ उन्हींको होती है जिन पर ऐसे कलड़ू लगाये 
जाते हैं । पर जो किसी प्रचलित रीति या किसी प्रचलित मत पर आक्रमण 
करते हैं उनको लोग ये वचनदख्त्र नहीं उठाने देते । वे इन शास्त्रों को अच्छी 


दूसरा अध्याय । श्ण्ष 
तरह काम में छा भी नहीं सकते । ओर, यदि वे इनसे काम ले भी तो 
उलटी उन्हींकी हानि हो--अथांत्‌ दूसरों की व्यर्थ निनदा करने से उनका 
निर्वाह न हो सके । इसलिए, मामूली तोर पर जो मत प्रचलित मतों के 
विरुद्ध हैं उन्हींके अनुयायियों को वाद-विवाद की सीमा के भीतर रहना 
चाहिए---उन्हींकोी नियमित और परिमित विवेचना का अभ्यास करना 
चाहिए | तभी लोग उनकी बातों को शान्तिपू्वक सुनेंगे। तभी लोग 
उनकी दलीलों पर गोर करेंगे। उनको इस बात की हमेशा खबरदारी 
रखना चाहिए कि उनके मुंह से कोई ऐसा शब्द या वाक्य न निकल जाय 
जो किसीको नागवार हो | इस विषय में जरा भी बेपरवाही उनसे हुई--- 
जरा भी असावधानी उन्होंने की--कि उनकी हानि हुईं। इस हालत में 
वे हानि से कभी नहीं बच सकते । इधर प्रचलित मत के अनुयायियों ने 
यदि बेहिसाब गाली गलोज से काम लिया तो लोग नया मत स्वीकार करने 
से डरते हैं ओर उस मत के पक्षपातियों की बातें और विवेचना सुनने का 
साहस भी नहीं करते | इससे यदि लोगोंकी यह इच्छा हो कि जो बात 
सत्य और न्याय्य है उसीकी जीत हो तो दुर्बल पक्ष का प्रतिवन्‍्ध करने की 
अपेक्षा प्रबल पक्ष का प्रतिबन्ध करने की ही बहुत अधिक जरूरत है। दुर्बल 
दलवालों को गालियों ओर व्यर्थ कलड्नों से बचाने के लिए प्रबल दलवालों 
ही को रोकना अधिक न्यायसद्गत हे। उदाहरण के लिए धार्मिमकता की 
अपेक्षा अधार्मिमिकता पर ही होनेवाले व्यथे आक्रमणों का रोकना अधिक 
जरूरी है । पर, यह निर्विवाद है कि इस विषय में दोनों में से किसी पक्ष 
को भी अपने विरोधी पक्ष का अटकाव करने के लिए कानून या हुकूमत की 
शरण जाना अनुचित है। अर्थात्‌ अधिकार और कानून के जोर से किसी 
तरह का अटकाव या प्रतिबन्ध करना मुनासिब नहीं है। जो मामला 
जैसा हो---जो बात जैसी हो--उसकी सब हालतों का अच्छी तरह खयाल 
करके समाज को उसका फेसला करना चाहिए। जिसकी विवेचना में--- 
जिसके वादविवाद में--फिर चाहे वह जिस पक्ष का हो, अप्रामाणिकता, 
द्वेष, दुराग्रह, हठ और दूसरे के मत के विषय में असहनशीलता देख पड़े 
समाज को उसे ही दोषी ठहराना चाहिए। इस तरह किसीको अपराधी 
टठहराने के लिए समाज को इस बात पर ध्यान न देना चाहिए कि अपराध 
करनेवाला आदमी किस पक्ष का है। चाहे वह अनुकूल पक्ष का हो चाहे 

बह प्रतिकूल पक्ष का, उसके पक्ष या दल की तरफ चजर न रखकर सिर्फ 
उसके काम की तरफ नजर रखना चाद्दिए । जो मनुष्य अपने प्रतिपक्षियों को 
अच्छी तरह पद्दचानता है; जो उनकी बातों को शान्तिपूर्वक सुनता है; जो 
डनके कहने को सचाईं के साथ बयान करता है; जो उनका अपमान करने 
के इरादे से किसी बात को बढ़कर नहीं कहता; ओर जो उनके अनुकूछ, या 
अनुकूलसी मालूम होनेवाली, बातों को नहीं छिपाता, वह चाहे जिस पक्षका 
हो, उसका उचित आदर करना मनुष्य का कतंव्य हे। सावेजनिक वाद- 
विवाद और विवेचना की यही सच्ची नीति है--यही सच्ची रीति है। यद्द 
सही है कि इस नीतिका लोग बहुधा उल्लंघन करते हैं । पर खुशीकी बात 
है, कि ऐसे भी बहुत आदमी हैं जो इसके अनुसार बर्ताव करते हैं; ओर 
ऐसे तो और भी अधिक हैं जो इसके अनुसार बतांव करने की अन्तःकरण- 
पूर्वक चेष्टा करते हैं । 





तीसरा अध्याय । 
व्यक्तिविशेषता भी सुख का एक साधन है । 

छुकूपना अपना मत स्थिर करने के लिए---अपनी अपनी राय कायम करने 

के लिए सब आदमयों को स्वतन्त्रता का मिलना बहुत जरूरी है। हर 

आदमी को इस बात की आजादी मिलना चाहिए कि जो राय उसे पसन्द हो- 
जो मत उसे अच्छा छगे---उसे ही वह कबूल करे। इतना ही नहीं, किन्तु डसे 
अपते मत को बिनां किसी अटकाव के स्वतन्त्रतापूर्वक प्रकट करने की भी 
आजादी मिलनी चाहिए । क्‍यों ? इसके कारण दूसरे अध्याय में बयान किये 
जा चुके हैं। इस तरद्द की आजादी यदि नहीं मिलती; अथवा मना किए 
जाने पर भी मनाई की परंवा न करके यदि लोग स्वतन्त्रतापूर्वक अपने मत 
प्रकट नहीं करते; तो नतीजा बहुत ही बुरा होता है। कहां तक बुरा  यद्द 
भी ऊपर बतलाया जा चुका हे | इस विषय में छोगों की स्वतंत्रता छिन 
जाने से उनकी बुद्धि ओर विचार-शक्ति ही नहीं कुण्ठित हो जाती 
है; इससे उनके सदाचरण को भी धक्का लगता है। अब्र में इस बात का 
विचार करना चाहता हूं कि जिसका जो मत हो उसके अनुसार काम 
करने की भी उसे स्वतन्त्रता होनी चाहिए या नहीं। ओर जिन कारणों से 
उसे अपना मत प्रकट करने की स्वतन्त्रता का मिलना जरूरी है 
वही कारण यहां भी काम दे सकते हैं या नहीं । हर आदमी को अपने सतत 
के अनुसार काम करने की स्वतन्त्रता से मेरा मतलब यह है कि दूसरे लोग 
डसे किसी तरह का, शारीरिक या मानसिक, प्रतिबन्ध न पहुंचावें; और 
अपना मनमाना काम करने में यदि वह किसी विपदा में पड़ुद्धाय तो उससे 
उसीकी हानि हो भौरों की नहीं । यह पिछली, अर्थात्‌ विपदावाली, शर्ते 

बहुत जरूरी है । क्योंकि जिस तरह हर आदमी को अपना अपना मत 
प्रकाशित करने के लिए स्वतन्न्नता दी जा सकती है उसी तरह जिसका जो 
मत हो उसके अनुसार काम करने के लिए उसे स्वतन्त्रता नहीं दी जा 
सकती । यह में नहीं कहता कि जो जैसा करना चाहे उसे वेसा ही करने 
देना चाहिए । उलटा में यह कहता हूं कि जिस राय के जाहिर करने से-- 
दूसरे आदमियों को कोई हानिकारक या बुरा काम करने के लिए उत्तेजन 
या प्रोत्साहन मिलता हो; अथांत्‌ जिसके कारण कोई नामुनासिब बात करने 
के लिए ओरों के बहक जाने का डर हो; उसे जरूर रोकना चाहिए; उसे 
हरगिज जाहिर न होने देना चाहिए; उसका अवश्य प्रतिबन्ध करना चाहिए। 
यदि कोई अखबारों म॑ यह छाप दे कि गल्ले के व्यापारी गरीब आदमियों को 
भूखों मारे डालते हैं या अमीर आदमियों के पास जो घन-दोलत है वह 
छूट का माल है, तो कोई हज की बात नहीं । इसलिए उसके प्रतिबन्ध की 
जरूरत नहीं । परन्तु यदि किसी बनिये की दुकान के सामने इकट्ठे हुए और 
आवेश में आये हुए गरीब आदमियों के जमाव में घुसकर) कोई वही बात 
कहने लगे, या उसे छपाकर कोई बांटने लगे, तो उसे जरूर सजा मिलनी 
चाहिए। इस हालत में उसे सजा देना वहुत मुनासिब होगा । यदि किसी 
काम के किये जाने से बिना किसी वजह के किसीको तकलीफ पहुंचे तो उसे 
बुरा कहना ही चाहिए; ओर यदि जरूरत समझी जाय तो उसे तुरन्त रोक 
भी देना चाहिए हर आदमी की स्वाधीनता का इतना प्रतिबन्ध जरूर 
होना चाहिए | आदमी को इस बात का अधिकार नहीं कि अपने बतांव से 
वह दूसरों को तकलीफ पहुंचावे । पर यदि वह दूसरों को किसी तरह की 
तकलीफ या असुविधा न पहुंचाता हो, अर्थात्‌ उनके कामकाज में वह किसी 
तरह की बाधा न डालता हो; ओर जिन बातों से सिर्फ उसीका सम्बन्ध है 
उन्हींको यदि वह अपनी समझ और इच्छा के अनुसार करता हो तो उसे 
बेसा करने देना चाहिए। इसके पहले अन्याय में जिन प्रमाणों से यह सिद्ध 
किया गया है कि हर आदमी को अपना मत प्रकाशित करने के लिए स्वत- 
न्त्रता का दिया जाना बहुत जरुरी है उन्हीं प्रमाणों से उसे अपनी समझ 
या अपने मत, के अनुसार काम करने के लिए स्वतन्त्रता का दिया जाना भी 
सिद्धू है। पर अपने काम कीः जिम्मेदारी उसी पर रहेगी। अर्थात्‌ [अपने 
काम से यदि उसकी कुछ हानि होगी तो उसे ही सहन करनी पड़ेगी । 

आदमी सर्वज्ञ नहीं है। उससे गलती हो सकती हे। वह जिस बात को 
जैसा समझता है उसमें सत्य का सवांश बहुधा नहीं रहता, अर्थात्‌ उसमें 
सत्य का कुछ ही अंश रहता हैं। बिना पूरे तोर पर, और बिना किसी 
प्रतिबन्ध के, परस्पर विरोधी मतों की तुलना किये किसी बात में 
एकता का होना अच्छा नहीं। ओर जब तक आदमी सत्य को सब 
तरह से जानने के--उसके सब अंशों को पहचानने के--योग्य, इस समय 
की अपेक्षा अधिक न हो जायें, तब तक जुदा जुदा मतों का होना बुरा नहीं, 
अच्छा ही है। ये ऐसे प्रमाण हैं, ये ऐसे सिद्धान्त हैं कि इनके आधार पर 
जिस तरह मत प्रकट करना युक्तिसंगत सिद्ध हो चुका हे उसी तरह अपने 
अपने मत के अनुरूप बर्ताव करना भी सिद्ध है। जब तक आदमी पू्णता को 
नहीं पहुंचता--जब तक आदमी कमालियत को नहीं हासिऊ कर छेता--- 
तब तक जेसे हर आदमी को अपना अपना मत जुदा: जुदा प्रकाशित करने 
दने में लाभ है वेसे ही हर आदमी को अपनी अपनी समझ के अनुसार जुदा 
जुदा काम करने देने में भी छाभ है । हर आदमी को इस बात का आधि- 
कार होना चाहिए कि जो काम उसे पसन्द हो करे; दूसरों को तकलीफ न 
पहुंचाकर जिस तरह का आचरण वह करना चाहे करे; आर जिस तरह के 
व्यवहार या बताव में उसे अपना लाभ जान पड़े उसे करे । यदि किसीको 
इस बात की जांच करने की इच्छा हो कि जुदा जुदा तरीके से रहने में क्या 
हानि ओर क्या लाभ है तो वह खुशी से उन सब तरीकों की जांच करे और 
तजुरबे से उन बातों को जाने । मतलब यह कि जिन बातों सेई दूसरों: का 
सम्बन्ध नहीं है उन्हें करने के लिए हर आदमी स्वतन्त्र है । जहां आदमी 
अपने इच्छानुसार बर्ताव नहीं कर सकता, किन्तु ओर लोगों की. चालढाल 
ओर रूढि के अनुसार उसे बर्ताव करना पडता है, वहां समझना चाहिए कि 
मनुष्य के सुख की एक बहुत बड़ी चीज कम है। यह चीज समाज अथांत्‌ 
सब आदमी, ओर व्यक्ति अथांत्‌ जुदा जुदा हर आदमी--दोनों के---सुख- 
साधन का प्रधान तत्त्व है । पर ऐसी जगह उसीकी कमी रहती है। 

इस तत्त्व को संभालने में---इस बात का प्रातिपादन करने में---एक बहुत 
बड़ी काठिनाई आती है। वह यह कि लोग व्यक्ति-विशेष की योग्यता ओर 
उसके महत्त्व की बहुत ही कम परवा करते हैं । यदि वे परवा करें तो उस. 
योग्यता,या महत्त्व को पाने के उपाय भी सहज ही में हो सके । उपाय ढूंढ 

निकालने में फिर बहुतसा मतभेद भी न हो। ब्यक्ति-विशेष की उन्नति 
होना--हर आदमी की तरक्की होना सुख का मूल कारण है। जिसे हम 
सुधार, सभ्यता, शिक्षा, संस्कार और ज्ञानवृद्धि कहते हैं उस सब की बरा- 
बरी ही की वह उन्नति नहीं है. किन्तु उसका वह प्रधान अड्ग ओर मूल 
हेतु भी है । यदि यह बात लोगों के ध्यान में आजाय तो वे उसकी तरफ 
कभी बेपरवाही न करें और उसके महत्त्व को वे कभी कम न समझें । हर 
आदमी की स्वतन्त्रता ओर समाज के बन्धन की हद बाघने में भी फिर 
कोई कठिनाई न आवे। परन्तु दुःख इस बात का है कि साधारण आदमियों 
के ध्यान में यह नहीं आता कि हर आदमी की स्वच्छन्दता या स्वेच्छा की 
भी कुछ कीमत है; या वह भी कोई ऐसी चीज है जिसका आदर होना 
चाहिए । जो बातें या जो रीतियां आजकल प्रचलित हैं वे बहुत आदमियों 
की चलाई ं हुई हैं । बहुत आदमियों ने मिलकर उन्हें जारी किया है। इससे 
उन्हें वही पसन्द हैं; वही उन्हें हितकर जान पड़ती हैं। क्योंकि उनके 
जन्मदाता वही हैं । इस कारण यह बात उनकी समझ ही में नहीं आती 
कि वे रीति-रवाज हर आदमी के लिए क्‍यों हितकर नहीं १ क्‍यों सब 
लोग उनसे लाभ नहीं उठा सकते ? जो लोग नीति ओर समाज का सुधार 
करने का बीडा उठाते हैं उनमें भी अधिक संख्या ऐसे ही लोगों की होती 
है जिनको व्यक्ति-स्वातंत्र्य, अर्थात्‌ हर आदमी की स्वतन्त्रता, अच्छी नहीं 
लगती । वे समझते हैं कि यदि हर आदमी को मनमाना काम करने की 
स्वतन्त्रता दी जायगी तो सारे समाज के सुधार में विन्न पड़ेगा--अटकाव 
होगा--देर छगेगी । पे डरते हैं कि यदि हर आदमी को मनमानी स्वत- 
न्त्रता मिल जायगी तो जिन बातों को वे अपनी बुद्धि के अनुसार मनुष्य- 
मात्र के लिए सब से भच्छी समझते हैं उनके प्रचार में जरूर प्रतिबन्ध आ 
जायगा । जमनी में हम्बोल्ट नाम का एक बहुत बड़ा पंडित और बहुत बड़ा 
राजनीति-कुशल विंद्वानू हो गया है। उसने बहुत सो पुस्तकें लिखी हैं । 
डनमें से +क पुस्तक में, एक जगह, वह लिखता हैः--“ अनिश्चित, 
अनित्य ओह नश्यमान वासनाओं की प्रेरणा की परवा न करके निश्चित, 
अविनाशी और पूरी विवेक-शक्ति की सहायतासे विचार करने पर जान 
पड़ता है कि संसारमें मनुष्य का सबसे बड़ा उददेश यह है कि--बिना 
परस्पर विरोध के अपनी सब शाक्तियों का पूरा पूरा विकास, अथात्‌ 

विस्तार या फेलाव, हो। इसलिए हर आदमी को जिस बात की तरफ 
हमेशा ध्यान रखना चाहिए, ओर विशेष करके समाज का सुधार करनेवालों 
को जिस बात को अधिक महत्त्व देना चाहिए, वह अपनी अपनी विवेक- 
शक्ति का बन्धनहीन विकास है | अर्थात्‌ हर आदमी को यह देखते रहना 
चाहिए कि उसकी विचारशक्ति में किसी तरह की रुकावट या प्रतिबन्धकता 
तो नहीं आती । विवेक-शक्ति की बढ़ती के लिए दो बातें दरकार हैं । एक 
स्वतन्त्रता, दूसरी कई तरह की अवस्थायें अर्थात्‌ स्थिति-वेचित््य । इन्हीं 
दोनों के योग अथात्‌ मेल से व्यक्ति-बल ओर स्थिति-वेचिन्न्य पेदा होते हैं । 
अथात्‌ इनन्‍्हींके होने से हर आदमी मे एक चिशेष तरह की शक्ति उत्पन्न 
होती है ओर हर आदमी मनमाना काम करने में, मनमाना बर्ताव करने में, 
मनमानी चाल चलने में समर्थ होता है। इसीसे नवीनता आती हे---इसीसे 
नयापन पंदा होता है ” । हम्बोल्ट के अनुसार व्यवहार करना तो. दूर की 
बात है उसके मत का मतलब, जर्मनी को छोड़कर, और देशवालों की 
समझ तक में नहीं आया । 

हम्बोल्ट के इस सिद्धान्त को इस देश में, आज तक किसीने नहीं सुना 
था । इससे अब यह सुनकर कि हर आदमी की स्वतंत्रता को वह इतना 
कीमती समझता है, लोगों को जरूर आश्वयं होगा। तथापि मुझे भरोसा है 
कि वे इस बात पर वाद-विवाद न करेंगे कि व्यक्ति-स्वातन्त्य होना चाहिए 
या नहीं---हर आदमी को आजादी मिलनी चाहिए या नहीं। विवाद हस 
बात पर वे करेंगे कि स्वतन्त्रता कितनी मिलनी चाहिए । क्योंकि लोगों का 
यह हरगिज खयाल नहीं कि दूसरों की नकल करना ही बताव, व्यवहार या 
चालचलन का सब से अच्छा तरीका है। अर्थात्‌ भले बुरे का विचार न 
करके दूसरों के बताव को देखकर खुद भी वेसा ही करने लगना 
कभी लोग अच्छा नहीं समझेंगे । यह कोई न कटद्देगा कि आदमी 
को अपनी समझ या अपने स्वभाव के अनुसार बताव न करना 
पाहिए; अथवा अपनी विवेक-शक्ति फो काम में न लाना चाहिए; 
अथवा जिसे जो बात अपने फायदे की जान पड़े उसे न करना 
चाहिए यह समझना बिलकुछ दी असड्गत होगा कि जिस समय हम पेदा 
हुए उस समय के पहले सब लोग निरे मूर्ख थे--उनको जरा भी ज्ञान न 
था--और इस बात का तजरुबा छोगों को बिककुल न था कि किसी एक 

तरह के बर्ताव की अपेक्षा दूसरी तरह का बर्ताव अच्छा है । अतएव मुझे 
विश्वास है कि इस तरह की दलीलें पेश करके कोई किसी से यह न कहेगा 
कि जेसा बर्ताव या जैसा व्यवहार ओर लोग कर रहे हैं वेसा ही तुम भी 
आंख मूंद कर करो । क्योंकि यदि कोई किसीको इस तरह का उपदेश देगा 
तो उस पर विचारशून्यता का आरोप जरूर आवेगा---उस पर यह इलजाम 
जरूर लगाया जायगा कि वह कुछ नहीं समझता; उसे भले बुरे का बिलकुल 
ज्ञान नहीं है । ऐसा एक भी आदमी नहीं हे जो इस बात को न मानता हो 
कि छड़कपन में सब को ऐसी शिक्षा मिलनी चाहिए---ऐसी विद्या सीखनी 
चाहिए---जिसकी सहायता से, आदुमियों के आज तक के तजरूबे से निश्चित 
हुए सिद्धान्तों को, वे अच्छी तरह समझ सकें ओर उनके अनुसार वर्ताव 
करके अपना कल्याण भी कर सकें। जब आदमी की मानसिक शक्ति खूब 
परिपक्त हो जाय--जब उसकी विवेक-बुद्धि कमाल दरजे को पहुंचजाय--तब 
उसे इस बात का पूरा अधिकार होना चाहिए कि उस तज़रुबे का अर्थ, 
जेसा उसे समझ पड़े, करे ओर उसे जिस तरह वह लाना चाहे, काम में 
छावे । इस तरह के अधिकार का वह पूरा हकदार है; इसे पाने का वह्द 
दावा कर सकता है। इस बात का फैसला वही कर सकता है--इसका 
निश्चय उसीके हाथ में हे--कि इतिहास में जो तजरुबे---जो अनुभव---लोगों 
ने लिख रक्‍्खे हैं उनमें स कोन उसके स्वभाव और उसकी अवस्था के अनु- 
कूल हैं ओर कोन नहीं हैं। दूसरे लोगों के रीति-रवाज, व्यवहार और 
आचरण उनके तजुरबे की थोड़ी बहुत गवाही जरूर देते हैं--वे उनके 
अनुभव-ज्ञान के, किसी अंश में, प्रमाण अवश्य हैं। इसलिए उनको जरूर 
महत्त्व देना चाहिए ओर उनका जरूर आदर करना चाहिए। पर इस बात 
को भी न भूलना चाहिए कि, सम्भव है, उन लोगों का तजरुबा कम रहा 
हो; अथवा उस तजुरबे का डीक मतलब ही उन्होंने न समझा हो । अथवा, 
मान लीजिए, कि उन छोगों ने अपने तजुरबे का मतलब बहुत ठीक समझा, 
पर वह हमारे सुभीते का नहीं। जितने रीति-रस्म हैं--जितने व्यवहार 
हैं..-सब व्यावहारिक अवस्थओं ओर व्यावहारिक स्वभाव के भादमियों के 
लिए बनाये जाते हैं । पर, सम्भव हे, किसीकी अवस्था, दुशा, हालत ओर 
स्वभाव ध्यवद्ारविरुद्द हो । तो वह क्‍यों उन रीति-रस्मों को माने | क्‍यों 
यह वसा व्यवहार करे ? अच्छा, थोड़ी देर के लिये कल्पना कर छीजिए कि 

कोई प्रचलित रीति या रूढि अच्छी भी है और काम की भी है। पर रूढि 
समझ कर ही, बिना विचार किये, उसके अनुसार काम करने से, इंश्वर ने 
मनुष्यता का चिह्न जो बुद्धि या विवेक-शक्ति मनुष्य को दी है उसकी 
उन्नति न होगी और न उसको, इस तरह के व्यवहार से, कोई शिक्षा ही 
मिलेगी । भछे-बुरे की जांच करने में जब तक कोई प्रवृत्त नहीं होता 
तब तक निश्चय, विवेक, तारतम्य ज्ञान, नेतिक विचार, बुद्धि की तीक्ष्णता 
ओर इन्द्रियों की गप्रहणशशीलता आदि शक्तियों की कभी यथेष्ट उन्नति 
नहीं हो सकती | जो लोग सिर्फ रूढि के दास बन बेठते हैं वे कभी 
भले-बुरे की जाँच नहीं करते; वे हमेशा रूढि की पूंछ पकड़ कर ही चलते 
हैं; और जहां वह लेजाती है वहां चुपचाप चले जाते हैं ।न वे यही पहचान 
सकते हैं कि कोन रीति अच्छी है और न थे उसे प्राप्त करने की इच्छा ही 
करते हैं | बुद्धि से काम लेने का इन बेचारों को अभ्यास ही नहीं रहता । 
जिस तरह काम लेने ही से हाथ, पेर आदि अंग सबल ओर मजबूत होते हैं 
उसी तरह उपयोग में लाने ही से मानसिक ओर नेतिक शक्तियों की भी 
उच्चति होती है। दूसरों को किसी बात पर विश्वास करते या किसीको 
मानते देख खुद भी उनकी नकल करने में जेसे मन को जरा भी मेहनत 
नहीं पड़ती वेसे ही दूसरों को किसी रूढ़ि के अनुसार व्यवहार करते देख 
खुद भी उसीका अनुसरण करने से मनको मेहनत नहीं पड़ती । किसी मत्त 
के कारण यदि अपने मत को प्रामाणिक न मालूम हुए, अथांत्‌ यदि उनको 
सुन कर मन में यह बात दृढ़ न हुई कि वे सही हैं, तो उस मत को मान 
लेने से आदमी की मानसिक शक्ति बढती तो नहीं, पर घट जरूर जाती 
है। जिन कारणों से आदमी किसी काम में प्रवृत्त होता है वे कारण यदि 
उसके मन और स्वभावके अनुकूल नहीं हैं तो उस काम को आदमी कभी 
मन लगाकर उत्साहपूर्वक नहीं कर सकता | इस तरह बेसन काम करने से 
लाभ तो कुछ होता नहीं पर हानि यह होती है कि बुद्धि शिथिल मन्द 
ओर अकमंण्य जरूर होजाती है । हां, इस तरह का कोई काम, यदि प्रीति- 
परवश होकर किया जाय, अथवा यदि किसी और को उसे करने का अधि- 
कार ही न हो, तो बात दूसरी है । 

हमें किस तरह रहना चाहिए ) हमें केसा बर्ताव करना चाहिए । हमारा 
आचरण केसा होना चाहिए | इन बातोंका निश्चय करनेका काम जो आदमी 

स्वा०-८ ह 

दुनिया या समाज के ऊपर छोड देता है उसके लिये फिर रह क्या जाता 
हैं? उसके लिए फिर किसी शक्ति या कतंव्य की क्‍या जरूरत ? बन्दर की 
तरह ओरों की चेश्टाओं की नकल करने भर की उसे जरूरत रहती है । ओर 
किसी चीज की जरूरत नहीं । पर जो आदमी खुद इस बात का निश्चय करता 
है कि, उसका आचरण केसा होना चाहिए उसे अपनी सभी मानसिक 
शक्तियों को काम में छाना पड़ता है । देखने के लिए उसे मनोयोग देना, 
अथात्‌ मन लगाना पडता है । आगे का खयाल रखकर उसे तकंशक्ति शोर 
विवेक-बुद्धि से काम लेना पड़ता है, अर्थात्‌ होनहार बातों को ध्यान में रख 
कर बहुत सोच-विचार के साथ उसे काम करना पड़ता है। निर्णय के लिए 
जो सामग्री दरकार होती है उसे इकट्ठा करने के लिए उसे चालाक बनना 
पड़ता है। निश्चय के लिये उसे न्याय-बुद्धि, विवेचना या भलेब्बुरे की 
तमीज दरकार होती है । ओर, अन्त में, निश्चय कर लेन पर उसके अनुसार 
काम करने के लिए उसे दृढता ओर आत्मसंयम, अथात्‌ अपने को काबू में 
'खने, की जरूरत पड़ती है। जिस काम को करने या न करने के विषय में 
आदमी अपनी समझ ओर अपने मनोविकारों का उपयोग करता है वह काम 
जितना ही अधिक महत्त्वका होता है उतना ही अधिक उसे इन शक्तियों की 
जरूरत होती है ओर उतना ही अधिक उसे इनसे काम भी लेना पडता है । 
व्वभाव ही से प्राप्त हुईं इन शक्तियों से जो लोग काम नहीं लेते वे बहुत 
क्रम सुमागंगामी होते हैं ओर बहुत कम आपदाओं से बचते हैं। परन्तु 
प्रदि वे कुमागगामी न भी हुए ओर यदि वे आपदाओं में न भी फंसे तो 
भी ऐसे आदमियों की कीमत कितनी ? जो छोग अपनी मानसिक शक्तियों 
पे काम लेते हैं उनमें ओर इनमें आकाश-पाताल का अन्तर समझना चाहिए। 
जिस तरह इस बात का जानना बहुत जरूरी है कि कोन लोग क्या कर रहे 
ईं---अथांत्‌ किस तरह के आदमी किस तरह के काम में छगे हैं। जिन 
ब्रातों को संवारना ओर पूर्णता को पहुंचाना आदमी का काम है डन बातों 
में से खुद अपनी उन्नति करके अपनी ही आत्माकों परिपूर्ण करना उसका 
पब से पहला काम है। थोड़ी देर के लिए मान लीजिए कि आदमी के 
आभ्राकार के अनन्त यंत्र किसीने बना डाले । ये मानवी यंत्र आप ही आप घर 
बनाने छगे, अनाज पेदा करने रगे, लड़ाइयां लड़ने ऊंगे, मुकइमों का 
फैसला सुनाने लगे--इतना ही नहीं किन्तु मन्दिर बनाकर उनमें प्रार्थना 


तीसरा अध्याय । ११५ 

ओर पूजा-पाठ भी करने रंगे । इस कारण यदि सभ्य देशों के अर्दध-शिक्षित 
स्री-पुरुष कहीं चले जांय---उनका यकायक छोप होजाय---तो भी, मेरी समझ 
में इन मानवी यंत्रों को पाने से संसार की बहुत बड़ी हानि होगी। मनुष्य 
यंत्र नहीं है । आदमी का स्वभाव कल नहीं है कि जिस नमूने का काम 
करने के लिए वह बनाया गया हे उसे ही वह बिना सोचे समझे, चुपचाप 
करता रहे । वह एक प्रकार का पेड है । अतए॒व उसका कास है कि जिन 
भीतरी शक्तियों ने उसे जानदार बनाया है उनकी प्रवृत्ति, उनकी प्रेरणा, 
उनके झुकाव के अनुसार वह बढ़े ओर अपने सब भज्लों की उन्नति करे । 
आदमी इस बात को बहुधा मानते हैं कि अपनी बुद्धि के अनुसार काम 
करना अच्छा होता है । वे इस बात को भी मानते हैं कि किसी कल या 
यंत्र की तरह किसी बात को आंख बन्द करके करने की अपेक्षा समझ बूझ 
कर उसे करना ओर बुद्धिपुःसर कभी कभी उसका अतिक्रमण तक कर 
जाना अच्छा होता है । वे इस बात को भी थोडा बहत मान लेते हैं कि 
अपनी बुद्धि में जो बाद अच्छी जेँंचे उसे वही करना चाहिए। परन्तु इस 
बात को मानने में वे उतनी सानुरागता या खुशी नहीं जाहिर करते कि 
अपनी मनोवृत्तियों पर, अपने मन की अपिछाषाओं पर, अपने मन के 
झुकावों या वेगों पर भी अपना ही अधिकार होना चाहिए । उनकी यह समझ 
है कि मनोविकारों पर अधिकार होना विशेषकरके प्रबछ मनोविकारों पर--- 
घोखे का काम हे; उनके वशीभूत होकर छोग अकसर आपदाओं में फंस 
जाते हैं । पर यह खयाऊ गरूत है । जो छोग ऐसा समझते हें वे भूलते हैं। 
पूर्णता, अर्थात्‌ कमालियत, को पहुंचे हुए आदमी के लिए जैसे विश्वास और 
बन्धन की जरूरत है बसे ही उसके छिए मनोविकार ( कामना, अभिछाषा 
इच्छा आदि ) भार प्रेरणा की भी जरूरत है। जो प्रेरणायें, जो कामनायें, 
जो खाहिशे बहुत प्रबल हैं वे यदि काबू के बाहर होजॉय--भथांत्‌ यदि 
उनका प्रतिबन्ध न किया जाय यदि उनका नियमन न किया जाय, यदि 
उनकी बाढ न रोक दीजाय---तो आपदाओं से फंसने का डर जरूर रहता 
है। नहीं तो को३ डरने की बात नहीं । जब एक तरह की प्रेरणायें, वास- 
नाये या खाहिई प्रबछ हो उठीं; आर उनके साथ दूसरी तरह की जिन 
प्ररणाओं, वासनाओं, या खाहिशों को प्रबकू होन। चाहिए वे मन्द, ढीली 
या कमजोर पड़ गई, तभी हानि होती ढे। अन्यथा नहीं । कामनाओं के 

प्रबल होजाने से आदमी दुराचार नहीं करते, किन्तु अन्तःकरण के निर्बेल 
ग्ेजाने से--मनोदेवता के कमजोर पड जाने से--वे वेसा करते हैं । प्रबल 
ग़ससनाओं ओर निर्बेल अन्तःकरण में कोई सम्बन्ध नहीं है। यह नहीं कि 
जेनकी वासनायें खूब प्रबल हों--जिसकी खाहिदें खूब जोरावर हों-उसकी 
वेबेकबुद्धि, उसकी समझ, उसकी मनोदेवता भी निर्बेड हो । यह कोई 
नेयम नहीं है। नियम टीक इसका उलटठा है। जब हम यह कहते हैं कि 
'क आदमी की वासनायें ओर उसके मनोविकार दूसरे आदमी की वास- 
ए_्ओों और उसके मनोविकारों से प्रबल हैं ओर अधिक भी हैं तब उसका 
पर्फ इतना ही मतलब समझना चाहिए कि उसके पास मनुष्यता, आदमि- 
'त, या मानवी स्वभाव से सम्बन्ध रखनेवाली कच्ची सामग्री अधिक है । 
स कारण यंदि वह अधिक बुरे काम कर सकता है तो वह अधिक अच्छे 
? काम कर सकता है। इसमें कोई सन्देह नहीं; प्रबल मनोविकार कहते 
से हैं ? वह उत्साह का दूसरा नाम है। प्रबल मनोविकार सिर्फ बढ़ा हुआ 
त्साह है। जिस आदमी में उत्साह की अधिकता है उसके हाथ से खराब 
गम हो सकते हैं; पर काम काज से डरनेवाले आलसी आदमी की अपेक्षा 
स से अधिक अच्छे काम होने की भी हमेशा उम्मेद रहती है । जिनके 
(नोविकार स्वाभाविक हैं; अथोत्‌ जन्म से ही प्रबल हो जाते हैं। जिस 
एहिकाशक्ति, जिस ज्ञान, जिस समझ के कारण आदमी के मनोविकार खूब 
ज, खूब प्रबल, खूब सचेतन हो जाते हैं डसीसे सह्दुणों को प्राप्त करने की 
बल प्रीति ओर अपने आपको काबू में रखने--अथात्‌ आत्म-संयम करने- 
ऐ प्रबल इच्छा भी पेदा होती है। इन्हीं शक्तियों को उत्साह देने---इन्हीं 
क्तियों को बदाने--से समाज अपना कर्तव्य कर सकता है और अपने हित, 
बरार्थ या गौरव की रक्षा भी कर सकता है | सब तरह के प्रसिद्ध पुरुषों, 
[हात्माओं या वीरशिरोमणियों की उत्पत्ति के लिए इन्हींकी जरूरत रहती 
'। इनके न होने या इनका उपयोग न करने से उत्साही पुरुषों की उत्पत्ति 
हीं हो सकती । जो आदमी अपने मनोचवेगों ओर अपने विकारों का मालिक 
“--श्र्थात्‌ अपने ही शिक्षण या अभ्यास से जिसने उनको बढाया या परि- 
र्जित किया है---उसीके स्वभाव की लोग प्रशंसा करते हैं । उसीके विषय 
' छोग कहते हैं कि इसका स्वभाव एक खास तरह का है; इसके आचरण 
7 ढंग ओरों से बिलकुल जुदा है । जो अपने मनोवेगों का मालिक नहीं है; 


तीसरा अध्याय । ११७ 

जो अपने इप्सित विकारों पर अधिकार नहीं रखता, उसके विषय में यह 
कहना कि उसके भी स्वभाव का कोई ढंग है, मानों यह कहना है कि भाफ 
के जोर से चलनेवाले यज्ञिन के स्वभाव का भी कोई ढंग है । अर्थात्‌ जेसे 
किसी कल में स्वभाव की कोई विलक्षणता नहीं होती वेसे ही इस तरह के 
आदमी में भी कोई विलक्षणता या विशेषता नदीं होती । जिप्तके मनोवेग 
स्वाभाविक ओर प्रबल ६ ओर जो अपनी बलवती इच्छा के योग से उनको 
अपने काबू म॑ रखता है वही सच्चा उत्साही है; उस्लीको सच्चा तेजस्वी कहना 
चाहिए । जो लोग यह समझते हैं कि मनोवेग ओर वासनाओं को उत्तेजन 
देकर उन्हें स्वतन्त्रतापू्वंक न बढ़ने देना चाहिए थे मानों यह कहते हैं कि 
समाज को प्रबल स्वभाव के, अर्थात्‌ उत्साही, आदमियों की जरूरत ही नहीं 
है, स्वभाव की अधिकता रखनेवाले बहुत आदमियों से कुछ भी छाभ नहीं 
है; ओर मनोदवृत्तियों का साधारण तोर पर उन्नत होना भी अच्छा नहीं है । 

जिस समय समाज की बाल्यावस्था थी, अथाव्‌ जिस समय समाज 
अज्ञान-दशा में था, उस समय ये शक्तियों इतनी प्रबक थीं कि इनको रास्ते 
पर छाना ओर इन्हें काबू में रखना समाज को बहुत कठिन जाता था । एक 
समय ऐसा था जब स्वेच्छाचार ओर व्यक्ति-स्वातंत्रय खूब बढ़े हुए थे। उनका 
प्रतिबन्ध करने के लिए--उनको वश में रखने के लिए---समाज का नाकों 
दम था । जिन लोगों की शक्ति खूब तेज थी या जिन लोगों के मनोविकार 
खूब प्रबल थे, उनका नियमन करने के लिए---उनको एक बतलाई हुई हृद्‌ 
के भीतर रखने के लिए--उस समाज को जो नियम बनाने पड़ते थे उन 
नियमों की पावन्‍नदी उन लोगों से कराने में बड़ी कठिनता का सामना 
करना पडुता था | इस कठिनता को दूर करने के लिए कानून बनानेवालों, 
ओर लोगों के आचरण को एक उचित सीमा के भीतर रखने की कोशिश 
करनेवालों, ने एक युक्ति निकाली; जेसे रोम के सबसे बड़े धम्मांचायं, पोप, 
योरप के बादशाहों के सर्वस्व पर अपनी सत्ता चलाने की चेष्टा करते थे वैसे 
ही समाज के मुखिया भी यह कहने छगे कि लोगों के सर्वत्व पर--उनकी 
सब बातों पर--समाज की सत्ता है । कोई बात ऐसी नहीं जिस पर समाज 
की सत्ता न हो--जिसका नियमन समाज न कर सके। ऐसा कहने से 
आदमी का स्वभाव--आदमी का आचरण-- भी उसमें आ गया । क्‍योंकि 
आदमी का स्वभाव उसके सर्वस्व के बादर नहीं है। जिस बात को अपने 


११८ स्वाधीनता । 

वश में रखने के लिए, जिस बात का नियमन करने के लिए, जिस बात पर 
सत्ता चलाने के लिए, समाज को और कोई युक्ति नहीं रूझी उसे उसने 
सर्वेस्व के अन्तर्गत करके अपने अधीन कर लिया। इसका फल यह हुआ 
कि व्यक्ति-विशेषता धीरे धीरे कोई चीज ही न रह गई; वह समाज के 
बनाये हुए कानून, अर्थात्‌ नियमों, की गुलाम बन गईं। अपनी इच्छा के 
अनुसार व्यवहार करने के लिए पहले हर आदमी स्वतन्त्र था। पर वह बात 
भब न रही । उसकी स्वाधीनता छिन गईं । वह समाज की आज्ञा के अनु- 
पार आचरण करने के लिए विवश किया गया। पहले हर आदमी के मनोवेग 
भौर इच्छा-स्वातन्त्य के बढ जाने से हानि होने का डर था। पर अब उन्हींके 
बहुत कम हो जाने से हानि होने के निशान देख पड़ने लगे । अर्थात्‌ स्थिति 
अब बिलकुल ही उलटी हो गई; बात अब बिलकुल ही बदल गईं। पहले 
जो लोग अपने अधिकार या स्वाभाविक गुणों के कारण बहुत प्रबल थे 
उन्हींके मनोविकार समाज के बनाये हुए नियमों और रीति-रवाजों का 
उलंघन करते थे । अतएव उनके पेंच में आये हुए दुबंल आदमियों को हानि 
पे बचाने ही के लिए कटिन नियमों के द्वारा समाज को उनके मनोविकार 
नियंत्रित करने पड़ते थे; अथात्‌ कानून बनाकर ऐसे अनुचित मनोविकारों की 
बाढ़ रोक दी जाने की जरूरत पड़ती थी। पर आज कल की दशा बहुत ही 
ग़ोेचनीय हो गईं है । अब तो समाज के ऊंचे से ऊंचे दरजे के आदमियों से 
ठेकर नीचे से नी चे दरजे के आदमियों तक, हर आदमी, जो कुछ करता है, इस 
प्रह डरकर करता है मानो उसके आचरण की उलछटी आलोचना करने और 
_से सजा देने के लिए कोई तयार ही बैठा हो। आज कल जिन बातों का 
'सरों से सम्बन्ध है उन्हींके विषय में नहीं, किन्तु ऐसी बातों के भी विषय 
जिनका सम्बन्ध सिर्फ अपने ही से है कोई आदमी या कोई कुटुम्ब अपने 
ग्रापसि इस तरह के प्रश्न नहीं करता कि---मुझे पसन्द क्या है ) या मेरे मत 
7 स्वभाव के अनुकूल क्‍या है ? या मुझमें जो चीज सबसे अधिक अच्छी 
॥ सबसे अधिक ऊंची है वह मुनासिब तोर पर काम में किस तरह लाई जा 
पकती है ? उसकी उन्नति किस तरह हो सकती है ? वह अच्छी दशा में 
क्रेस तरह बनी रह सकती है ? वह इस तरह के प्रश्न करता है कि--मेरी 
धथति के योग्य कया है; मेरी पदृवी को शोभा क्या देगा या जो लोग मेरी 
स्थति के हैं ओर जिनके पास उतनी ही सम्पत्ति है जितनी मेरे पास है 





तीसरा अध्याय । ११९ 


बज ब> 3 ब>+ #35> ० >> 3० धर 0 धफल जध ५] ५ ध अत 8० फतकित जज न जा ७5 ५ कील मीट बज 3ज आन ५० 3४ ८ बरीजजी कली जननी अजित चर फल बन 3 कील मीट कक फाराफर घन किलर जन कट चट चटी पड़ी चेन फटी फिर सर करीीफिलनाओन न 


उनका बताव केसा है ? या जिनकी स्थिति मेरी स्थिति से अच्छी हे ओर 
जिनके पास सम्पत्ति भी मुझसे अधिक है वे कया करते हैं ? यह पिछला प्रश्न 
ओरों की अपेक्षा और भी बुरा है। मेरे कहने का यह सतलवब नहीं कि 
अपनी पसन्द की ब्रिलकुल ही परवा न करके लोग रूढ, अथांत्‌ प्रचलित 
रीति-रवाज की नकल करते हैं । मेरा मतलब यह है कि रूड बातों को 
छोड कर आर बातों की तरफ उनका मन ही नहीं जाता । अर्थात्‌ लोगोंका 
मन रूढि का दास हो गया है; रूढि के जुये में मन को जोत देने की उन्हें 
आदत पड़ गई है; । जो बातें लोग शोक से करते हैं उनमें भी वे अनुरूपता, 
सादइय या मुआफिकत हूढते हैं। अथांत्‌ जो काम वे सुख-चन के लिए 
करते हैं उसके विषय में भी वे पहले यह देख लेते हैं कि ओर लोग भी 
बसा ही करते हैं या नहीं । जिसे बहत आदमी पसन्द करेंगे उसे ही वे 
पसन्द करेंगे । साधारण रीति पर अपनी तरफ से यदि वे कुछ पसन्द करेंगे 
तो जो बांत ओर लोग करते हैं उन्ही में से एक आध को वे पसन्द करेंगे । 
कभी किसी नह बात को हुंढ कर वे उसे पसन्द न करेंगे । जिस तरह किसी 
महापातक या दुष्कर्म से लोग दूर भागते हैं उसी तरह वे रुचि-विशेष 
या आचरण विशेष से दूर भागते हैं । अथांत्‌ किसी विशेष प्रकार की रुचि 
या किसी विलक्षणता से भरे हुए आचरण से वे दूर रहते हैं। नवीनता से 
वे डरते हैं; वे उसके पास तक खड़े नहीं होते । इस तरह अपनी तबीयत 
के मुताबिक काम न करने से--अपने स्वभाव का अनुसरण न करने से--- 
आदमियों के स्वभाव ही का नाश हो जाता है। उनमें स्वभाव की विशे- 
षता ही नहीं रह जाती। अतएवं उनकी आदमियत----उ नकी मानवी शक्ति--- 
धीरे धीरे निर्जीच हो जाती है । उसकी पुष्टि के लिए जिन चीजों की जरूरत 
रहती है वे उसे मिलती ही नहीं; उनकी वह भूखी ही बनी रहती है । 
जिसे पेट भर खाने को नहीं मिलता वह क्‍्योंकर जिन्दा रह सकता है ? इस 
दशा में मनुष्य की स्वाभाविक शक्ति इच्छानुकूल बर्ताव की अभिलाषा ओर 
बेगवती वासनाओभों की प्रेरणा को उत्पन्न करने के योग्य ही नहीं रह जाती ॥ 
जिनकी स्वाभाविक शक्ति का यह हाल है उनकी निज की कोई राय ही नहीं 
होती--उनके निज के कोई मनोविकार ही नहीं होते । उनके मनमें इनकी 
उत्पत्ति ही नहीं होती । अब बतलाइए, आदमी के स्वभाव की यह दशा, 
यह अवस्था; यह गति, दृष्ट है या अनिष्ट ! 


१२५० स्वाधीनता । 

कालविन & की राय है कि मनुष्य के स्वभाव की ऐसी ही दक्या इृष्ट 
है। उसके स्वभाव का नाश होजाना ही--उसकी इच्छाशक्ति का दुर्बल हो 
जाना ही--मनुष्य के लिए हितकर है। कालविन के मत में स्वेच्छा का 
होना ही, अथांत्‌ किसी बात की इच्छा रखना ही, आदमी का सब से बड़ा 
अपराध है। आदमी यदि अपना कुछ हित कर सकता है तो वह आज्ञा- 
पालन से ही कर सकता है । अथोत्‌ जिन आज्ञाओं को मानने के लिए घम्म- 
शास्त्र में वचन हैं उनको मानने से ही उसका भरता हो सकता है। 
आदमी को अपनी इच्छानुसार काम करने वा अधिकार नहीं । जिस काम 
को जिस तरह करने की उसे आज्ञा है उसे उसी तरह करना चाहिए, दूसरी 
तरह नहीं । जिस काम को करने के लिए आदमी को आज्ञा नहीं, उसे 
करना ही पाप हे । अथात्‌ जितना बर्ताव धम्मशासत्र की रुसे कतंव्यरहित है 
उतना सब पापमूलक है। आदमी का स्वभाव शुरू से ही सदोष है; मूल 
से ही वह पापपूू्ण है। अतएवं ऐसे स्वभाव का, भीतर ही भीतर जब तक 
समूल नाश न हो जायगा तब तक उद्धार की आशा करना व्यर्थ हे । जो 
लोग इस सिद्धान्त को पसन्द करते हैं---जो लोग इसके कायल हैं---उनके 
मत में मनुष्य की अह्ण-शक्ति ओर परिज्ञान-शक्ति आदि मानसिक गुणों का 
नाश होजाने से कोई हानि नहीं; कोई अनथ नहीं; कोई बुराई नहीं। उनके 
अनुसार आदमी को चाहिए कि वह अपने को ईश्वर की मरजी पर छोड दे । 
उसे और कुछ करने की जरूरत नहीं; | उसे ओर किसी तरह की योग्यता 
दरकार नहीं । उसके लिए ओर किसी इच्छा या वासना का होना इष्ट नहीं। 
जो बातें ईश्वर की कढ्पित मानी गई हैं उनको पूरे तोर पर न करके, ओर 
कुछ करने में अपनी शक्तियों को उपयोग में लाने की अपेक्षा उन शक्तियों 














नजर नमनन--- कट 7+०+ ०3 कील लना+ऊग+ ० 


* क्रिश्वियनों के धर्मशात्र में लिखा है कि आदमी की सृष्टि एडम ओर 
व से हुई हे । परन्तु ईश्वर की आज्ञा के बिना ज्ञानवृक्ष के फल खाने से एडम 
ओर ईव के शरोरका रुषिर दूषित हो गया-उसमें पापात्मक विकार आगया। 
अतएवं उनकी संतति भी पापात्मक पेदा हुईं | माता-पिता के विक्वार सन्तान 
मैं आही जाते हैं । ऐसी विकृत अर्थात्‌ पापी सन्‍्तति के मन, बुद्धि ओर 
शरीर की ब्रद्धि करना मानो पाप को बढ़ाना है । उनका नाश होने ही में 
$शलता दे । कालविन साहब इसी मत के प्रृष्टपोषऋ थे । 


तीसरा अध्याय । १२१ 

का नाश होजाना ही जच्छा है। यह कालविन का सिद्धान्त है। जो लोग 
कालविने के अनुयायी हैं वे तो इस सिद्धान्तों को मानते ही हैं। जो छोग उसके 
अनुयायी नहीं हैं वे भी इसे मानते हैं; पर कुछ कम | वह कमी इस बात 
में हें कि वे ईश्वर की मरजी--ईश्वर की इच्छा--का उतना कड़ा अर्थ नहीं 
करते | वे उसका यह अथ करते हैं कि आदमी को इस बात की आज्ञा है 
कि वह अपनी कुछ विशेष विशेष इच्छाओं को पूरा करे | अथांत्‌ उसके मन 
में जो वासनाय पेदा हों उनमें से यदि वह दो चार खास खास वासनाओं 
को तृप्त करने की चेष्टा करे तो उस पर यह इलजाम नहीं लगाया जायगा 
कि उसने इंश्वर की आज्ञा भंग की। पर इसके साथ ही वे यह भी 
समझते हैं कि इस तरह की तप्ति आदमी अपने मन माने तरीके 
से नहीं कर सकता; जआज्ञापालन के तोर पर ही वह उसे कर 
सकता है। धर्मशाख्र में जो नियम हैं उन्हीं नियमों के अनुसार आदमी को 
अपनी विशेष विशेष कामनाओंको तप्त करना चाहिए ओर वे नियम सब 
के लिए बराबर होने चाहिए। मतलब यह है कि जो नियम एक आदमी के 
लिए हैं वही सब के लिए होने चाहिए । 

आज कल लोग इस खयाल की तरफ बेहद झुके हुए हैं कि आदमी के 
जीवन का क्रम संकुचित होना चाहिए; आर जिस बड़े सिद्धान्त का वर्णन 
ऊपर हुआ उसी तरह के किसी सिद्धान्त के अनुसार आदमी को अपना 
स्वभाव खूब संकीर्ण ओर कसा हुआ बनानां चाहिए अथांत्‌ उसे एक कल्पित 
मर्यादा या हद के भीतर रखना चाहिए। बहुत छोग तो सचमुच ही यह 
समझते हैं कि ईश्वर की इच्छा यही हे--इंश्वरका संकेत यही हे--कि बहुत 
ही छ्ुद्ध संकंचित और मर्य्यादाबद्धू अथांत्‌ महदूद, हालत में रहे। यह 
खयाल ऐसा ही है जेसा आज कल लोग पेड़ों को मनमाने तोर पर बढ़ने 
देने की अपेक्षा छांट कर उनको ठूंठ कर देना या काट कूट कर उनको जान- 
वरों की शकल का बना देना ही अधिक शोभा और अधिक सुन्दरता का 
कारण समझते हैं । जिसने आदमी को बनाया है वह नन्‍्यायी हे; उसके 
संकक्प---उसके खयालात--अच्छे हैं; उनसे अच्छे ही इरादे से आदमी की 
सष्टि की है । यदि इस तरह की समझ भी घर्म्म का कोई अंश हो; यदि 
यह भी धम्मसे कोई सम्बन्ध रखती हो; यदि यह भी धम्म को मान्य हो; 
तो यह स्वीकार करना अधिक शोभा देगा कि खस्रष्टा ने आदमी को जो मान- 





१५२ स्वाधीनता । 

सिक शक्तियां दी हैं वे इस लिए नहीं दीं कि वे उखाड़ कर नष्ट कर दी 
जांय; किन्तु इस लिए दी हैं कि वे बढाई जांय--उनका खूब विकास आर 
विस्तार किया जाय । इसी तरह इस बात पर विश्वास करना भी अधिक 
सयाक्तिक ओर अधिक शोभादायक होगा कि खष्ट की दी हुई इन शाक्तियों 
की पूरी पूरी उन्नति करने के लिए जेसे जेसे आदमी अधिक कोशिश करेगा, 
ओर जेसे जेले वह उन्हें उन्नति की हद के अधिक पास पहुंचावेगा--अर्थात्‌ 
जेसे उसे वह अपनी अहण-दक्ति; क्रिया-शक्ति और उपयोग-शक्ति को 
बढावेगा तेसे ही तेसे स्रष्टा को अधिक प्रसन्नता भी होगी। आदमी की 
उत्तमत्ता का जो नमूना कालविन ने वतलाया है वह कोई नमूना नहीं । 
सच्ची उत्तमता का नमूना ओर ही तरह का है। वह यह हैः--आदसी में 
जो आदमियत्‌ इनसानियत्‌ या मनुष्यता है वह नाश की जाने के लिये नहीं 
है; उसके ओर ही उद्देश हैं; चह और ही मतलूव से दी गई दे । क्रिश्चियन 
लोग आत्मनिरोध का उपदेश देते हैं और मूर्तिपूजक लोग आत्मस्थापना, या 
आत्मरक्षा, का उपदेश देते हैं। जिन बातों से आदमी की योग्यता का 
महत्त्व है, अथांत्‌ जो बातें उसकी योग्यता को अच्छी तरह कायम रखने के 
लिये दरकार हैं आत्मनिरोध और आत्मस्थापना उन्हींमें से हैं। ग्रीक छोगों 
का यह सिद्धान्त था कि हर आदमी को यथासम्भव आशपत्मोन्नति अथांव 
अपनी तरक्की करना चाहिए । इस सिद्धान्त से, छ्लेटो का ओर क्रिश्चियन- 
धस्मंशाख का आत्मशासन नामक सिद्धान्त मेल खाता है; अथात्‌ उसके 
अन्तर्गत आ जाता ह; पर उसले अधिक उत्तमता नहीं रखता। तथापि इन 
दोनों सिद्धान्तों में विरोध नहीं है। आलसिबियाडिस & होने की अपेक्षा 





* आलसिबियाडिस ग्रीस के एथन्स शहरमें ईंसाके ४५० वर्ष पहले पेदा 
हुआ | वह बहुत रूपवान्‌ ओर घनी था। वह बड़ा शौड्टीन भी था| सुकरात 
का वह चेला हो गया था। सुकरात ने उसके दुर्गुणों को दूर करने की बहुत 
कोशिश की, पर विशेष लाभ नहीं हुआ | एक दफे एथन्स में देवताओं की 
कुछ मूर्तियां तोड़ डाढी गई । इससे लोगों ने आलूसिबियाडिस पर मूर्ति तोड़ने 
का इऊजाम लगाया । पर पीछेसे उन्होंने उसका अपराध क्षमा कर दिया। जब 
स्पाटांबालों ने एथन्स पर चढ़ाई की तब आलसिबियाडिस ने एथन्सवालों का 
सेनापति होकर स्पार्टन लोगों को बहुत बड़ी हार दी । पर, उस पर फिर एक 
बार राजद्रोह का आरोप आया और देसा के ४०४ वर्ष पहले बह मार डाला गया 


तीसरा अध्याय | १२३ 

जॉन नॉक्स होना शायद अधिक अच्छा होगा; पर इन दोनों की अपेक्षा 
पेरिक्लेश $ होना जरूर अच्छा हैे। यदि इस समय पेरिक्चिस पेदा होता तो 
यह सम्भव न था कि उसमें जॉन नॉक्स के सब सदहुण न होते । 

आदमी में जो कुछ व्यक्ति-विषयक बिपमत्व हो, अर्थात्‌ उसमें जो बातें 
बेडोल और समानता:रहित हो, उन्हें रगड कर सरछ, डोलदार ओर बराबर 
बना देने से आदमी में देखने के छायक उदारता ओर सुन्दरता नहीं 
आती । दूसरों के हित और अधिकार रक्षित रखकर, अर्थात्‌ उनका 
अतिक्रमण न करके, उस विपमत्व--उस बेडोलपन--को दुरुष्त करने 
ओर उसका विकास होने देने से वह बात आती है। जो लोग जिस काम 
को करते हैं उनके गुण उस काम में जरूर आजाते हैं। अर्थात्‌ जेसा कर्ता 
होता है वसी ही क्रिया भी होती है । अतएवं कतंब्य कर्म होता है वंसी 
ही क्रिया भी होती है । अतएवं कतंव्य कम्म में छगे रहने से मनुष्य मात्र 
का जीवन भी वभवशाली, विविध प्रकार का, ओर उत्साही हो जाता है। 
ऐसा होने से आदमी के खयालत खूब ऊंचे हो जाते हैं ओर उसके मनो- 
विकार भी खूब तरक्की पाते हैं। यही नहीं, किन्तु, हर आदमी जिस सूत्र 
द्वारा मनुष्यजाति से बेंधा हुआ है वह सूत्र खूब मजबूत हो जाता है ओर 
मनुष्य-जाति की योग्यता की इतनी बढती हो जाती है कि उस बढ़ती के 
साथ ही हर आदमी की भक्ति भी उसके विषय में बढ जाती है । जैसे 
जैले हर आदमी की विशेषता, अथांत्‌ व्यक्तिविछक्षणता, बढ़ती जाती है 
वैसे ही वैसे उसका मोल भी बढ़ता जाता है। उसे यह मालूम होने रूगता 


+ पेरिक्किस का जन्म एथन्स में ईसा के पहले पांचवे शतक में हुआ। 
उसने राजकीय कामों में बड़ी प्रसिद्धि पाईं। धीरे धीरे वह प्रजा-पक्ष का 
मुखिया होगया । उसने एथन्स के किले को खूब मजबूत बनाया। बहुतसी 
अच्छी अच्छी इमारतें भी बनवाई। एथन्स का यह वेभव स्पाटावालों से न 
देखा गया । इस लिये उन्होंने उस पर चढाई को । दो वर्ष तक लड़ाई जारी 
रही । पर एथन्सवाले नहीं हारे । इतने में अचानक ऐसी सख्त मद्दामारी आईं 
कि एथन्स के अनन्त आदमी मरगये । इस आपदा का मूल कारण लोगों ने 
पेरिक्किस को ठहराया और उसे सजा दी । भन्त में, ईसा के ४२९ वर्ष पहले, 
ज्वर से उसका श्राणान्त हुआ । 


१२४७ स्वाधीनता । 


है कि भरी योग्यता बढ गह हें; भ॑ अपने लिए अधिक मुूल्यवान्‌ हो गया 
हूं; में अपने निज के काम काज पहले की अपेक्षा अधिक अच्छी तरह कर 
सकता हूं। अतएव व्यक्ति-विशेषता के बढ जाने स-- भादमी के अधिक मूल्यवान 
हो जाने से--दूसरों के हित करने की योग्यता भी उसमें बढ जाती है । उसके 
अस्तित्व भें, उसके व्यवहारों में पहले से अधिक जान आ जाती है। 
जआादामेयों ही के समूह का नाम समाज है । व्यक्तियों ही से समाज बना 
है। इससे यदि व्यक्ति में--यदि हर आदमी में--अधिक जान आजायगी 
तो समाज में भी अधिक जान आ जायगी । व्यक्तियों के आधिक जानदार 
आर तेजस्वी होते ही समाज भी अधिक जानदार ओर तेजस्वी हो जायगा । 
जिनमे मानवी स्वभाव की बहुत अधिकता है, अर्थात्‌ जिनकी तबीयत या 
प्रकृति भें जोर अधिक हे--तेजी जियादह हे--वे अपने से कमजोर आद- 
-मियों के हक छीन लेने या उन्हें सताने की अकसर कोशिश करते हैँ। इस- 
लिए उनका शासन जरूर करना चाहिए; उन्हें एक बंधी हुई हद के बाहर 
न जाने देना चाहिए। मतलरूब यह कि जहां तक हो सके, प्रतिबन्ध द्वारा 
उनकी शाक्ति का नियमन कर देना चाहिए। बिना यह किये काम नहीं चल 
सकता । परन्तु इससे मनुष्य की उन्नति में कमी नहीं आ सकती । इस तरह 
के प्रतिबन्ध से आदमी के सुधार म॑ बाधा नहीं उत्पन्न हो सकती । यदि 
एक आदमी को मानसिक उन्नति में कुछ कमी भी आ जायगी तो दूसरे की 
उन्नति भें विशेषता होने से वह कमी पूरी हो जायगी । अथांत्‌ इस तरह 
के प्रतिबन्ध से समाज की कोई हानि न होगी । क्‍योंकि बलवान्‌ आदमी 
अपनी वासनाओं की जो तप्ति करता है वह निर्बल आदमियों की वासनाओं 
का नियतन्नण करके करता है । अथात्‌ उसकी वासनायें जितनी अधिक तदप्त 
होंगी ओरों की चासनायं उतनी ही अधिक तप्त होने से रह जायंगी । परन्तु 
सामाजिक प्रतिबन्ध या नियंत्रण से बलवान्‌ का भी फायदा ही होता है । 
क्योंकि उसकी स्वाथपरायणता कम हो जाती है ओर पराथ-परायणता बढती 
है । जैसा ऊपर कहा जा चुका है, व्यक्तियों ही के समूह से समाज बना है । 
अतएव हर आदमी के दो अंश होते हँ---एक व्यक्ति-अंश, दूसरा समाज- 
अंदर । इससे जब किसी बलवानू आदमी की वासनाओं की बाढ रोकी जाती 
है तब उसके व्यक्ति-अंश की जितनी द्वानि होती है, उसके समाज-अंश का 
डतना ही लाभ होता है। दूसरों के द्वित के लिए--दूसरों को अन्याय से 


टिक परी, धौट आटा, हज 





तासरा अध्याय । १२७ 

बचाने के लिए----बलवान्‌ आदमी से कठोर नियमों का पालन कराने से 

उसकी वे मनोवृत्तियां ओर वे शक्तियां बढती हैं जिनसे पदार्थ की सिद्धि 
होती है--जिनसे पर-हित की बृद्धि होती है । यह उन कामों की बात हुई 
जिनसे दूसरों का सम्बन्ध है | परन्तु जिन बातों से दूसरों का त्रिछकुल ही 
सम्बन्ध नहीं ह उन्हें करने से किसी को सिर्फ इसलिए रोकना, कि वे दूसरों 
को पसन्द नहीं हैं, कदापि न्‍्याय-संगत नहीं । इस तरह की रोक से कुछ 
छाभ नहीं होता । यदि कुछ होता भी है तो यह होता है कि जिसकी 
वासना, या इच्छा, रोकी जाती है वह उस रुकावट का मुकाबला करके उसे 
तोड़ने की कोशिश करता है। इससे उसके स्वभाव की प्रबलता यादि कुछ 
बढ जाय तो बढ़ सकती है । ओर अधिक कुछ नहीं हो सकता । यदि उस 
रुकावट से वह रुक जायगा--यदि उस बलात्कार, अरथांत्‌ जबरदस्ती को 
वह सहन कर लेगा--तो उसका सारा स्वभाव ही पलट जायगा । उसमें 
मन्दता आ जायगी; उसकी तेजी जाती रहेगी । हर आदमी की प्रकृति को 
यथेच्छ उन्नत होने के लिए, हर आदमी को अपनी तरक्की करने के लिए, 
इस बात की बहुत बडी जरूरत है कि जितने आदमी हैं सब अपनी अपनी 
इच्छा के अनुसार मनमाना व्यवहार करें। अतएव यथेच्छ व्यवहार करने के 
लिए सब को मुनासिब तोर पर मौका देना चाहिये। जिस युग, अर्थात्‌ पीदी 
में इस तरह का सुभीता जितना ही अधिक था, उतना ही आधिक परिणाम 
में वह युग लाभदायक हुआ है। इस समय उसने उतनी ही अधिक प्रसिद्धि 
भी पाई है। जहां आनिबंन्ध राज्य है; जहां प्रजा का सर्वस्व राजा ही के हाथ 
में है; जहां प्रजा कुछ नहीं, राजा ही सब कुछ है; वहां पर ऐसे राज्य-शासन 
से भी तब तक बहुत बुरे अनथ नहीं होते जब तक व्यक्ति-विशेषत्व सजीव 
बना रहता है, अर्थात्‌ जब तक हर आदमी के उाचित मनोविकारों की वृद्धि 
नहीं रोकी जाती | जिस सत्ता से व्यक्ति-विशेषता पिस जाती है उसी का 
नास अनिबेन्ध राज्य है। ऐसी सत्ता को चाहे कोह जिस नाम से पुकारे; 
ओर चाहे उसका उद्देश ईश्वर की इच्छा के अनुसार लोगों से बलपूवेक काम 
कराना हो, चाहे उससे आदमी के हकमों की तालीम करानी हो; उसकी 
अनिबन्धता कहीं जाने की नहीं । बाढ, दृद्धि, या उन्नति ही का नाम 
व्यक्तिता या व्यक्तिविशेषता है । दोनों एक ही चीज है । व्यक्ति-विशेषता की 
बढ़ती होने ही से आदमी की बढ़ती होती है और हो सकती है । अथांत्‌ 


१२६ स्वाधानता । 

उसकी उन्नति होने ही से आदुमी सब तरद्द की उच्नतियां कर सकता है। 
इन बातों का मेंने यहां तक विचार किया । यहीं पर इस विवेचना को समाप्त 
कर देने से काम चल जाता । क्योंकि इसकी अपेक्षा ओर अधिक क्‍या 
प्रशंसा हो सकती ह कि, अमुक तरह का बताव करने से आदमी यथाशकक्‍्य 
पूर्णता को प्राप्त कर सकता है--यथासम्भव सर्वोत्तम स्थिति को पहुंच सकता 
है अथवा इससे अधिक और क्या निन्दा हो सकती है कि, अमुक तरह का 
बर्ताव करने से उस स्थिति--उस पूर्णता--तक पहुंचने में विन्न आता है ? 
तथापि इसमें कोई सन्देह नहीं कि, इस विषय में, जिन लोगों को कायल 
करने की जरूरत ह वे इतनी ही विवचना से कायल न होंगे । इतनी ही 
से उन लोगों का विश्वास इस सिद्धान्त पर न जमेगा। इस सिद्धान्त को 
उनके मनोनीत करने के लिए---डनके गले उतार देने के लिए---उनको इस 
बात के भी बतलाने की जरूरत है कि इस तरह पूणता को पहुंचे हुए 
आदमी अपनी अपेक्षा अपूण आदमियों के काम भी आवेंगे । उनको इस 
वात की याद दिलाने की भी जरूरत है कि यदि दूसरों को विना किसी 
प्रतिबन्ध के स्वाधीनता को काम में लाने की अनुमाति दे दी जायगी तो, 
जो लोग स्वाधीनता की परवा नहीं करते ओर स्वाधीनता मिल जाने पर भी 
जो उससे लाभ नहीं उठाते, उनका भी हित ही होगा । 

उनका पहला हित यह होगा कि उन अपूर्ण, अथवा अव्पज्ञ आदमियों से 
उन्हें कुछ शिक्षा मिलेगी---कुछ ज्ञान प्राप्त होगा । इस बात को सभी स्वी- 
कार करेंगे कि आदमी के व्यवद्ार से सम्बन्ध रखनेवाली जितनी बातें हैं 
उनका एक अज्ञ--ओर ऐसा वैसा नहीं, महत्त्व का अद्ज कल्पना-शक्ति है । 
कद्पना, अर्थात्‌ नई नई बातों के आविष्कार का बड़ा महात्म्य है। नये नये 
खिद्धान्तों का पता छगानेवालों दी, ओर जो सिद्धान्त पहले सच समझे गये 
थे उनको अआ्रामक सिद्ध करनेवालों की ही हमेशा जरूरत नहीं रहती । नये 
नये व्यवहारों अथांत्‌ रीति-रवाजों के शुरू करनेवालों की, ओर आधिक उन्नत 
बतोव अधिक उन्नत बुद्धिमानी ओर अधिक उन्नत अभिरुचि का नमूना सब 
के सामने रखनेवाऊों की भी बहुत बडी जरूरत रहती है। जो आदमी यह 
पहीं समझता, अथात्‌ जिसको इस बात पर विश्वास नहीं ह, कि संसार में 
जेतने आचार, विचार आर व्यवहार हैं सब सम्पूर्णता को पहुँच गये हैं बह 
परे इस कथन का खण्डन नहीं कर सकेगा। यह जरूर सच है कि इस तरह 

का फायदा सब आदमिेयों के हाथ से बराबर होनेका नहीं। संपार में जितने 
आदमी हैं उन सबका हिसाब छगाकर देखने से मालूम होगा कि ऐसे 
आदमी दो ही चार मिलेंगे जिनके तजरुब्रे की नकल करने से, अथात्‌ जिनके 
अनुभवस्थापित बतांव के अनुसार चलने से, प्रचलित व्यवहार में कुछ सुधार 
होने की सम्भावना होगी। परन्तु इन दो चार आदाभयों को कम महत्त्व न 
देना चाहिए। जिस तरह बिना नमक के भोजन फीका लगता है उसी तरह 
बिना इन अल्पसंख्यक आदामेयों के सांसारिक समाज फीका रहता है । दुनि- 
यामें यही आदमी नमक का काम देते हैं । यदि ये न हों तो आदमी की 
जिन्दगी सब तरफ से बन्द कर दिये गये पानी के एक छोटे से गढे सी हो 
जाय | ये छोग नई ओर अच्छी अच्छी बातों का ही प्रचार नहीं करते; 
किन्तु जो बातें पहले ही से प्रचलित हैं उनको भी यही सजीव रखते हैं । 
इन्हींकी बदोलत उनमें जान बनी रहती है । यदि कोई नई बात करने को 
न हो तो क्‍या आदमी के लिए अपनी बुद्धि से काम लेने की जरूरत न रहे १ 
क्या इसको भी कोई अच्छा समझेगा कि जो छोग पुरानी प्रचछित बातों का 
अनुकरण करते हैं वे उस अनुकरण का कारण भी भूछ जांय ओर आदमियों 
की तरह नहीं, किन्तु हेवानों की तरह, आंख बन्द करके उसे करते रहें १ 
बिना विचार किये पुरानी छकीर के फकीर होना आदसी को शोभा नहीं 
देता । यह बात बहुधा देखी जाती है कि जो विश्वास ओर जो व्यवहार 
उत्तम हैं वे भी क्षीण होते होते निर्जीव यंत्रों की तरह हो जाते हैं। 
ऐसे विश्वासों आर ऐसे व्यवहारों का मूल हेतु सजीव, बनाये रखने के लिए 
यदि प्रबल कल्पना-शक्ति के आदमी, एक के बाद एक, बराबर न पेदा होंगे 
तो वे जरूर निर्जीव हो जांयगे । परम्परा से चली आनेवाली इस तरह की 
निर्जीव रूढियां--इस तरह की मुर्दा बातें--किसी सजीव विश्वास्त का थोड़ा 
सा भी धक्का छगने से. चूर हो जायेंगी । वे उसे कभी बरदाइत न कर 
सकेंगी। मुझे कोई कारण नहीं देख पड़ता कि बायजण्टाइन & को वादुशा 

का तरह पुरानी शिक्षा और सभ्यता क्यों न नष्ट हो जाय ? नई ओर जिन्दा 





+* ईसा की तीसरी शताब्दी के लगभग रंम की बादशाइत के दो भाग 
होगये--एक पूर्वी, दूसरा पश्चिमी । इनमें से पूर्वा भाग का नाम बायजण्टाइन 
था। १४५०३ ईसवी में तुक लोगों ने उनका नाश कररिया । 


१५८ स्वाधीनता । 


बातों के धक्के को पुरानी मुर्दा बातें किस तरह बर्दाइत कर सकती हैं ? तेज 
प्रतिभावाले--विलक्षण बुद्धिवाले--आदमी बहुत कम पेदा होते हैं ओर वे 
बहुत कम पेदा होवेंहीगे । यह बहुत सही है । परन्तु जिस खेत में वे पैदा 
होते हैं उसकी रखवाली खूब खबरदारी से करनी चाहिए, जिसमें इस तरह के 
जो थोडे से आदमी उसमें पेदा होते हैं वे तो होते रहें। प्रतिभा, अर्थात्‌ विल- 
क्षण बुद्धि, को सिर्फ स्वाधीनतारूपी वायुमंडल में ही अच्छी तरह स्वासोच्छास 
लेने का--आराम से दम मारने का--मोका मिलता है । प्रतिभा शब्द के 
अर्थ के अनुसार प्रतिभावान्‌ आदमी, ओर आदमियों की अपेक्षा विलक्षण 
होते ही हैं। इसीसे ऐसे आदमी अपने बदन को सिकोड़ कर, बिना चोट 
लगे, उन छोटे छोटे बतावरूपी सांचों में से किसी एक सांचे के भीतर अपने 
को नहीं ढाल सकते, जिनको समाज इसलिये बनाता है कि हर आदमी को 
अपने अपने बताव का सांचा बनाने की तकलीफ न उठानी पडे । यदि डर, 
या ओर किसी कारण, से किसी सांचे में अपने स्वभाव को ढालने के लिए 
लाचार होकर वे राजी भी होते हैं, तो दबाव के कारण उनके जिस अद्ज की 
पुष्टि ओरों की अपेक्षा अधिक होनी चाहिए वह नहीं होती । अतएवं उनकी 
प्रतिभा से--उनकी विलक्षण बुद्धि से---समाज का जो हित होना चाहिए 
वह नहीं होता । यदि ऐसे आदमी निर्भय ओर दृढ़ स्वभाव के हुए ओर 
समाज की डाली हुईं बेडियों को उन्हों ने तोड़ डाला तो उनकी विलक्षणता 
का नाश करने में कामयाब न होनेवाले लोग फोरन ही उनकी तरफ उँगली 
उठाकर कहने लगते हैं कि---“ ये अजब पागल आदमी हैं; ये कुछ बहक से 
गये हैं । ” उनका यह कहना गोया इस बात की शिकायत करना है कि 
बेतरह तेजी से बहनेवाले अमेरिका की नियागरा नदी, हालंड के नहरों की 
तरह अपने दोनों किनारों के भीतर ही भीतर क्यों नहीं धीरे धीरे बहती १ 

मेरी समझ में प्रतिभा अथांत्‌ अद्भुत बुद्धि, बहुत बड़े महत्त्व की चीज 
है। इस बातको में दृढतापूर्वक कहता हूं---बलपूरवंक करता हूं। में इस बात 
पर भी जोर देता हूं कि विचार ओर व्यवहार, दोनों, में प्रतिभा को यथेच्छ 
अपना काम करने देने की बडी जरूरत है । उसका जरा भी प्रतिबन्ध 
करना अच्छा नहीं । में यह अच्छी तरह जानता हूं कि जिस सिद्धान्त या 
जिस नियम का वणन मेंने यहां पर किया है उसझे प्रतिकूल कोई कुछ न 
कहेगा । उसे सभी मानेंगे । तिस पर भी में जो इस सिद्धान्त पर इतना 

जोर दे रहा हूं उसका कारण यह है कि व्यवहार में लोग इस सिद्धान्त से 
बहुत कम काम छेते हैं। जब इसके अनुसार काम करने का मौका आता है 
तब वे इसकी तरफ ध्यान नहीं देते । अर्थात्‌ इस सिद्धान्त की योग्यता और 
इसके अनुसार बतांव होने की आवश्यकता को तो वे मानते हैं; परन्तु 
मानते ही भर हैं; प्रत्यक्ष में उसके अनुसार वे बहुत कम काररवाईं करते 
हैं। प्रतिभा के बल से यदि किसी ने कोई मनोहारिणी कविता लिखी या 
कोई अद्भुत तसबीर बनाई, तो लोग उसकी जरूर तारीफ करते हैं। परन्तु 
मन में प्रायः सभी यह समझते हैं कि उसके बिना भी उनका काम निकल 
सकता है । प्रतिभा के योग से विचार और व्यवहार में नयापन भाजाता है। 
प्रतिभा के इस गुण को वे आश्रय की नजर से देखते जरूर हैं; पर साथ ही 
वे यह भी कहते हैं कि यदि प्रतिभा न हो तो भी उनका कोई काम रुका 
न रहेगा। यह कोई आश्चर्य की बात नहीं । लोगों को ऐसा मालूम होना 
ही चाहिए। प्रतिभा वह चीज है जिसे प्रतिभाहीन आदमी उपयोग में 
नहीं ला सकते । यह बात उनकी समझ ही में ही नहीं आ सकती कि 
उससे उनका लाभ क्‍या होगा ? और यह उनकी समझ में आवबे केसे १ 
यदि साधारण बुद्धि के आदमियों के ध्यान में यह बात आजाय कि 
प्रतिभा से उनका क्‍या लाभ होगा तो उसे प्रतिभा ही न कहना चाहिए । 
यदि कदाचित्‌ ऐसा होजाय तो वह अद्भुत कल्पना-शक्ति ही नहीं । प्रतिभा 
का सब से पहला काम यह होगा कि वह सामुझी आदमियों की आँखें खोल 
दंगी । जब उनकी आँखें एक वार अच्छी तरह खुल जायेंगी तब कहीं डसे 
पाने की योग्यता उनमें आवेगी। उस समय वे खुद ही उसे पाने की चेष्टा 
करेंगे । तब तक उनको यह बात याद रखनी चाहिए कि जितनी बातें आज 
तक हुई हैं उनका प्रचार किसी न किसी आदमी ने पहले पहल जरूर किया 
है । यदि शुरू शुरू में कोई उनका प्रचार न करता तो वे कभी अस्तित्व में 
न आती । जितने सुख-साधन इस समय प्रचलित हैं, जितनी अच्छी अच्छी 
बातें इस समय देख पड़ती हैं, वे सब अद्भुत कल्पना-शक्ति का ही फल है। 
यदि प्रतिभा से काम न लिया जाता तो कदापि उनकी उत्पीत्त न होती । 
इससे सब लोगों को अहज्लार छोड़ कर यह बात मान लेनी चाहिए कि अब 
भी प्रतिभा के लिए कुछ काम बाकी है, अर्थात्‌ उसकी सहायता से अब भरी 
बहुत सी नई नई बातें हो सकती हैं। उनको यह बात भी विश्वासपूर्वेक 


स्वा०-९ 

याद रखनी चाहिए कि श्रतिभा अथांत्‌ अद्भुत ब्राद्ध या अद्भुत कल्पना-शक्ति 
की कमी का उनको जितना कम खयाल है उतनी ही अधिक उनको उसकी 
आवश्यकता है । 

कल्पित या सच्ची मानसिक श्रेष्ठता को लोग चाहे जितना मान दें, अथवा 
उसे चाहे जितना आदरणीय समझें, सच बात तो यह है; कि दुनिया में 
आादमियों की प्रवृत्ति ओसत दरजे की लियाकत रखनेवालों ही को प्रभ्ुता 
रन की तरफ अधिक है । पुराने जमाने में जो बीच का समय था उसमें 
( और आज तक के बहुकाल-ब्यापी परिवर्तन-शील समय में भी ) हर 
श्राद म थोड़ी बहुत शक्ति अवश्य थी--अथोत्‌ व्यक्ति-विशेष की महिमा 
को लोग थोड़ा बहुत जरूर मानते थे । और जिस व्यक्ति में बुद्धि की विशे- 
बता देख पडती थी, या समाज में जिसका स्थान अधिक ऊंचा होता था 
उसे लोग ओर भी अधिक महत्त्व देते थे । परन्तु समाज से व्यक्तिविशेषता 
भाज कल बिलकुल ही चली गईं है । राजकीय कामों में नाम लेने लायक 
पत्ता इस समय यदि किसी की है तो जन-सम्ुदाय की है । और 
नत़बतक जनसमुदायकी समझ, भावना ओर प्रव्ात्ति के अनुसार 
पत्ताधारी राज्यशासक काम करते हैं तब तक उनकी भी है। यह 
इशा सिफे सावजनिक कामों ही की नहीं है; खानगी बातों से 
पम्बन्ध रखनेवाले जितने नोतिक और साभाजिक व्यवहार हैं उनकी भी है । 
जिन लोगों की राय सावेजनिक या जन-साधारण की राय कहलाती है वे 
छोग सब एक ही तरह के नहीं होते | अथांत्‌ जन-साधारण में भी भेद 
होता है | अमेरिका में जितने गोरे चमड़े के आदमी हें उन सब की गिनती 
जन-साधारण में है। इईंग्लेण्ड में विशेष करके मध्यस्थिति के ही आदमी 
जन-साधारण में गिने जाते हैं । परन्तु वे लोग सब कहीं समुदाय, या जन- 
समूह , के रूप में हैं। इस समुदाय से मेरा मतलब मध्यम-शाक्ति के जनस- 
मुह से है। यह आश्चय्ये की बात है। इससे भी अधिक आश्चर्य की बात यह है कि 
यह जन-समुदाय, पहले की तरह , अब धम्मांधिकारियों से, राज्याधिकारियों से, 
भ्रजा के प्रसिद्ध मुखिया लोगों से ओर अच्छी अच्छी पुस्तकों से अपने मत नहीं 
भ्राप्त करता। यह समुदाय खुद विचार या विवेचना भी नहीं करता। उसके लिए 
विचार और विवेचना का काम ओर ही लोग करते हैं। पर वे भी बहुत करके 
डस समुदाय के आदमियों ही की तरद्द के आदमी द्ोते हैं । उत्तेजना मिलने 

पर जब जब उनको अपने समुदाय की तरफ से बोलने या उससे कुछ कहने की 
जरूरत पड़ती है तब तब वे अखबारों की शरण लेते हैं । ये बाते में शिका- 
यत के तोर पर नहीं कहता । मेरा यह मतलब नहीं कि इस तरह की कार- 
रवाई से अनिष्ट होने की सम्भावना है । ओर, न में यही कहता हूं कि इस 
समय विचार और विवेचना का इससे भी अच्छा ओर कोई तरीका है । आद- 
मियों की मानसिकवृत्ति इस समय बहुत निकृष्ट अवस्था में है । अतएवं, इस 
दशा में, साधारण रीति पर जो स्थिति इस समय है, उसकी अपेक्षा अधिक 
उत्तम स्थिति साध्य नहीं । परन्तु मध्यम-शक्ति की सत्ता मध्यम दक्तिकी ही सत्ता 
है । उसमें जो गुण-दोष हैं वे बने ही हुए हैं। भाज तक जितनी राजसत्तायें हुई 
हैं-चाहे उनका सूत्र जन-समूह के हाथ में रहा हो चाहे सिर्फ प्रधान प्रधान 
आदमियों के हाथ में रहा हो---उनमें से प्रायः एक भी राजसत्ता, राजकीय 
कामों में, सद्गुणों में ओर मानसिक स्थिति में भी मध्यमावस्था से अधिक 
ऊपर नहीं गईं ओर यदि जाना चाहती तो जा भी न सकती । जहां कहीं 
एक आध जगह किसी विषय में मध्यमावस्था से अधिक उन्नत अवस्था देख 
पड़ती है वहां उसका यह कारण है कि उस विशेष उन्नतिशाली विषय के 
सम्बन्ध में सत्ताधारी आदमियों ने अपने से अधिक बुद्धिवानू, तजरुब्रेकार 
ओर शिक्षित लोगों की सलाह या प्रेरणा से काम किया है । जितनी बातें 
हितकर, उदार या बुद्धिमानी की हैं उन सब की उत्पत्ति व्यक्ति-विशेष से ही 
होती है; अथांत्‌ व्यक्ति-विशेष ही पहले पहल उन्हें झुरू करते हैं ओर 

उन्हींको झुरू करना भी चाहिए । ऐसी बातों की उत्पत्ति बहुत करके एक 
ही व्यक्ति---एक ही आदमी--से होती है । व्यक्ति-विशेष की चलाई हुई 
बातों के अनुसार बर्ताव करने की योग्यता रखना ही ओसत द्रजे के आद« 
मियों का भूषण है। उसीमें उनकी कीर्ति और भलाई है । छामदायक और 
बुद्धिमानी की बातों को कबूछ कर लेना ओर अच्छी तरह समझ बूझकर 
डनके अनुसार बर्ताव करना ही मामूली बुद्धि के आदमियों को उचित है । 
दुनिया भर की सत्ता को जबरदस्ती छीन कर मनुष्य-मात्र को अपना आज्ञा- 
कारी बनानेवाले प्रबल ओर अद्भुत प्रतिभाशाली आदमियों की लोग खूब 
तारीफ करते हैं; उनकी वे पूजा करने लगते हैं। पर यहां इस प्रकार की 
& दीर-पूजा ” से भेरा मतलरूब नहीं है । में उसके खिलाफ हूं । मेरा मतलब 
यह है कि विलक्षण प्रतिभावाले आदुमी को सि+ रास्ता बतला देने की 

सत्ता चाहिए; वह सिर्फ इतनी ही सत्ता पाने का हकदार है; इससे अधिक 
स्वतन्त्रता पाने का वह दावा नहीं कर सकता । जो रास्ता वह बतलावे उस 
पर चलने के लिये लोगों को छाचार करने का उसे अधिकार न होना 
चादिए; क्योंकि यादि उसे ऐसा अधिकार मिलेगा तो दूसरे आदमियों के 
स्वातन्त्य ओर सुधार में बाधा आवेगी। इतना ही नहीं, किन्तु खुद 
उस भ्रतिभावान पुरुष की भी हानि होगी । परन्तु एक बात यह 
जरूर हैं कि यदि ओसत दरजे के आदमियों के समूह के मत खूब 
प्रबल हो जांय या होने लगें, अथात्‌ यदि ऐसे लोगों की सत्ता बेत- 
रह बढ जाय, तो उनको ठीक रास्ते पर छाने के लिए समझदार और विशेष 
बुद्धिमान आदमियों को अपने अपने मत पहले की अपेक्षा अधिक स्पष्ट ओर 
अधिक दृढतापूर्वक प्रकट करने चाहिए । इस दशा में, जो विलक्षण बुद्धिमान्‌ 
आदमी अपने मतों को प्रकाशित करने की कोशिश करें उनका प्रतिबन्ध न 
करके उलटा उन्हें वेसा करने के लिए उत्तेजन देना चाहिए; अर्थात्‌ मामूली 
आदमियों के बताव से जुदा तरह का बतांव करने के लिये उन्हें उलटठा 
डकसाना चाहिए। ओर, किसी दशा में यदि ऐसे श्रतिभाशाली आदमी इस 
तरह का बर्ताव करेंगे तो उससे कोई लाभ न होगा | हां, यदि वे किसी 
तरह की कोई भिन्न रीति निकालें ओर वह रीति प्रचलित रीति से अच्छी 
हो तो बात ही दूसरी है। इस समय तो किसी बात का विरोध करके लोगों 
को विरोध का एक उदाहरण दिखलाना या किसी रूदि के सामने घुटना 
टेकने से इनकार करना ही संसार की सेवा करना है। आज कल जन-समु- 
दाय का मत इतना प्रबल हो उठा है और उसकी सख्ती इतनी बढ गईं है 
कि हर तरह की विलक्षणता को लोग हँसने छगे हैं। अर्थात्‌ लोगों की 
आंखों में नयापन नहीं खपता; उसे देखते ही वे कुचेष्टायं करने लगते हैं। 
अतएव इस सख्ती को दूर करने ही के लिए---इस जुल्म से बचने ही के 
लिए... विलक्षणता की जरूरत है । अर्थात्‌ छोगों को चाहिए कि वे जरूर 
नई नई और विलक्षण बाते करें। जिस आदमी में स्वभाव की प्रखरता 
होती है उसमें बुद्धि की विलक्षणता भी जरूर होती है | समाज में भी यही 
बात पाई जाती है। अर्थात्‌ प्रतिमा, मानसिक शक्ति और नतिक धीरता 
समाज में जितनी अधिक होती है, उतनी ही अधिक विलक्षणता भी उसमें 
बहुत करके होती है। पर आज कल बहुत कम आदमी विलक्षणता दिखलाने 
का साइस करते हैं । यही बहुत बड़े खटके की बात है। इसीमें खतरा है । 

में यह कह चुका हूं कि जो बातें प्रचलित अर्थात्‌ रूढ नहीं हैं उनका 
जहां तक मुमकिन हो, खूब निबन्धरहित विवेचन होना चाहिए; अथात्‌ 
उनको खूब उत्तेजित करना चाहिए । क्योंकि ऐसा करने से यथासमय यहद्द 
बात सालम हो जायगी कि उनसे से कितनी बाते प्रचलित होने लायक हैं । 
परन्तु अच्छी अच्छी बातों को प्रचलित करने ओर उनके प्रचार के ल्ये 
अच्छे अच्छे तरीके निकालने ही के इरादे से मनमाना व्यवहार करनेवालों 
आर रूढि के बन्धन से न बेंधनेवालों को उत्तेजन न देना चाहिए। आर, न 
इस तरह मनमाना व्यवहार करने का स्वातंत््य सिफ विलक्षण बुद्धि के प्रति- 
भाशाली आदमियों ही को मिलना चाहिए । यह कोई नियम नहीं--इसके 
लिए कोई प्रमाण या आधार नहीं--कि दुनिया में जितने आदमी हैं सब के 
जीवन का क्रम एक ही नमूनेका हो; या यदि एक से अधिक नमूने का हो 
तो थोड़े ही का हो, बहुत का न हो । जिसमें मतलब भर के लिये बुढ़ि, 
समझ या तजरूुबा है उसे जेसा व्यवहार पसन्द हो वेसा ही करने देनेकी 
स्वतंत्रता होनी चाहिए । यह इस लिये नहीं कि उसका पसन्द किया हुआ 
व्यवहार या जीवन-क्रम सब से अच्छा होगा; किन्तु इस लिए कि वह उसीका 
निश्चय किया हुआ है-उसीने उसे ढूंढ निकाला है। यह दूसरा कारण पहले से 
सबल, सयोक्तिक ओर महत्त्व का है। आदमी भेड़ नहीं है; ओर सब भेड़ें 
भी एक तरह की नहीं होतीं; उनमें भी फरक होता है। यदि किसी को 
कोट या बूट की जरूरत होती है, और उसके घर में इन चीजों की कोटी 
नहीं होती कि उसमें से वह अपनी पसन्द का कोट या बूट चुन ले, तो जब 
तक उसकी माप के मुताब्रिक ये चीजें नहीं बनाई जातीं तब तक बदन में 
ठीक होनेवाला कोट ओर पेर में ठीक आनेवाला बूट नहीं मिलता | तो क्‍या 
कोट की अपेक्षा अपनी पसन्द का जीवन-क्रम प्राप्त कर लेना अधिक सहज 
है ! अथवा क्‍या दुनिया भर के आदमियों के शरीर ओर मन के स्वरूप 
उनके पेरों की शकल से भी अधिक समता रखते हैं ? जब एक माप के बूट 
सब लोगों के पेर में नहीं आ सकते तब एक ही प्रकार के आचार, व्यवद्वार 
या जीवन-क्रम सब को किस तरह पसन्द आ सकते हैं ! सब आदमियों की 
रुचि एक सी नहीं होती । रुचि की विचित्नता परम्परा से प्रसिद्ध है। यदि 
यह मान लिया जाय तो इतना ही कारण इस बात के सिद्ध करने को बस 
है कि सब आदमियों की रुचि एक सांचे में नहीं ढाली जा सकती | हर 

आदमी की रुचि जुदा जुदा होती है। इतना ही नहीं, किन्तु आत्मिक 
उन्नति के लिए हर आदमी को जुदा जुदा स्थिति भी दरकार होती है । जेसे 
जुदा जुदा तरह केः पोंधे एक ही प्रकार की जमीन और आबोहवा में 
नहीं हो सकते वेसे ही सब तरह के आदमियों की उन्नति भी एक ही 
प्रकार की नेतिक आबोहवा में नहीं हो सकती। उन्नति तो दूर रही 
उनकी आत्मिक अवस्था ही, इस दशा में, यथास्थित नहीं रह सकती । 
जो बातें एक आदमी के स्वभाव को उन्नत बनाने में मदद देती हैं वही बातें 
दूसरे आदमी के स्वभाव को बिगाड़ती हैं। जीवन का जो क्रम एक आदमी 
के लिए अच्छे उत्साह का बढ़ानेवाला होता है, ओर जिन शक्तियों की प्रेरणा 
से वह आदमी काम भी करता है ओर उससे फायदा भी उठाता है उन्हें 
जो क्रम खूब अच्छी हालत में रखता है, वही क्रम दूसरे को बोझ मालूम 
होता है ओर उसकी आन्तरिक शक्तियों को बेकाम कर देता है, या उन्हें 
बिलकुल ही पीस डालता है। इस तरह, दुनिया में आदमियों के सुख के 
साधन, दुःखों के अनुभव करने की शक्तियां ओर नेतिक नियमों के अनुसार 
उन पर होनेवाली घटनाओं का असर---ये सब बातें इतनी जुदा जुदा हैं कि 
यदि इनके अनुरूप आदमियों के जीवन में विचित्रता या भिन्नता न आने दी 
जाय तो सांसारिक सुख का उचित अंश उन्हें न मिले ओर न उनकी मान- 
सिक, नेतिक ओर आन्तरिक वृत्ति की उचित उन्नति ही हो | तो फिर क्‍यों 
लोग सिफ उन बातों को, सिर्फ उन रुचियों को, सिर्फ उन व्यावहारिक 
रीतियों को, चुपचाप सहन करते हैं जिनका अनुकरण वे बहुत आदमियों 
को करते देखते हैं ? अथांत्‌ अनुयायिबाहुलल्‍्य के बरू पर जो बातें 
अधिक आदमियों को मान्य हो जाती हैं उन्हींके विषय में सावंजनिक मत 
क्यों इतनी सहनशीलता दिखलाता है ? धार्मिक लोगों के कुछ मठों को 
छोड कर और कोई भी जगह ऐसी नहीं है जहां लोग रुचि-विचित्रता को 
बिलकुल ही न मानते हों। जिसका जी चाहे वह तेरे, तम्बाकू पिये, 
गावे, कसरत करे, शतरंज खेले ओर किताबें देखे; और जिसका जी न चाहे 
वह ये काम न करे। यह बात हर आदमी की पसन्द पर छोड 
दी गईं है। इसके लिए वह दोषी नहीं ठहराया जाता। भर्थात्‌ जो 
लोग इन बातों को करते हैं न उन्हींकों कोई दोष देता है और 
जो लोग नहीं करते न उन्हीं को कोई कुछ कहता है। इसका कारण यह 

कि इन बातों को पसन्द करनेवालों की भी संख्या बहुत अधिक है और न 
पसन्द करनेवालों की भी बहुत अधिक है--इतनी अधिक कि उन सबका 
प्रतिबन्ध ही नहीं हो सकता । परन्तु जिस बात को सब लोग करते हैं उसे 
न करने का, अथवा जिस बात को सत्र लोग नहीं करते उसे करने का, इल- 
जाम यदि किसी पर लगता है ओर विशेष करके यदि ऐसा इलजाम किसी 
ख्री पर लगता है तो उसकी इतनी छी थू होती है गोया उसने कोई बहुत 
ही बड़ा नतिक अपराध किया हो | कोई कोई आदमी किसी विशेष प्रकार 
की पदवी, या उच्चपद्सूचक चिह्ध या प्रतिष्ठित आदमियों से प्रतिष्ठा की 
प्राप्ति सिफे इसलिए चाहते हैं जिसमें उनको सनमाना काम करने का थोडा 
बहुत आनंद भी मिले ओऔर उनकी मानमर्यादा को भी हानि न पहुंचे । 
*€ थोड़ा बहुत ? में जान बुझकर कहता हूं। इसी लिए में उसे दोहराता हूं । 
क्योंकि जो लोग इस तरह के आनन्द में अधिक मप्न होते हैं उन्हें अपमान- 
कारक बातें कहने की भी अपेक्षा अधिक विपदा के पात्र होना पडता है । 
उन्हें बहुत बड़े खतरे में पड़ने का डर रहता है । कभी कभी ऐसे आदमियों 
पर पागल हो जाने का आरोप छगाया गया हे और उनकी सम्पत्ति तक 
उनके सम्बन्धियों को दे डाली गई है । 

आज कल जनसमुदाय के मत की जो धारा बह रही है उस में यह 
विलक्षणता है कि यदि कोई अपने स्वभाव की विचित्रता कुछ अधिक साफ 
तोर पर दिखाने लगता है, अथात्‌ यदि कोई अपनी व्यक्ति-विशेषता का 
वैलक्षण्य कुछ अधिक खुले तोर पर प्रकट करने लगता है, तो उसका यह 
काम लोगों को बिलकुल ही सहन नहीं होता । ओसत दरजे के जितने 
आदमी हैं उनकी सिफे बुद्धि ही ओसत दरजे की नहीं होती;उनकी वासनायें, 
उनकी इच्छायें, उनकी ख्वाहिश भी ओसत दरजे की होती हैं । उनकी 
अभिलाषा ओर अभिरुचि इतनी प्रबल ही नहीं होती कि झूदि के प्रतिकूल 
कोई बात करने के लिए उनका मन चले । यही कारण है जो विलक्षण बातें 
करनेवालों का मम ही उनकी समझ में नहीं आता--अथांत्‌ जो छोग रूदि 
की परवा न करके मनमाने काम करते हैं उनकी बाते ही ऐसे आदमियों के 
ध्यान में नहीं आती; वे उनका मतलब्र ही नहीं समझ सकते । इसीसे वे 
ऐसे लोगों की गिनती जंगली और पागल आदामेयों में करते हैं; और 
उनको बहुत ही बुरी नजर से देखते हैं । उनका स्वभाव ही इस तरह का 

हो गया है । एक बात ओर भी है। आज कछ छोगों ने नेतिक उन्नति 
करने के लिए कमर कसी है । इस विषय की आज कल खूब चर्चा हो रही 
है। इसका फल भी प्रत्यक्ष है । सब लोगों का व्यवहार और बताव एकसा 
करने ओर सब तरह की जियादती को रोकने में कामयाबी भी बहुत कुछ 
हुईं है । आज कल लोगों के मन में यह बात जम गई हैं कि सब आदमियों 
से स्नेह रखना चाहिए । जितने मनुष्य हैं उन सब की नीति ओर बुद्धि की 
उन्नति के काम को छोड़ कर इस समय आदमियों के लिए ओर कोई काम 
ही नहीं रहगया । समय के इस झुकाव के अनुसार--काल की इस मह्ठिमा 
के अनुसार--सब के बताव के लिए एकसे नियम बनाने की तरफ लोगों की 
प्रवृत्ति पहले की अपेक्षा अधिक हो चली है। ओर, ऐसे नियम-रूपी 
नमूने के अनुसार सब लोगों से बर्ताव कराने की कोशिश भी हो रही है। 
वह नमूना--चाहे वह साफ साफ हो, चाहे ध्वनि से सूचित होता हो--यह 
हे कि किसी चीज के पानेके लिए प्रबल्ल इच्छा न रखनी चाहिए । उत्तम 
स्वभाव वह कहलाता है जिसकी उत्तमता का कोई चिह्न ही न हो--जिस 
में कोई विशेषता ही न हो। स्वभाव के वे सब भाग जो अधिक बाहर 
निकले हुए, अर्थात्‌ अधिक उन्नत, देख पड़ते हों; ओर जिनके कारण किसी 
का स्वभाव दूसरे आदमियों के स्वभाव से जुदा तरह का जान पडता हो, 
उन सबको, चीन की स्त्रियों के पेरों की तरह, खूब दबाकर कुरूप कर 
डालने ही को लोग, आज कल, स्वभाव की उत्तमत्ता समझते हैं । उसी को 
वे नमूनेदार स्वभाव कहते हैं । उसीकी नकल करने के लिए वे सब लोगों 
को लाचार करना चाहते हैं । 

यह एक साधारण नियम है कि जिस नमूने की नकल उतारना हे उसका 
आधा हिस्सा यदि छोड दिया जाय तो बाकी बचे हुए की भी नकल अच्छी 
तरह नहीं उतारी जा सकती । आज कल लोग जिस नीति का अवलम्बन 
कर रहे हैं उसका भी नमूना इसी तरह का है । खूब प्रबल विवेचना से 
प्रबल उत्साहों का नियमन होना चाहिए; ओर, अन्तःकरण को गवाह बनाने 
के बाद, उत्पन्न हुई इच्छा से प्रबल मनोविकारों को काबू में रखना चाहिए । 
पर ऐसा नहीं होता । इसका फल यह हुआ है कि दुर्बल मनोविकार और 
दुबेल ही उत्साहवाले आदमी अब पैदा होते हैं । ऐसों की कमजोर मनो- 
वृत्तियों को बाहर से प्रतिबन्ध में रखने अर्थात्‌ बताये गये नमूने की उनसे 

नकछ कराने में न तो प्रबल इच्छा ही की बड़ी जरूरत रहती है ओर न 
प्रबल विचार-शाक्ति ही की । अभी से प्रबल उत्साह के आदमी बहुत कम 
देखे जाते हैं । विशेष करके परम्परा से सुनी हुई बातों में ही प्रबल उत्साह- 
वालों की अधिकता है । अर्थात्‌ अधिक उत्साही स्वभाव के आदमी नामशेष 
होते जा रहे हैं । व्यापार की बातों को छोड़ कर ओर बातों में उत्साह-शक्ति 
को खचे करने के लिए, इस देश में, बहुत कम जगह रह गईं है । ओर, 
जो कुछ रह गई है वह भी कम्त हो रही है । व्यापार में जो शक्ति खच 
होती हे वह अब तक अधिक परिमाण में खर्च होती है । उसमें खर्च होने 
से देश की जो थोडी सी शक्ति बच जाती है वह एक आध पागलपन के 
काम में खच होती है। ऐसे पागलपन या सनक के काम कभी कभी उप- 
योगी भी होते हैं ओर कभी कभी लोगों के हित के लिए भी किये जाते 
हैं। पर ऐसे काम बहुत करके किसी एक ही बात से सम्बन्ध रखते हैं ओर 
वह बात भी ऐसी ही वेसी होती है; महत्त्व की नहीं होती । इंगलेण्ड का 
वर्तमान महत्त्व सब्ित है, संग्रहीत है, समुदित है । उसका एऐख्रय्य इकट्ठा 
किया हुआ हे--बहुत आदमियों के योग से वह मिला है । इंगलेण्ड के हर 
आदसी की शक्ति के हिसाब से यदि उसका ऐश्वय्ये तोला जाय तो वह बहुत 
ही थोडा निकले । हम लोग जो एक आध महत्त्व के काम करने लायक 
देख पड़ते हैं उसका कारण मिलकर कास करने की हमारी आदत है । 
अथांत्‌ सिर्फ एकता के बल से यद्दि हम छोग कोई बड़ा काम कर सकते हैं 
तो कर सकते हैं । नीति ओर घम से सम्बन्ध रखनेवाले जो लोग इस देश 
में लोक-वत्सल कहलाते हैं वे इसीसे सन्‍्तुष्ट हैं । वे इतने ही को काफी सम- 
झते हैं । परन्तु जिन्होंने ६गर्लेण्ड को उसकी वतमान अवस्था को पहुंचाया- 
अथांत्‌ उसकी, आज तक, जिन्होंने इतनी उन्नति की--वे ऐसे आदमी न 
थे। इस तरह के आदमी न थे। इस तरह के आदमियों से उसकी उन्नति 
नहीं हुईं । ओर उसके उहास को रोकने--उसे क्षीण होने से बचाने--के 
लिए भी और ही तरह के आदमियों की जरूरत होगी । वर्तमान रीति ओर 
नीति के आदुर्मियों से यह बात होने की नहीं । 

जिस तरफ आप आंख उठाइयेगा उस तरफ आपको रूढ़ि की प्रबलता--- 
रीति भांति की सख्ती--ही मनुष्यमात्र को उन्नाति का बाघक देख पड़ेगी। 
जो बातें प्रचलित हैं--जो बातें रूढ हो गई दँ---उनकी अपेक्षा अधिक 


१३८ स्वाधीनता । 











४७१0. जम. 





5ध 555 535 ध5सीऋ # चर टचधध चिट अ 3 ध 5, 


अच्छी बातें करने की इच्छा, ओर रूढि की प्रबलता में निरन्तर विरोध जारी 
है। रूद बातों की अपेक्षा अधिक अच्छी बातें करने की वासना कभी तो 
सुधार, अथांत्‌ संशोधन, से और कभी स्वतन्त्रता से सम्बन्ध रखती है। 
सुधार ओर स्वतंत्रता की वासनायें हमेशा एक नहीं होतीं; अथांत्‌ यह नहीं 
कि वे दोनों एक दूसरी से हमेशा अभिन्न रहती हों । क्योंकि समाज-संशो- 
धक लोग वहुधा उन आदमियों से भी जबरदस्ती सुधार स्वीकार कराने की 
कोशिश करते हैं जो दिल से सुधार नहीं चाहते। अतएव स्वतंत्रता की 
वासना रखनेवालों को इस प्रकार की कोशिशों को रोकने के लिए कुछ काल 
तक सुधार न चाहनेवालों से मेल कर छेना पड़ता है। परन्तु सुधार और 
उन्नाति का चिरस्थायी ओर कभी विफल न होनेवाला साधन सिर्फ स्वाधी- 
नता ही है। क्‍योंकि स्वाधीनता की सहायता लेने से--स्वाधीनता का 
आश्रय स्वीकार करने से--जितने आदमी उतने ही दरवाजे भी सुधार के 
खुल जाते हैं । अथांत्‌ हर आदमी बिना प्रतिबन्ध के, अपनी अपनी उन्नति- 
अपना अपना सुधार--कर सकता है। उत्तरोत्तर उत्कर्ष-साधक सिद्धान्त 
चाहे जिस रूप में हो--अथांव चाहे वह स्वाधीनता-प्रेम के रूप में हो, चाहे -: 
उन्नति-प्रेम या संशोधन-प्रेम के रूप में हो--उससे और रूढि से कभी 
मेल नहीं हो सकता । उत्कर्पसाधक-सिद्धान्त ओर रूढि की सत्ता में 
परस्पर विरोध बना ही रहेगा; उनका वेर-भआव कभी जाने का नहीं। इस 
सिद्धान्त से यदि ओर कुछ न होगा तो इतना तो जरूर ही होगा कि रूढ़ि- 
की सत्ता की वह कभी परवा न करेगा; उसके बन्धन से वह जरूर छूट 
जायगा | मनुष्य-जाति के इतिहास में उत्कर्ष-प्रेम ओर रूढि-प्राबल्य का 
पारस्परिक विरोध ही सब से अधिक ध्यान में रखने लायक बात है। सच 
पूछिये तो दुनिया के आधे से अधिक हिस्से का कोई इतिहास ही नहीं है; 
क्योंकि वहां रूढि के प्राबल्य--रूढि के जुल्मका ही पूरे तोर पर राज्य है। 
दुनिया क पूर्वी हिस्से में यही दशा है । वहां हर बात में आदमियों को रूढि 
ही की शरण जाना पड़ता है। रूढि ही उनकी हाईकोर्ट है। इन्साफ और 
हक का अथ भी लोग वहां रूढिही को मानते हैं। बल ओर अधिकार से 
उन्मत्त हुए एक आध राजाको छोड़ कर ओर आदमी रूढ़ि की सत्ता को रोकने के 
लिए कुछ भी कहने का इरादा तक नहीं करते । इसका जो फल हुआ है वह 
आंख के सामने है । इन देशों में किसी समय प्रतिभा का जरूर वास था । 

इनमें अपूवकल्पना-शक्ति जरूर ही रही होगी । क्योंकि बड़े बड़े शहरों में 
रहनेवाले ओर अनेक प्रकार की विद्याओं ओर कलाकुशलताओं में प्रवीणता 
प्राप्त करनेवाले इन देशों के निवासी पाताल से एक दम नहीं निकलऊझ आये । 
इन सब गुणों को उन्होंने खुद ही प्राप्त किया था। इसीसे पुराने जमाने में 
ये देश, सारी दुनिया में, अत्यन्त प्रबल ओर अत्यन्त उन्नत थे। परन्तु अब 
उनकी क्या हालऊत है ? जिस समय उनके पूर्वज वड़े बड़े महलों में रहते 
ओर विशाल से भी विशाल मन्दिरों की प्रतिष्ठा करते थे, उस समय जिनके 
पूर्वज जंगलों में मारे मारे फिरते थे, उन्हींकी वे अब ताबेदारी करते हैं; 
उन्हींका वे अब आसरा रखते हैं; उन्हींकी वे रिआया बने हैं । यह हुआ, 
केसे ? यह इस तरह हुआ कि जो लोग आज कल इतने प्रबल ओर इतने 
प्रभुताशाली हैं उनके पूर्वज अकेली रूढि के ही दास न थे । सुधार और 
स्वाधीनता को भी वे कुछ समझते थे । कभी कभी ऐसा होता है कि एक 
आध देश, कुछ कार तक, बराबर उन्नति करता जाता है ओर फिर वह एक 
दस जहां का तहां रह जाता है; अथांत्‌ उसकी उन्नाति वहीं रुक जाती है । 
यह बात होती कब है ? यह तब होती हे जब व्यक्ति-विशेषता नहीं रहती; 
अथांत जैसे ही व्यक्ति वैलक्षण्य को लोग भूलते हैं तसे ही उनकी उन्नाति रुक 
जाती है । यदि योरप के देशों को भी ऐसी ही दशा प्राप्त हो तो वह ठीक उसी 
तरह की न होगी जिस तरह की पूर्वी देशों को प्राप्त हुई हैं । उसमें कुछ 
मेद होगा; क्योंकि रूढि की सत्ता, जिससे योरप के पीडित होने का डर है, 
निश्वल रूप में न होगी। रूढि की सत्ता जैसे पूर्वी देशों में निश्चल रूप से 
अकण्टक राज्य कर रही है वेसे ही वह योरपके देशों में न कर सकेगी । 
इसका कारण यह है कि रूढि की प्रबल सत्ता यद्यपि व्यक्ति-विशेषता के प्रति- 
कूल है तथापि वह अवस्थान्तर करने के प्रतिकूल नहीं । वह एक अवस्था से 
दूसरी को प्राप्त होनेमें रुकावट नहीं पैदा करती । पर एक बात यह हैं कि 
सब आदमियों को एक ही साथ अवस्थान्तर करना चाहिए। हम छोगों ने 
अपने पूवेजों की पसन्द की हुई पोशाक पहनना छोड दिया; तथापि सब 
आदमभियों को एक ही सी पोशाक पहनना पड़ता है । हां, यदि, साल में दो 
दफे पोशाक का फेशन---पोशाक का तज--बदला जाय तो कोई हज की 
बात नहीं समझी जाती । बात यह है कि जब कभी हम॑ कोई अवस्थान्तर 
करते हैं तब केवल अवस्थान्तर के खयाल से करते हैं; सुभीते या खूबसूरती 

के खयाल से कभी नहीं करते । क्योंकि एक ही तरह के सुभीते और एक 
ही तरह की खूबसूरती के खयाल का एक ही साथ दुनिया भर के मन में 
आना भी सम्भव नहीं ओर एक ही साथ उसका चला जाना भी सम्भव 
नहीं । परन्तु हम लोग अवस्थान्तरशील भी हैं ओर साथ ही उसके उन्नति- 
शील भी हैं। अथांत्‌ जैसे हम छोग फेर फार, परिवतंन या अवस्थान्तर के 
लिए उन्मुख रहते हैं वेसे ही उन्नति और सुधार के लिए भी रहते 
हैं। अनेक तरह की कलों के सम्बन्ध में हम लोग जेसे नई नह बातें, 
समय समय पर, निकाला करते हैं ओर जब तक उनसे भी अच्छी 
बातों का कोई पता नहीं लगता तब तक हम उनको नहीं छोड़ते, वेसे 
ही राजनीति ओर शिक्षा में सुधार करने की इच्छा भी हमारे मन में हमेशा 
बनी रहती है । साधारण नीति ओर व्यवहार की बातों में भी हम सुधार 
चाहते हैं; पर भेद इस विषय में इतना ही है कि समझा बुझा कर, या 
जबरदस्ती करके दूसरों से हम अपनासा व्यवहार कराते हैं । व्यवहारनीति 
में सुधार की मुख्य कल्पना हम लोगों के दिल में ऐसी ही हो रही है । हम 
यह नहीं चाहते कि सुधार न हो, उन्नति न हो, तरक्की न हो । उल्टा 
हम इस बात की शेखी मारते हैं कि आज तक दुनिया में जितने समाज- 
संशोधक हो गये हैं उन सब में हमी सब से बढ़कर हैं । हमारा जितना 
टण्टा-बखेड़ा हे सब व्यक्ति-विलक्षणता के प्रतिकूल है; जितना विरोध है सब 
व्यक्ति-विशेषता से है; ओर किसीसे नहीं । यदि सब आदमियों को हम 
एकसा कर दें; यदि सब को हम एक ही सांचे मे ढालसा दें; तो हमें जरूर 
यह खयाल हो कि हमने कोई अद्भुत काम कर डाला । पर इस बात को 
हम भूल गये हैं कि चाल-ढाल ओर व्यवहार-बर्ताव में यदि एक आदमी 
दूसरे से भिन्न होगा तभी हम इस बात को जान सकेंगे कि हमारे व्यवहार 
में किस बात की कभी है ओर दूसरे के व्यवहार में कोनसी बात सीखने 
छायक है; अथवा दोनों की अच्छी अच्छी बातें लेकर एक नये ही प्रकार के, 
उन दोनों से अच्छे बताव का नमूना किस तरह बन सकेगा । बिना इसके 
इन बातों की तरफ आदमी का ध्यान ही न जायगा । इस विषय में भूल 
करने का जो परिणाम होता है उसे हम चीन में देख रहे हैं। उसका उदा- 
हरण हमारी आंखों के सामने है । चीन को विलक्षण सोभाग्यवान्‌ समझना 
चाहिए जो वहां पुराने जमाने में बहुत अच्छी अच्छी अच्छी रीतियां प्रचलित 

हो गई । इसीसे उसमें अब तक बहुत कुछ बुद्धिमानी ओर शक्ति बनी हुई 
है। जिन लोगों ने ऐसे रीति-रवाज जारी किये वे कुछ को छोड कर ओर 
सब बातों में, साधु ओर तत्त्वदशी कहलाए जाने के पात्र हैं । अत्यन्त सभ्य 
योरपवासी तक उनको इस पदवी के योग्य समझते हैं | उन में सब से 
अधिक ध्यान देने योग्य एक बात यह है कि जो कुछ वे जानते हैं--जितना 
ज्ञान उनमें ह-- उस सब को वे समाज के प्रत्येक आदमी को प्राप्त कराने के 
लिए यथा-सम्भव प्रयत्न करते हैं। उनका यह प्रयत्न तारीफ के लायक है। 
जो लोग सब से अधिक विद्वान होते हैं उन्हींको वे मान ओर अधिकार के 
काम देते हैं। जितने लोगों ने यह सब किया उनकी समझ में आदमियों 
की उन्नति का भेद--उसका मूलमन्त्र--अवश्य ही आजाना चाहिए था 
ओर दुनिया में सब तरह की उन्नतियों का उन्हें अगुवा होना चाहिए था। 
पर बात इसकी उलटी हुईं । उलटी उन्नति रुक गई; वह जहां थी वहीं रह 
गई और हजारों वर्ष से वहीं ठहरी हुई है । और यदि अब कभी उनकी 
उन्नति होगी तो दूसरे देशवालों के ही हाथ से होगी। जिस काम के लिए 
इंगलेण्ड के लोकहितवादी इतना परिश्रम उठा रहे हैं उसमें चीनवालों ने 
उम्मेद से बाहर कामयाबी हासिल कर ली हे--आश्ातिरिक्त सफलता पाई 
है। उन्हों ने सब आदमियों को एकसा कर दिया है; सब को एक ही सांचे 
में ढालसा दिया है। सब लोगों के विचार और व्यवहार एक ही प्रकार के 
नियमों और एक ही प्रकार की शाख्रीय आज्ञाओं से उन्होंने बांध डाले हैं । 
उनकी वर्तमान अवस्था इसी का फल है | चीन की शिक्षा ओर राजनीति 
ने जिस बात को सुव्यवस्थित रीति पर कर दिखाया है वही बात समाज की 
राय के जोर पर, इस देश में, आज कल, अव्यवस्थित रीति पर हो रही है। 
यदि व्यक्ति-विशेष, अथात्‌ अलग अछग हर आदमी, सामाजिक राय के इस 
बन्धन को तोड़ डालने में अच्छी तरह कामयाब न होगा, तो जिस योरप 
का पुराना इतिहास इतने महत्त्व का है, और जिसमें लोगों को क्रिश्चियन- 
धर्म्म-सम्बन्धी इतना घमण्ड है, वही योरप दूसरा चीन बनने की तेयारी 
करेगा । 

किस बात ने योरप को इस दुर्दशा से बचाया ! इसका कारण क्या है कि 
योरप अब तक चीन नहीं हो गया क्या बात है जो योरप के देश उन्नति 
करते चले गये ? उनकी उन्नति रुक क्यों न गईं? कुछ दूर जाकर वह बन्द 

क्यों न हो गई ? योरपवालों में कोई सवोत्तम बात नहीं है। क्योंकि सर्वो- 
त्तमता जहां कही होती है कार्य के रूप में होती है, कारण के रूप में नहीं । 
वह आप ही आप नहीं पेदा होती; प्रयत्न करने से मिलती है। अतएव 
उनके उन्नतिशील होने का कारण आप ही आप उत्पन्न हुईं उत्तमता नहीं 
है । उसका कारण है उनके स्वभाव ओर उनकी शिक्षा की विलक्षणता । 
जितने आदमी हैं, जितने जन-समूह हैं, ओर जितने देश हैं सब एक दूसरे से 
अत्यन्त भिन्न हैं। उन्होंने एक दूसरे से भिन्न सेकड़ों नये नये रास्ते निकाले 
हैं ओर उन सब से उन्होंने थोडा बहुत फायदा भी उठाया हैं। यद्यपि, हर 
समय में, अपने निकाले हुए रास्ते से जानेवाले लोग, दूसरों को बिलकुल 
नहीं देख सकते थे; ओर यद्यपि हर आदमी यही समझता था कि जो और 
लोग भी उसीके रास्ते से चले तो बहुत ही अच्छा हो; तो भी परस्पर एक 
दूसरे की उन्नति में बाधा डालने के इरादे से किये गये यत्नों में उन लोगों 
को चिरकाऊ तक रहनेवाली कामयाबी नहीं हुईं; और एक दूसरे के निकाले 
हुए रास्ते पर चल कर परस्पर फायदा उठाने के लिए सब लोग कुछ समय 
तक जिन्दा रहे । मेरी राय में सब तरह की वद्धंमान उन्नति के लिए योरप 
इसी मार्ग-बहुलता का ऋणी है। अर्थात्‌ नीति और व्यवह्दार आदि से 
सम्बन्ध रखनेवाले जुदा जुदा तरीके यदि लोग न निकालते तो उस की 
कदापि इतनी उज्नति न होती। पर अब ये बातें कम हो चली हैं। नये नये 
रास्तों का निकलना, नई नह रीतियों का प्रचलित होना, अब बन्द हो चला 
है । रुचिविचित्रता में तो वह अपना कदम पीछे रख रहा है; पर चीनियों 
की तरह सब आदमियों को एक ही सांचे में ढालने की तरफ वह अपना 
कदम खूब आगे बढा रहा है। फ्रांस में डी० टाकेहेली * नाम का एक 

*# फ्रांस में डी० टाकेह्ेली का जन्म १८०० में ओर मरण १८५७९ ईसवी 
में हुआ। २० वर्ष की उम्र में वह बेरिस्टर हुआ ओर २१ में न्यायाधीश । 
एक दफे गवनमेण्ट के हुक्म से वह अमेरिका गया । वहां उसने अमेरिका के 
जेलखानों की व्यवस्था देखी ओर उस पर एक रिपोर्ट लिखकर गवर्नमेन्ट को 
री । इसी लिए वह अमेरिक्रा भेजा गया था । इसके बाद उसने अमेरिका की 
छोकसत्तात्मक राज्यव्यवस्था पर एक बहुत अच्छी पुस्तक लिखी । १८३९ में 
[है फ्रांस की प्रतिनेधि-सभा का सभासद हुआ । जब छुई नेपोलियन ने फ्रांस 

प्रसिद्ध ग्रन्थकार हो गया है। वह अपनी सब से पिछली ओर सब से अधिक 
महत्त्व की पुस्तक में लिखता है कि फ्रांसवालों में परस्पर जितना साइश्य गत 
पीढ़ी में था उसकी अपेक्षा वर्तमान पीढ़ी में बहुत बढ गया है । वही बात 
हम लोगों, अर्थात्‌ इंगलैंडवालों, के विषय में भरी कही जा सकती है और 
फ्रांस की अपेक्षा बहुत विशेषता के साथ कही जा सकती है । ऊपर एक 
जगह पर मेंने हम्बोल्ट की किताब से कुछ लिखा है। उसमें वह कहता है 
कि मनुष्य मात्र की उन्नति के लिए सब लोगों को एक दूसरे से भिन्न, 
अर्थात्‌ परस्पर असदृश, होना चाहिए । इसके,लिए स्वाधीनता ओर स्थिति 
या अवस्था की विचित्रता दरकार है । इनमें से दूसरी बात, स्थिति-विचित्रता, 
इस देश में दिनों दिन कम होती जाती है। भिन्न भिन्न आदमियों और 
भिन्न भिन्न समाजों से जो बातें सम्बन्ध रखती हैं, ओर जो उन सब के 
स्वभाव को एक खास तरह का कर देती हैं वे, दिनों दिन एक तरह की 
होती जाती हैं; अर्थात्‌ उनकी भिन्नता--डनकी असदृशता--कम होती 
जाती है| पहले जुदे जुदे दरजे के आदमी, जुदे जुदे पड़ोस में रहनेवाले 
पड़ोसी, जुदे जुदे व्यापार करनेवाले व्यापारी मानों जुदी जुदी दुनिया में 
रहते थे । पर अब वह बात नहीं है । अब वे बहुत करके एक ही तरह की 
दुनिया में रहते से हैं । पहले और आज कल के जमाने का मुकाबला करने पर 
यह कहना पड़ता है कि इस समय सब लोग एक ही तरह की किताबें पढते हैं, 
णुक ही तरह की बातें सुनते हैं; एक ही तरह की चीजें देखते हैं; एक ही 
वस्तु की तरफ अपनी उम्मेद और नाउम्मेदी को ले जाते हैं; एक ही प्रकार 
के हक ओर एक ही तरह की आजादी रखते हैं; और एक ही तरीके से 
उन्हें जाहिर भी करते हैं। जितनी भिन्नता अभी बाकी है उतनी यद्यपि 
थोड़ी नहीं है तथापि जितनी जाती रही है उसकी अपेक्षा वह बहुत कम 
है। अथांत जिन बातों में भिन्नता रह गई है वे बातें उनकी अपेक्षा कम हैं 
जिनमें वह नहीं रह गई । फिर यह स्थिति--यह दृशा--यह हालत---यहां 


की राज-सत्ता अपने हाथ में ली तब टाकेब्हेली जेल में था। कुछ दिनों बाद 
वह छूटा और अपनी बाकी उम्र उसने ग्रंथ लिखने में बिताई । “ फ्रांस की 
पुरानी राज्य पद्धति और नई राज्यक्रान्ति ” नाम का एक बहुत बड़ा प्रंथ 
उसने लिखा है। यही उसकी पिछली पुस्तक है । 

तक पहुँच कर नहीं रह गईं । वह बराबर आगे बढ़ती ही जा रही है; अर्थात्‌ 
भिन्नता दिनों दिन क्षीण होती जाती है और अनुरूपता दिनों दिन बढती 
ही जाती है । एक बात ओर है। वह यह है कि इस समय की राजनीति 
में जो फेरफार हो रहे हैं वे भी अनुरूपता के बढानेवाले हैं। क्योंकि आज 
कल की राजनीति का झुकाव ऊंचे दरजे के आदमियों को नीचा और नीचे 
दरजेवालों को ऊंचा बनाकर परस्पर सदशता करने ही की तरफ अधिक है । 
जैसे जसे शिक्षा की ब्रद्धि होती जाती है तेसे तेसे आदमियों में सदशता की 
भी वृद्धि होती जाती है। भिन्नता का नाश करने में शिक्षा भी खूब मद॒त 
दे रही है | क्‍योंकि शिक्षा का असर सब लोगों पर बराबर पड़ता है और 
उसके द्वारा सब तरह की बातों और सब तरह के विचारों का भाण्डार भी 
सब के लिए एकसा खुल जाता है। रेल ओर घधुवांकश आदि, आने जाने के 
साधनों, में उन्नति होने से भी सदशता की उन्नति हो रही है। क्‍योंकि 
उनके द्वारा दूर दूर देशों के आदमी अधिक आते जाते हैं और आपस में 
एक दूसरे से अधिक मिलते रहते हैं; यहां तक कि एक देश को छोड़कर 
दूसरे देशको, चहीं रहने के इरादे से, वे बराबर जा रहे हैं। व्यापार और 
कारीगरी से भी अनुरूपता की खूब उन्नाति हो रही है। क्योंकि सुख--साधन, 
अर्थात्‌ आराम से रहने, का फायदा सब को बराबर पहुँच रहा है ओर हर 
विषय में---चाहे वह जितना बड़ा हो--अपनी अपनी महत्त्वाकांक्षा पूरी 
करने के लिए चढ़ा ऊपरी करना सबको एकसा सुलभ हो रहा है। इससे 
क्या हुआ है कि अपनी उन्नति करने की इच्छा अब किसी एक ही वर्ग 
सम्प्रदाय या जन-समृह का मनोधम्म नहीं है; क्रेन्तु वह सबका एकसा 
मनोधर्म्म हो रहा है। जितने आदमी हैं सबको एकसा कर डालने; सबको 
एक सांचे में ढालने, सबकी भिन्नता का नाश करदेने, के ये जितने कारण हैं 
इन सबसे भी अधिक बलवान्‌ कारण, इसमें ओर दूसरे स्वाधीन देशों में 
भी, राजकीय बातों में सार्वजनिक मत की प्रबलता की नीव पर खूब दृढता 
से स्थापित की हुईं राजकीय पद्धति आदमियों के साइइ्य को सबसे अधिक 
बढ़ाती है । आज कल समाज के वे ऊंचे ऊंचे स्थान, जिनके ऊपर निर्भयता- 
पूर्वक खड़े होकर समाज के मतों की छोग अवद्देलना कर सकते थे, गिर गिर 
कर चोरस होते जाते हैं । इस समय इस बात के अच्छी तरह मालूम हो 
जाने पर कि किसी विषय में समाज की क्‍या राय है, राजनेतिक पुरुषों के 


तीसरा अध्याय । १४५ 

मन से उस राय के खिलाफ बर्ताव करने का खयाल तक दूर होता जाता है। 
जैसे जैसे ये बातें होती जाती हैं वेसे ही वेते समाज की राय के खिलाफ 
बतांव करनेवालों का सामाजिक आधार भी कम होता जाता हे; अथांत्‌ जन- 
समूह को न बढने देने की इच्छा रखनेवाला, ओर अपनी सति और प्रवृत्ति 
के प्रतिकूल बर्ताव करनेवालों को आश्रय देनेवाला, प्रभाव या बछ, जो अब 
तक समाज में था, नाश हो रहा है । 


ये सब कारण मिलकर व्यक्ति-विशेषलता का इतना अधिक विरोध करते 
हैं... उससे इतनी अधिक प्रतिकूछता करते हैं---कि यह बात समझ ही में 
नहीं आती कि किस तरह वह अपनी जगह पर कायम रह सकती है या 
किस तरह वह नष्ट होने से बच सकती है । समाज के समझदार आदमियों 
को व्यक्ति-विलक्षणता की कीमत जब तक अच्छी तरह न समझा दी जायगी, 
अथात यदि उनके मन में यह बात न भर दी जायगी कि भिन्नता का होना 
बहुत अच्छा हे--चाद्दे भिन्नता से कोई लाभ न हो; चाहे उससे उनकी 
समझ में हानि भी दो--तब तक बेचारी व्यक्ति-विशेषता नाश होने से न 
बचेगी; तब तक उसे अपनी जगह पर कायम रहने के लिए ओर भी अधिक 
कठिनाइयों का सामना करना पडेगा। यदि किसी व्यक्ति को, यदि किसी 
आदमी को, अपना हक या स्वत्त्व स्थापित करना हो तो उसे अभी करना 
चाहिए । इस काम के लिए यही उचित समय है। क्योंकि सब लोगों को 
एक ही सांचे में ढालने का प्रयत्न इस समय समाज कर रहा है वह अभी 
पूरा नहीं हुआ--अभी उसमें दृदुता नहीं आईं । व्यक्ति-विशेषता पर समाज 
की जो यह जबरदस्ती हो रही है उससे मल॒युद्ध करने के लिए शुरू में ही 
तैयार होना चाहिए। तभी कामयाबी की जा सकती है । आदमियों की यह 
सरूती कि जिस तरह का बतांव हम करते हैं उसी तरह का सब लोगों को 
करना चाहिए, जितनी अधिक सहन की जायगी उतनी ही अधिक वह 
बढ़ेगी । सब लोगों के आचार, विचार ओर व्यवहार जब प्रायः एक से हो 
जायेंगे तब यदि उस अन्याय का विरोध किया जायगा तो छोगों को वह्द 
विरोध अधार्सिक, अनीति-सद्गत, प्रकृति-विरुद्ध ही नहीं, पेशाचिक तक 
मालूम होने लगेगा । अथांत्‌ जब सब के आचार और व्यवहार के नमूने एक 
से हो जायेंगे तब जो लोग उन नमूनों से जरा भी इधर उधर हटेंगे वे धम्मे- 


स्वा०-१० 


श्७द स्वाधीनता । 


हौन, नीतिद्दीन ओर राक्षस माने जायंगे | क्‍योंकि किसी रूढि, किसी रीति, 
के दृढ हो जाने पर वह वेद-वाब्य समझ्षी जाने लगती है। भिन्नता या 
व्यक्तिगत-विलक्षणता को देखने की आदत कुछ समय तक छूट जाने से छोग 
उसकी कल्पना तक करना भूल जाते हैं; उसका विचार तक उनके मन में 
नहीं आता; वे उसकी भावना तक करने में बहुत जल्द असमथथ हो जाते हैं। 

चोथा अध्याय । 
व्यक्ति पर समाज के अधिकार की सीमा । 


“जान *९9-$--$-*--शीशा७.००६०६ 
झुवाच्छा, तो अपने ऊपर हर आदमीकी--हर व्याक्तिकी--हुकूमत की 
उचित हद कोनसी है ? समाज की हुकूमत झुरू किस जगह होतीं 
है ? आदमी के जीवन का कितना हिस्सा समाज को देना चाहिए ओर 
कितना अलग अलग हर आदमी को ) इसका उत्तर यह है कि जिस हिस्से 
का समाज से अधिक सम्बन्ध है वह समाज को ओर जिसका व्यक्तिसे अधिक 
सम्बन्ध है वह व्यक्ति को यदि मिले तो बांट ठीक हो; तो जो जितने का 
हकदार है उसे उतना मिल जाय । हर आदसी के कब्जे में जीवन का वह 
हिस्सा रहना चाहिए जिसके हानि-लाभ का वही बहुत करके जिम्मेदार है। 
ओर समाज के कब्जे में भी वही हिस्सा रहना चाहिए ओ बहुत करके उसी 
के हित या अनहित से सम्बन्ध रखता है, अर्थात्‌ जिसकी जिम्मेदारी समाज 
ही के ऊपर रहसी है । 
समाज की स्थापना होने के पहले यद्यपि सब आदमियों ने कोह इकरा- 
रनामा नहीं लिखा; या सब आदमियों मे किसी दस्तावेज की रजिस्टरी 
नहीं कराई; ओर यद्यपि सामाजिक कतंधब्यों का निश्चय करने के 
इरादे से लिखे गये दस्तावेज से कोई लाभ होता भी नहीं है; तथापि हर 
आदमी का यह धर्म है कि वह समाज के साथ अच्छा बताव करे, क्योंकि 
समाज उसकी रक्षा करता है । इस रक्षा का बदला अच्छे बतांव के 
रूप में देना हर आदमी का फर्ज है, धम्म॑ है, करतंव्य कम्म॑ है । ससाज 
में रह कर व्याक्ते के लिए यह निहायत जरूरी बात है कि वह आओरों 
के साथ उचित व्यवहार करे, अर्थात्‌ व्यवहार की जो मर्यादा बाँध दी 


१७४८ स्वाधोनता । 

जाय उसके बाहर वह कदम न रकक्‍खे | इस तरह के व्यवहार से सम्बन्ध 
रखनेवाली सब से पहली बात यह हैं कि आदमी परस्पर एक दूसरे को 
हानि न पहुंचावे । अथवा जो बातें कानून के रू या सब लोगों की सम्मति 
से हर आदमी का हक या सत्व मान ली गई हैं उनमें वह किसी तरह का 
विप्न न डाले | व्यक्ति-विशेष के व्यवहार से सम्बन्ध रखनेवाली दूसरी मुख्य 
बात यह है कि समाज या समाज के मेम्बरों को हानि और उपद्रव से बचाने 
के लिए जो मेहनत ओर खर्च पड़े उसका उचित हिस्सा हर आदमी अपने 
ऊपर ले। अर्थात्‌ इस काम के लिए सब लोगों का यह कतंब्य है कि वे 
अपने हिस्से की मेहनत ओर अपने हिस्से का खर्च भी दें। पर यहां इस बात 
का निश्चय मुनासिब तोर पर और नियमानुसार किया जाय कि हर आदमी 
से कितनी मेहनत ओर कितना खर्च लेना चाहिए। जो लोग इन शर्तों को 
पूरा न करेंगे, या जो इन शतों को पूरा करने से बचने की कोशिश करेंगे, 
उनसे उनको पूरा कराने का अधिकार समाज को होना बहुत मुना- 
सिर है । आदमी की चाहे जितनी हानि हो समाज को उसकी कुछ परवा न 
करके, हर आदमी से इन शर्तों के अनुसार बत्ताव करना ही चाहिए ।समाज 
को और भी अधिकार है । एक आध आदमी के हाथ से ऐसा काम होना 
भी सम्भव है जिससे दूसरों के उचित हक तो न मारे जायँगे, पर उनको या 
तो तकलीफ पहुँचेगी या उनके आराम की तरफ बेपरवाही होगी । इस 
हालत में, ऐसे आदमी को सजा देना यद्यपि कानून के अनुसार ठीक न 
होगा, तथापि सब आदमी अपनी राय जाहिर करके उसी राय के रूपमें यदि 
उसे सजा देगें तो वह सजा बहुत मुनासिब होगी । अर्थात्‌ ऐसी हालत में यदि 
कानून का बस न चले तो समाज को चाहिए कि वह लानत मलामत करके-....- 
भछा बुरा कहके---दूसरों के आराम में बाधा डालनेवाले को सजा दे। ज्यों ही 
किसीके बताव, व्यवहार या काम से दूसरों की हानि होने लगे त्योंही समाज 
अपने अधिकार को काम में लावे। इस तरह हानि शुरू होते ही वह समाज 
की सत्ता के भीतर आ जाती है । अर्थात्‌ जिसकी हानि हो उस को उस हानि 
से बचाना समाज का कतंव्य हो जाता है। इस कारण समाजको फौरन ही डसकी 
रक्षा का प्रबन्ध करना चाहिए। यहां पर यह बात पूछी जा सकती है कि इस 
तरह का प्रबन्ध करने में, अथांत्‌ हानि करनेवालों को रोकने में, सारे समाज 
का कल्याण होगा या नहीं । परन्तु जहां किसी के बर्ताव से दूसरों के कल्याण 


चोथा अध्याय । १७९ 


की कोई हानि नहीं होती, अथवा यदि होती भी हे तो उनकी सम्मति से 
होती है, वहां इस तरह का प्रश्न ही नहीं हो सकता। पर हां, जिन आद- 
मियों का इस तरह के बर्ताव से सम्बन्ध हो, अथांत्‌ जो खुद सम्मति दे, या 
ओरों से लें, उनका वयस्क ओर मामूली तोर पर सज्ञान होना बहुत जरूरी 
बात है । समाज ओर कानून दोनों को चाहिए कि इस तरह का बर्ताव कर- 
ने ओर उसका जो परिणाम हो उसे भोगने के लिए वे हर आदमी को पूरी 
आजादी दें । 

यदि कोई कह्टे कि यह सिद्धान्त स्वार्थ से भरा हुआ है; इसमें परोपकार 
की तरफ बिलकुल ही ध्यान नहीं दिया गया; इससे यह भासित होता दे 
कि आदमियों को एक दूसरे के बताव से कुछ भी सम्बन्ध नहीं हे; और 
यदि अपने हित की कोई बात न हो तो परस्पर एक दूसरे के हित और 
सदाचार की तरफ ध्यान देने की कोई जरूरत नहीं हें---तो यह उसकी 
बहुत बड़ी भूल है दूसरों के हित---दूसरों के कल्याण--की वृद्धि करने के 
लिए निस्वार्थ भाव से यत्न करने की बहुत बड़ी जरूरत है । ऐसे यत्न--- 
ऐसे श्रम--को कम करने की अपेक्षा बढदाना चाहिए और खूब बढ़ाना 
चाहिए । परन्तु सब छोगों के मन को अपने अपने हित की तरफ प्रवृत्त 
करने की इच्छा यदि किसी उदार ओर निष्काम बुढ्धि के आदमी के हृदय में 
उत्पन्न हो तो उसे सच्चे अथवा लाक्षणिक चाबुक को छोड़कर ओर उपायों से 
काम लेना चाहिए। यह नहीं कि हाथ हिलाने ही से वह इस काम को कर 
सके । और भी ऐसे साधन हैं जिनसे यह काम अच्छी तरह हो सकेगा । 
आदमी में खुद अपने हित के लिए जो सदृगुण होने चाहिए उनकी कीमत 
में कम नहीं समझता । दूसरों के हित के लिए जो सदगुण होने चाहिए 
उनसे में इन व्यक्ति-विषयक गुणों की कीमत थोड़ी ही कम समझता हूं । में 
यह भी दृढता से नहीं कह सकता कि इनकी कीमत थोडी भी कम है । 
मुमकिन है दोनों की कीमत बराबर हो । शिक्षा का काम है कि वह इन 
दोनों प्रकार के गुणों की उन्नति करे। अर्थात्‌ लोगों को ऐसा शिक्षण मिले 
कि उनमें स्वार्थ ओर पराथ दोनों गुणों की वृद्धि हो । पर शिक्षा भी दो 
तरीके से दी जाती हैः--एक समझा बुझाकर और शिक्षा से जो लाभ होते 
हैं उन पर छोगों का विश्वास जमाकर; दूसरे जबरदस्ती से । शिक्षा श्राप्त 
करने की उम्र यादि निकल गई हो तो स्वार्थ ओर परार्थ से सम्बन्ध रखने- 


१५० स्थाधीनता । 

ब्राले गुणों का उपदेध् देने में पहले ही तरीके को काम में छामा चाहिए । 
भक्ते-चुरे को पहचानने ओर बुरे को छोड़ कर भले का स्वीकार करने, के लिए 
भ्रादमियों का यह कतंध्य हे कि वे परस्पर एक दूसरे की मदद करें । आद- 
स्रियों का यह धर्म हे कि, वे परस्पर एक दूसरे को यह उत्तेजना देते रहें कि 
अपने उच्च गुणों से अधिक काम लेना चाहिए, अपने विचारों ओर उद्देशों 
को बुरे ओर नीच विषयों की तरफ न जाने देना चाहिए, और अपने मन में 
किसी तरह की बुरी वासनाओं को न आने देना चाहिए । उनको चाहिए 
कि वे परस्पर यह उपदेश दें कि आदमी को भ्पने विचार ओर उद्देश हमेशा 
डदार ओर अच्छे कामों ही की तरफ लेजाना चाहिए; और जो वासनायें 
मन में पेदा हों उनको भी अच्छे ओर उदार कामों और विचारों की तरफ 
झकाना चाहिए। परन्तु एक अथवा अनेक आदमियों को किसी दूसरे बयस्क 
आदमी से यह कद्दने का मजाज नहीं कि अपने लाभ के लिए अपने शरीर 
या जीवन का वह जेसा चाहे वेसा उपग्रोम न करने पावेगा । क्योंकि अपने 
हित---अपने लाभ---की सबसे अधिक परवा अपने ही को होती है । जहां बहुत 
ही अधिक प्रीति होती है वहां की बात छोड़ कर ओर सब कहीं अपने 
हित के लिए ओर लोग जितनी परवा करते हैं वह अपनी निज की परवा 
की भपेक्षा बहुत हो कम होती है । दूसरों से सम्बन्ध रखनेवाले बर्ताव को 
छोड कर अछग अलग हर आदमी में समाज का जो अंश रहता है बह नाम 
मात्र ही के लिए रहता है ओर बिलकुल ही अप्रत्यक्ष होता है---अथोत 
बाहर से देख ही नहीं पड़ता | परन्तु अपने मनोविकार ओर अपनी स्थिति 
को जानने के लिए एक बहुत ही मामूली समझ के पुरुष या स्त्री के पास जो 
साधन होते हें वे; उनको जानने के लिए, दूसरे आदमियों के साधनों की 
अपेक्षा कहीं चढ़ कर होते हैं। अपने निज के काम काज के विषय में किसी 
की राय या इरादे में समाज यदि हाथ डालेगा तो सिफ अनुमान के आधार 
पर डालेगा---अर्थात्‌ एसी दशा में जो कुछ समाज करेगा सिफे अटकल के 
बल पर करेगा ) मुमकिन है इस तरह की अटकल बिलकुल ही गलत हो । 
ओर यदि वह सही भी हो तो मुमकिन है कि उसका जितना सदुपयोग 
किसीको हो उतना ही दुरुपयोग भी हो । क्योंकि समाज का सुधार करने- 
वाले जो लोग इस तरह की अटकल का उपयोग करेंगे, वे सिफे बाहर ही 
की बातों को जानकर करेंगे । वे डनको उतना ही जान खकेंगे जितना ओर 


चेथा अध्याय ! श्ष्र्‌ 
लोग दर से देखकर जान सकते हैं। इस लिये आदमी के व्यवद्ारसम्बन्धी 
इस महकसे में व्यक्ति-विशेष ही को हुकूमत करने देना चाहिए । अर्थात्‌ 
उसे आजादी मिलनी चाहिए कि जो उसे अच्छा लगे सो वह करे । परन्खु 
हां आदमी के जिन व्यवहारों से परस्पर एक दूसरे का सम्बन्ध हे उनकी 
बात निराली है। उनके लिए ऐसे नियम बनाये जाने चाहिए जो बहुत 
करके सबके काम के हों ओर जिन्हें सब लोग बराबर मानें । ऐसा होने से 
हर आदमी को यह मालम रहेगा कि ओरों से वह किस तरह के बताव की 
उम्मेद रख सकता है; परन्तु जहां सिफ एक ही आदमी का सम्बन्ध है 
वहां मुनासिब है कि उसे अपनी ही इच्छा के अनुसार काम करने की पूरी 
आजादी मिले । निणंय करने में उसकी मदद के लिए दूसरे आदमी अपने 
विचार जाहिर कर सकते हैं; उसकी इच्छा को मजबूत करने के लिए ओर 
ठोग उसे उपदेश दे सकते हैं; यहां तक कि ओर आदमी उससे आग्रह भी 
कर सकते हैं; परन्तु वे उसे मजबूर नहीं कर सकते । अपने निज के काम में 
हर आदमी अपना जज है; वह जैसा चाहे फेसला करे; उसमें दस्तन्दाजी 
करने का किसीको अखतियार नहीं । दूसरोंके उपदेश और चेतावनी को न 
मानने से मुमकिन है किसी से गलतियां हों ओर उसे नुकसान उठाना पड़े । 
परन्तु दूसरे जिस काम को अच्छा समझते हैं उसे बलपूवेक उससे कराने से 
जो नुकसान होगा वह इस नुकसान की अपेक्षा बहुत अधिक होगा । 
मेरे कहने का यह मतलब नहीं है कि किसी आदमी को ओर लोग जैसा 
समझते हों, अथात्‌ उसके विषय में ओरों का जो खयाल हो उसे प्रकाशित 
करते समय उसके निज के गुण अथवा दोष वे न प्रकाशित करें । में यह 
नहीं कहता कि उसके गुण-दोषों से उत्पन्न हुए परिणामका जिक्र ही न 
किया जाय । यह हो भी नहीं सकता और यह मुनासिब भी नहीं। यदि किसी 
आदमी में कोई ऐसा सद्ुण हो जिससे उसके स्वार्थ की सिद्धि या वृद्धि 
होती हो ओर जिसके कारण वह प्रसिद्ध हो रहा हो तो उसकी प्रशंसा करना 
--उसे आश्चर्य की दृष्टि से देखना--बहुत उचित है। क्योंकि भादमी के 
स्वभाव की सबसे अधिक पूणता के वह उतना ही अधिक पास पहुँच गया 
है । स्वभाव की पूणता के लिए जो गुण द्रकार होते हैं वे यदि उसमें बिल- 
कुल ही नहीं हैं तो उसे देखकर देखनेवालों के मन में निन्‍दा करने की 
प्रयृत्ति का होना भी बहुत उचित है । सह्ुणों की प्रशंसा और दुगुंणों की 





१५२ स्वारधीनता । 

निन्‍्दा अन्याय नहीं; वह सब तरह स न्याय-सद्भत है। किसी किसी आदमी 
के बतांव में एक तरह की मूखता पाई जाती है । इन दुगुणों के कारण यद्यपि 
किसी को सजा देना उचित नहीं है; तथापि यह जरूर है कि उसे लोग 
पसन्द न करेंगे; कोई कोई तो उससे घृणा तक करने छगेंगे; अथवा उसे 
तिरस्कार की दृष्टि से देखेंगे । यह स्वाभावषेक बात है । यह होनी ही चाहिए। 
ऐसे दुर्गुणों को देख कर यदि किसी के सन में अरुचि, घृणा ओर तिरस्कार 
न पेदा हो तो समक्षना चाहिए कि उसमें सुरुचि, प्रीति और आदर नामक 
सद्गुणों की मात्रा कुछ कम है। अर्थात्‌ जो आदमी किसी अरोचक, घृणित 
या तिरस्करणीय चीज को देखकर भी उसे वैसी नहीं समझता उसके विषय 
में यह कहना चाहिए कि उसे रोचकता, प्रीति ओर सम्मान का अच्छी तरह 
ज्ञान ही नहीं । क्‍योंकि यदि वह इन विरोधी गुणों को पूरे तोर पर जानता 
तो इन्हें वह काम में भी लाता । एक आध आदमी के बुरे बताव से यद्यपि 
ओोरोंको विशेष हानि नहीं पहुंचती तथापि उससे यह जरूर सूचित होता 
है कि वह आदमी या तो मूर्ख है या नीच । इस तरह के निश्चय का कारण 
उसका बर्ताव ही होता है | वह बतांव मजबूर करता है कि लोग इस तरह 
का निश्चय करें | परन्तु जिसके विषय में लोग ऐसा निश्चय करते हैं वह इस 
बात को पसन्द नहीं करता । वह नहीं चाहता कि लोग उसे मूख या नीच 
कहें । पर वह चाहे या न चाहे इस विषय की सूचना उसे पहले ही से जरूर 
दे देनी चाहिए---उसे पहले ही से जरूर सावधान कर देना चाहिए । किसी 
ऐसे काम को, जिसका परिणाम बुरा हो, करते देख किसीको रोक देने से 
जैसे उसका हित होता है बेसे ही मूर्लता या नीचता के बोधक बर्ताव की 
सूचना दे देने से भी हित होता है । आज कल शिष्टता ओर सभ्यताकी हृद्‌ 
यहां तक बढ गई है कि इस तरह की सूचनाके द्वारा लोगों का बहुत कम 
हित किया जाता है । क्योंकि इस तरह की सूचना देने में लोग सड्लोच 
करते हैं । इसका कारण यह है कि ऐसा करने से लोग असभ्य, अशिष्ट ओर 
घमण्डी समझे जाते हैं । ऐसा न हो तो अच्छा । शालीनता ओर शिष्टता 
की जेंसी कल्पना इस समय प्रचलित हे वह बदल जाय तो इस तरह की 
सूचना से लोगों का अधिक कल्याण हो । यदि एक आदमी के विषय दूसरे 
आदमी की राय खराब ही तो उस दूसरे आदमी को अपनी राय के अजु- 
सार, जिस तरह वह चाहे, बताव करने का उसे अधिकार भी तो है । हर 


चोथा अध्याय । १७५३ 

आदमी को---हर व्यक्ति को--अपने निज के काम काज से सम्बन्ध रखब- 
चाली बातों पर पूरा अधिकार है। इस अधिकार को भी उसीके भीतर 
समझना चाहिए । पर, हां, यह याद रहे कि उससे दूसरे को किसी तरह 
की हानि न पहुंचे । उदाहरण क लिए किसी बुरे आदमी की सज्ञति करने 
के लिए कोई मजबूर नहीं किया जा सकता। उलटा उससे दूर रहने का 
सबको पूरा अधिकार है| पर उसके बुरेपन को--उससे दूर रहने के कारण 
को---सबके सामने जाहिर करने का किसी को अधिकार नहीं; क्योंकि इससे 
उसे दुःख होगा | सबको इस बात का हक ह--सबको इस बात का अधि- 
कार है--कि जिनकी सद्भति उन्हें सबसे अधिक पसन्द हो उन्हींके साथ वे 
बैठे उठे । यदि हमको यह मारझूम हो जाय कि किसीके व्यवहार या भाषण 
का परिणाम, उसके साथ रहनेवालों पर, ठुरा होता हैँ तो हमको अधिकार 
हे-अधिकार ही नहीं, किन्तु हमारा कतंव्य भी हे--कि हम उन छोगों को 
इस बातसे सावधान कर दें। ओर लोगों के द्वारा किये गये कसीके हित के 
कामों के सिवा, बाकी जितने अच्छे अच्छे काम हैं उन सबमें, उसे छोडकर, 
ओरों का साथ देने के लिए हमको पूरा अधिकार है । अर्थात्‌ हमारा कतंव्य 
है कि ऐसी हालत में हम उस अकेले आदमी की परवा न करके आओरों के 
हित की बृद्धि करें । जिन दोषों से--जिन दुगुणों से---ओऔर किसीका सम्ब- 
न्ध है, अर्थात्‌ जिनसे सिफ अपना ही सम्बन्ध है, उनके लिए भी ऊपर कहे 
गये अनेक प्रकार के दण्ड, अप्रत्यक्ष रीति से किसी किसी को सहन करने 
पड़ते हैं। परन्तु इस तरह के दण्ड भोगनेचाले को यह न समझना चाहिए 
कि किसी ने उसे दण्ड देने ही के इरादे से ऐसा किया है। उसे यह सम- 
झना चाहिए कि उसमें जो दुर्गुण हैं उनके आप ही आप पेदा होनेवाले, ये 
दण्डरूपी परिणाम हैं।जो आदमी सोच बिचाकर काम नहीं करता, जो 
बृथामिमानी और हटठी है, जो अपने आचरण को परिमित नहीं रखता, जो 
हानिकारक विषयोपभोग से अपने को नहीं बचाता ओर नेतिक सुखों की 
परवा न करके शारीरिक सुख को ही अपना सर्वस्व समझता है, उसे इस 
बात के सुनने को हमेशा तेयार रहना चाहिए कि दूसरों की निगाह में में 
उतरा हुआ हूं ओर दूसरे लोग मेरे विषय में जो राय रखते हैं वह मेरे 
यहुत कम अनुकूल है | इन बातों को बिना किसी शिकायत के उसे चुपचाप 
सुनना चाहिए। और शिकायत के लिए उसे जगह भी नहीं । हां, यदि वह 


१७७ स्वाधीनता । 











सामाजिक व्यवहारमें किसी तरह की योग्यता दिखा कर, अर्थात्‌ जिन बातों 
से दूसरों का सम्बन्ध है उनमें अपनी उत्तमता या योग्यता का परिचय देकर 
दूसरों का कृपा का पात्र हो जाय तो बात दूसरी है। अन्यथा उसकी शिका- 
यत नहीं चले सकती । 

मेरा मत यह हे---ओर इस मत को में आप्रह-पुवेक प्रकट करता हूँ--- 
कि आदमी के जिस बर्ताव या चालचलन से सिफ उसीका सम्उन्ध है, अथात्‌ 
दूसरों के साथ होनेवाले उसके बर्ताव से जिसका कोई सम्बन्ध नहीं है उस 
बर्ताव या चालचलन के लिए यदि उसे दण्ड देना दे तो दूसरों के प्रतिकूल 
मत से उसका जो नुकसान होगा उसीको काफी दण्ड समझना चाहिए । तक- 
लीफ, पीड़ा या असुविधा के रूप में जो यह दण्ड मिलेगा उसे दूसरों के मत का 
अंश समझना चाहिए। यह न समझना चाहिए कि वह उस मत से अलग है। यह 
उन बातों से दूसरों की व्यवस्था हुई जिनसे दूसरों को हानि नहीं पहुंचती । 
पर जिन बातों से दूसरों को हानि पहुँचती है उनकी व्यवस्था बिलकुल 
ही जुदी है । उनके रहिए ओर तरह के दण्ड हैं। दूसरों के हक छीन लेने या 
उनमें बाधा डालने के लिए; जिस तरह के नुकसान पहुँचाने का डक नहीं 
है उस तरह के नुकसान दूसरों को पहुँचाने के लिए; दूसरों के साथ झूठ या 
छल-कपट का व्यवहार करने के लिए; अधिकार या अधिक अच्छी स्थिति के 
बल पर दूसरों के साथ अन्याय-सदड्गत ओर अनुदार बर्ताव करने के लिए- 
ओर दूसरों को तकलीफ पाते देख, स्वार्थ के वश होकर, उन्हें उससे न 
बचाने के लिए; नीति की दृष्टि से निर्भव्सना करना, ओर भयद्डर प्रसज्ग आने 
पर प्रायश्रित्त कराना या ओर कोई कडा दण्ड देना भी मुनासिब होगा । 
इतनी ही बातों को नीति-विरुद्ध न समझना चाहिए; यह नहीं कि इन्हीं के 
लिए किसी को सजा दी जा सकती हो । नहीं । जिस स्वभाव, जिस प्रवृत्ति, 
ज्ञिस आदत की प्रेरणा से आदमी इस तरह के अनुचित काम करता है उसे 
भी नीतिविरुद्ध समझना चाहिए। अतएवं उसकी भी निनदा करना चाहिए, 
और कोई विशेष गहरा प्रसड़् आने पर, धृणा या तिरस्कार भी प्रकट करना 
चाहिए । स्वाभाविक निदंयता; ईष्या ओर दुःशीलूता; समाज को सबसे 
अधिक हानि पहुंचानेवाले बुरे मनोविकारों का राजा मत्सर; दम्भ और 
कपट; अकारण क्रोध; कारण थोड़ा क्रोध बहुत, दूसरों पर सत्ता चलाने या 
दूसरों को प्रभुता दिखाने की कामना; सांसारिक सुखों का जितना अंश 

न्याय से मिलना चाहिए उससे आधिक पाने की चेष्टा; दूसरों को नीच स्थिति 
में देखकर प्रसन्न होनेकी प्रवृत्ति, निजको ओर निजसे सम्बन्ध रखनेवाली 
बातों को सबसे अधिक महत्त्व देना; ओर सन्देह-पू्ण प्रतिकूल बातों को 
अनुकूल बतलाने की स्वाथवुद्धि---ये सभी बाते नीति को दृष्टि से दुगुण 
हैं । आदमी की नीति को ये दुर्गुण अ्रष्ट कर देते हैं । इनके कारण आदसी 
का स्वभाव बुरा ओर निंध हो जाता है । निजसे सम्बन्ध रखनेवाले जिस 
तरद्द के दोषों या दुगुंणों का बयान ऊपर किया गया है उस तरह के दोष ये 
नहीं हैं । ये उनसे विलकुछ जुदा हैं । क्‍योंकि उनकी गिनती अनीति- 
गर्मित दोषों में नहीं हो सकती । बढ़ते बढते वे चाहे जिस नोबत को पहुँच 
जॉय तथापि वे दुष्कम्म, दौरात्म्य, दुर्जनता या क्रूरता की परिभाषा के भीतर 
नहीं आसकते । पहले वर्णन किये गये दोष सिफे यह जाहिर करते हैं कि 
जिसमें वे हैं वह या तो मूर्ख है, या उसमें आत्माभिमान नहीं है, या वह 
अपने अधिकार की गुरुता को नहीं जानता । बस | पर जहां दूसरों के हित 
के लिए अपनी रक्षा करना आदमी के लिए जरूरी है, वहां यादे वह अपने 
परार्थ-विषयक कतेव्य को पूरा नहीं करता तो नीति की दृष्टे से समाज 
उसकी निर्भत्सना कर सकता है। आदमी का जो आत्म कतंव्य हैं, अधांत्‌ 
सिर्फ अपने हित के लिए आदमी को जो बातें करनी चाहिए; उन पर अपनी 
सत्ता चलाना समाज का कतंध्य नहीं । ऐसे करतेत्यों पर, ऐसी बातों पर, 
समाज का कुछ भी ज्ञोर नहीं । परन्तु यदि हन कतव्यों में, किसी कारण से, 
समाज के कतंव्यों का भी कोई अन्तर्भाव हो जाय, अथांत्‌ एक ही साथ 
यदि उनका समाज से भी कोई सम्बन्ध सूचित हो, तो बात दूसरी है| इस 
दशामें समाज भी ऐसे कतंव्यों का प्रातिबन्ध कर सकता है। आत्मकतंब्य का 
मामूली अर्थ विचारशीलता या बुद्धिमानी है। जहां उसमें इससे अधिक जथ 
'होता है वहां आत्मगोरव ओर आत्मोन्नति का अर्थ उससे निकलता है । 
इनमें से एक के लिए भी कोई आदमी किसी दूसरे के सामने जवाबदार 
नहीं । क्‍योंकि इन तीनों बातों में से एक भी ऐसी नहीं जिसे न करने से 
व्यक्ति को छोड कर संसार में ओर किसीकी कुछ भी हानि हो सके । 
आत्मगौरव या बुद्धिमानी के न होने से आदमी की जो मुनासिब्र सान- 
हानि होती है उसमें, ओर दूसरों के हक में बाधा डालने से उसकी जो छी 
थू होती है उसमें, थोड़ा फरक नहीं ह । यह न समझना चाहिए कि दोनों 

में नाम मात्र ही के लिये फरक है | चाहे कोई आदमी हमको उन बातों के 
विषय में अप्रसन्न करे जिनमें दुखख देना हम अपना हक समझते हैं, और 
चाहे उन बातों के विषय में जिनमें दखल देना हम अपना हक नहीं सम- 
झत, दोनों में फरक जरूर है और बहुत अधिकार फरक है। वह फरक 
हमारे मनोंविकारोंम होता है ओर ऐसे आदमी की तरफ हमारा जो कतंव्य 
है उसमें भी होता है। यदि किसी आदमी ने हमको किसी ऐसी बात से 
अग्रसन्न किया जिसका सम्बन्ध सिर्फ उसीसे है, तो हम अपनी अभ्रसन्नता 
जाहिर करेंगे ओर जेसे उस अप्रसन्नता-दायक बात से हम दूर रहेंगे वेसे ही 
उस आदमी से भी दूर रहेंगे । परन्तु इस बात के कारण हम उसे किसी 
तरह की तकलीफ पहुँचाना मुनासिब न समझंगे | हमको उस समय यह 
खयाल होगा कि इसने जो भूछ की है उसका पूरा फल यह भोग ही रहा 
है, अथवा यदि नहीं भोग रहा है तो कुछ दिनमें जरूर भोगेगा । यदि अव्य- 
वस्था, अथांत्‌ बदइन्तजामी, के कारण वह अपनी जिन्दगी को खराब कर 
रहा होगा तो उसे देखकर हमारा जी कभी न चाहेगा कि हम डसे ओर भी 
अधिक हानि पहुंचावें ओर उसकी जिन्दगी को ओर भी अधिक खराब कर 
देँ। उसे सज्ञा देने की अपेक्षा यह जी चाहेगा कि जो सजा उसे मिल रही 
है उसे उलटा हम कम करने की कोशिश करें ओर उसकी बुरी आदतों से 
जो आपदायें उस पर आई हैं उनसे बचने की तरकीब उसे बतावें। उस पर 
दया आवेगी; उससे घृणा होगी; उसके पास बेठने या उससे बात चीत 
करने को जी न चाहेगा; परन्तु उस पर क्रोध न आवेगा ओर न उससे द्रोह 
करने ही को दिल गवाही देगा। डसे हम समाज का शत्रु न समझेंगे। 
अथांत्‌ समाज के शत्रुओं के साथ जेसा बर्ताव किया जाता है वेसा बर्ताव 
हम उसके साथ न करेंगे । और यदि उदार-भाव धारण करके हमने उसकी 
सहायता न की, या उसके हानि-छाभ का विचार न किया, तो भी जिस 
रास्ते वह जा रहा है उस रास्ते उसे चले जाने दंगे । हम सिर्फ तटस्थ रहेंगे। 
बस इतना ही करेंगे । इसके आगे हम ओर कुछ न करेंगे । हम उसके लिए 
यही सजा सब से कड़ी समझेंगे । परन्तु यदि उसी आदमी ने उन नियमों 
को भड् किया--उन कायदों को तोडा---जो समाज की, या ज्ञिन आदमियों 
से समाज बना है उनमें से किसीकी, रक्षा के लिए बने हैं तो बात बिलकुल 
ही दूसरी तरह की हो जायगी; तो मामछा बहुत सक्लीन ह्वो जायगा । इस 

दशा में उसके दुराचार, उसके दुष्कृत्य, उसके बुरे बताव का फल उसको 
नहीं किन्तु ओरों को भोग करना पडेगा। इससे जिन लोगों के मेल से 
समाज बना है उन सबका रक्षक होने के कारण समाज को उससे बदला 
लेना पड़ेगा, और उस दण्ड को यथेष्ट कडा करने के लिए होशियार भी होना 
पड़ेगा । इस दशा में उस आदमी को हमारे, अथात्‌ समाज के, इजलास में 
अपराधी की तरह हाजिर होना पडेगा । उस समय हमारा सिफे इतना:ही 
कर्तव्य न होगा कि हम उसके अपराध का विचार करके अपना फेसछा सुना 
दें। नहीं, अपने फेसले के अनुसार, चाहे जिस तरह से हो, उसे दंड देना 
भी हमारा कतंव्य होगा। परन्तु यदि उसके दुष्कृत्य या बुरे बताव का 
सम्बन्ध सिर्फ उसीसे है तो उसे किसी तरह की तकलीफ पहुँचाना---उसे 
किसी तरह का दंड देना--हमारा कतंव्य नहीं । हां यादे हमने अपने निज 
के काम में किसी ऐसी स्वतंत्रता का उपयोग किया, जिसे उपयोग में लाने 
का उसे भी हमारा ही सा हक है, ओर यदि ऐसा करने से सहज ही उसकी 
कुछ हानि होगई तो उपाय नहीं । इसमें हमारा क्‍या दोष । 
आदमी के आत्म-सम्बन्धीय बताव और सामाजिक बर्ताव में जो फरक 
मैंने यहां पर दिखलाया उसे बहुत लोग न मानेंगे । वे यह सवाल करेंगे कि 
जिन आदमियों से समाज बना है उसमें से एक आदमी के बताव का कोई 
हिस्सा दूसरे आदारमयोंसे सम्बन्ध-हीन हो कंसे सकता है | अर्थात्‌ यह सम्भव 
नहीं कि एक ही समाज के एक आदमी का बर्ताव उसी समाज के ओर 
आदारमयों से कुछ भी सम्बन्ध न रक्‍्खे। ऐसा एक भी आदमी नहीं जो 
दूसरों से बिलकुल ही अछग हो । यह कभी सम्भव नहीं कि कोई आदमी 
अपना बहुत सा नुकसान कर ले, या कोई ऐसा काम कर डाले जिसके कारण 
उसका रोज नुकसान होता रहे, ओर उससे उसके बहुत निकट के सम्ब- 
न्धियों की, ओर कभी कभी सम्बन्धियों के सिवा और लोगों की भी, कोई 
हानि न हो। यदि वह अपनी सम्पत्ति को बरबाद कर देगा तो प्रत्यक्ष या अप्र- 
स्यक्ष रीति से जिन छोगों को उससे मदद मिलती रही होगी उनकी जरूर 
हानि होगी । इस तरह की हानि से समाज के निर्वाह के जो साधन हैं उन- 
में थोडी बहुत कमी जरूर आ जायगी । यादि वह अपनी शारीरिक अथवा 
मानसिक शक्तियों को बिगाड देगा तो सिर्फ उन्हीं छोगों की हानि न होगी 
जिनके सुख की थोड़ी भी सामग्री उसके ऊपर अवलंबित हे किन्तु अपने 

सजातियों के हित के लिए मामूली तोर पर उसके जो कर्तव्य हैं उनको 
करने के लिए भी वह अपने को नालायक बना छेगा | सम्भव ह कि उसे 
अपने पालन पोषण का बोझ दूसरे लोगों की उदारता या स्नेहशीलता पर 
छादना पडे---अर्थात्‌ दूसरों का भिखारी बनना पडे। यदि इस तरह की 
धघटनायें बारबार होने लगेगी तो जनसमझ्ुदाय के सुखसंचय को इतनी हानि 
होगी जितनी आज कल होने वाले ओर किसी बुरे बतांव या अपराध से 
नहीं होती । यदि कोहद आदमी अपने दुराचरण या मूर्खता से दूसरों को, 
प्रत्यक्ष रीति पर हानि न भी पहुँचावे तो भी उसका उदाहरण जरूर अनिष्ट- 
कारक होगा। बहुत सम्भव है कि उसके बुरे बताव को देखकर ओर लोग भी 
बेसा ही बर्ताव करने छगें । अतएवं, उसके खराब चालचलन को देख कर 
या दूसरोंस उसका बयान सुन कर, ओर लोगों को नीतिभ्रष्ट ओर कुमार्ग- 
गामी होने से बचाने के लिए उसका जरूर प्रतिबन्ध करना चाहिए। अर्थात 
अपना चाल-चलन सुधारने के लिए उसे जरूर मजबूर करना चाहिए । 

बहुत छोग यह भी कहेंगे कि यदि बुरे चाल-चलछन का फल सिर्फ दुःशील, 
दुराचारी या विवेकहीन आदमी ही को भोगना पड़े तो कया जो छोग 
अपना चाल-चलन खुद नहीं दुरुत्त कर सकते उनको समाज वेसे ही पढ़ा 
रहने दे | क्या समाज ऐसे आदमियों की रक्षा न करे बच्चों ओर नाबालिग 
आदमियों की रक्षा करना--उन्हें बुरे कामों से बचाना--सब को कुबूल है । 
इसमें कोई विवाद नहीं । तो बालिग होकर भी जो छोग खुद अपनी रक्षा 
महीं कर सकते उनकी रक्षा करना--उन्हें सुमार्ग में लगाना--क्या समाज 
का काम नहीं ? जुबा खेलना, शराब पीना, व्यभिचार करना, निरुण्योगी बेटे 
रहना, शरीर ओर कपडे-लत्ते मेले रखना इत्यादि दोष उन बहुत से दोषों ही 
की तरह सुख का नाश करनेवाले ओर उन्नति में बाधा डालनेवाले हैं 
जिनकी कानुन में मनाई है। तो, फिर, कानून के द्वारा ऐसी बातों के रोकने 
का यत्न क्यों न किया जाय १ हां, इतना जरूर देख केना होगा कि कानून 
से काम लेने में समाज को किसी तरह का असुभीता तो न होगा और 
अपोक्षित बातों का प्रतिबन्ध करने में कोई कठिनता तो न आवबेगी, अथात्‌ 
सिर्फ काम की सुगमता और समाज के सुभीते का विचार करना पड़ेगा । 
कानून के द्वारा यदि ये ठुरी बातें नहीं रोकी जा सकतीं तो क्या कानून की 
अनिवाय कमी को पूरा करने के लिए समाज का यह काम नहीं कि वह 

रोकमत के बल पर उनको बन्द करने का कोई अच्छा प्रबन्ध करे, ओर जो 
छोग इस तरह के दुराचार करें उनको कड़ी सामाजिक सजा दे ? सांसारिक 
जीवनके सम्बन्ध में नये नये आंर अद्भुत भरद्भधुत तजरुबे करने के यत्न में 
बाधा डालने, या व्यक्ति-विशेषता का नियमन करने, अथांत्‌ उसकी उचित 
स्वाधीनता को कम करने, की बात यहां नहीं चल सकती । क्योंकि जब से 
जगत्‌ की उप्पात्ति हुईं तब से आज तक जांच करने पर जो बातें बुरी सिद्ध 
हुई हैं सिफे उन्‍्हींको रोकने से हमारा मतलब है। हम चाहते हैं कि सिर्फ 
उन्हीं बातों का प्रतिबन्ध किया जाय जो आज तक के तजरूबे से बुरी सिद्ध 
हो खुकी हैं ओर जो एक भी आदुमी--एक भी व्यक्ति--के लिए उपयोगी 
या उचित नहीं हैं । समय ओर तजरुबे की कोईं हद नियत करके उसके 
आगे किसी नीति या व्यवहार-ज्ञान से सम्बन्ध रखनेवाली बात को सिद्ध 
समझ लेना मुनासिब है। अर्थात्‌ किसी विषय में एक नियसित समय बीत 
जाने पर, ओर एक नियमित तरह का तजरुबा हो जाने पर, वह विषय ठीक 
मान लिया जा सकता है । जो प्रतिबन्ध हम चाहते हैं उसका उद्देश सिर्फ 
इतना ही है कि जिस कगार के ऊपर से गिरकर हमारे पूर्वज चूर हो गये 
डसी कगार से पुइत दर पुशत लोगों को गिरने से हम बचावें। 

इस बात को में अच्छी तरह मानता हूं कि यदि कोई आदमी अपने बुरे 
बतोव से अपना नुकसान कर छेगा तो उससे, हमददीं के कारण, उसके 
निकट सम्बन्धियों का भी नुकसान होगा और समाज का भी। 
पर सम्बन्धियों का नुकसान अधिक होगा और समाज का कम । उनको 
जरूर बुरा लगेगा ओर उनके हित की हानि भी थोड़ी बहुत जरूर होगी। 
दूसरे आदमियों से सम्बन्ध रखनेवाली बहुत सी बातें ऐसी होती हैं जिन 
को .करना हर आदमी का कत॑व्य है । वे सब के करने छायक होती हैं; एसी 
नहीं होती कि कोई उन्हें कर न सकता हो । ओर वे छिपी भी नहीं होतीं; 
सब लोग उन्हें जानते हैं । यदि ऐसी बातों में से कोई बात किसी आदमी 
मे न की, तो उसका न करना निजसे सम्बन्ध रखनेवाले बताव के भीतर नहीं 
आ सकता । ऐसी बात का अन्तर्भाव आत्मविषयक बतांब सें नहीं हो सकता | 
वह उसके बाहर निकल जाता है। अतएवं इस तरह का बर्ताव, नीति की 
नजर से घृणा, निन्दा या तिरस्कार का जो अर्थ होता है उसका पात्र होजाता 

। एक उदाहरण छीजिए--कल्पना कीजिए कि संयम से न रहदने भोरं 


१६० स्वाधीनता । 

फिजूलखर्ची करने के कारण कोई आदमी अपना कर्ज नहीं दे सका; या 
अपने कुटुम्ब के पालन-पोषण की जिम्मेदारी अपने ऊपर लेकर भी, रुपया 
न रहने के कारण उसकी परवरिश अथवा उसकी शिक्षा का प्रबन्ध नहीं कर 
सका; तो उसकी निर्भत्सेना या निन्दा करना ओर कभी कभी उसे दंड भी 
देना बहुत मुनासिब होगा । परन्तु यह याद रखना चाहिए कि एसी दशा में 
उसे जो दंड दिया जायगा वह संयम से न रहने ओर फिजूलखर्ची करने के 
लिए न दिया जायगा; किन्तु महाजनों का रुपया न देने ओर अपने कुटुम्ब 
की परवरिश न करने के लिए दिया जायगा। अर्थात्‌ अपने महाजनों और 
कुटुम्ब के आदमियों के सम्बन्ध में उसका जो कतंव्य था उसे पूरा न करने 
के लिए उसे सजा मिलेगी | जो रुपया उसे अपने महाजनों को देना और 
अपने कुटुम्ब के काम में लगाना था उसे यदि वह किसी और काम में छगा 
देता और वह काम चाहे जितना अच्छा क्‍यों न होता, तो भी उसका अप- 
राध जरा भी कम न होता। उस दशा में भी वह जरूर दंड का पात्र होता। 
जाज बानंब्यल ने अपनी रंडी को रुपये देने के लिए अपने चचा को मार 
डाला; पंरन्तु यदि उसने यह निंद्य काम कोई कारखाना खोलने या व्यापार 
करने के इरादे से किया होता, तो भी उसे फांसी ही मिलती। अकसर 
यह देखा जाता है कि दुब्येसनों, अथात्‌ बुरी आदतों, के कारण कोई कोई 
आदमी अपने कुटुम्बवालों को तकलीफ पहुंचाते हैं। अतएवं उनकी इस निद- 
यता और कृतप्नता के लिए उनकी निनदा ओर निर्भव्सना करना जरूर ही 
मुनासिब है । परन्तु जिनके साथ ऐसे आदमी रहते हैं, या परस्पर सम्बन्ध 
के कारण जिनका सुख ऐसे आदमियों पर अवलम्बित रहता है, उनको यदि 
ऐसों की कोई आदतें हानि पहुंचावे--फिर चाहे वे आदते बुरी न भी हों 
तो भी उन्हें वही दंड मिलना चाहिए । अर्थात्‌ इस कारण भी उनकी निन्दा 
और निर्भमत्सना होनी चाहिए। अपना काम करते समय जो आदमी दूसरों 
के हित ओर मनोविकारों की परवा नहीं करता उस की निन्‍्दा समाज को 
करनी ही चाहिए । परन्तु यदि ओरों के हित ओर मनोविकारों की अपेक्षा 
भी अधिक महत्व के किसी कतंव्यका पालन डसे करना हो; अथवा, यदि 
औरों की अपेक्षा अपने हित ओर मनोविकारों की परवा न करना उसको 
अधिक मुनासिब हो, तो बात ही दूसरी है। इस दशा में वह निन्‍्दा 
का पात्र नहीं हो सकता । पहली दशा में जिस कारण से उसने 

दूसरों के हित की तरफ ध्यान न दिया होगा उस कारण के लिए भी उसकी 
निनदा करना सुनासिब न होगा । ओर, निजकी जिन बातों की प्रेरणा से 
उसने इस तरह की गलती की होगी उनके लिए भी उसे निन्दा के रूप में 
दंड देना उचित न होगा । इसी तरह यदि कोई आदमी अपने निजक्ेे बतांव 
से अपनेको किसी ऐसे सार्वजनिक काम करने के अयोग्य कर लेता है, जिसे 
करना उसका धर्म्म है, तो वह समाज की दृष्टि में अपराधी, अतएव दंड 
पाने का पात्र, हो जाता है। शराब पीकर मत्त होने के लिए किसी को सजा 
देना मुनासिब नहीं । पर यदि पुलिस या फोज का कोई जवान शराब पीकर, 
सरकारी काम करते समय, मतवाला हो जाय तो उसे जरूर सजा मिलनी 
चाहिए । सारांश यह कि जिस काम से किसी व्यक्ति या समाज की कोई 
निश्चित हानि होती हे, या हानि होने का निश्चित डर रहता है, वह काम 
व्यक्ति-विषयक स्वाधीनता की हद के बाहर चला जाता है ओर कानून या 
नीति की हद के भीतर आजाता है। अथांत्‌ ऐसे काम का प्रतिबन्ध कानून 
या नीति के द्वारा होना चाहिए ओर उसके करनेवाले को कानून या नीति 
के ही द्वारा सजा मिलनी चाहिए । 

परन्तु बहुत से काम ऐसे भी हैं जिनसे न तो कोई सार्वजनिक कतंव्य 
बिगड़ता है ओर न, करनेवाले को छोड़कर, ओरों की कोई प्रत्यक्ष हानि ही 
होती है । इस तरह के बर्ताव स---इस तरह के काम से--यदि भीतर ही 
भीतर समाज की कोई हानि, अप्रत्यक्ष रीति से, हो जाय तो समाज को 
चाहिए कि हर आदमी को दी गई स्वाधीनता से होनेवाले अधिक हित के 
विचार से वह उतनी हानि या तकलीफ बरदाइत करे । वयस्क, अथांव 
बालिग, आदमियों को अपनी रक्षा न करने के लिए--अपने आत्म-सम्बन्धी 
कतंथ्यों की तरफ नजर न रखने के लिए---यदि दण्ड देने की जरूरत दी 
आपडे, तो, मेरी राय में, इस तरह का दण्ड उन्हीं के फायदे के लिए देना 
चाहिए । जिन बातों के कराने का हक समाज को नहीं है, अथवा जिन बातों 
के कराने के विषय में समाज ने अपना हक नहीं जाडिर किया है, उनको 
करने के लायक अपनेको न रखने के बहाने ऐसे आदुनियों को सजा देना 
मुनासिब नहीं । पर, सच पूछिए तो मुझे यह दलील ही कुबूर नहीं कि जो 
लोग मतलब भर के लिए ज्ञान नहीं रखते उनको उचित शिक्षा देकर व्यव- 
हार-सम्बन्धी साधारण सज्ञान दशा को पहुँचाने के लिए समाज के पास कोई 

स्वा०-११ 

बरी आकर 


साधन ही नहीं है। अतएवं समाज को तब तक ठहरना चाहिए जब तक 
किसी आदमी से कोई गलती न हो । ओर जब गलछती नजर में आज़ाय तब 
गलती करनेवाले को नीति या कानून की दृष्टि से समाज सजा दे । यह भी 
कोई दलील दे ! स्वाधीनता पूवेक व्यवहार करने के योग्य उच्च होने के 
पहले भी सब आदमियों पर समाज की पूरी सत्ता रहती हैे। लड़कपन का 
सारा समय, ओर लड़कपन ओर बालिग होने के बीच का भी सारा समय, 
समाज के हाथ में रहता है। फिर, समाज इस द्रमियान में क्‍यों न यह 
देख ले कि सब लोग बड़े होने पर उचिस बर्ताव करने भर के लिए समझदार 
होंगे या नदों ! वर्तमान समय के आदमी अगली पुइतवालों की शिक्षा के भी 
मालिक होते हैं ओर उनकी सब स्थितियों, भ्थांत्‌ अवस्थाओं , के भी मालिक होते 
हैं । सदाचरणशीलता ओर बुद्धिमानी आदि गुणों में आज कल के आदमी खुद 
ही बहुत पीछे हैं। तब वे किस तरह अगली पुइतयालों को पूरे तोर पर 
सदाचारपरायण ओर बुद्धिमान बना सकेंगे ? फिर यह भी नहीं कि अगली 
चुइत को सुशिक्षित करने के लिए वे छोग जो उत्तम से उत्तम प्रयत्न करते 
हैं हमेशा सफल ही होते हों । कभी होते हैं, कभी नहीं होते । परन्तु एक 
खात निःसन्देह है । वह यह कि आज कल जो समाज अपनी सत्ता चला रहा 
है वह अगली पुएरत को अपने ही बराबर, अथवा अपने से कुछ अधिक, 
अच्छी करने की शक्ति जरूर रखता है। नादान बच्चे आगे की बातों का 
विचार करके युक्तिपूण बताव करने की शक्ति नहीं रखते । यदि समाज, जिन 
आदमियों से वह बना है उन में से बहुतों को, अज्ञान बच्चों की तरह बढ़ने 
दे, अर्थात्‌ शिक्षा के द्वारा उनके ज्ञान को बढाने का यत्न न करे, तो इसमें 
अपराध किसका है ! खुद समाज दह्वी का न ? अतएवं इस वुष्यंवस्था का फल 
भा उसी को भोग करना पडेगा। लोगों को शिक्षा देने के लिए जितने 
साधनों की जरूरत रहती है वे सब समाज के हाथ में हैं । इतना ही नहीं, 
किन्तु जो लोग अपने हिताद्वित का विचार खुद नहीं कर सकते उनके ऊपर 
हुकूसत करनेवाली रूढु, अथांत्‌ प्रचलित, बातों की सत्ता की ढोरी भी 
समाज ही के हाथ में रहती है। फिर, जब कोई किसी तरह का दुराचार 
करता है तब उसकी जान-पहचान वाले उसे निन्‍्दा, निर्भत्सना, तिरस्कार या 
घिक्कार के रूप में जरूर दण्ड देते हैं । इस स्वाभाविक या अनिवाये दण्ड से 
बह नहीं बच सकता। यहद्द दण्ढ-दान भी, अपना काम अच्छी तरह करने 


चौथा अध्याय । १६३ 





में, समाज को मदद देता है | इतनी हुकूमत करने पर भी--इतनी सत्ता 
हाथम रखने पर भी--यह कहना समाजको हरमिज शोभा नहीं दता कि 
हमें आदमियों की उन खानगी बातों पर हुकूमत करने ओर अपने हुक्‍्मों 
की तामील कराने का भी अधिकार मिलना चाहिए जिनके विषय में, न्याय 
ओर नीति के सब तत्त्वों की दृष्टि से, जाखिरी निश्चय करना सिर्फ उन्हींके 
हाथ में होना मुनासिब है जिनको उन बातों का फल भोगना पड़ता है । 
आदमियों के आचरण को उच्नत करने के और अनेक अच्छे अच्छे साधनों के 
रहते भी जो लोग बुरे साधनों से काम लेना चाहते हैं वे अच्छे साधनों की 
उपयोगिता में भी सन्‍्देह पेदा कर देते हैं । इससे बहुत हानि होती है जरेर' 
काम में बाधा आती है। जिन लोगों को समाज बलपूर्वक चतुर ओर संयम- 
शील बनाने की कोशिश करेगा उनमें से यदि कोई सर्वाधीन ओर उद्धस 
स्वभाव के होंगे तो वे समाज के इस अधिकार की घुरी को अपने कन्धे से 
दूर फेंक देने के इरादे से जरूर दंगा फसाद करेंगे । वे लोग इस बात को तो 
कुबूल करेंगे कि यदि वे दूसरों के कामकाज में दस्तंदाजी करके उन्हें हानि 
यहुँचावें तो उनका प्रतिबन्ध होना मुनासिब है; पर इस बात को वे कभी न 
कुबूल करेंगे कि अपने निजके कामों में भी अपनेको हानि पहुंचाने का उन्हें 
अधिकार नहीं है । अलएव यदि उनके निजके काम-काज में कोई दस्संदाजी 
करेगा तो वे उस पर हमला करेंगे ओर जो वह कुछ करना चाहेगा उसका 
वे ठीक उलटा करेंगे--सो भी बड़े आडम्बर के साथ, चुपचाप नहीं। इस 
तरह का ब्यवहार करना वे लोग तेजस्थिता ओर बहादुरी का लक्षण सम- 
झेंगे । जिस समय इंग्लेंप्ट की राजसत्ता ऑलिवर & क्रामवेल के हाथ में 


# क्रामवेल इंग्लेण्ड में पारलियामेण्ट का एक सभासद थ। । वह प्युरिटन 
सम्प्रदाय का था | सादापन उसे बहुत पसन्द था| उस समय वहां का राजा 
प्रदला चालेस था। उसका अन्याय लोगों को असह्य हो गया । इससे पारढि- 
यामेण्ट के सभासद बिगड़ खड़े हुए। विद्रोद्द हुआ । विद्रोह में ऋामवेल ने बड़ी 
बद्ादुरी दिखाई । उसकी बहुत प्रसिद्धि हुईं | कई लड़ाइयां हुई | राजा हारा । 
१६४५९ ई० में उसे फांसी हुईं । तब इंग्लेण्ड में लोक-सत्ताक राज्य स्थापित 
हुआ ओर कुछ दिनों में क्रामबेल को रक्षक ( 7006८८८07 ) को पदवी 
'मिली । उसके समय में नाच, तमाश ओर गाना-बजाना सब प्रायः बन्द था ६ 


१६४ स्वार्धानता । 

थी उस समय प्यूरिटन सम्प्रदाय वालों ने धम्मोन्ध आदमियों की तरह 
नैतिक बातों में बहुत ही अधिक अनुदारता दिखाई । पर जब क्रामवेल के 
बाद दूसरा चालंस इंग्लेंण्ड का राजा हुआ तब लोगों ने बहुत ही बुरा, 
अथांत्‌ अशिष्टता का, बरताव करना झुरू किया । दुराचारी ओर विषयी आद- 
मियों के उदाहरण से समाज की रक्षा करना बहुत जरूरी बात है। जो 
लोग यह कहते हैं वे बहुत सच कहते हैं | बुरे उदाहरण का फल हमेशा 
बुरा होता है, ओर दूसरोंकों हानि पहुंचानेवालों को यदि सजा न मिले तो 
उनके उदाहरण का फल और भी बुरा होता है। पर, इस समय जिस तरह 
के बतांव की बात में कह रहा हूं उसके विषय में यह कल्पना करली गई है 
कि उससे दूसरों की हानि न होकर खुद उस बतांव के करनेवाले ही की 
विशेष हानि होती है। अतएवं इस तरह के उदाहरण से दूसरों को हानि 
की अपेक्षा लाभ होने ही की अधिक सम्भावना रहती है । यह बात सहज 
ही ध्यान में आने लायक है। में नहीं जानता कि क्‍यों लोग इस बात को 
बिलकुल उलटा समझते हैं। क्योंकि जब किसी आदमी के बुरे बतांव का 
उदाहरण ओरों को देखने को मिलता है तब उस बर्ताव के दुःखकारक और 
मीच परिणाम भी उन्हें देखने को मिलते हैं। ओर, इस तरह के बर्ताव की 
यदि समाज ने उचित निन्दा की तो इसके बुरे परिणाम जरूर ही लोगों की 
नजर में आते हैं । इसलिए, मेरी समझ में यह बात नहीं आती कि जिन 
बतावों को लोग खुद बतांव करनेवाले के लिए हानिकर समझते हैं, उन्हें 
वे दूसरों के लिए किस तरह अपायकारक बतलाते हैं । यदि उन्हें बर्ताव 
करनेवाले की हानि पर विश्वास है तो उन्हें दूसरों की हानि की सम्भावना 
अपने दिल से दूर कर देनी चाहिए। 

किसी के निञ्ञके काम में दस्तंदाजी करना समाज को उचित नहीं । इस 
बात को सिद्ध करने के लिए सब से मजबूत दलील यह है कि जिसका जो 
काम है वही उसे अच्छी तरह कर सकता हैं । यदि दूसरा आदमी उस में 
दखल देता हे तो उसका दखल देना उज्नीस बिस्वे बेजा होता हे। सामा- 

पर उसके बाद जब दूसरा चार्लूस गद्दी पर बठा तब सब बातें बदल गई। जो 
बातें मना थीं वे होने लगीं आर दुराचार की सीमा बेहद बढ़ु गईं। १६५८ 
में क्रामवेल का अन्त हुआ । 


चीथा अध्याय । १५ 

जिक नीति के विषय में, अर्थात्‌ उन बातों के विषय में जो दूसरों से सम्ब- 
न्‍ध रखती हैं, बहुमत से निश्चित की गई समाज की राय जो दो एक दफे 
गलत होती है तो दस पांच दफे सही भी होती है। क्योंकि ऐसी 
दशा में समाज को सिर्फ अपने ही फायदे का खयाल रहता है । 
अथात्‌ उसको सिर्फ इस बात पर ध्यान देना पड़ता है कि यदि अमुक बताव 
करने की स्वतंत्रता लोगों को मिल जायगी तो उससे समाज की हानि होगी 
या लास । परन्तु आत्म-विषयक बातों में, अर्थात्‌ उन बातों के विषय में 
जिनका सम्त्नन्ध दूसरों से नहीं है, यदि समाज, बहुमत के बल पर, दरस्तं- 
दाजी करेगा तो उससे भूल होने की उतनी ही सम्भावना है जितनी न 
होने की हैं। क्‍योंकि, इस दशा में, दूसरों के लिए कोन बात अच्छी है 
ओर कोन बुरी है, इस पर कुछ आदमियों की जो राय होगी वही समाज 
की राय समझी जायगी । समाज की राय का अधिक से अधिक इतना ही 
अथ हो सकेगा । परन्तु बहुत दफे समाज की राय का इतना भी अथ नहीं 
होता । क्योंकि सब लोग जिसके बर्ताव की निन्‍्दा करते हैं उसके सुख ओर 
सुभीते की वे बिलकुल ही परवा नहीं करते । परवा वे सिर्फ अपनी करते 
हैं। वे सिर्फ इस बात को देखते हैं कि असुक तरद्द का बर्ताव हमको पसन्द 
है या नहीं; या उससे हमारा फायदा है या नुकसान । बहुत से आदमी यह 
समझते हैं कि और लोगों के जो बर्ताव उनको पसन्द नहीं हैं उनसे उनकी 
जरूर हानि होगी । अतएवं यदि कोई उस तरह का बर्ताव करता है तो वे, 
यह समझकर कि इसने हमारे मनोविकारों को चोट पहुचाई, बेतरह बिगड़ 
खड़े होते हैं । एक धर्म्मान्ध आदमी से किसीने पूछा कि क्यों तूने दूसरों के 
धरस्म-सम्बन्धी मनोविकारों की निन्‍दा करके उनके दिलको दुखाया ? इसे 
सुनकर उसने कहा कि इन लोगों ने अपने गर्हित धम्मे ओर पूजन-पाठ से 
मेरे दिल को दुखाया--इसी लिए मेंने ऐसा किया । यही दशा उन लोगों 
की है जो भिन्न मनोविकार रखनेवाऊों को नहीं देख सकते । पर इन 
लोगों के ध्यान में यह बात नहीं आती कि निजकी राय के विषय में किसीके 
जो मनोविकार होते हैं उनमें, ओर उस राय को घुरा समझनेवालों के मनो- 
विकारों में जरा भी समता नहीं है। दोनों में आकाश-पाताल का अन्तर है। 
रुपये की थेली उड़ा लेजाने की इच्छा रखनेवाले चोर के, ओर उसे बढ़ी 
डोशियारी से सन्‍्दूक के भीतर रख छोड़ने की इच्छा रखनेवाले उसके मालिक 


१६६ स्वाधीनता | 








के, मनोविकारों में जितनी समता होती है उतनी ही समता इस तरद्द के 
मनो विकारों में भी होती है। जेसे लोग अपने रुपये पसे की थेली, या अपनी 
राय, को कीमती समझते हैं वैसे ही वे अपनी रुचि को भी कीमती समझते हैं। 
जिस तरह उन्हें अपनी थेली या राय की परवा रहती है उसी तरह उन्हें 
अपनी रुचि की भी परवा रहती है। यहां पर शायद कोई यह कहे कि निज 
से सम्बन्ध रखनेवाली जिन बातों के अच्छे या बुरे होनेका निश्चय नहीं हुआ 
है उन्हें करने के लिए समाज यदि हर आदमी को स्वतंत्रता देदे, ओर जो 
बर्ताव या जो आचरण सब लोगों के तजरुबे से बुरे साबित हैं उन्हें करने से 
यदि वह मना कर दे; तो हानि क्‍या है ) पर इस, तरद्द के नमूनेदार उत्तम 
समाज की कल्पना करना जितना सहज है उतना उसे हूंढ निकालना या बना 
लेना सहज नहीं है। आज तक क्या किसीने इस तरह का कोई समाज देखा है 
जिसने सामाजिक-नियम-सम्बन्धी अपने अधिकार का पूर्वोक्त रीतिसे प्रतिबन्ध 
किया हो ? यह जाने दीजिए, सब छोगों के तजरुबे की परवा करनेवाले समाज 
का ही क्‍या कहीं पता है ? समाज सब लोगों के तजरुब्रे की परवा करता कब 
है? आदामयों के निज के काम-काज में दस्तंदाजी करते समय समाज को 
मालम होता है कि उसके विरुद्ध बर्ताव करना या जसा आचरण उसे पसन्द 
नहीं है बला आचरण करना, मानो घोर पाप है । इसके सिवा और कोई 
विचार समाज के मन में नहीं आता । जितने तत्त्वज्ञानी और जितने नीति- 
शास्त्र के उपदेशक हैं उनमें से सेकडा नब्बे ह्टेर-फेर कर यही बात कहते हैं। 
इस मत को उन्हों ने तत्त्वविद्या ओर धम्म॑शासत्र की आज्ञा के नाम से सब 
लोगों के सामने रकखा है । उनके उपदेश देने की रीति विलक्षण है । यदि 
उनसे कोई पूछता है कि आप अमुक बात को क्‍यों अच्छा समझते हैं, तो 
उसका जवाब वे यह देते हैं कि हम उसे इस लिए अच्छा समझते हैं क्योंकि 
वह अच्छी है अथवा वह हमें अच्छी मालम होती है। ऐसे लोग हम से 
कहते हैं कि आचरण-सम्बन्धी नियमों को, जो तुम्हारे भी काम के हों और 
दूसरों के भी, तुम अपनेही मन से ह्वंढ निकाली; उनका पता तुम अपने ही 
अनन्‍्तःकरण के भीतर लगाओ । इस तरह के उपदेशों के अनुसार जो भी 
या बुरी बातें समाज को पसन्द आती हैं उन्हींको वह, बहुमत के आधार 
पर, दुनिया भर के ऊपर लादता हे । इसके सिया वह बेचारा और कर ही 
क्या सकता है ! 


चोथा अध्याय । १६७ 

इस अनिष्ट को कल्पना न समझिए। यह न समझिए कि यह हानिकारक 
रीति कहने ही भर को है । कोई शायद मुझ से यह उम्मेद करे के में 
उदाहरणपूर्वक इस बात को सिद्ध करूं: कि आज कल भी इस देश में समाज 
ने अपनी ही पसन्द के अनुसार नतिक नियम बनाये हैं । शायद लोग कई 
कि पुराने जमाने में यह बात होती रही होगी; पर अब नहीं होती । और 
यादि आप समझते हैं कि अब भी होती है तो डदाहरण दीजिए । इसका 
जवाब यह है कि इस समय नीति के जो नियम जारी हैं उनके दोष दिख- 
लाने के इरादे से में यह लेख नहीं लिख रहा हूं। वह बहुत बड़ा विषय 
है। इस लेख के बीच, उदाहरण के रूप में, उसका विचार नहीं हो सकता। 
पर उदाहरणों की जरूरत है। इस में कोई सन्देह नहीं । क्योंकि उदाहरण 
देने से लोगों को यह बात अच्छी तरह मालूम हो जायगी कि जिस नियम 
को सिद्ध करने के लिए में इतना बखेड़ा कर रहा हूं वह बहुत बड़े व्यावहा- 
रिक महत्त्व का है। वह काल्पनिक नहीं हे । यह नहीं कि लोगों को कहिपि- 
त बुराइयों से बचाने के बहाने में झूठ मूठ पाखंड रच रहा हूं । जिन बातों 
में अपनी इच्छा के अनुसार बतोंव करने के लिए हर आदमी को बिना किसी 
विवाद के स्वाधीनता मिलनी चाहिए उन बातों को भी नीतिरूपी पुलिस 
की हद के भीतर कर देने की तरफ आज कल लोगों की प्रवृत्ति बहुत ही 
अधिक बढ रही है। यह बात, एक नहीं अनेक उदाहरण देकर साबित की 
जा सकती है । 
अच्छा, पहला उदाहरण लीजिए । जिन लोगों के धामिक विचार दूसरी 
तरह के हैं, अर्थात्‌ जो परधर्म्मी हैं, वे ओर लोगों से घृणा करते हैं। 
क्यों ? इस लिए कि और छोग उनके ऐसे धार्मिमिक व्यवहार विशेष करके 
उनके आहार-विहार से सम्बन्ध रखनेवाले नियमों का पालन, नहीं करते । 
बस, इसी कारण वे आओरों से द्वेष करते हैं। एक छोटा सा दृष्टांत 
सुनिए । फ्रिश्चियन छोग सुअर का मांस खाते हैं, पर मुसलमान सुअर का 
मांस खाना बहुत ही बुरा समझते हैं। अतएवं, इस कारण, मुसलमान 
छोग क्रिश्वियनों से जितना द्वेष करते हैं उतना उनके ओर किसी धार्म्सिक 
मत या आचार-विचार के कारण नहीं करते । सुअर खाकर भूख शास्त 
करने की रीति पर मुसलमानों को जितनी घृणा है उतनी घृणा 
क्रिश्वियन लोगों की ओर किसी बात पर नहीं है। सुअर खाना मुसल- 

मानों के धर्म्म के विरुद्ध है। परन्तु यह बात साफ साफ समझ में नहीं 
आती कि सुअर खाना धम्म-विरुद्ध होने ही के कारण मुसलमानों को उससे 
इस तरह की और इतनी घृणा क्‍यों होनी चाहिए ? शराब पीना भी 
मुसलमानों के धर्म के विरुद्ध है। धर्म की दृष्टि से वह भी निषिद्ध 
है | शराब पीना मुसलमान पाप जरूर समझते हैं, पर किसी को उसे पीते 
देख उन्हें घृणा नहीं होती । सुअर एक मेला जानवर है। उससे मुसलमानों 
त्रो जो घणा होती है वह एक विशेष प्रकार की है। वह स्वाभाविक सी हो 
गई है । वह उसके मेलेपन के कारण आप ही आप पेंदा हो गई है| जब 
किसी चीज के मेलेपन की बात मन में अच्छी तरह जम जाती है तब उससे 
डन लोगों को भी घृणा होती है जिनको आर बातों में सफाई का बहुत कम 
खयाल रहता है। हिन्दुओं में छुआछूत का जो इतना अधिक विचार हैं वह 
इस बात का याद रखने लायक उदाहरण है । अच्छा, अब, मान लीजिए के 
किसी देश में मुसलमान अधिक हैं ओर उन्होंने बहुमत के जोर पर यह 
नियम कर दिया कि कोई आदमी सुअर का मांस न खाय । मुसलमानी 
देशों के लिए यह कोई नई बात नहीं । तो समाज के मत की प्रबलता का 
ऐसा नेतिक उपयोग क्या उचित होगा ? ओर, यदि, न उचित होगा तो 
क्यों न होगा ? सुअर खाना सचमुच ही घृणित काम है। फिर, मुसलमानों 
को इस बात पर विश्वास हे कि ईश्वर की आज्ञा उसे न खाने की है। उससे 
खुद ईश्वर को भी घृणा है। फिर, इस तरह के निषेध का यह भी अथ नहीं 
हो सकता कि लोगों के धस्में-विषयक विश्वासों पर आघात हुआ--डनमें 
दस्तंदाजी हुई--उनके लिए लोग सताये गये। अतएवं इस तरह का निषेध 
करनेवालों को निंदा या निर्भ॑त्सना के रूप में सजा भी नहीं दी जा सकती । 
जब पहले पहल इस निषेध का प्रारम्भ हुआ होगा तब शायद धर्म के ही 
कारण हआ होगा । पर इस निषेध के सम्बन्ध में यह नहीं कहा जा सकता 
कि इसके कारण लोगों के धर्म्म में व्यर्थ दस्तंदाजी हुईं, या छोग व्यथे 
सताये गये; क्‍योंकि यह बात किसी के धर्म्म में नहीं लिखी कि सुअर का 
मांस खाना कोई धार्मिमिक काम है। अतएवं इस प्रकार के निषेध की निंदा 
करने या उसकी आवश्यकता बतलाने का सब से प्रबल आधार सिर्फ यह है 
कि समाज को लोगों की निज की बातों ओर रुचि या अरुचि में हाथ डालने 
का बिलकुल अधिकार नहीं । 


चोथा अध्याय | १६५ 

अच्छा, अब दूसरा उदाहरण लछीजिए। यह इस देश के बहुत पास का है। 
स्पेन में अधिक हिस्सा ऐसे ही लोगों का है जो यह समझते हैं कि रोमन 
क्रेथालिक सम्प्रदाय में कहे गये तरीके को छोड़ कर ओर किसी तरीके से 
ईश्वर की पूजा करना घोर पाप है। यही नहीं, वे यह भी समझते हैं कि ईश्वर को 
क्रोध भी आता है ओर बहुत अधिक क्रोध आता है । इससे स्पेन की हद के 
भीतर किसी ओर तरह से ईश्वर की आराघना करना कानून के खिलाफ है । 
दक्षिण म॑ यदि कोई धम्मोपदेशक, अर्थात्‌ पादरी, विवाह कर लेता है तो 
लोग उसे बेधर्म्म अथवा धम्मंश्रष्ट ही नहीं समझते; वे उसे कामुक, निलेज्ज, 
बीभत्स ओर घृणित भी समझते हैं। सच्चे दिल से इस तरह के मनोविकारों 
को जाहिर करने, ओर दूसरे सम्प्रदायवालों को भी अपना ही सा बनाने के 
लिए रोमन केथलिक छोग जो इतनी खटपट करते हैं उसे देख कर प्राटेस्टण्ट 
झोगों को क्या मालूम होता है। पर जिन बातों से दूसरों का बिलकुल ही 
सम्बन्ध नहीं है उनमें दस्तन्दाजी करके यदि छोग एक दूसरे की स्वतंत्रता 
को छीन लेना या उसमें बाधा डालना, उचित समझेंगे तो जो उदाहरण मेंने 
यहां पर दिये उनको किस नियम या किस तत्त्व के आधार पर अनुचित, 
असंगत या युक्ति-दी न साबित करेंगे ? अथवा जिस बात को लोग, इंश्वर 
ओर आदमी दोनों की दृष्टि में, कलड समझते हैं उसे यदि वे रोकने की 
चेष्टा करें तो किस तरह वे दोषी ठहराये जा सकेंगे ) ये बातें जिन लोगों को 
धरस्म-विरुद्ध मालूम होती हैं उन लोगों के पक्ष में अपनी समझके अनुसार 
इनको रोकने के जितने सबल कारण हैं, उतने सबल कारण ओर किसी आत्म- 
सम्बन्धी दुराचार को रोकने के पक्ष में नहीं दिये जा सकते। सामाजिक 
ओर धार्मिमक बातों में जो लोग दूसरों को बिना कारण सताते हैं उनकी 
दलीलें सुनने लायक हैं। वे कहते हैं कि “' हम जो कुछ कहते हैं वह सच 
है; इस लिए दूसरों को सताना हमें मुनासिब है। पर दूसरे जो कुछ कहते 
हैं वह झूठ है; इस लिए हमको सताना उन्हें मुनासिब नहीं ?”। बेफायदा 
उपद्वव करनेवालों की इन विलक्षण दलीलों को--उनके इस अद्भुत तके- 
शास्त्र को--पसन्द करने में जो लोग खुश न हों उनको चाहिए कि जिस 
नियम के योग को वे अपने लिए महा अन्यायकारक समझते हैं उसी 
नियम के प्रयोग को दूसरों के लिए उचित ओर न्यायसंगत कुबूल करने में 
से जरा आगा पीछा सोच ले। 





१३७० स्वाधीनता । 


जो उदाहरण मेंने ऊपर दिये उनको लोग शायद मंजूर न करेंगे। वे 
शायद कहेंगे कि हम लोगों अर्थात्‌ अंगरेजों के समाज की स्थिति ऐसी नहीं 
है कि इस तरद्द की बातें यहां हो सकें । यहां बहुमत के जोर पर समाज 
मांस खाने या न खाने के विषय में बहुधा कोई प्रतिबंध न करेगा; चाहे जो 
जैसा भजन-पूजन करे उसमें समाज हाथ न डालेगा; और अपनी अपनी 
इच्छा या धम्मंप्रवृत्ति के अनुसार विवाह करने या न करने के विषय में 
समाज कोई नियम न बनावेगा | यह आशक्षेप सयोक्तिक नहीं है। इसे में 
नहीं मान सकता । पर में एक ओर उदाहरण देना चाहता हूं। इस उदाह- 
रण में आदमियों की स्वाधीनता में जिस तरह की दस्तंदाजी की गई है 
उस तरह की दस्तंदाजी होने का अब भी डर है। निश्चयपूर्वक कोई यह 
नहीं कह सकता कि वेसी दस्तंदाजी अब कभी न होगी । क्रामवेल के समय 
में प्रजासत्तात्मक राज्य स्थापित होने पर प्युरिटन लोगों का जेसा दोरदौरा 
ग्रेटब्रिटन में था वैसा ही, इस समय, अमेरिका के न्यू इंग्लेण्ड नामक सूबे में 
है । जहां जहां इन लोगों की प्रभुता हुईं है, वहां वहां इन्होंने सारे सामा- 
जिक ओर बहुत करके खानगी दिलबहलाव के काम बन्द करने का यत्न 
किया है। इसमें इन्हें बहुत कुछ कामयाबी भी हुई। खेल, तमाशे, मेले, 
नाटक, गाना, ओर बजाना इत्यादि इन लोगों की दृष्टि में बहुत निषिद्ध 
काम हैं । इस देश में इस समय भी बहुत से आदमी ऐसे हैं जो इन बातों 
को बिलकुल ही नहीं पसंद करते । नीति और धर्म्म के विचार से वे इन्हें 
बहुत बुरा समझते हैं । ऐसे आदमी विशेष करके मझले दरजे के आदमियों 
में से हैं। ओर, इसी दरजे के आदमी, इस समय, इस देश की सामाजिक 
ओर राजनैतिक बातों के सूत्र को अपने हाथ में लिये हैं । इस समय यहां 
इन्हीं की प्रबलता है। अतएवं यह बात असम्भव नहीं कि किसी दिन इसी 
तरह के आदमियों की संख्या पार्लियामेंट मं बढ जाय । ऐसा होनेसे बिकट 
धस्मांभिमानी कालविनिष्ट & ओर मेथाडिस्ट | लोगों के धार्मिमक ओर नेतिक 


१७.२ 





* कालबिन का जिक्र एक जगह पहले आचुका दे । जो लोग उसके पन्थ 
के अनुयायी हैं वे कालविनिष्ट कहलाते हैं । 

| मेथाडिस्ट भी एक पन्थका नाम है। अठारहवें शतक के आरम्भ में इस- 
की स्थापना हुईं। वेस्ले नाम के दो भाई थे। उन्दींने इस पन्‍थ को चलाया ॥ 


सोथा अध्याय । १७१ 

मतों के अनुसार यदि ऐसे कानून बनाये जोय कि किस तरह के खेल, तमाशे 
ओर नाटक हृत्यादि लोग करें और किस तरह के न करें तो और छोगों को 
यह बात कहां तक पसन्द होगी ? बिना अनुमाति के दूसरों की खानगी 
बातों में दस्तंदाजी करनेवाले इन पवित्र पुरुषों से, इस दशा में, क्या छोग 
यह साफ साफ न कह देंगे कि आप अपना अपना काम देखिए, जापको 
हमारी निज की बातों म॑ दखल देने का कोई अधिकार नहीं ? जिस समाज 
या जिस गवर्नमेण्ट--अर्थात्‌ राजसत्ता---का यह मत है कि जिस तरह के 
दिलबहलाव के काम उसको बुरे छगें उस तरह के कोई न करे, उसे ऐसा 
ही जवाब देना चाहिए | पर इस तरह के अनुचित ओर अन्याय-पूर्ण नियम 
यदि एक बार कुबूल कर लिये जायेंगे, तो किसी प्रबल पक्ष या किसी ओर 
ही सत्ताधारी की राय के अनुसार ऐसे नियमों का दुरुपयोग होने पर लोगों 
को उसके खिलाफ कुछ कहने को बहुत कम जगह रहेगी । योग्य रीति से 
वे उसका श्रतिवाद न कर सकेंगे--वे उसके प्रतिकूल युक्ति-पूर्ण आक्षेप न 
ला सकेंगे । किसी नियम को कबूल करके उसके प्रयोग--डसकी योजना--- 
के प्रतिकूल कोईं कुछ नहीं कह सकता; आर यदि कहे भी तो उसकी बात 
पर लोग ध्यान नहीं देते। ऐसे भी धर्म्म हैं जिनको हम लोगों ने क्षीण 
समझ लिया था--भ्रथांत्‌ जिनके विषय में हमारा यह खयाल था कि थोड़े 
ही समय में वे बिलकुल नष्ट हो जायेंगे । पर ऐसे धर्म्मों में कई धम्म नष्ट 
तो हुए नहीं उलटा जोर पकड़ गये हैं | इस बात के उदाहरण मोजूद हैं । 
न्यू इंग्लेण्ड की तरफ देखिए | वहां जाकर पहले पहल जो लोग रहे उनके 
धार्म्मिक विचारों के अनुसार, अर्थात्‌ उनका जो पन्थ है उसीका ऐसा, यदि 
कोई पन्‍थ हमारे देश में फिर उठ खड़ा हो तो क्रिश्चियनों के प्रजासत्तात्मक 
राज्य के विषय में न्यूइंग्लेंडवालों के जो विचार हैं उनको कुबूल करने के 
लिए हम लोगों को तेयार रहना होगा । 

उदाहरण के तोर पर एक और कल्पना कीजिए । यह कल्पना पहली 
कल्पना की अपेक्षा अधिक सम्भवनीय है। अथांत्‌ इस दूसरी कढ्पना 





उनका यद्द मत था कि आदमी को अपने आचरण का मेथड ( तरीका ) धम्मा- 
नुकूल रखना चाहिये | इसी मेथड ( '(८८॥०० ) शब्द के कारण इस पन्थ 
का नाम मेथाडिस्ट ( १(८९४॥००5६ ) हुआ । 


१७२ स्वाधोनता । 

के सच होने की सम्भावना अधिक है । आज कल छोगों का यह 
खयाल दिनों दिन जोर पकड़्ता जाता है कि समाज की रचना या बनावट 
सब लोगों की सम्मति से होनी चाहिए। मतलब यह कि समाज लोकस- 
म्मत हो; फिर चाहे उसके साथ राज्यव्यवस्था छोकसम्मत हो चाहे न हो । 
जहां पर यह बात पूरे तोर पर पाई जाती है ऐसा देश अमेरिका है। वहां 
राज्यव्यवस्था भी लोकसम्मत दे और समाज भी लोकसम्मत है । लोग 
विश्वासपूर्वक कहते हैं कि यदि वहां कोई बहुत अधिक अमीरी ठाठ से रहता 
ह-. यहां तक अधिक कि कोई उसकी बराबरी न कर सके--तो लोगों को 
बहुत बुरा लगता है ओर वे उसे उस हालत में देखना बरदास्त नहीं कर 
स्रकत । उन लोगों के इस तरह के मनों विकारों का असर वेसा ही होता है 
जेसा कि खर्च के विषय में बने हुए किसी कादून का असर होता हो । कहीं 
कहीं तो यहां तक नोबत पहुँची है कि जिन लोगों की आमद बहुत अधिक 
है, अथांत्‌ जो बहुत बड़े अमीर आदमी हैं, वे इस मुशकिल में पड़े हैं कि 
किस तरह वे अपने रुपये को खर्च करें जिसमे रुपया भी अच्छे काम में लगे 
ओर लोग नाखुश भी न हों । इस वर्णन में--इस बात में--अतिशयोक्ति 
हो सकती है । इस में सन्देह नहीं कि लोगों ने बात को बहुत बढा दिया 
है; परन्तु जहां सभी बातों को लोकसम्मत करने की तरफ लोगों की प्रवृत्ति 
बेतरह बढ रही है; जहां छोग यह चाहते हैं कि सब तरह के अधिकार 
लोकसम्मति पर ही अवलम्बित रहें, जहां यह कल्पना दिनोंदिन बढ़ती 
जाती है कि हर आदमी को; खुद उसकी भी आमदनी के ख्॑ करने का 
तरीका बतलाना समाज का काम हे---वहां इस तरह की बातों का होना 
सम्भव ओर समझ में आने रायक ही नहीं; किन्तु बहुत अच्छी तरह होने 
छायक है। योरप में कोई दो सो वर्ष से एक नया पन्‍थ निकला है | इस 
पन्‍थ के अनुयायियों का नाम सोशियालिस्ट है। इनका सिद्धान्त यह है कि 
संसार में जो कुछ हैं उस पर सब का बराबर हक है । ये लोग अमीर, गरीब 
आर राजा, प्रजा सबको एक सा कर देना चाहते हैं । इन लोगों के पन्‍थ की 
दिनोंदिन बढ़ती हो रही है । यदि वह इसी तरह होती रही तो, कुछ दिन 
बाद, बहुत आदमियों की नजर में, कुछ थोड़े से रुपये की अपेक्षा अधिक 
घनवान्‌ होना या हाथ से कमाकर प्राप्त की हुईं सम्पत्ति के सिवा ओर किसी 
तरह की सम्पत्ति का उपभोग करना, बहुत बड़े कछक्ू या अपयश की बात 


चोथा अध्याय । १७३ 

होगी । हाथ से काम करनेवाले आदमियों में इस तरह के सयालात अभी से 
से खूब फल रहे हैं; ओर जो लोग कारीगर हैं; अथांत्‌ जो इन्हीं का ऐसा 
व्यवसाय करते हैं, उन पर ऐसे खयालात ने जुल्म भी करना शुरू कर दिया 
है। यह बात सब को मालूम है कि सब तरह के व्यवसायों में आधिक हिस्सा 
ऐसे ही कारीगरों, अथांद्‌ हाथ से काम करनेवालों, का है जो अच्छा काम 
करना नहीं जानते | पर इन लोगों का सचमुच ही यह खयाल हैं कि इन 
को भी उतनी ही मजदूरी मिलनी चाहिए जितनी कि अच्छे कारीगरों को 
मिलती है। इन लोगों के खयाल ने यहां तक दौर मारी है कि अलग अलग 
छोटे छोटे काम करके, या आर किसी तरह से; अधिक होशियारी या मेहनत 
के द्वारा यदि कोई कारीगर आरों से अधिक रुपया पेदा करने लगे तो उसे 
पैदा करने से रोकना चाहिए। बात यहीं तक नहीं रही; इससे भी आगे 
बढी है । अधिक अच्छा काम करने के बदले में यदि कोई आदमी किसी 
कारीगर को अधिक मजदूरी देने रूगा, या कोई अच्छा कारीगर उसे लेने 
लगा, तो ऐसा करने से रोकने के लिए, अपशब्दरूपी पुलिस से काम लिया 
जाता है। यदि इससे भी मतलरूब नहीं निकलता है तो कभी कभी मारपीट तक 
की नोबत आती हैं | यदि यह मान लिया जाय कि सब लोगों की खानगी 
बातों में भी दस्तंदाजी करने का अधिकार समाज को है तो, में नहीं 
जानता, ये गालीं देनेवाले ओर मारपीट करनेवाले कारीगर किस तरह अप- 
राधी ठहराये जा सकते हैं |) जो अधिकार सारा समाज सब लोगों पर, 
सामान्य रीति से, रख सकता है उसी अधिकार को कोई विशेष प्रकार का 
समाज यदि अपने वर्ग के किसी अंश पर रखने की कोशिश करे तो वह दोषी 
क्यों कर हो सकता है ? 

पर इस तरह के कल्पित उदाहरण देने की जरूरत ही नहीं है, इस 
समय, हम छोग अपनी आंखों से देख रहे हैं कि लोगों की खानगी बातों 
से सम्बन्ध रखनेवाली स्वाधीनता कहां तक छीनी जा रही हैं। यही नहीं, 
किन्तु, धीरे धीरे, इससे भी अधिक जुल्म होने का डर हे। आज कल इस 
तरह की राय कायम होने का ढंग देख पड रहा है कि आदमियों के बर्ताव 
में समाज को जो बातें बुरी मालूम हों उनको कानून के द्वारा बन्द कर देने 
ही भर का अखतियार उसे न होना चाहिए, किन्तु उन बुरी बातों को हूंढ 
निकालने के लिए जिन बातों को समाज खुद भी निर्दोष समझता है, उनको 


है5७ स्वाधीनता | 

भी बंद कर देने का अखतियार उसे होना चाहिए। इस अखतियार का 
कहीं ठिकाना है ? इस अधिकार की कहीं सीमा है 
बहुत अधिक शराब पीने की आदत को रोकने के बहाने अमेरिका के 
यूनाइटेड स्टेट्स में रहनेवाली ग्रायः आधी प्रजा ओर अंगरेजों की एक नई 
बस्ती में रहनेवाली सारी प्रजा को कानून के ह्वारा मनाई कर दी गई कि 
जितनी उन्मादकारक, अर्थात्‌ नशा लानेवाली, पीने की चीजें हैं उनका डप- 
योग, दवा के सिवा ओर किसी काम में, बिलकुल ही न करें। मनाई, शराब 
बेचने की की गई; पर बेचने की मनाई करना सानो पीने की मनाई करना 
है। इस कानून का मतलब ही यही है । यूनाइटेड स्टेट्स की जिन रिया- 
सतों में यह कानून जारी हुआ था उनमें से कई में यह रद कर दिया गया 
'है। यहां तक कि जिस रियासत के नाम से यदह्द कानून बना था, उस में भी 
यह रद कर दिया गया है। यह इस लिए हुआ कि इस कानून के अनुसार 
काररवाइई होने में बड़ी बड़ी कठिनाइयां आने लगीं । पर इन बातों को जान- 
कर भी इस देश, अर्थात्‌ इंग्लेंड, में यह प्रयत्न हो रहा है कि इस तरह का 
कानून यहां भी जारी किया जाय। इस लिए बहुत से आदमी, जो अपनेको 
स्वदेशवत्सल या देशहितैषी कहते हैं, बड़े उत्साह के साथ खटपट कर रहे हैं। 
इस काम के लिए इन लोगों ने एक समाज, सम्मेलन या मेला जारी किया 
है। इस मेले के मंत्री ने छाड्ड स्टानले से, इस विषय में जो पन्न-व्यवहार किया 
उसके प्रकाशित हो जाने से इस मेले की खूब प्रसिद्धि हो गई है । भँगरेजों के 
समाज में बहुत कम आदमी ऐसे हैं जो यह समझ्षते हों कि राजनीति-बिशा- 
रद आदमियों को चाहिए कि वे अपनी राय हमेशा नियमानुसार कायम करें। 
लार्ड स्टानले इसी तरह के नीतिनिपुण आदमियों में से हैं । राजकीय काम 
करनेवालों में जो गुण बहुत कम पाये जाते हैं वे लाई स्टानले में बहुत कुछ 
हैं। जो लोग इस बात को जानते हैं उनको, पूर्वोक्त पत्रव्यवह्दारके सम्बन्ध 
में दिये गये छाडे स्टानले के अभिप्राय के आधार पर, यह आशा होने लगी 
है कि इस मद्मपान-निवारक समाज की, किसी न किसी दिन, जरूर जीत 
होगी। इस समाज के मन्त्री कहते हैं कि---* समाज के मत ऐसे नहीं हैं 
जिनसे किसी को कुछ भी तकलीफ पहुँचे या जिनके कारण समाज बिना 
समझे बूझे अपनी बात का आग्रह करें। यदि कोई ऐसा समझे तो समाज 
को बहुत अफसोस द्ोगा ”? । आप कद्ठते हें कि इस तरह के प्रजापीडक 

नियमों ओर समाज के नियमों में बड़ा अन्तर है । दोनों के बीच में अन्तर 
रूपिणी एक इतनी चोड़ी खाईं है कि मद्यपाननिवारक समाज उसका उल्लं 
घन ही नहीं कर सकता है। आप ओर भी कुछ कहते हैं:--“' विचार, रार 
ओर अन्‍्तःकरण से सम्बन्ध रखनेवाली जितनी बातें हैं सब कानून की हः 
के बाहर की हैं । अथात्‌ उनका नियमन कानून के द्वारा न होना चाहिए 
ओर सामाजिक बतांव, सामाजिक स्वभाव या आदत, और सामाजिक नाते 
दारी से सम्बन्ध रखनेवाली जितनी बातें हैं वे कानून की हद के भीतर हैं 
अतएव उनके विषय में कानून बनाना या न बनाना गवनंमेण्ट की मरजं॑ 
पर मुनहसिर है। ये बातें ऐसी नहीं हैं जिनको करने या न करने का निश्चर 
हर आादमी की मरजी पर छोड दिया जाय ?? | पर मंत्रीजी की इस उरि 
में ध्यक्ति-विषयक बर्ताव और आदतों का जिक्र नहीं है । आपने दो तरह क॑ 
बातों पर तो अपनी राय जाहिर की, पर तीसरी तरह की बातों को जा 
बिलकुल ही भूल गये । तीसरे भ्रकार की बातें मंत्रीजी की दोनों प्रकार व 
बातों से बिलकुल ही जुदा हैं । ये उनमें शामिल नहीं हो सकतीं। ये बा 
सामाजिक नहीं, किन्तु व्यक्ति-विषयक हैं; क्योंकि व्यक्ति ही से उनका सम्बन 
है । और, शराब पीने की आदत इसी तीसरे प्रकार की बातों के अन्‍्तर्ग 
है। इसमें जरा भी सन्देह नहीं है । यह सच है कि शराब बेचने की गिनत 
व्यापार में है ओर व्यापार करना एक सामाजिक व्यवसाय ह | पर जि 
प्रतिबन्ध के प्रसंग में में लिख रहा हूं वह प्रतिबन्ध बेचने के विषय का नह 
है पीने के विषय का है| बेचने की मनाई समाज कर सकता है; पर पी 
की नहीं । समाज या गवनेमेण्ट यदि चाहे तो शराब बेचने के विषय : 
बेचनेवाले की स्वाधीनता छीन ले सकती है । में उसके खिलाफ कुछ ना 
कहता । पर शराब मोल लेने ओर उसे पीनेबाले की स्वाधीनता को समा 
या गवनंमेण्ट नहीं छीन ले सकता । ओर, यहां पर शराब बेचना बन्द क 
देना मानो उसका पीना बन्द कर देना है । इसीलिए इस तरह का प्रतिबन 
अनुचित है | यदि गवनमेण्ट इस मतलब से शराब की बिक्री बन्द कर 

कि उसे कोई न बेचे तो वह साफ साफ लोगों से यही क्‍यों न कह दे । 
तुम लोग शराब मत पियो । क्‍योंकि दोनों का मतलब एक ही है। इस बा 
का उत्तर मंत्री जी इस तरह देते हें--““में नागरिक हुं--अथांत्‌ नः 
€ समाज ) में रहनेवाले आदमियों में से में भी एक हूं । इसलिए में २ 


१७६ स्वाधानता । 

सामाजिक हक रखता हूं । यदि किसी आदमी के सामाजिक बताव से 
मेरे सामाजिक हक मारे जाय, तो नागरिक होने के आधार पर, में उस 
बतांव के बन्द करने के लिए कानून बनाने का हक रखता हूं ??। 
अब आपके “ सामाजिक हक ?” को परिभाषा सुनिए | “ यदि किसी बात 
से मेरे सामाजिक एक भें बाधा आती हो तो अत्यन्त नशीली शराब की 
बिक्री से जरूर आती है। समाज में रहकर मेरा मुख्य हक रक्षा अथांत्‌ हिफा- 
जत है । मुझे इस बात का हक हे के में समाज से अपनी हिफाजत कराऊं 
और समाज को मुनासिब है कि वह मेरी हिफाजत करे। पर शराब की. र्वक्री 
से समाज में अक्सर अव्यवस्था पेदा होती है और उस अव्यवस्था को उत्ते- 
जना मिलती है | इससे मेरी सुरक्षितता, मेरी हिफाजत, जाती रहती है । 
जितने सामाजिक हक हैं, सब छोगों के लिए बराबर होने चाहिए। अर्थात्‌ 
सब लोग सामाजिक बातों के बराबर हकदार हैं-- उनसे सबको बराबर 
फायदा होना चाहिए । शराब का व्यापार मेरे इस बराबरी के हक में भी 
बाघा डालता है, क्योंकि, समाज में दुर्गति पेदा करके वह उससे खुद तो 
फायदा उठाता है; पर दुर्गंति या दुर्देशा में पड़े हुए आदमियों की परवारिश 
के लिए मुझे अधिक कर देना पड़ता है। मुझे इस बात का भी हक है कि 
मैं अपनी नोतिक ओर बुद्धिविषयक बातों में, जहां तक चाहूं, उन्नति करूं। 
पर शराब का रोजगार मेरे इस हक में भी बाधा डालता है | क्योंकि उससे 
समाज की नीति या सदाचरणशीलता कम हो जाती है अथवा बिलकुल ही 
बिगड़ जाती है । इससे में स्वतंत्रता-पूवंक आरों की सद्भति नहीं कर सकता 
ओर बिना सद्गति के जो फायदे मुझे उनके पास बेठने उठने से होने चाहिए 
वे नहीं होते, यद्यात्रि उन फायदों के उठाने का मुझे पूरा हक है । शराब की 
बिक्री के कारण मुझे इस बात का हमेशा डर लगा रहता है कि जिनका सह- 
वास में करता हूं वे कहीं शराबी तो नहीं हैं; उन की संगति से कहीं में भी 
तो शराबी न हो जाऊंगा ओर कहीं सेरा भी आचरण तो न खराब हो 
जायगा ?? । खूब | इस तरह के सामाजिक हकों की कल्पना, आज तक, 
शायद ही किसी ने ऐसे साफ शब्दों में जाहिर की हो । इससे यही अथे 
निकलता है कि हर आदमी जिस बात को वह अपना कर्तव्य समझता है 
उसे, एक एक करके बाकी के संब आदमियों से, अपनी समझ के अनुसार, 
टीक ठीक करा लेने का पूरा हकदार है। अतएवं वह कह सकता है कि जिस 

आदमी ने इस तरह के कतव्य-पालन में जरा भी गरूती की उसने मेरे 
सामाजिक हक में बाधा डाली । इससे उसको दूर करने के लिए कानून बन- 
वाने का मुझे पूरा अधिकार ऐ। स्वाघीनता से सम्बन्ध रखनेवाली किसी 
एक आध बात मे दस्तंदाजी की अपेक्षा यह राक्षसी सिद्धान्त--यह अनोखा 
नियम---बहुत ही अधिक भयक्लर है। यह सिद्धान्त ऐसा हे कि इसके 
आधार पर कोई स्वाधीनता का चाहे जितना, और चाहे जेसा उल्लंघन करे 
वह सभी न्यायसद्भधत माना जा सकेगा। इस सिद्धान्त के अनुयायेयों को 
स्वाधी नता-सम्बन्धी एक भी हक कुबूल नहीं । हां, किसी राय को जादिर 
न करके उसे मन ही में रखने का हक शायद इनके इस अनूठे पिद्धान्त के 
पञ्ने से बचे तो बचे । क्‍योंकि ज्यों ही कोई राय किसी के मुँह से निकलेगी 
वयों ही लोग, इस सिद्धान्त के आधार पर, फोरन ही कद उउठेंगे कि हमारे 
सारे सामाजिक हकों पर हमला हुआ । इस महा विलूक्षण सिद्धान्त से यह 
भी अर्थ निकलता है कि मनुष्य मात्र को हर आदमी की नेतिक, मानातिक 
ओर शारीरिक उन्नति तक में दस्तंदाजी करने का अधिकार है; ओर हर 
आदमी को--हर हकदार को--अपनी अपनी तबीयत के अनुसार अपने 
अपने अधिकार का लक्षण बतलाने का भी हक है । 

लोगों की उचित स्वतंत्रता में अनुचित रीति,पर दस्तंदाजी करने का एक 
आर उदाहरण सुनिए। यह उदाहरण ऐसा वेसा नहीं है---बड़े महत्त्व का है। 
यह रविवार-सम्बन्धी कानून है । इसके जारी करने का सिर्फ डर ही नहीं 
दिखाया गया; यह बहुत दिनों से जारी भी है; ओर इसके जारी होने में 
समाज अपनी बहुत बड़ी जीत भी समझता हे । यदि सांसारिक जीवन- 
यात्रा में किसी तरहका विन्न न आता हो तो सब काम छोड कर हफ्ते में एक 
दिन आराम करने की, यद्यपि यहूदियों के धम्मे को छोड़ कर आर किसी 
धम्म की आज्ञा नहीं---अर्थात्‌ य्यवि धम्म॑सम्बन्धी इस तरह का कोई स्खू- 
तिवाक्य नहीं हे----तथापि यह रीति बहुत लाभदायक है । इसमें कोई 
सन्देह नहीं । पर जितने श्रमजीवी हें--जितने आदमी भेह नत-मजदूरी करके 
आपना पेट पालते हैं-...ने जब तक इस कायदे की पाबन्दी न करेंगे तब 
तक यह अमल में नहीं आ सकता। अतएवं इतवार के दिन, ओर छोग, अप- 
ना कामकाज जारी रखकर मेहनत मजदूरी करनेवालों का नुकसान न करें, 
ओर उनको भी इतवार की परवा न करके, अपना अपना व्यवसाय करते 

सवा०-१२ 


१७८ स्वार्धीनता | 

रहने को विवश न करें---इस इरादे से ऐसा कानून करना उचित और 
न्‍्यायसह्ञत हो सकता है। पर इसमें एक बात है। वह यह कि दूसरों के 
द्वारा इस रीति के अनुसार काम दिये जानेस हर आदमी का प्रत्यक्ष फायदा 
है; अतएवं इस तरह का कानून बनाना यद्यपि न्‍्याय्य होगा; तथापि यदि 
किसी को कोई विशेष प्रकार का उद्योग पसन्द हो, ओर उसे वह इतवार 
के दिन करना चाहे, तो उसे बेसा करने से रोकना हरगिज न्याय्य न होगा। 
और, दिलबहलाव की बातों को कानून के द्वारा रोक देना तो बिलकुल ही 
न्‍्याय्य न होगा। ऐसी बातों में थोडा भी प्रतिबन्ध करना अन्याय होगा। 
यह सच है कि कुछ आदमियों के दिलबहलाव के लिए ओरों को, उस दिन, 
काम करना पड़ता है । पर यदि थोडेसे आदमियों ने खुशीसे काम करना 
कुबूल किया; ओर उनको उनकी इच्छाके अनुसार काम छोड़ने की 
अनुमाति हुई; तो बहुत आदमियों के आराम के लिए, इतवार के 
दिन, थोडे आदामयों को काम करना सुनासिब है । यदि दिलबरहलाव के 
काम उपयोगी हैं तो बहुत आदमियों के छाभ के लिए थोड़े आदमियों को 
काम करना और भी सुनासिब है । जो कामकाजी आदमी कहते हैं कि यदि 
इतवार के दिन सभी लोग काम करेंगे तो छः दिन की मजदूरी में सात 
दिन सबको काम करना पड़ेगा, वे सच कहते हैं । परन्तु इतवार के दिन बड़े 
कारखानों और दुकानों इत्यादि में काम बन्द रहनेसे थोड़े से आदमी, जो 
आओरों का दिल बहलाने के लिए काम करेंगे, अधिक तनख्वाह पावेंगे | इस 

न वाद्य की अपेक्षा आराम से घर बेठे रहना जिन थोड़े से आदमियों को 
आंधिक पसन्द हो वे मजे में घर बेठे रहें । उनको कोई रोकने का नहीं | इन 
थोड़े से आदमियों को सुस्ताने का मोका देने के लिए एक ओर युक्ति हो सकती 
है। वह हफ्ते में ओर ही एक आध दिन छुट्टी देकर इन लोगों को आराम से 
घर बेठे रहने देना है। यदि सब आदसी मिलकर ऐसी रीति चछाना 
चाहेंगे तो उसका चल जाना कुछ भी मुशकिल नहीं । इतवार के दिन दिल- 
बहलाव के लिए खेल-तमाशे करने की मनाई सिर्फ धर्म्म के आधार पर न्याय्य 
मानी जा सकती है | पर धर्म की दृष्टि से इस तरह के - मनोर॑जन निषिद्ध 
नहीं हैं । फिर, जिन कारणों से कानून बनाना पड़ता है उनमें से धम्मे-सम्बन् 
न्धी कारणों को शामिल करने के खिलाफ जो कुछ कहा जाय थोडा है। दो 
बत्तों के सुबूत अभी तक नहीं मिले । एक इस बात का कि किसी आदमी 





चौथा अध्याय । १७९ 

के किसी काम से ओर लोगों का घुकसान न होने पर भी वह आदमी सव- 
शक्तिमान्‌ परमेश्वर की दृष्टि में अपराधी ठहरता है | दूसरे इस बात का कि 
ऐसा काम करने के कारण उस आदमी को दंड देने का अधिक्वार होकर भी 
परमेश्वरने समाज या समाज के अफसरों को दिया है। आज तक धार्म्मिक बातों 
के सम्बन्ध में जितना अन्याय हुआ है व इस आधार पर हुआ है कि हर 
आदमी धम्मानुसार आचरण करता है या नहीं, इस बात की जांच करना 
दूसरों का काम है । यदि इस तरह का आधार--यदि इस तरह का कल्पना- 
कार्य--डाचित, भुधासित्र या न्‍्याय्य मान छिया जाय तो जिन॑ लोगों ने ओरों 
को, जाज तक, इसी कारण, सताया है व किसी तरह अपराधी वहीं माने 
जा सकते । ओ लोग इस वात की बार बार कोशिश करते हैं कि इतवार के 
दिन रेझ से सफर करने की मनाई होजाय, या अजायय घर न खोले जाय, 
या ओर भी इसी तरह के काम न किये जाय, उनके मनोविकार यद्यपि 
इतने क्रूर ओर निर्दुयतापूण नहीं हैँ जितने कि धार्मिक बातों में दूसरों को 
पीड़ा पहुंचानेवाले पुराने धम्मोन्ध आदमियों के थे, तथापि दोनों तरह के 
मनोविकार एक ही दरजे के हैं । क्योंकि जो बात जिसके धर्म्मानुकूर है 
उसको उसे करते देख, उसके प्रतिबन्ध का इस लिए निश्चय करना कि वह 
हमारे धम्स के अनुकूल नहीं हे, वेसे ही मनोविकारों का फल है । धम्मान्ध 
आदमियों के खयाल बहुत बढे चढे होते हैँ । वे यह समझते हैं कि विश्वास- 
हीन, अथांत्‌ पाखंडी, आदमियों के कृत्यों से इश्चवर घृणा ही नहीं करता, 
किन्तु यदि हमने उनको न सताया या उनको न सजा दी तो वह हमें भी 
अपराधी समझता है, अतएव पुराने ओर नये धम्म्ान्‍्धों के मनोविकारों का 
बीज एक ही तरह का है । 

मनुष्य-जाति की स्वतंत्रता को कुछ न समझने के ये जो उदाहरण मेंने 
दिये उन में एक उदाहरण में ओर बढ़ाना चाहता हूँ। बिना उसे बढाये 
मुझ से नहीं रहा जाता । कुछ दिनों से एक नया पंथ निकला है। उसका नाम 
है मामंन & पन्‍थ | जब कभी इस पन्‍्थ के विषय में लिखन का कोई कारण 


# इस पन्थ के अनुयायियों का यह सिद्धान्त है कि मनुष्य अनादि है। उसे 
ईश्वर ने नहीं पेदा किया। प्रयत्न करने से वह ईश्वर की पदवी पाने की योग्यता 
आप्त कर सकता है। इसका स्थापक स्मिथ नाम का एक अमेरिकन था। उसने 


१८० स्वाधीनता । 

कप 


उपस्थित होता है तब इस देश के अखबार बेतरह बिगड़ खड़े होते हैं 
ओर अपशब्दों से भरी हुईं अनाप सनाप बातों की वर्षा से मार्मन लोगों पर 
हमला करते हैं । यह बात झूठ मूठ जाहिर कर दी गई कि ईश्वर के मुँह से 
निकली हुईं बातों से भरा हुआ एक ग्रन्थ मिला हे। इस पर एक नया धर्म्म 
बन गया । यह भी नहीं, कि इस नये मत की स्थापना इसके स्थापक के 
किसी विलक्षण गुण के आधार पर हुईं हो । तथापि इस रेल, तार और 
अखबारों के जमाने में लाखों आदमियों का विश्वास इस पर जम गया। 
यहां तक कि इस धम्म के अनुयायियों का एक जुदा समाज ही स्थापित 
हो गया | इस आकस्मिक आर ध्यान में रखने लायक अद्भुत बात पर जो 
कुछ कहा जाय सब्र थोड़ा है । इस विषय में एक बात याद रखने लायक 
यह है कि इसकी अपेक्षा अधिक अच्छे धम्मों की तरह इस धर्म्म के लिए 
भी लोगों ने अपनी जान दे दी है। इस घमस्म दी स्थापना करनेवाले के 
उपदेशों से अप्रसन्न होकर लोगों ने उसे जान से मार डाला । उसके अनेक 
अनुयायियों पर भी अन्याय हुआ । उपद्ववी छोगों ने उनको भी उसी की 
तरह मार डाला । जिस देश में वे पेदा हुए ओर बहुत दिन तक रहे वहां 
से वे जबरदस्ती निकाल दिये गये । लोग यहां तक उनके पीछे पड गये कि 

उन्हें देश त्याग करके जंगल के बीच एक निजेन जगह में जाकर रहना पड़ा। 
इतने ही से लोगों को सन्‍्तोष नहीं हुआ। अब आज कल, इस देश में 
बहुत आदमियों की यह राय हो रही है कि एक फोज भेज कर उन पर 
चढ़ाह करना और उन लोगों का मत जबरदस्ती अपना सा कर डालना 
चाहिए । अथांत्‌ उनको उनका धर्म्म छुड़ाकर क्रिश्चियन बना डालना चाहिए। 
इन सब बातों को लोग न्‍्याय्य समझते हँ । हिचकते वे सिफे इस बात से 
यह झूठ खबर उड़ाई कि मुझे एक नया धम्मंग्रन्थ मिला है । वह सोने के 
पत्रों पर लिखा हुआ है । पर वह एक उपन्यास था । इससे उस पर यह इल- 
जाम लगाया गया कि उसने झूठा धर्म्म चलाने की कोशिश की। अन्त में 
उसे कैद की सजा मिली । १८४४ ६० में उसे कुछ आदमियों ने जेल ही में 
मार डाला । स्मिथ के बाद उसके शिष्य अब्राहमने इस पन्थ का नायकत्त्व 
लिया । उसने “न्यूजेरशलम ” नाम का एक नगर बसाया । वहीं वह्द अपने 
अनुयायियोंके साथ रहने लगा । 


चोथा अध्याय । १८१ 

हैं कि वहां फोज भेजने में सुभीता नहीं है। मार्मन-सम्प्रदाय के अनुयायियों 
को एक ही साथ एक से अधिक ख्त्रियां रखने की आज्ञा है । जिस बात से 
चिढ कर मामूली धार्मिमक उदारता की भी परवा न करके लोग मार्मन पन्‍्थ 
वालों से द्वेप करते हैं, ओर उन पर फोज तक भेजन की सडाह देते हैं, वह 
अधिक ख्त्रियां करने की आज्ञा है। मार्मनधरम्म के इस बहु पलीत्व-विषयक 
नियम को लछोग बिलकुल ही नहीं बरदाइत कर सकते । हिन्दू, मुसलमान 
ओर चीन वाले भी एक से अधिक खियां करते हैं | धार्मिमक दृष्टि से उनके 
यहां यह बात बुरी नहीं समझी जाती । क्योंकि बहु-पत्नीत्व की उनके धर्म्मे 
में आज्ञा है। तथापि उन लोगों से इस देश वाले वर नहीं रखते । पर 
मार्मन लोग अंगरेजी बोलते हैं और अपने को एक प्रकार के क्रिश्चयन बत- 
लाते हैं | इसीसे उनकी बहु-पत्नीत्व रीति को देख कर इस देश वाले उनसे 
बेतरह द्वेषभाव रखते हैं । मार्मन लोगों को में खुद नहीं पसन्द करता। 
इस पन्थ को जितनी तिरस्कार-दृष्टि से में देखता हूं उतनी तिरस्कार-दृष्टि से 
शायद ही ओर कोई देखता होगा । पर इस तिरस्कार-दृष्टि के ओर कारण 
हैं। उनमें से मुख्य यह है कि स्वाधीनता के नियमों के आधार पर इस 
पन्‍थ की स्थापना का होना तो दूर रहा, उलटा उसके प्रतिकूल नियमों के 
आधार पर इसकी स्थापना हुईं है । क्योंकि इस पन्‍थ का उपदेश ख््रीरूपी 
आधी प्रजा के सामाजिक बन्धन खूब कड़े करने ओर पुरुष रूपी आधी प्रजा 
के खूब ढीले कर देने का है । पर यह बात भी याद रखनी चाहिए कि इस 
तरह के अनुचित पारस्परिक सम्बन्ध से यद्यपि मार्मन लोगों की खस्लियों 
का नुकसान है, तथापि विवाहविषयक्र ओर बन्धनों की तरह उन्होंने 
इस बन्धन को भी खुशी से कुबूल कर लिया है। इसके लिए उन पर 
कोई जबरदस्ती नहीं की गई । यह बात चाहे जितनों आश्रर्यजनक 
मालूम हो, तथापि ऐसी नहीं है क्रि समझ में न आ सके । संसार के 
आचार-विचार ओर रीजि-रवाज ऐसे हैं कि उनको देख कर स्त्रियों को 
यह खयाल होता है कि विवाह होना बहुत जरूरी बात है; यहां तक 
कि अविवाहित रहने की अपेक्षा अथांत्‌ बिलकुछ ही पत्नी न होने की 
अपेक्षा, ऐसे आदमी की पत्नी होना वे अच्छा समझती हें जिसके एक से 
अधिक स्त्रियां हैं । मार्मम छोग ओर मुढ्क वालों से यह कभी नहीं कहते 
कि तुम भी हम लोगों की सी विवाह-पद्धति जारी करो; और न वे उनसे 

यही कहते हैं के तुम्हारे मुल्क में जो मार्मन लोग हैं उनको तुम अपने यहां 
क्री विवाठपद्धति के बन्धनों से मुक्त कर दो | उछठा उन्होंने यद्व किया है 
कि जिस देश को उनकी बात अच्छी न रूगती थीं---जिस समाज को उनके 
प्रत पसन्द न थे--उसको उन्होंने बिलकुछ ही त्याग दिया है ओर दुनियां 
के एक छोर में हजारों मील दृर जाकर, वे रहने छगे हैं। उन्हों ने जाकर 
एक ऐसी जगह को आबाद किया है जिसे उनके पहले आर किसी आदमी के 
ररों का स्र्श न हुआ था । सार्मन-धम्मंके अनुयायी दूसरे धर्म्म के अनुया- 
येयों को बिलकुल नहीं सताते---उन पर कभी जुल्म नहीं करते--ओर जो 
होग उनकी चाल ढाल को पसन्द नहीं करते उनको वे खुशी से अपना देश 
ठ्रीड़ कर चले जाने देते हैं । अतएव, में नहीं जानता, कि जुल्म के सिवा 
श्लौर किस तत्त्व के आधार पर कोई उन्हें उन नियमों के अनुसार बतांव 
ह_रने से रोक सकता है जिनको उन्होंने खुशी से कुबूल किया है। एक आधघधु- 
नेक अन्थकार, जो कई विषयों में अच्छा विद्वान है, यह सलाह देता है कि 
पर्मन छोग सभ्यता की अवनति के कारण हैं--सभ्यता को आगे न बढा- 
_र वे उसे पीछे ढकेल रहे हें---अतएव एक ही साथ कई विवाहित खियां 
'खनेवाले इस समाज के साथ धम्मंयुद्ध नहीं, बढ्कि सभ्यतायुद्ध करके इसे 
बड़ से उखाड़ डालना चाहिए। एक ख्रोके रहते दूसरी के साथ विवाह 
करना सभ्यता की अवनाति करना जरूर हे। इस बात को में मानता हूं । पर 
[स सिद्धांत को में नहीं मानता कि एक समाज, अर्थात्‌ जन-समुदाय, को 
प्बरदस्ती सभ्य बनाने का दूसरे समाज को जरा भी अधिकार है। जब तक 
'स बुरे नियम से तकलीफ उठानेवाले आदमी किसी दूसरे समाज से मदद 
हीं मांगते, तब तक में इस बात को नहीं मान सकता, कि जिन लोगों 
ह उनसे जरा भी सम्बन्ध नहीं है, ओर जो उनसे हजारों कोस दूर रहते 
|, वे [तिफे इस आधार पर के यह नियम उनको घाणित मालूम होता है, बीच 
रंं कूद पड़ें ओर उन बातों को, जिनसे प्रत्यक्ष सम्बन्ध रखनेवाले लोग देखने में 
तब अकार सन्‍्तुष्ट मालम होते हैं, बन्द करने की कोशिश करें। यदि वे 
बरहें--यदि उनको जरूरत पडे--तो वे इस बुरी रीति के विरुद्ध उपदेश 
रने के लिए धम्मॉपदेशक भेजें, ओर यदि इस रीति का चलन उनके 
॒माज में भी हो रदा हो, तो उसे किसी उचित तरकीब से बन्द करें। पर 
'ख तरह के बुरे रस्मों को जो लोग फेलाते हों उनके मुँह उन्हें न बन्द 

करना चाहिए; क्योंकि यह तरकीब कोई अच्छी ओर उचित तरकीब नहीं 
है। जिस समय असभ्यता का सारे संसार में अकण्टक राज्य था उस समय 
भी यदि सभ्यता ने उस पर अपना प्रभुत्व जमा लिया तो आजकल असभ्यता 
के इतने कमजोर हो जाने पर भी इस बात से डरना, कि वह फिर 
प्रबल होकर सभ्यता को जीत लेगी, बहत दर की वात हे। इस तरह 
का डर व्यथ है। जो सभ्यता अपने जीते हुए शत्रु से हार जायगी वह 
हारने के पहले यहां तक नीच अवस्था को पहुँच गई होगी कि उसके उप- 
देशक, शिक्षक, या ओर छोग इस छकायक ही न रह गये होंगे, उनमें इतनी 
इच्छा ही न रह गई होगी, कि अपनी सभ्यता की रक्षा के लिए वे खड़े हो 
सकें । यदि बात इस नोबत को पहुँच गई हो तो एसी सभ्यता को देश से 
निकल जाने के लिए जितना जरद नोटिस दी जाय उतना ही अच्छा | क्यों- 
कि यदि वह बनी रहेगी तो दिनोंदिन उसकी हालत खराब होती जायगी 
ओर अन्त में, रोम के पश्चिमी राज्य & की तरह, वह बिलकुल ही नष्ट हो 
जायगी । तब तेजस्वी असभ्य छोग ही उसका उद्धार करेंगे । 





<-५ # पुराने जमाने में असभ्य गाल ओर तुके लोग इतने प्रबल हो उठे थे कि 
उन्होंने रोम राज्य को धूल में मिलाकर, जिसे जितना भाग उसका मिला, 
उसने उतना अपने कब्जे में कर लिया था । 


पांचवां अध्याय । 
बिल 
प्रयाग । 


-०$%4$-$%०- 

जि न सिद्धान्तों का वर्णन मेंने ४ तक क्रिया वे सांसारिक व्यवहारों 

के आधार हैं। इन्हीं सिद्धान्तों को दूर तक आधार मान कर 
व्यवद्दार की बातों का विवेचन करना चाहिए । इस बात को ध्यान में रखने 
से ही राजनीति ओर समाजनीति की सब शाखाओं म॑ इन सिद्धान्तों की 
योजना की जा सकेगी । ऐसा न करने से सारी मेहनत बरबाद जायगी । 
उससे कोई फायदा न होगा । व्यवहार से सम्बन्ध रखनवाली बातों की जो 
में थोडी सी आलोचना करना चाहता हूं वह सिफे दृष्टान्त के लिए है । में 
सिफ इस बात को स्पष्ट करने के लिए. कुछ उदाहरण देना चाहता हूं कि 
किस तरह मेरे निश्चय किये हुए सिद्धान्तों की योजना व्यावहारिक विषयों 
में होनी चाहिए। मेरा मतलब अपने सिद्धान्तों की सविस्तर योजना करके 
बतलछाने का नहीं है। में अपने सिद्धान्तों के सभी प्रयोग उदाहरणपूर्वंक 
नहीं बतकछाना चाहता । मेंने दो सिद्धान्तों या तत्त्वों का विवेचन किया है । 
वही इस पुस्तक के सारभूत हैं । उनका मतलरूब ओर उनकी व्याप्ति अथोत्‌ 
सीमा, को अच्छी तरह लोगों के ध्यान में लाने के लिए, में नमूने के तोर पर, 
प्रयोग के कुछ उदाहरण देता हूं । यह न समझिए कि में सब तरह के प्रयोगों 
की--सब प्रकार की योजनाओं की--विवेचना करने जाता हूं। प्रयोग के 
जो नमूने मुझे बतलाने हें उनसे यह बात ध्यान में आजायगी कि किस 
सिद्धान्त का कहां प्रयोग करना चाहिए ओर जहां यह संशय उपस्थित 
हो कि ।र्कसी एक सिद्धान्त से काम लिया जाय या दूसरे से वहां किस तरह 
निश्चय करना चाहिए। 

मेरा पहला सिद्धान्त यह है कि आदमी के जिस काम से उसे छोड और 
किसीका सम्बन्ध नहीं हे उसके लिये वह समाज के सामने उत्तरदाता नहीं । 
यदि कोई आदमी ऐसा काम करे जिससे सिर्फ उसी का सम्बन्ध हो, पर जो 
समाज को पसन्द न हो, तो समाज उसे उपदेश दे सकता हैं; उसे समझा 
बुझा सकता है; दिलासा देकर या प्राथना करके उसके खयाल बदल सकता 
है, और यदि अपने हित के लिए उसकी संगति से दूर रहने की जरूरत हो 
तो वह दूर भी रह सकता है। ऐसे मौके पर समाज यदि कुछ कर सकता है 
तो इतना ही कर सकता है | इस तरह के किसी काम से घृणा या अप्रीति 
जाहिर करने के लिए समाज के पास सिर्फ यही साधन है। दूसरा सिद्धान्त 
यह है कि जिन बातों से दूसरों का सम्बन्ध है उनके लिए हर आदमी समाज 
के सामने उत्तरदाता है। किसी आदमी की इस तरह की कोई बात यदि 
समाज को हानिकारक जान पड़े तो उस हानि से बचने के लिए समाज, 
जरूरत के अनुसार, अपराधी को कानूनी सजा दे सकता है । 

पहले इस बात को दिल से दूर कर देना चाहिए क्रि दूसरे के दित की 
हानि, या हानि की सम्भावना, होने ही से समाज को किसी आदमी के 
बताव में दस्तन्दाजी करने का अधिकार निलू जाता है । यह बात नहीं है। 
हानि या हानि की सम्भावना ही के कारण दूसरे के कामकाज म॑ दस्तंदाजी 
करना हमेशा उचित नहीं हो सकता । बहुत दफे ऐसा होता है कि किसी 
उचित अथांत्‌ न्‍्यायसंगत, मतरूब की सिद्धि के लिए काम करते समय 
आदमी को दूसरों की हानि करना, या उन्हें दुःख या प्रतियन्‍्ध करना, पडुता 
हैं। पर इस तरह की हानि, दुःख या प्रातिबन्ध, बहुत जरूरी अतरुच आनि- 
वार्य्य, होने के कारण उचित होता है। इस तरह का परस्पर हितविरोध 
बहुधा समाज की व्यवस्था ठीक न होने से होता है । जब तक ऐसी व्यवस्था 
रहती है, अथांत्‌ जब तक समाज की व्यवस्था में उच्नति नहीं होती, तब 
तक यह हितविरोध होता ही रहता है। कुछ हितविरोध अनिवाय्य हें; वे 
बन्द ही नहीं हो सकते । समाज की बनावट, अथात्‌ व्यवाथा, चाहे जितनी 
अच्छी हो वे अवश्य ही होते हैं । जिस व्यवसाय को बहुत आदमी करते हैं 
उसमें कामयाबी होने से, चढ़ाऊपरी के इम्तहान पास करने से, ओर जिस 
चीज की प्राप्ति के लिए दो आदमी बराबर कोशिश कर:रहे हैं उसे उनमें से 
एक को दिला देने से, जो लाभ होता है वह दूसरों की हानि होने या दूसरों 

की मेहनत अकारथ जाने, या दूसरों की आशा का नाश होने ही से होता 
है। पर, यह वात सब को मान्य है कि इस तरह के परिणाम की परवा न 
करके अपने उद्देश की सिद्धि करना ही मनुष्य सात्र के लिए हितकारक है। 
मतलब यह कि समाज इस बात को नहीं कुबूल करता कि इस तरह चढा*« 
ऊपरी करनेवालों सें से जिनका नुकसान हो जाय उनको उस नुक्सान से 
बचाने का प्रबन्ध न करना कानून या नीति की दृष्टि से अनुचित है। हां, 
यदि अपने फायदे के लिए---अपने उद्देश की सिद्धि के लिए---कोई आदमी 
छल, कपट, विश्वासधात या जबरदस्ती करने छगे तो उसे रोकनेका प्रबन्ध 
समाज जरझूर करेगा। क्योंकि ऐसे साधनों से अपना फायदा कर लेना मानो 
सब लोगों के साधारण हित भें बाधा डालना है । 

व्यापार एक सामाजिक व्यवसाय है। जो आदमी सब साधारण से किसी 
चीज के बेचने की प्रतिज्ञा करता है वह एक ऐसा काम करता डे जिससे 
ओर लोगों के, और साधारण रीति पर सारे समाज के, हिताहित से सम्बन्ध 
रहता है । अतएव यदि तत्त्वदष्टि से देखा जाय तो उसका व्यवसाय समाज 
के अधिकार में आ जाता है; अर्थात्‌ उसके व्यवलाय ओर बतांव पर समाज 
की सत्ता पहुँच जाती है । इसी आधार पर एक दफे छोगों ने यह निश्चय 
किया था कि जितनी चीजें अधिक काम की हैं उनकी कीमत ठद्दराना और 
उनके बनाने की रीति के नियम भी जारी करना सरकार का कतंब्य हैं। 
परन्तु बहुत दिनों तक झगड़ा होने के बाद अब यह बात लोगों के ध्यान में 
अच्छी तरह आ गई है कि विक्री के लिए माल बनाने, बेचने ओर मोल 
लेनेवाले को पूरी स्वतंत्रता देने ही से सस्ता ओर अच्छा माऊ मि>० सकता 
है। यदि मोल लेनेवाले को इस बात की आजादी रहेगी कि जहां उसका जी 
चाहे वहां:वह खरीद करे तो माल बनाने ओर बेचनेवाले जरूर अच्छा माल 
रक्‍्खेंगे ओर उसे सस्ता भी बेचेंगे; क्योंकि उनको यह डर रहेगा कि यदि 
उनका माल'अच्छा न होगा, या, यदि वे उसे महँगा बेचेंगे, तो लेनेवाला 
उनके, यदाँ, खरीदेगा क्‍यों ? उसे जो कुछ दरकार होगा वह दूसरे से ले 
लेगा । इसीका नामएव्यापार-स्वातंत््य अथवा अनिबन्ध व्यापार है। इस पुस्तक 
में हर व्यक्ति की--हर आंदमी की--स्वाधीनता के सम्बन्ध में जो सिद्धान्त 
मैंने निश्चित किये हैं उनके प्रमाण यद्यपि अनिरबन्ध व्यापार से सम्बन्ध रखने - 
वाले सिद्धान्तों के प्रमाणों से जुदा हैं, तथापि इन दोनों तरह के प्रमाणों का 

आधार एक ही सा है--.यह नहीं है कि एक का आधार अधिक मजबूत हो 
ओर दूसरे का कम । व्यापार से, और बेचने के लिए माल तैयार करने से, 
सम्बन्ध रखनेवाले जितने नियम हैं उनकी गिनती प्रतिबन्धों मे ही है । 
ओर जितने प्रतिबन्ध हैं साधारण तौर पर सभी बुरे हैं। यह यारूर है कि 
व्यापार वाले प्रतिबन्ध आदमियों के उस व्यवसाय से सम्बन्ध रखते हैं 
जिसका प्रतिबन्ध करना समाज का काम है। परन्तु जिस मतलब से इस 
तरह क प्रातंबन्ध किये जाते हैं वह मतलब ही नहीं घपिद्ध होता। इसी से 
मे उन्ह हायकारक आर बुर समझता हूं । व्यक्तिस्वातंधभ्य ओर व्यापार- 
स्वातंन्य में फरक है। दोनों के पिद्धान्तों में परस्पर बडा अन्तर है। अतणब 
इस बातको में नहीं मानता कि जो प्रतिबन्ध व्यक्ति-स्वातंत्य के लिए बथुरे हैं 
वे व्यापार-स्वात्तत्य के लिए भी बुरे हैं। उदाहरण के लिए इन बातों का 
निर्णय करना एक बिलकुल ही निराला विषय है कि जो छोग धोखा देगे के 
इरादे से अच्छे ओर बुरे, दोनों तरह के माल को मिलाकर बेचते हैं उनके 
पञ्जे से मोल लेनेवाले को बचाने के लिए समाज को कितना प्रतिबन्ध करना 
साहिए; अथवा सफाई रखने के सम्बंध में, या ओ लोग ऐसे काम करते 
हैं जजिनम अंगन्मंग होने या प्राण जाने का डर रहता है उनकी रक्षा के लिए 
उनसे काम लेनेवालों के साथ बन्दोबस्त करने के सम्बन्ध में, कहां तक 
सरू्ती करनी चाहिए। इन स्वतंत्रता-सम्बन्धी बातों का विचार करने में 
इस बात को याद रखना चाहिए कि लोगों की स्वतंत्रता का प्रातिबन्ध करने 
की अपेक्षा उनकी अपना काम अपनी इच्छा के अनुसार करने देना हमेशा 
अधिक जच्छा होता है। हां, प्रतिवन्‍्ध करने से यदि समाज का अधिक 
फायदा होता हो तो तत्त्वदष्टि से वसा करना अनुचित नहीं । पर व्यापार के 
प्रतिबन्ध की कुछ बातें ऐसी हैं जिनसे लोगों की स्वतंत्रता में प्रतिबन्ध 
होता है । एसी बातों को बचाना चाहिए । उनका प्रतिबन्ध करना उचित 
नहीं | उदाहरण के लिए ऊपर बयान किया गया शराब पीने के खिलाफ 
कानून; चीन को अफीम भेजने की मनाई; सब तरह के जहर न बेचन का 
हुक्‍स ये सब अतिबन्ध अनुचित हैं । मतलूब यह कि जिस प्रतिबन्ध से किसी 
चीज का मिलना दुरूम या असम्भव हो जाय वह प्रतिबन्ध मुनासिब ओर 
लाभदायक नहीं माना जा सकता | ये प्रतिबन्ध इस कारण अनुचित नहीं 
कि ये व्यापार के लिए हानिकारक हैं, किन्तु इस कारण अनुचित हैं कि. 

इनसे उन लोगों की रवतंत्रता में बाधा आती है जो इन चीजों को मोल 
लना चाहत ह॒ । 

इन उदाइरणों में से जहर बेचने के डदाहरणों में एक ओर बात का भी 
विचार जरूरी है । वह यह कि इस विषय में पुलिस की दस्तन्दाजी की हद 
कोनसी होनी चाहिए ? जहर खाने से जो दु्घंटनाय या जुम होते हैं उनका 
प्रतिबन्ध करने के लिए लोगों की स्वतंत्रता का कहां तक छीना जाना मुना- 
सिब होगा । जुम हो जाने पर मुजरिम का पता छगा कर उसे सजा देना 
जेसे गवर्नमेंण्ट का बहुत जरूरी काम है वसे ही जम होने के पहले ही उसे 

होने देने की खबरदारी रखना भी है। परन्तु जुर्म हो जाने पर सजा देने 
के काम की अपेक्षा जु्म होने के पहले खबरदारी रखने के काम का दुरुपयोग 
होना अधिक सम्भव ह। अथात्‌ शासनकर्म की अपेक्षा निवारणकर्म्म मे 
लोगों की स्वतंत्रता में अधिक दस्तंदाजी हो सकती है । क्‍योंकि आत्मस्वातं- 
ध्य के आधार पर किया गया आदमी का कोई भी काम ऐसा नहीं हैं जिससे 
यह बात न ॒सात्रित की जा सके कि उससे ओरों की किसी न किसी तरह 
की हानि जरूर हो सकती है । अथाद जिस स्वतंत्रता के पाने का सब को 
हक है वही स्वतंत्रता जुम॑ का कारण साबित की जा सकती है । परन्तु, यदि 
कोई सरकारी नोकर या आर ही कोई आदमी किसी को खुले तोर पर, कोई 
जुर्म करने की तयारी में देखे तो उसका यह धघम्म नहीं कि जुम होने तक 
वह चुपचाप तमाशा देखता रहे । नहीं, उसको चाहिए कि वह उस आदमी 
को फोरन रोके ओर उस जुम को न होने दे । दूसरों के प्राण लेने के सिवा 
आर कैसी काम के लिए यदि जहर न मोल लिये जाते या न उपयोग में आते , 
तो उनके बनाने अर बचन का प्रतिबन्ध मुनासित्र होता । परन्तु यह बात नहीं है; 
क्योंकि जहर का उपयोग निदोप कामों ही मे नहीं किन्तु लाभदायक कामों में भी 
होता है। अतएवं यदि उनका बेचना मना कर दिया जायया तो बुरे कार्मों 
की तरह अच्छे कामों में भी विन्न आवेगा । अपघात, दुर्घटना या जुर्म न 
होने देने की खबरदारी रखना भी सरकारी अफसरों का काम हैं। मान 
लीजिए कि कोई आदमी नीचे से टूटे हुए एक पुल पर से जाना चाहता है। 
वह उसके पास पहुँच गया है ओर उस पर अपना पेर रखना ही चाहता है। 
उस पर पर रखने आर नीचे गिरने में देर नहीं है। इस दृश्य को किसी सर« 
कारी अफसर या ओर किसी आदमी ने देखा। पर इतना समय नहीं कि वह 

पुकार कर उस आदमी को पुछ पर पर रखने से मना करे। ऐसी दशा में 
उसका काम है कि वह उस आदमी को पकड़ कर पीछे खींच ले। ऐसा 
करने से उस आदमी की आत्मस्वतंत्रता में जरा भी बाधा नहीं आ सकती । 
क्योंकि किसी इष्ट या अभिलपित काम के करने ही का नाम स्वतंत्रता है 
ओर पुऊ पर से नदी में गिरना उस आदमी को बिलकुल ही इष्ट नही है। 
परन्तु जिस काम में अनिष्ट होने की सिर्फ सम्भावना रहती है, निश्चय नहीं 
रहता, उसमे उस अनिष्ट का सामना करना चाहिए या नहीं---इस बात का 
फसलछा सिर्फ वही आदमी कर सकता है जिसका वह काम हैं। क्योंकि जिस 
मतलब से वह उस अनिष्ट का सामना करने का विचार करेगा उस मतछऊझब 
का गोरव या छाघव सिर्फ उसी को अच्छी तरह मालूम रहेगा। अतणएव ऐसे 
विषय में होनेवाले अनिष्ट की उसे सिर्फ सूचना ही दे देना बस है। उस 
काम को न करने के लिए उस पर जबरदस्ती करना मुनासित्र नहीं। परन्तु 
यदि इस तरह के काम से किसी अल्पवयस्क या ऐसे आदमी का सम्यन्ध हो 
जिसकी समझ में, सन्निपात इत्यादि किसी रोग या आर ही किसी कारण से 
फरक आगया हो या उत्तेजना अथवा घबराहट के कारण जिसकी विचार- 
शक्ति बिगड़ गईं हो तो बात दूसरी है । इस हालत में उसका जरूर प्रति- 
बंध करना चाहिए। इन नियमों के अनुसार जहर की बिक्री इत्यादि का 
विचार करने से यह बात ध्यानमें आ सकती है कि कब उसे बन्द करना 
उचित होगा ओर कब अनुचित । अथांत्‌ किस हालत में जहर बेचना स्वतं- 
त्रता के सिद्धान्तों के अनुकूल होगा ओर किस हालत में प्रतिकुछ। उदाहरण 
के तोर पर यदि जहर बेचनेवाले इस बात के लिए मजबूर किये जाय कि वे 
जहर की शीशियों पर एक कागज का टुकड़ा चिपका कर उस पर यह छिखे 
कि उनमें जहर भरा हुआ है तो यद्द बात स्वाधीनता में बाधा डालनेवाली 
होगी । क्योंकि मोल लेनेवालछा यह कभी न चाहेगा कि वह इस बात को 
न जाने कि जिस चीज को वह छे रहा है वह जहर हे। परन्तु यदि यह शर्ते 
कर दी जाय कि जिसे जहर मोल लेना हो वह हमेशा डाक्टर की सर्टिफि- 
केट दाखिल किया करे तो अच्छे कामों के लिए भी उसे जहर मिलना कभी 
कभी असम्भव हो जायगा, और खर्च तो उसे हसेशा ही अधिक पड़ेगा । 
जो छोग किसी उपयोगी काम के लिए जद मोल लेना चाहें उनको उसके 
लेने में कोई कठिनता न आनी चाद्विए। पर जो छोग किसी तरह का जुर्म 

करने के हरादे से उसे लेना चाहते हों उनको वह कठितता आनो 
चाहिए। इस सिद्धान्त के अनुसार काररवाई होने के लिए सिफ एक ही 
साधन है । इस साधन का नाम वेन्थाम & ने “: पूर्वसिद्ध साक्ष्य ”! 
अथात्‌ “ पहले ही से तेयार की गईं गवाही ? रक्‍्खा है । यह नाम बहुत 
उचित दे । इसके अजुसार कानून बनाये जाने से जहर मोर लेनेवालों की 
स्वाधीनता में अनुचित रीति पर दम्तंदाजी होने का कम डर रहेगा। प्रति- 
ज्ञापत्रों अर्थात्‌ इकशारनामों के सम्बन्ध में इस साधन के आधार पर जिस 
तरह काररबाई की जाती है वह हर आदमी जानता है। जब कोई इकरार- 
नामा लिखा जाता है तब उस पर दस्तखत किये जाते हैं ओर गवाह इत्यादि 
भी कर लिये जाते हैं । यह एक मामूली बात है ओर मुनासित्र भी है । 
ऐसा करने से इकरारनामे की शर्ते बलपूर्वक भी पूरी कराई जा सकती हैं । 
ओर, यदि, पीछे से किसी तरह का झगड़ा फसाद पैदा होता है तो इस बात 
का सबूत मिलता है कि सचमुच ही इस तरह का इकरार किया गया था 
ओर उस समय कोई ऐसी बात नहीं थी जिसके कारण वह इकरार कानून 
के अनुसार रद समझा जा सके | इससे झूठे इकरारनामे लिखनेवालों का बहुत 
प्रतिबन्ध होता है । कभी कभी ऐसा भी होता है कि लोग धोखा देकर 
बेफायदा इकरारनामे लिखा लिया करते हैं । इस तरह के इकरारनामे कानून 
की दृष्टि से हमेशा रद समझे जाते हैं । पर पूर्वोक्त नियम के अनुसार कारर- 
वाई करने से इस तरह की धोखेबाजी का कम डर रहता है। जिन चीजों 
को पाकर लोग जुर्म कर सकते हैं उनकी बिक्री के विषय में भी इसी तरह 
के प्रतिबन्ध करने से काम चल सकता है । उदाहरण के लिए इस तरह की 


& अठारहवें शतक में बेन्थाम नाम का एक प्रसिद्ध ग्रन्थकार इंग्लेंड में 
हुआ है। उसे एकान्तवास बहुत पसन्द था। इसीसे वह अनेक उत्तमोत्तम 
ग्रन्थ लिख सका । राजनीति ओर धर्म्मशान्र में वह बहुत प्रवीण था । उपयो- 
गिता-तत्त्व नाम का एक बहुत बड़ा ग्रन्थ उसने लिखा है। गवनमेंट किसे कहते 
हैं, कानून किसे कहते हैं, नीति और कानून के सिद्धान्त कैसे होने चाहिए, 
इत्यादि विषयों पर उसने कई ग्रन्थ लिखे हैं । बेन्थाम की प्रतिभा बहुत प्रखर 
थी । बीस ही वर्ष की उम्र में उसने एम० ए० पास किया था। १८३२ ईसवी 
के लगभग, कोई ८० वधे की उम्र में, उसकी झुत्यु हुई। 

चीजें बेचनेवाला एक रजिस्टर खोले । उसमें वह विक्री का ठीक टीक समय, 
मोल लेनेवाले का नाम और पता, ओर विकी हुई चीज की तोल ओर किस्म 
लिख ले । मोल लेनेवाले से वह यह भी पूछ ले कि किस काम के लिए वह 
चीज दरकार ह और जो जवाब उसे मिझे उसको भी वह अपने रजिस्टर में 
दर्ज करले | यदि किसी डाक्टर का लिखा हुआ नुसखा न हो तो जेचनेवाला 
एक आदमी को गवाह भी करले । इससे यह लाभ होगा कि यदि पीछे से 
यह बात प्रकट हो जाय कि बिक्की हुई चीज किसी बुरे काम में लाई गई है, 
अर्थात्‌ उसकी सहायता से कोई जुम हुआ है तो गवाह इस बात को साबित 
कर देगा कि अमुक आदमी ने उस चीज को मोल लिया! था | इस तरह के 
नियम करने से जो छोग कोई ऐसी चीज किसी उपयोगी काम के लिए मोल 
लेना चाहेंगे उनको उसके मिलने में विशेष कठिनता न पडेगी । परन्तु यदि 
कोई यह चाहेगा कि उस चीज का बुरा उपयोग करके में पकड़ा न जाऊं तो 
उसे अपने बचाव के लिए बहुत बड़ी कठिनता का सामना करना पड़ेगा। 
समाज को इस का हक है, ओर वह हक स्वाभाषिक भी है कि उसके 
विरुद्द जितने अपराध--जितने जुर्म--होनेवाले हों उनसे बचने के लिए 
वह पहले ही से प्रबन्ध करे । इसके साथ ही समाज का यह भी कतंव्य 
है कि वह हर आदमी के निजसम्बन्धी बुरे बर्ताव या दुराचार के विषय 
में किसी बरह का प्रतिवन्ध करने, या किसी तरह की सजा देने, की खटपट 
न करे। क्‍योंकि ऐसा करना उसको मुनासिब नहीं। पर इस दूसरे सिद्धान्त की 
हद पहले सिद्धान्त के ही आधार पर नियत की जा सकती है। अथोत्‌ अपनी 
हानि होने से अपने को बचाने का जो हक समाज को है उसी हक के आधार 
पर दूसरे सिद्धान्त की हद का अन्दाज किया जा सकता है। एक उदाहरण 
लीजिए । शराब पीकर उन्मत्त होना, मामूली तोर पर, कोई ऐसी बात 
नहीं हे जिसके लिए कानूनी प्रतिबन्ध द्रकार हो । परन्तु उन्‍्मत्त होकर यदि 
किसी आदमी ने किसी दूसेर आदमी को पहले कभी तकलीफ पहुँचाई हो, 
ओर यह बात साबित भी हो चुकी हो, तो मेरी राय में, कानून के अनुसार 
उसका विशेष प्रतिबन्ध करना बहुत मुनासिब्र होगा | यादे वह शराब पीकर 
फिर उन्मत्त हो तो उसे सजा मिलनी चाहिए; ओर, यीदे, उन्‍्मत्तता की 
हालत में वह दुबारा कोई जुर्म करे तो पहले की अपेक्षा डसे अधिक कड़ी 
सजा दी जानी चाहिएु। उन्मत्त होते ही जो छोग दूसरों को तकलीफ देने 

पर उतारू हो जाते हँ--अथात्‌ उन्‍माद के कारण दूसरों पर अत्याचार करने 
की रफूर्ति जिन लोगों में सहरा जागृत हो उठती है---उनका उन्मत्त होना 
मानो दूसरोंका अपराध करना है । इसी तरह सिफ आलसीपन के कारण 
किसीको सजा देना उस पर जुल्म करना ऐ।। यह कोई जुर्म नहीं है जिसके 
लिए सजा दी जा रूके | परन्तु यादि किसी ऐसे आदमी में आलसीपन हो 
जिसे ओर लोगों का आश्रय हो, अथवा आलसीपन के कारण जो आदमी 
किसी इकरार को पूरा न कर सकता हो, तो बात दूसरी हैं। ऐसी हालतों 
में उसे सजा देना जरूर मुनासिब होगा। यदि कोई आदमी आलसीपन या 
भोर उसी कारण से, जो निवारण किया जा सकता हो, आपने बालबच्चों की 
परवरिश न कर सके; या और कोई काम, जिसे करना उसका कतव्य हो, न 
कर सके; तो, ओर साधनों के अभाव में, जबरदस्ती मेहनत कराके डससे 
अपने कतव्यों को पूरा कराना अन्याय नहीं । इस तरह की जबरदस्ती की 
गिनती जुल्म में नहीं हो सकती। 

फिर, बहुत से काम ऐसे भी हैं जो सिफ करनेवाले ही को प्रत्यक्ष हानि 
पहुँचाते हैं आर लोगों को नहीं। इसस ऐसे कामों की रोक कानून से नहीं 
की जा सकती । परन्तु बुरे कामों को खुले मेदान करना तहजीब के खिलाफ 
है---उससे सभ्यता भल्‍्ज होती है । अतएव ऐसे कामों की गिनती दूसरों से 
सम्बन्ध रखनेवाले अपराधों में हो जादी है। इस हालत में उनका प्रतिबन्ध 
न्‍्याय-सद्भत होता है । लोकलणज्जा के विरुद्ध जितने अपराध हैं उनकी गिनती 
इसी तरह के अपराधों म॑ हे । इस तरह के अपराधों के विषय भें यहां पर 
अधिक लिखने की जरूरत नहीं । क्योंकि एक तो भ्रस्तुत विषय से उनका 
सम्बन्ध बहुत दूर का हैं; फिर लोकलज्जा का दोष और भी एसी बहुत सी 
बातों पर ढलूग सकता है जो यथार्थ में दूषित नहीं हैं, अथवा जो दूषित 
मानी ही नहीं गई हैं । 

यहां पर मुझे एक ओर श्रश्न का ऐसा उत्तर देना है जो मेरे प्रतिपादित 
सिद्धान्तों के अनुकूल हो--अर्थात्‌ जो उन सिद्धान्तों से भेल खाता हो। 
निज से सम्बन्ध रखनेवाले कुछ काम दूषणीय माने गये हैं। परन्तु हर 
आदमी को अपने निज के कामकाज अपनी इच्छा के अनुसार करने की 
स्वतंत्रता है । इसी खयाल से समाज ऐसे कामों का प्रतिबन्ध नहीं करता; 
वह र्कसीसे यह नहीं कद्दता कि तुम ऐसे काम मत करो; ओर न वह ऐसे 

कामों के लिए किसीको सजा ही देता है। क्योंकि इस तरह के कामों 
से जो हानि होती है वह सिर्फ करनेवाले ही को सहन करनी पड़ती दे । 
उसका बोझ ख़ुद उसीके सिर रहता है। अब प्रश्न यह है कि इस तरह 
के काम करनेवालों को जेसे उनके करने की स्वतंत्रता है वेसे ही उनको 
करने के लिए उपदेश या उत्तेजना देने की दूसरों को भी स्वतंत्रता है 
या नहीं ? कुछ काम ऐसे हैं जिनसे सिर्फ करनेवालों ही की द्वानि की 
सम्भावना है। उन्हें यदि थे चाहें तो कर सकते हैं। पर यदि दुसरा 
आदमी किसीसे कहे कि---“ तुम इस काम को करो,” या उसे करने के 
लिए किसी तरह की वह उत्तेजना दे, तो क्‍या उसे ऐसा करने की भी स्वतं- 
श्रता है ! इस प्रश्न का उत्तर देना सहज नहीं है, क्‍योंकि यह बात कठिनता 
से खाली नहीं है । कोई काम करने के लिए दूसरे को उपदेश देना, या उससे 
प्राथना करना, एक ऐसी बात नहीं है जिसकी गिनती निज की बातों में हो सके। 
वास्तव में ऐसी बातें आत्म-विषयक बर्ताव की परिभाषा के भीतर नहीं आ 
सकती । किसीको उपदेश देना अथवा प्रलोभन या छालच दिखलाना सामाजिक 
काम है। जतएव लोगों का खयाछ है कि दूसरों से सम्बंध रखनेवाले ओर कार्मों 
की तरह वह काम भी सामाजिक बन्धन का पात्र है। अथांत्‌ इसका भी बन्धन 
समाज के हाथ में हे । परन्तु यह खयाल गलत है। यह भ्रम मात्र है। थोड़ा 
सा विचार करने से यह अ्म दूर हो जायगा | कुछ देर सोचने से यह बात समझ 
में आ जायगी कि उपदेश ओर उत्तेजन यद्यपि व्यक्ति-स्वातंत्र्य की परिभाषा के 
ठीक ठीक भीतर नहीं जाते, तथापि जिन प्रमाणोंके आधार पर व्यक्ति-स्वातंत्र्य 
की स्थापना है वही प्रमाण उपदेश ओर उत्तेजन की बातों के भी आधार हैं। जिन 
प्रमाणों के आधार पर छोगों को इस बात की स्वतंत्रता हे कि जिन कामों का 
और लोगों से सम्बन्ध नहीं है उनको, उनके हानि छाभ की जिम्मेदारी अपने 
ऊपर रखकर, जिस तरह वे चाहे कर सकते हैं, उन्हीं प्रमाणों के आधार पर 
उनको इस बात की भी स्वतंत्रता मिलनी चाहिए कि दूसरों से सलाह करके 
या उनकी राय लेकर वे इस बात का निश्चय करें कि क्या करना उनके 
लिए अच्छा होगा और क्या न अच्छा होगा । जिस आदमी को जिस काम के 
करने की आज्ञा है उसे उस काम के सम्बंन्ध में ओरों से सकाह लेने की भी 
आज्ञा होनी चाहिए | यदि कोईं काम करना मुनासित्र है, तो उस काम के 
विषय में पूछपाछ करना और सलाह लेना भी मुनात्िब है। जब सक्काढ़ देने- 
स्वा०-१३ 

वाला अपनी सलाह से ख़ुद फायदा उठाता है; या जब वह उन बातों को 
जिन्हें समाज और सरकार बुरा समझती है, करने की सलाह देते फिरना, पेट 
के लिए, अपना पेशा कर लेता हे; तब यह विषय जरूर सन्देहास्पद हो 
जाता है । तब यह खयाल पदा होता है कि ऐसे सलाहकार---ऐसे उपदे- 
शक--को सलाह या उपदेश देने की स्वतंत्रता होनी चाहिए या नहीं | 
ऐसी हालत में एक पेचीदा बात पेदा हो जाती है। क्योंकि जिन बातों को 
समाज बुरा समझता है उनका पक्ष लेने, ओर अपना पेट पालने के लिए उन्हें 
करने, की दूसरों को सलाह देनेवाले लोगों का एक वर्ग ही जुदा बन जाता 
है। अतएव इस बात के निर्णय की जरूरत होती है कि समाज से इस तरह 
प्रतिकूलता करनेवाले वर्ग को बनने देना चाहिए या नहीं । एक उदाहरण 
लीजिए । जुआ खेलना ओर ध्यभिचार करना सहन किया जा सकता है। पर 
क्या कुटनापन करने या जुभा खेलनेवालों को किराये पर देने के लिए मकान 
रखनेवालों का पेशा भी सहन किया जा सकता है ! जिन सिद्धान्तों के आधार 
पर इस बात का निर्णय किया जाता है कि लोगों को किन बातों के करने की 
स्वलंत्रता होनी चाद्दिए उनकी दृद हैं। यह हद जिस जगह एक दूसरी से 
मिक्तती है उस जगह जो प्रश्न पैदा होते हैं उन्हीं में से एक प्रश्न यह भी 
है। अतएव यह बात सहसा ध्यान में नहीं भाती कि यह प्रश्न---यह बात- 
किस सिद्धान्त के भीतर है। अथांत्‌ इसका सम्बन्ध स्वतंत्रता देनेवाले 
सिद्धान्त से है या स्वतंत्रता न देनेवाले से। दोनों सिद्धान्तों के अनुकूल 
दलीलें पेश की जा सकती हैं । स्वतंत्रता देने के पक्ष में यह कहा जा सकत। 
है कि जिस काम को मामूली तोर पर करने की मनाई नहीं है उसे यदि 
कोई पेशे के तोर पर करने छगा, ओर उसकी मदद से वह अपना पेट पालने 
या फायदा उठाने छगा, तो क्‍या इतने ही से वह अपराधी हो गया या तो 
आप उसको इस काम के करने की पूरी पूरी स्वतंत्रता ही दीजिये या उस्रको 
इसे करने से बिलकुल रोक ही दीजिये । स्वतंत्रता-सम्बन्धी जिन सिद्धान्तों 
की सिद्धि के लिए इतना वादविवाद हुआ वे यदि ठीक हैं तो, समाज के 
रूप में, समाज को यह अधिकार नहीं कि वह व्यक्तिविषयक किसी बात को 
कानून के विरुद्ध कह सके । इसलिए वह समझाने बुझाने या सलाह देने के 
आगे नहीं जा सकता । इस विषय में यदि समाज कुछ कर सकता हे तो 
सिर्फ इसना ही कर सकता है। अतएव हर आदमी को अधिकार दे कि चाहे 

है दूसरे को कोई काम करने की सद्दायता दे, चाहे न करने की । समाज 
से नहीं रोक सकता। यह दलील स्वतंत्रता देनेके पक्ष में हुई । पर जो लोग 
वतंत्रता देने के पक्ष में नहीं हैं ने और ही तरह की दुलील पेश करेंगे। * 
हेंगे कि यद्यपि यह सच है कि, जिन बातों से अकेले एक दी आदमी * 
[त या अहित से सम्बन्ध है उनको रोकने, या सजा देने के इरादे से सत्ता 
/ जोर पर, बुरा या भला ठहराने, का अधिकार समाज को नहीं है; तथापि 
माज या सरकार को यदि कोई बात बुरी जान पड़े तो उसे इतना अधि- 
पर जरूर है कि वह उसके बुरे या भले होने के प्रश्न को विवादास्पद समझे 
है। यदि यह मान लिया जाय तो जो लोग निरपेक्ष ओर पक्षपातहीन होकर 
हीं, किन्तु अपने फायदे के लिए---अपना पेट भरने के लिए--दूसरों को, 
रकार की समझ के प्रतिकूल, उपदेश देते हैं उनके उपदेश के असर से 
गों को बचाने के लिए यदि समाज या सरकार कोशिश करे तो वह कोशिश 
नुचित नहीं कही जा सकती । जो लोग अपमे फायदे के लिये दूसरों को 
पदेश देते हैं उनको बेसा करने से यथासम्भव रोकना, ओर सब लोगों 
। जो मार्ग--अच्छा या बुरा--पसन्द हो उसीसे उन्हें चलने देना 
नासिव है। ऐसा करने से किसीकी कुछ दड्वानि नहीं। एक उदाहरण 
जिए । खेल से सम्बन्ध रखनेवाला कानून यद्यपि ऐसा है कि उसके अनु- 
[र इस बात का निश्चय ठीक ठीक नहीं हो सकता कि कोन खेल जा ओर 
न बेजा है; और यथग्यपि हर आदमी अपने घर में, या परस्पर एक दूसरे 
घरों में, किसी ऐसी जगह जो चन्दे से खोली गई हो ओर जहां सिर्फ 
नदा देनेवाली मिशत्र-मंडली इकट्ठा होती हो, जुआ तक खेल सकती है; 
थापि सर्वसाधारण के लिए जुआ खेलने के अड्डे खोलने की मना३ करना 
नुचित नहीं । यह जरूर सच है कि इस तरह की मनाई से पूरी पूरी 
(मयाबी कभी नहीं हो सकती । क्योंकि पुलिस को चाहे जितना अधिकार 
या जाय ओर वह्द चाहे जितनी सख्ती करे, तथापि, किसी न किसी बहाने, 
आ खेलने के अड्डे इमेशा खोले ही जाते हैं । परन्तु इस तरह के जुआ-घर 
पी हुई जगहों में होते हैं और जो लोग उनको खोलते हैं वे इस बात की 
बरदारी रखते हैं कि उनका पता कहीं सरकारी अफसरों को न लग जाय। 
प्लिएु जो छोग पक्के जुआरी नहीं हैं ओर ऐसे भट्टों की तलाश में नहीं 
ते उनको छोड कर और आदमियों को उनका पता नहीं चढछता । खुले 

वाला अपनी सलाह से खुद फायदा उठाता है; या जब वह उन बातों को 
जिन्हें समाज ओर सरकार बुरा समझती है, करने की सलाह देते फिरना, पेट 
के लिए, अपना पेशा कर लेता है; तब यदह्द विषय जरूर सन्देहास्पद हो 
जाता है । तब यह खयाल पदा होता है कि ऐसे सलाहकार--ऐसे उपदे- 
शक--को सलाह या उपदेश देने की स्वतंत्रता होनी चाहिए या नहीं। 
ऐसी हालत मे एक पेचीदा बात पेदा हो जाती हे । क्योंकि जिन थातों को 
समाज बुरा समझता है उनका पक्ष लेने, और अपना पेट पालने के लिए उन्हें 
करने, की दूसरों को सलाह देनेवाले लोगों का एक वर्ग ही जुदा बन जाता 
है। अतएव इस बात के निर्णय की जरूरत होती है कि समाज से इस तरह 
प्रतिकूलता करनेवाले वर्ग को बनने देना चाहिए या नहीं । एक उदाहरण 
कीजिए | जुआ खेलना ओर ष्यभिचार करना सहन किया जा सकता है। पर 
क्या कुटनापन करने या जुआ खेलनेवालों को किराये पर ऐेने के लिए मकान 
रखनेवालों का पेशा भी सहन किया जा सकता है जिन सिद्धान्तों के आधार 
पर इस बात का निर्णय किया जाता है कि लोगों को किन बातों के करने की 
स्वतंत्नता होनी चाहिए उनकी दृद हैं। यह हद जिस जगह एक दूसरी से 
मिल्लती है उस जगह जो प्रश्न पेदा होते हैं उन्हीं में से एक प्रश्न यह भी 
है। अतएव यह बात सहसा ध्यान में नहीं आती कि यह प्रश्न---यह बात- 
किस सिद्धान्त के भीतर है। अर्थात्‌ इसका सम्बन्ध स्वतंत्रता देनेवाले 
सिद्धान्त से है या स्वतंत्रता न देनेवाले से। दोनों सिद्धान्तों के अनुकूल 
दलीलें पेश की जा सकती हैं । स्वतंत्रता देने के पक्ष में यह कहा जा सकता 
है कि जिस कास को मामूली तोर पर करने की मनाई नहीं है उसे यदि 
कोई पेशे के तोर पर करने छगा, ओर उसकी मदद्‌ से वह अपना पेट पालने 
या फायदा उठाने छगा, तो क्या इतने ही से वह अपराधी हो गया! या तो 
आप उसको इस काम के करने की पूरी पूरी स्वतंत्रता ही दीजिये या उसको 
इसे करने से बिलकुल रोक ही दीजिये । स्वतंत्रता-सम्बन्धी जिन सिद्धान्तों 
की सिद्धि के लिए हतना वादविवाद हुआ वे यदि ठीक हैं तो, समाज के 
रूप में, समाज को यह अधिकार नहीं कि वह व्यक्तिविषयक किसी बात को 
कानून के विरुद्ध कह सके | इसलिए वह समझाने बुझाने या सलाह देने के 
आगे नहीं जा सकता | इस विषय में यदि समाज कुछ कर सकता है तो 
सिर्फ इसया ही कर सकता है। अतएव हर आदमी को अधिकार है कि चाहे 

चह दूसरे को कोई काम करने की सहायता दे, चाहे न करने की । समाज 
उसे नहीं रोक सकता। यह दलील स्वतंत्रता देनेके पक्ष में हुई ।पर जो लोग 
स्वतंन्नता देने के पक्ष में नहीं हैँ ६८ ओर ही तरह की दलील पेश करेगे । 
हेंगे कि यद्यपि यह सच है कि, जिन बातों से अकेले एक ही आदमी ४ 
हित या अहित से सम्बन्ध है उनको रोकने, या सजा देने के इरादे से सत्ता 
के जोर पर, बुरा या भरा ठहराने, का अधिकार समाज को नहीं है; तथापि 
समाज या सरकार को यदि कोई बात बुरी जान पड़े तो उसे इतना अधि- 
कार जरूर है कि वह उसके बुरे या भले होने के प्रश्न को विवादास्पद समझे 
रहे । यदि यह मान लिया जाय तो जो लोग निरपेक्ष ओर पक्षपातहीन होकर 
नहीं, किन्तु अपने फायदे के लिए---अपना पेट भरने के लिए--दूसरों को, 
सरकार की समझ के प्रतिकूल, उपदेश देते हैं उनके उपदेश के असर से 
लोगों को बचाने के लिए यदि समाज या सरकार कोशिश करे तो वह कोशिश 
अनुचित नहीं कही जा सकती । जो लोग अपने फायदे के लिये दूसरों को 
उपदेश देते हैं उनको वेसा करने से यथासम्भव रोकना, ओर सब लोगों 
को जो मार्ग--अच्छा या बुरा--पसन्द हो उसीसे उन्हें चलने देना 
समुनासिब है। ऐसा करने से किसीकी कुछ द्वानि नहीं। एक उदाहरण 
लीजिए । खेल से सम्बन्ध रखनेवाला कानून यद्यपि ऐसा हे कि उसके अनु- 
सार इस बात का निश्चय ठीक ठीक नहीं हो सकता कि कोन खेल जा ओर 
कोन बेजा है; और यद्यपि हर आदमी अपने घर में, या परस्पर एक दूसरे 
के घरों में, किसी ऐसी जगह जो चन्दे से खोली गई हो और जहां सिर्फ 
चन्दा देनेवाली मिन्र-मंडली इकट्ठा होती हो, जुआ तक खेल सकती है; 
तथापि सवंसाधारण के लिए जुआ खेलने के अड्डे खोलने की मना३ करना 
अनुचित नहीं । यह जरूर सच है कि इस तरह की मनाई से पूरी पूरी 
कामयाबी कभी नहीं हो सकती । क्योंकि पुलिस को चाहे जितना अधिकार 
दिया जाय ओर वह चाहे जितनी सख्ती करे, तथापि, किसी न किसी बहाने, 
जुआ खेलने के अड्डे हमेशा खोले दी जाते हैं । परन्तु इस तरह के जुआ-घर 
छिपी हुई जगहों में होते हैं ओर जो छोग उनको खोलते हैं वे इस बात की 
खबरदारी रखते हैं कि उनका पता कहीं सरकारी अफसरों को न लग जाय। 
इसलिए जो लोग पक्के जुआरी नहीं हैं ओर ऐसे अड्डों की तछाश में नहीं 
रहते उनकी छोश कर ख्रोग स्थाक्रशियों ब्यो जनव्य पता नहीं चढछता । खुके 

मैदान जुआ खेलना मना करने से ओर लोग इस बुरी आदत से बचते हैं । 
समाज को इतना ही फायदा काफी समझना चाहिए । इसके आगे जाने का 
उसे अधिकार भी नहीं । यह दूसरे पक्षवालों की दलील हुईं। यह दलील 
बहुत मजबूत हे---खूब सबल है। परन्तु यह कहने का साहस में नहीं कर 
सकता कि इस दलील के आधार पर मुख्य अपराधी को छोड देना ओर 
अपराध करने की उत्तेजना देनेवाले को सजा देना मुनासिब होगा । इसे 
स्वीकार करने में अन्याय होता हे--बात नीतिविरुद्ध हो जाती है । इस 
दलील के अनुसार काररवाई करने से कुटनापन करनेवाले को सजा होगी, 
पर व्यभिचार करनेवाला साफ छूट जायगा | इसी तरह जुआ-घर खोलने- 
वाला पकड़ा जायगा, पर जुआ खेलनेवाछा बच जायगा । इसी से इस विषय 
को अभी विवादास्पद रहने देना ही अच्छा होगा । इस दलील के आधार 
पर क्रय-विक्रय के मामूली व्यापार में दस्तंदाजी करना--अथांत्‌ किसी चीज 
के बेचने या मोल लेने की मनाई कर देना--ओर भी अधिक अनुचित बात 
होगी । जितनी चीजें बाजार में बिकती हैं उनको बहुत अधिक खाजाने से 
नुकसान होने का डर रहता है। परन्तु बेचनेवाला हमेशा यही चाहता है 
कि उसकी विक्री बढे ओर लोग उन चीजों को खूब खायेँ। अथांत्‌ वह बिकी 
हुई चीजों के दुरुपयोग को उत्तेजित करता है। पर इस आधार पर शराब 
की विक्री बन्द कर देना कभी उचित नहीं हो सकता । क्योंकि अधिक 
शराब पी कर उसका दुरुपयोग करनेवालों को उत्तेजन देने में यद्यपि दुका- 
नदारों का फायदा है, तथापि जो लोग शराब का सदुपयोग करते हैं, अथांत्‌ 
उसे अच्छे काम में लगाते हैं, उनके लिए इन दुकानदारों की जरूरत भी 
है । परन्तु दुरुपयोग करनेवालों को जो ये लोग उत्तेजना देते हैं उससे 
समाज की हानि जरूर होती है । यह हानि समाज के लिए बहुत ही अनि- 
ष्टकारक है । इससे ऐसे दुरुपयोग को बन्द करने के लिए दुकानदारों से 
जमानत लेना या इकरारनामा लिखाना बहुत मुनासिब है । इस तरह के 
बन्धन से दुकानदारों की स्वतंत्रता में दस्तंदाजी नहीं होती । पर, हां, यदि 
इस तरह के बन्धन से समाजका कोई फायदा न होता तो उसकी गिनती 
दस्तंदाजी में जरूर होती । 

यहां पर एक ओर प्रश्न उठता है। वह यह है कि जो काम कर्ता के 
लिए हानिकारक हैं उसे ही यदि वद्द चाहे, ओर उससे किसी दूसरे का 

सम्बन्ध न हो, तो उसे उस काम को करने देना मुनासिब जरूर है । पर 
ऐसे काम को अप्रत्यक्ष रीति से प्रतिबन्ध करना गवरनेमेंट के लिए उचित दे 
या नहीं ? उदाहरण के लिए, शराब पीकर मतवाले होने के साधनों को 
कम करने या शराब बेचने की दुकानों की संख्या कम करके शराबियों के 
लिए उसका मिलना कुछ कठिन कर देने, के उपायों की योजना करना गब- 
नेमेंट को उचित है या नहीं ? ओर अनेक व्यावहारिक भ्रश्नों की तरह इस 
अश्ष के भी बहुत से भेद किये जाने की जरूरत है । नशे की चीजों पर इस 
मतलब से अधिक कर, अथांत्‌ टेबस लगा देना कि उनके मिलने में लोगों 
को कटिनता पडे, एक ऐसी बात है जो ऐसी चीजों की बिक्री को बिलकुल 
डी बन्द कर देने से थोड़ी ही भिन्न है। इन दोनों बातों में बहुत कम 
फरक है | अतएवं, यदि ऐसी चीजों की बिक्री बिलकुल ही बन्द कर देना 
उचित माना जायगा तो कर रूगाना भी उचित माना जायगा अन्यथा नहीं। 
जिस चीज की कीमत जितनी अधिक बढ़ा दी जायगी उतनी ही अधिक 
मानो उन छोगों के लिए वह मनाई का काम देगी जो उसे उतनी कीमत 
देकर, लेनेका सामथ्ये नहीं रखते । परन्तु जो उसे उतनी कीमत देकर 
भी लेने का सामथ्यं रखते हैं उनको अपनी दृच्छा तप्त करने के लिए मानो 
उतना दण्ड अथथांत जुरमाना देना पडेगा। समाज ओर व्यक्ति से सम्बन्ध 
रखनेवाले कुछ कतंव्य ऐसे हैं जिनका पालन करना कानून ओर नीति के 
अनुसार हर आदमी का धर्म हे । इन कतंव्यों को पूरा करने के बाद हर 
सआादमी को इस बात का हक है कि अपनी बची हुई आमदनी को अपने 
आराम के लिए वह जिस तरह ओर चाहे जिस काम में खर्च करे । इन 
दलीलों को सुनकर बिना अच्छी तरह विचार किये शायद्‌ कोई यह कद्दे कि 
आमदनी बढ्ुन के लिए नशे की चीजों पर अधिक कर लगाना अनुचित है। 
पर यद्द बात याद रखना चाहिए कि सरकारी आमदनी बढाने की जरूरत 
डोने पर बिना कर बढ़ाये काम ही नहीं चल सकता । आमदनी बढ़ाने का 
एक मात्र यद्दी उपाय हैं। बहुत से देशों में जो कर लगाया जाता है उसके 
अधिक भाग को, अभ्रस्यक्ष रीति से, वसूल करने की जरूरत पड़ती है । अत- 
णुव खाने पीने की भी कुछ चीज़ों पर गवनमेट को राचार हो कर कर लगा- 
ना पदुता हे । इस कारण, ऐसी चीजों के उपयोग की थोड़ी बहुत प्रतिबन्ध- 
कता जरूर ह्वो जाती हे। अथांत्‌ कीमत बढु जाने से कुछ आदमी ऐसी चीजें 

मोल नहीं ले सकते । यह उनके लिए मनाई के ही बराबर हे । हस कारण 
गवनमेंट का यह धर्म है कि कर लगाने के पहले वह इस बात का अच्छी 
तरह विचार करले कि किन चीजों के बिना छोगों का काम चल सकता है 
ओर किनके बिना नहीं चल सकता । जिन चीजों का एक नियमित मात्रा से 
अधिक उपयोग करने से लोगों की हानि होने का निःसन्देह डर हो उन पर 
अधिक कर लगाना गवनमेंट का करतंव्य है । अतएव नशे की चीजों पर कर 
लगाकर यदि गवनंमेंट को अपनी आमदनी बढाने की जरूरत हो तो 
जितने कर से गवनंमेंटका काम होता हो उतना कर लगाना उचित ही नहीं, 
किन्तु प्रशंसनीय भी है । 

यहां पर एक और बात का विचार करना है। वह यह कि नशे की चीजों 
को न्यूनाधिक परिमाण में बेचने का पूरा पूरा हक कुछ ही आदमियों को 
देना चाहिए या नहीं । इसका जवाब उस काम के अनुसार होगा जिसके 
खयाल से बेचने का प्रतिबन्ध किया गया होगा। अर्थात्‌ जेसा काम होगा 
घेसा ही जवाब भी होगा । जहां सब लोगों की आमद रफ्त रहती है-.- 
लर्थांत्‌ जो सावेजनिक जगह हें---वहां पुलिस रखने की जरूरत होती है । 
पर जहां मादक पदार्थ, अथांत्‌ नशे की चीजें, बिकती हैं वहां तो पुलिस की 
ओर भी अधिक जरूरत होती है; क्योंकि समाज के विरुद्ध जो अपराध होते 
हैं उनका बीज बहुत करके ऐसी ही जगहों में बोया जाता है--वहीं ऐसे 
अपराधों की अधिक उत्पत्ति होती है । अतएव नशे की चीजों के बेचने का 
अधिकार सिर्फ उन्हीं लोगों को चाहिए जो सभ्य और अच्छे चालचलन के हैं 
ओर जो अपनी भलमंसी की जमानत दे सकते हैं । यदि बिकने की जगह 
पर ही छोग ऐसी चीजें खर्च करते हों तो इस बात का खयाछ रखना और 
भी जरूरी बात है। दूकान खोलने और बन्द करने का ऐसा समय नियत 
कर देना मुनासिब होगा जिसमें निगरानी रखनेवाले अफसर, या पुलिस के 
अधिकारी, अच्छी तरद्द देख भाल कर सकें | दुकानदार के अयोग्य होने, या 
जान बूझकर उसके आंख छिपाने, से यदि बार बार झगड़े फसाद हों, या 
जुर्म करने के इरादे से वहां लोग इकट्ठे हों, तो नशे की चीजों के बेचने का 
छाइसंस छीन कर दूकान बन्द कर देना चाहिए। इससे अधिक और कोई 
प्रतिबन्ध करना, मेरी समझ में तत्त्वदष्टि से अन्याय होगा | एक उदाहरण 
कीजिए । शराब पीने के छालच को घटाने, और शराब की दुकानों तक 

जाय तो जो लोग शराब का दुरुपयोग करते हैं उनके कारण सब छोगों को 
तकलीफ उठाना पड़े । अथांत्‌ ऐसा करने से कुछ आदमियों के कारण सब 
को शराब लेने में असुभीता हो और गेहूं के साथ घुन के भी पिस जाने की 
मसल पूरी हो जाय । इस तरह का प्रतिबन्ध सिफे उस समाज के छिए 
उपयोगी ओर उचित हो सकता है जिसमें कामकाजी छोग लड़कों या 
असभ्य जंगली आदमियों की तरह अशिक्षित होते हैं; अतएव जिन्हें भवि. 
ध्यत्‌ में स्वाधीनता पाने के योग्य बनाने के लिये, हर बात में, नियमवद्ध 
करने की जरूरत रहती है । परन्तु किसी भी स्वाधीन देशमें मेहनत मजदूरी 
करनेवालों के साथ इस नियम के अनुसार खुले तोर पर बर्ताव नहीं किया 
जाता । और कोई आदमी, जिसे स्वाधीनता की सच्ची कीमत मालूम है, 
उनके साथ इस नियम के अनुसार बरतांव किये जाने की राय भी न देगा । परन्तु 
यदि उनको स्वाधीनता की शिक्षा देने, और स्वाधीन आदमियों की तरह उनके 
साथ बर्ताव करने, के ओर सब साधनों की योजना निष्फल हुई हो और यह बात 
निर्विवाद सिद्ध होगईं हो कि उनके साथ वही बतांव मुनासिब है जो लड़कों 
के साथ किया जाता है, तो बात ही दूसरी है । इस हालत में पूर्वोक्त नियम 
के अनुसार बर्ताव किया जा सकता है । जिस बात के विचार की जरूरत है 
उसके विषय में सिर्फ यह कह देना कि इसमें पूर्वोक्त नियम के अनुसार कार- 
रवाईइ होनी चाहिए सवंथा असड्गत है। क्‍योंकि कहने मात्र से यह नहीं 
साबित होता कि और सब साधनों के अनुसार बर्ताव करने की कोशिश 
निष्फल हुईं है। नहीं, उसकी निष्फलता को सम्रमाण साबित करना चाहिए। 
आदमी अकसर यह कहते हैं कि हम लोगों में यही चाछ है, अथवा हम 
लोगों के यहां ऐसा ही व्यवहार होता आया है। पर यह कहना कोई कहना 
है! इसमें कोई अर्थ नहीं । यह प्रलाप मात्र है । इस देशमें जितनी सभायें, 
संस्थायें या समाज हैं वे सब असम्बद्ध बातों का समूह हैं । अतएवं जो बातें 
प्रतिबन्धहीन ओर परम्पराप्राप्त राज्यों में ही देख पड़नी चाहिए वे हम 
लोगों के आचार ओर व्यवहार में घुस गई हैं। ओर मुशकिल यह है कि 
यहां की सभाये सब स्वाधीन हैं । इसलिए प्रतिबन्ध की बातों से नेतिक- 
शिक्षा-सम्बन्धी छाम भी, जैसा चाहिए, नहीं होता । क्योंकि काफी तोर पर 
ऐसी बातों का प्रतिबन्ध ही नहीं किया जा सकता। 

इस पुस्तक में, पहले कहीं पर, यद्द बात सिद्ध की जा चुकी दे कि जिन 
बातों का सम्बन्ध और लोगों से नहीं है उनके विषय में हर आदमी स्वतत्र 
है । वह उन बातों को जिस तरह चाहे कर सकता है | इसी नियम के अजु 
सार यदि कुछ जादमी मिल कर एक समाज की स्थापना करें, ओर जिन 
बातों से उस समाज के मेम्बरों को छोड कर आर किसीका सम्बन्ध नहां हें 
उनको यदि वे, एक दूसरे की अनुमति से करना चाहें तो कर सकते हैँ । 
ऐसा करने के लिए वे सर्वथा स्वतंत्र हैं । ऐसे समाज के मेम्बरों की राय में 
जब तक कोई फेरफार नहीं होता तब तक इस विपय में कोई बाधा नहीं 
आती---अर्थात्‌ तब तक उनकी स्वतंत्रता बनी रहती है। परन्तु राय एक 
ऐसी चीज है कि वह हमेशा कायम नहीं रहती; बह बदला करती है। अत- 
एव जिन बातों से सिर्फ किसी समाज-विशेष ही का सम्बन्ध है उनके विषय 
में भी समाज के सब आदमियों को परस्पर एक दूसरे से इकरार कर लेना 
चाहिए । इस तरह का इकरार हो जाने पर उनसे उसे पूरा कराना मुनासिब 
है। पीछे से चाहे उसे पूरा करने की उनकी इच्छा न हो, तो भी, नियम 
यही है कि वे उसे अपनी इच्छा के विरुद्ध भी पूरा करें । उस समय उनकी 
इच्छा की परवा करना न्यायसद्गत नहीं । परन्तु जितने देश हैं प्रायः सब की 
कानूनी किताबों में इस नियम के अपवाद पाये जाते हैं । अथांत्‌ बहुत सी 
बातें ऐसी हैं जिनके विषय में इस नियम से काम नहीं लिया जाता। जिस 
हकरार--जिस प्रतिज्ञा--से किसी तीसरे आदमी का नुकसान होने का डर 
होता है सिर्फ उसे ही न पूरा करने की जि+मेदारी से वे नहीं बरी कर दिये 
जाते; किन्तु जिस प्रतिज्ञा से परस्पर दो भादमियों में से एक का भी नुक- 
सान होने का डर होता है उसकी जिम्मेदारी से भी वे कभी कभी बरी 
कर दिये जाते हैं । उदाहरणार्थ ईँगलेंड, ओर प्रायः दूसरे सभ्य 
देशों में भी, यदि कोई आदमी गुलाम बनाये जाने के लिए बिकने 
या बेचे जाने का इकरार करे, तो उसका वह इकरार ध्यर्थ होगा। ऐसा 
इकरार न तो कानून ही के बल पर पूरा किया जा सकेगा ओर न लोक- 
सम्मति ही के बल पर । अपनी इच्छा के अनुसार लोगों के ऐहिक जीवन की 
यथेच्छ व्यवस्था करने के हक में इस तरह बाधा डालने का कारण स्पष्ट है ! 
निज की स्वाधीनता से सम्बन्ध रखनेवाले इस चरम सीमा के उदाहरण में 
प्रतिबन्‍्ध करने का कारण तो ओर भी अधिक स्पष्ट है। जिस बात से दूसरों 

का सम्बन्ध नहीं है उसके विषय में किसी की स्वतंत्रता में दस्तन्दाजी न करने 
का मुख्य कारण सिर स्वतंत्रता-सम्बन्धी प्रेम है । जब कोई आदमी खुशी से 
कोई स्थिति विशेष पसन्द कर लेता है तब उससे यह सूचित होता है कि उसे वह 
स्थिति इष्ट या लाभदायक जरूर मालूम हुई होगी; अथवा, यदि यह, नहीं तो 
कम से कम वह सहाय, अर्थात्‌ सहन करने के लायक, तो जरूर ही जान पड़ी 
होगी | अतएच, सब बातों का विचार करके, उसे उस काम को करने, अथवा 
उस स्थिति में रहने देने, से ही उसका हित होगा । परन्तु जो आदमी गुलाम 
बनने के लिए अपने को बेचता है वह उसके साथ ही अपनी स्वतंत्रता को 
भी बेच देता है । अतएवं अपने निज के सब कामों को स्वतंत्रता-पूवंक करने 
का उसे जो हक है उससे वह हाथ धो बेठता ह । इसलिए जिस उद्देश से उसे 
अपनी मनमानी व्यवस्था करने देना न्‍्याय्य समझा जाता है वह उद्देश ही 
उसके इस अकेले एक काम से निष्फल हो जाता है। उस समय से उनकी 
स्वतंत्रता जड़ से जाती रहती है, ओर वह एक ऐसी स्थिति में पहुँच जाता 
है कि खुशी से ओर किसी स्थिति में रहने से जो बातें वह अपने अनुकूल 
कर सकता वे उस स्थिति में नहीं की जा सकतीं | स्वतंत्रता का यह उद्देश 
नहीं है कि उसे पाकर खुद उसे ही कोई खो बैठे । स्वतंत्रता को बेच देना 
स्वतंत्रता नहीं कहलाती । यह कारण-परम्परा बहुत व्यापक है; ये दलीलें 
दूर तक काम दे सकती हैं | गुलामी से सम्बन्ध रखनेवाला जो उदाइरण 
मेंने यहां पर दिया उससे इन दलीलों की गुरुता साफ जाहिर है। परन्तु 
संसार में रह कर बहुत दफे अपनी स्वतंत्रता को कम कर देने की जरूरत 
पड़ती है। अर्थात्‌ अकसर ऐसे मोके आते हैं जब आदमी को अपनी स्वाधी- 
नता का प्रतिबन्ध करना पड़ता है । तथापि स्वतंत्रता को बिलकुल ही बेच 
देने ओर उसका प्रतिबन्ध करने में बहुत फरक है। परन्तु जिन बातों से 
प्िफ कर्ता का ही सम्बन्ध हे उनको स्वतंत्रतापृवंक अपनी इच्छा के अनुसार 
उसे करने देना जिस सिद्धान्त का उद्देश है, उसीका यह भी उद्देश हे कि 
जिन बातों का किसी तीसरे से सम्बन्ध नहीं हे उनके विषय में, यदि लोग 
परस्पर एक दूसरे से किसी तरह का इकरार कर ले तो उस इकरार से छुटने 
के लिए भी उनको स्वतंत्रता होनी चाहिए। जिस इकरार से रुपये पेसे का 
सम्बन्ध हे उसको छोड कर और कोई प्रतिज्ञा एसी नहीं है जिसके विषय में 
यद्द कहा जा सके, कि परस्पर एक दूसरे की सम्माते के बिना, दो आदमियों 





२०२ स्वाधीनता । 


9-2 १७.१ अरा परी कक २७८ जम च७र पक री पल पी जजबरी कम जम 9 फनी किन पा सजी चर» चिकी १९७८७ # ३७० ८ २५३ सटरीफिकरी कर जन ३ किलर किन चती १७+ आर कम कर २३3 २; शत चर िी च२7९.# ३.३ १९७८ रकम १७८ चरम 


में से जिसकी इच्छा हो वह्द उस प्रतिज्ञा से अपने को मुक्त न करे। बरन 
हम्बोल्ट, जिसकी परमोत्तम पुस्तक से मेंने पहले, कहीं पर, एक जगह, एक 
अवतरण दिया है, कहता है कि जो प्रतिज्ञायं शारीरिक सम्बन्ध या शारीरिक 
मेहनत के विषय में की जाती हैं उनको एक नियत समय तक ही के लिए 
करना चाहिए । यह नहीं कि वे सदा सवेदा के लिए की जायें । यदि ऐसी 
प्रतिज्ञाओं को कोई हमेशा के लिए करे भी तो भी कानून की दृष्टि से वे नाजा- 
यज समक्षी जाये | ऐसी प्रतिज्ञाओं में से विवाह-बन्धन की प्रतिज्ञा सब से 
अधिक महत्त्व की है । यह एक एसी प्रतिज्ञा है कि प्रतिज्ञा करनेवाला दोनों 
मनुष्यों अथांत्‌ सत्री-पुरुषों, का मन यदि अच्छी तरह न मिला तो यह व्यथे 
जाती हैं। इस बन्धनरूपी प्रतिज्ञा के विषय में यह बहुत बड़ी विशेषता है। 
अतएव यदि दो में से एक का भी मन न मिला, ओर खत्री अथवा पुरुष ने 
विवाह-बन्धन से मुक्त होने की इच्छा जाहिर की, तो उसे वसा करने देना 
चाहिए। इस बन्धन से छूटने के लिए किसी तरह की बाधा डालना मुनासिब 
नहीं । यह विषय बहुत बडे महत्त्व ओर झगडे का है । इससे इस निबन्ध के 
बीच सम इसका विवेचन विस्तार-पूवेक नहीं किया जा सकता। अतएव दृष्टान्त 
के तौर पर इसकी जितनी जरूरत थी उतनी ही का उछेख करना में यहां 
पर बस समझता हूं । यह विवेचन बहुत ही संक्षिप्त और सिद्धान्तरूप है । 
इसीसे प्रमाण देने के बखेडे में न पड़कर हम्बोल्ट साहब ने सिर्फ नि्णयरूपी 
सिद्धान्त देकर इस विषय को समाप्त कर दिया है। यदि विवाह-बन्धनविष- 
यक यह विवेचन सिद्धान्त के रूप में न होता तो इस बात को वह जरूर 
कुबूल कर लेता कि इतने थोड़े में ओर इतने सीधे सादे तोर पर इसका 
निर्णय नहीं हो सकता । जब कोई आदमी साफ साफ प्रतिज्ञा करके, अथवा 
किसी विशेष प्रकार का व्यवहार करके, दूसरे के मन में यह विश्वास पैदा कर 
देता है कि में अमुक तरह का बतांव छतुम्हारे साथ करूंगा; अतएवं जब इस 
प्रतिशा के भरोसे उस दूसरे आदमी के मन में नई नई उस्मेदें पेदा हो जाती 
हैं, नई नईं अटकलें वह लगाने लगता है, ओर अपने जीवन के कुछ हिस्से 
को वह एक नये सांचे में ढालने लगता है, तब नीति की दृष्टि से पहले आद- 
मी के सिर पर दूसरे आदमी के सम्बन्ध में एक नई तरह की जिम्मेदारी आ 
जाती है । यह जिम्मेदारी, कारण उपस्थित होने पर, रद की जा सक- 
ती है-मेट दी जा सकती है; पर यह नहीं कि जब जिसके दिल में आवे उसे 

मेट दे । उस पर विचार जरूर करना होगा । विचार में सबल कारण उ' 
स्थित हो ने पर वह रद की जा सकती है। इसके सिवा, दो आदमियों में आ' 
स की श्रतिज्ञा से उत्पन्न हुए सम्बन्ध का यदि तीसरे आदमियों पर कु 
असर हुआ; अथवा, यदि, उसके कारण, तीसरे आदमियों की स्थिति ' 
कुछ फेरफर हो गया; अथवा, यदि, जेसे विवाह में होता है, तीसरे आः 
मी € संतान )नये पैदा हो गये तो उन तीसरे आदाभयो से सम्बन्ध रख 
वाली कतंव्यरूपी एक नई जिम्मेदारी भी उन दोंनों आदमियों पर भा जार 
है। अतएवं दो आदमी परस्पर जो प्रतिज्ञा करते हैं उस प्रतिज्ञा के तोड़ 
या पूरा करने ही पर इस नई जिम्मेदारी का निवाह, या निवांह करने ६ 
तरीका, बहुत कुछ अबलम्बित रहता है । यहां पर तीसरे आदमियों से मर 
लब, परस्पर प्रतिज्ञा करने वाले दो आदमियों को छोड़ कर, ओर आदमियों 
है। इस पारस्परिक प्रतिज्ञा या इकरार के विषय में जो कुछ मैंने लिखा उसका य 
अथ नहीं, और में इस अथे को कुबूल भी नहीं करता, कि इस नई जिस्म 
दारी के खयाल से प्रतिज्ञा करनेवालों को अपनी प्रतिज्ञा का पालन, चा 
कितना ही नुकसान क्‍यों न हो, करना ही चाहिए । मेरा मतलब सि 
इतना ही है कि इन बातों का विचार करना चाहिए । अथांत्‌ इस तरह ब 
प्रतिज्ञा के सम्बन्ध में तीसरे आदमियों के हिताहित पर ध्यान देना बहु 
जरूरी बात है। हम्बोल्ट के कहने के अनुसार यदि यह बात मान भी ८ 
जाय कि कानून की रू से की हुई प्रतिज्ञा के तोड़ने के हक में किसी तर 
का फरक डालना मुनासिब नहीं, तो भी प्रतिज्ञा करनेवालों के नेतिक हः 
में जरूर ही फरक पड जाता है। जिस इकरार--जिस श्रतिज्ञा--का तीस 
आदमियों के हिताहित से बहुत घना सम्बन्ध हो उसे करने के पहले दोन 
आदमियों को चाहिए कि वे इन सब बातों का अच्छी तरह विचार कर ले 
पर, यदि, इस तरह का विचार कोई न करे, ओर उसकी इस भूल र 
कारण तीसरे को कुछ हानि पहुँचे, तो हानि की नेतिक जिम्मेदारी उस 
सिर पर है । स्वतंत्रता के व्यापक सिद्धान्तों को उदाहरण द्वारा खूब स्प 
करने के इरादे से ही मेंने इतना विवेचन किया । अन्यथा इस विषय 
इतना लिखने की कोई जरूरत न थी। क्योंकि विवाह-बन्धन के सम्बन्ध २ 
विशेष वाद-विवाद करने से यह सूचित होता है कि विवाह की शभ्रतिष्ष 
से बद्ध होनेवाले तरुण स्री-पुरुषों के हिताहित की परवा कोई चीज नहीं 
उनके भावी वाल-बच्चों के हिताहित की ही परवा सब कुछ है । 

में पहले ही कह चुका हूं कि सर्व-सम्मत ओर व्यापक सिद्धान्तों के न 
टोने से जिन बातों की स्वतंत्रता न देना चाहिए उनकी स्वतंत्रता तो अक- 
सर दी जाती है ओर जिनकी देना चाहिए उनकी नहीं दी जाती । अर्वा- 
चीन योरप में एक बात ऐसी है जिसके विषय में लोगों के स्वतंत्रता-सम्बन्धी 
मनोविकार बहुत ही प्रबल हैं; परन्तु उस बात की स्वतंत्रता देना, मेरी 
समझ में, अनुचित है । जिन बातों से ओरों का सम्बन्ध नहीं उनको यथेच्छ 
करने की हर आदमी को स्वतंत्रता है; परन्तु यदि कोई आदमी दूसरों के 
काम-काज को, अपना ही समझने के बहाने, उसे करना चाहे तो उसका 
प्रतिबन्ध जरूर करना चाहिए | इस विषय में उसे मनमानी बात करने की 
स्वतन्त्रता देना मुनासिब नहीं । निजसे ही विशेष सम्बन्ध रखनेवाले काम- 
काज के विषय में हर आदमी को स्वतंत्रता देना जेसे गवनेमेंट का कर्तव्य हे, 
वैसे ही उसका यह भी कतंव्य है कि जिसको उसने दूसरों पर हुकूमत करने 
का अधिकार दिया है उस पर वह अच्छी तरह निगाह रकक्‍खे । अर्थात्‌ वह 
इस बात को देखती रहे कि उसके अधिकारी अपने अधिकार का दुरुपयोग 
तो नहीं करते । परन्तु कुटुम्ब के आदमियों का परस्पर एक दूसरे से जो 
सम्बन्ध होता है उसके विषय में गवनमेंट अपने इस कतंव्य का बहुत अना- 
दर करती है। संसार में जितनी महत्त्व की बातें हैं वे सब मिल कर 
भी इस कुटुम्बर-सम्बन्धी बात की बराबरी नहीं कर सकतीं । इसका 
प्रभाव हर आदमी की सुख-सामग्री पर पड़ता दे । पत्नी पर पति 
प्रायः बादशाह की तरह हुकूमत करता है । पर इस विषय में, यहां पर, 
विस्तार-पूवेक लिखने की जरूरत नहीं । इसके दो कारण हैं। एक तो यह 
कि स्त्रियों को वे ही हक मिलने चाहिए जो पुरुषों को मिले हैं, ओर कानून 
जैसे ओरों की रक्षा करता है वेसे ही उसे ख्तरियों की भी रक्षा करना चाहिए। 
बस इससे अधिक ओर कुछ न चाहिए । इतने ही से स्त्रियों के सम्बन्ध की 
चुराइयां रफा हो जायेगी । इस विषय में अधिक न लिखने का दूसरा कारण 
यह है कि स्त्रियों पर चिरकाल से होनेवाले अन्याय के जो प्ृष्टपोषक हें वे 
इस बात ही को नहीं कुबूल करते कि स्त्रियों को भी स्वतंत्रता देना चाहिए। 
वे खुले मेदान कहते हैं कि स्त्रियों पर पुरुषों की सत्ता होने ही में समाज 
का कल्याण है। अतएुव विवाद किस बात पर किया जाय ) सच पूछिए तो 
सनन्‍्तान के सम्बन्ध में मॉन्बाप को जो स्वतंत्रता होनी चाहिए उसकी ठीक 

ठीक कल्पना ही लोगों को नहीं है; और यदि है भी तो वह कल्पना यथा- 
स्थान नहीं है । अर्थात्‌ उस स्वतंत्रता का जैसा प्रयोग होना चाहिए वेसा 
नहीं होता । यही कारण है जो सन्तान-विषयक अपने कतंध्य को पालन 
करने में गवर्नमेंट को अनेक विन्न और बाधाओं का सामना करना पड़ता है। 
लोगों को इस बात का इतना अधिक पक्षपात है--उनको इस बात की 
इतनी अधिक हठ है---कि उनकी राय में सन्‍तति पर माँ-त्राप की पूरी 
और अनन्य-साधारण सत्ता है| वे कहते हैं कि इस सत्ता में जरा भी दस्तं- 
दाजी करने का किसी को अधिकार नहीं । इन बातों को सुन कर यह खयाल 
होता है कि “ आत्मा वे जायते पुत्र: ??-.अर्थात्‌ पिता की आत्मा का ही 
दूसरा रूप पुत्र है--यह उक्ति आलड्भारिक नहीं, किन्तु अक्षरशः सच है। 
खुद बाप की स्वतंत्रता में चाहे जितनी दस्तंदाजी हो, इसकी लोग कम 
परवा करेंगे । पर बेटे के सम्बन्ध में बाप को लोगों ने जो स्वतंत्रता दी है 
उसमें जरा भी दस्तंदाजी होते देख लोग आपे से बाहर हो जाते हैं । इससे 
स्पष्ट दे कि स्वतंत्रता की अपेक्षा छोग सत्ता की कीमत अधिक समझते हैं। 
उदाहरण के लिए सन्तान की शिक्षा की बात पर विचार कीजिए । क्‍या यह 
एक स्वयंसिद्ध बात नहीं है कि जितने मनुष्य जन्म लें उनको एक नियत 
सीमा तक शिक्षा देने के लिए सब लोगों को बाध्य करना गवरनमेंट का काम 
है | परन्तु क्या एक भी ऐसा आदमी है जिसे इस सिद्धान्त को कुबूल करने 
ओर निडर होकर प्रसिद्धिपूवंक जाहिर करने में संकोच न होता हो । शायद 
ही कोई इस बात को न कुबूल करेगा कि किसी प्राणी को पेदा करके उसे 
संसार में अपने, ओर दूसरों से सम्बन्ध रखनेवाले, व्यवहारों को अच्छी तरह 
करने के योग्य बनाने के लिए उचित शिक्षा देना मां-बाप का ( अथवा 
आज कल की रूढि ओर कानून के अनुसार बाप का ) सब से बड़ा कर्तव्य 
है। इस बात को यद्यपि सब लोग कुबूल करते हैं; यद्यपि वे इस बात को 
निःसन्देह मानते हैं कि इतनी शिक्षा देना बाप का परम कतंव्य है; तथापि 
इस देश में दवृढने से शायद ही कोई आदमी ऐसा मिले जो इस बात को 
शान्तचित्त होकर सुन ले कि इस कतेव्य को पूरा कराने के लिए बाप को 
लाचार करना चाहिए---अथांव्‌ यदि वह खुशी से इसे पूरा न करे तो उस 
पर बल-प्रयोग किया जाय । अपनी सन्तति को शिक्षा देने के लिए मेहनत 
करने या किसी तरह का नुकसान उठाने की तो बात ही नहीं, उलटा बिना 

कोड़ी पेसा खर्च किये भी शिक्षा का प्रबन्ध कर देने पर, यह बात बाप की 
मरजी पर छोड दी गई है कि उसका जी चाहे तो वह अपने लड़के लड़- 
कियों को शिक्षा दिलावे और नजी चाहे तो न दिलावे। इस बात को 
लोग अब तक कुबूल नहीं करते कि लड़कों को जीता रखने के लिए भोजन- 
वस्त्र इत्यादि की ही नहीं, किन्तु उनको पढ़ाने ओर मानसिक शिक्षा देने की 
भी काफी शक्ति यदि बाप में न हो तो लड़के पेदा करना मानो उन अभागी 
लड़कों के, ओर समाज के भी, विरुद्ध बहुत बड़ा नतिक अपराध करना है; 
ओर यदि बाप अपने इस कतंव्य को न पूरा करे तो, जहां तक हो सके, उसी 
के खर्च से लड़कों की शिक्षा का प्रबन्ध बलपूवेक कराना गवनंमेंट का कतंब्य है। 

यदि यदह्द सिद्धान्त एक बार कुबूल कर लिया जाय कि बलपूर्वक सावेज- 
निक शिक्षा दिलाना गवनमेंट का काम है तो, केसी ओर किसी तरह शिक्षा 
देनी चाहिए इत्यादि बखेड़े की बातें ओर कठिनाइयां हमेशा के लिए दूर हो 
जाये । इन्हीं झंझटों ओर कठिनाइयों के कारण आज कल जुदा जुदा पन्थों 
ओर सम्प्रदायों में झगड़े हो रहे हैं। इस सिद्धान्त के अनुसार काम शुरू कर 
देने से ये झगड़े भी दूर हो जायेंगे ओर जो श्रम ओर समय खुद शिक्षा के 
काम में लगना चाहिए वह शिक्षाविषयक वादु-विवाद में व्यथे भी न जायगा। 
यदि गवर्नमेंट यह कानून जारी कर दे कि प्रत्येक बच्चे को अच्छी शिक्षा 
मिलनी ही चाहिए तो इस काम में उसे जो मेहनत पड़ती है वह बच जाय। 
हस बात को गवनंमेंट मां-बाप पर छोड दे कि जहां और जिस तरह से 
उनको सुभीता हो अपने बच्चों की शिक्षा का वे प्रबन्ध करें। फीस देकर 
गवर्नमेंट सिफे गरीब आदमियों के लड़कों की मदत करे, ओर जिनका कोई 
वारिस न हो उनकी शिक्षा में जो खर्च पड़े वह भी सब वद्दी दे। इस बात 
के प्रतिकूल कोई उचित आशक्षेप नहीं हो सकते कि गवरनंमेंट को प्रजा के द्वारा 
शिक्षा दिलानी चाहिए। हां; यदि, गवन्नमेंट शिक्षा का सारा प्रबन्ध अपने ही 
हाथ में लेले तो उस प्रबन्ध के प्रतिकूल आक्षेप जरूर हो सकते हैं। अपने 
रुड़कों को शिक्षा देने के लिए छोगों को मजबूर करना एक बात है, और 
शेक्षा-सम्बन्धी सारा प्रबन्ध खुद ही करते बेठनरा दूसरी बात है। दोनों में 
पहुत अन्तर है। शिक्षा-सम्बन्धी सत्र तरह का, या बहुत कुछ, प्रबन्ध खुद 
_रना गवर्नमेंट को उचित नहीं | इस बात को में ओर लोगों से भी अधिक 
बुरा समझता हूँ । 

स्वभाव की विलक्षणता, मत की भिन्नता ओर बर्ताव की विचित्नता के 
माहात्म्य के विषय में जो कुछ मैंने कहा है उससे शिक्षा की विचितन्रता भी 
सिद्ध है । सच तो यह है कि शिक्षा की विचित्रता की महिमा और भी 
अधिक दे । वह अनिवंचनीय है । उसका बयान नहीं हो सकता । जेसे जुदा 
जुदा. राय, बताव ओर स्वभाव का होना जरूरी है वेसे ही जुदा जुदा तरह 
की शिक्षा का होना भी जरूरी है, ओर बहुत जरूरी है। गवरनंमेंट के द्वारा 
एक ही तरह की शिक्षा का जारी होना मानों सब आदमियों को एक सा 
कर डालना अथवा एक ही सांचे में ढालना, है। गवनंमेंट से सम्बन्ध 
रखनेवाले लोगों में से जिनका पक्ष प्रबल होता है वे जिस तरह 
के सांचे को पसन्द करते हैं उसी तरह का वह बनता डे। अथथांत 
उनको जिस सांचे की शिक्षा अच्छी लगती है उसी के देने का के 
प्रबन्ध करते हैं । चाहे राजा प्रबल हो, चाहे धर्म्माघिकारी अरथांव 
पादरी-दुल प्रबल हो, चाहे सरदार छोग श्रबल हों, चाहे वतंमान पुइत में से 
अधिक आदमियों का कोई समूह प्रबल हो--बात वही होगी। अर्थात्‌ 
जिसको जिस सांचे की शिक्षा पसन्द होगी वह उसी को जारी करेगा । जो 
जितना अधिक प्रबल ओर हुकूमत में जितना अधिक कामयाब होता है 
उसका सांचा भी उतना ही अधिक प्रबल ओर नमूनेदार होता है । समाज 
का मन ओर शरीर उसीके प्रतिबेंब हो जाते हैं । अथांत्‌ मन ओर शरीर 
दोनों से सारा समाज उस राजकीय प्रबल पक्ष के हाथ बिक सा जाता हे-- 
चह उसका गुलाम सा हो जाता है । यदि गवनेमेंट अपनी इच्छा के अनुसार 
शिक्षा देना और उसका प्रबन्ध-सूत्र भी अपने हाथ में रखना ही चाहे तो 
नमूने के तोर पर पहले उसे बेसा करना चाहिए । अर्थात्‌ परीक्षा के तोर पर 
ओर लोग जैसे जुदा जुदा तरीके से शिक्षा देते हैं बेसे ही गवर्नमेंट को भी 
करना चाहिए । ऐसा करने से जहां ओर लोगों के जारी किये हुए शिक्षा के 
तरीकों की जांच होगी वहां गवर्नमेंट के तरीके की भी हो जायगी और 
उसके गुण-दोष मालूम हो जायँगे। बहुत ही अच्छा हो यदि गवर्नमेंट अपनी 
शिक्षा के तरीके को सब से उत्तम करके बतलावे, जिसमें आर लोगों को 
उससे उत्साह और उत्तेजना मिले, ओर वे भी उसी तरीके को आदर्श मान. 
कर अपने अपने तरीके में मुनासिबव फेरफार करें। यदि किसी समाज की 
दुशा यहां तक घुरी हो--यदि किसी समाज की उन्नति इस द्रजे तक पीछे 

पडी हुई हो--कि शिक्षा की किसी अच्छी रीति को वह निकाल ही न सके 
अथवा निकालने की इच्छा ही उसे न हो, तो बात दूसरी है। इस दशा में 
शिक्षा का प्रबन्ध गवर्नमेंट को करना ही होगा। जब व्यापार ओर उद्योग 
धन्धे के बड़े काम करने की यथोचित शाक्ति लोगों में नहीं होती तब लाचार 
होकर गवनमेंट को ही ऐसे काम करने पड़ते हैं। उसी तरह, समाज की 
हीन दशा में गवरनमेंट स्कूल, कालेज ओर विश्वविद्यालय खोल कर उनको 
जारी रक्‍खे । समाज की सनन्‍्तति को बिलकुल ही शिक्षा न मिलना भी बुरा 
है और एक ही तरह की शिक्षा न मिलना भी बुरा है। परन्तु पहले की 
अपेक्षा दूसरी बात कम हानिकारक है। इससे जब तक समाज की दशा न 
सुधरे तब तक थोड़ी हानि ही सही । पर, गवर्नमेण्ट की मदद से शिक्षा 
देने के लिए यदि देशमें काफी आदमी मिलते हों, और वे उस काम के 
लिए छायक भी हों, तो सब लोगों की इच्छाके अनुसार जुदा जुदा तरह 
की वेसी ही अच्छी शिक्षा देने के लिए भी वे जरूर राजी होंगे । अतएव 
सब छोगों को अपने अपने लड़कों को शिक्षा देनी ही चाहिए, इस तरह का 
एक कानून बनाकर गवनमेण्ट को चाहिए कि वह ऐसे आदमियों को उचित 
उत्तेजज दे और जो लड़के स्कूल का खर्च खुद न दे सकें उन्हें वह खर्च भी 
देने की उदारता दिखावे। बस गवरनमेण्ट का कतंव्य [सिर्फ इतना ही है । 
यह कायदा जारी करने के लिए---इस कानून को अमल में लाने के लिए 
गवर्नमेण्ट को चाहिए कि वह थोड़ी ही उम्र में सब बच्चों की परीक्षा का 
प्रबन्ध करे। इस काम के लिए यही साधन सब से अच्छा है। गवने- 
मेंट को उम्र की सीमा नियत कर देना चाहिए ओर देखना चाहिए 
कि उस उम्र में हरएक बच्चा लिख पढ़ सकता है या नहीं । बच्चे से यहां 
मतलब्र लड़का और लडकी दोनों से है । यदि परीक्षा में कोई बच्चा फेल 
हो जाय अथांत्‌ वह लिख पढ़ न सके तो, मुनासिब कारण न बतला सकने 
पर, बाप पर गवरनेमेंट नियत दण्ड करे । इस दण्ड को वह, जरूरत समझे 
तो, बाप से मेहनत के रूप में ले और बच्चे को उसीके खर्च से स्कूल भिज- 
वावे । यह परीक्षा हर साल ली जाय आर परीक्षा के विषय धीरे धीरे 
बढाये जाये। ऐसा करना मानों सब लोगों को मजबूर करना होगा कि उन्हें 
अपने बच्चों को अमुक दरजे तक अमुक प्रकार की शिक्षा देनी ही चाहिए 
ओर उस शिक्षा का संस्कार उनके मन पर होना ही चाहिए । इसके सिवा 

सब विषयों में ऊंची ऊंची परीक्षाय्य नियत करना चाहिए । जिनमें शामिल 
होना लोगों की खुशी पर अवलूम्त्रित रहे | जो इन परीक्षाओं को पास कर 
ले उनको सरदीफिकरटे दी जॉय । गवर्नमेण्ट को मुनासिब है कि इस परीक्षा- 
प्रबन्ध के द्वारा वह जन-साधारण की राय के प्रतिकूल कोई काम न करे ॥ 
गवनंमेण्ट की अनुचित दस्तंदाजी को रोकने के लिए, ऊंचे दरजे तक की 
परीक्षाओं में, निश्चित शास्त्रों ओर निश्चित बातों से ही सम्बन्ध रखनेवाले 
विषय रहें । ऐसा करने से विवाद के लिए जगह न रहेगी--भिन्न मत होने 
का डर न रहेगा। भाषा और उसके श्रयोग का सिर्फ इतना ही ज्ञान होना 
चाहिए जितने से परीक्षा के विषयों को समझने ओर सवालों का जवाब 
देने में सुभीता हो । धर्म्म, राजनीति या ओर ऐसे ही वादगस्त, अथांत्‌ 
झगड़े के, विषयों में परीक्षा लेते समय इस तरह के सवाल न पूछने चाहिए 
कि कोई विशेष प्रकार का मत ठीक है या नहीं । सवाल इस तरह के होने 
चाहिए कि किस अन्थकार ने किस आधार पर--किन प्रमाणों के बल पर- 
अमुक मत का ठीक होना सिद्धू किया है; ओर उस मत को किस पन्‍्थ या 
किस सम्प्रदाय ने कुबूल किया है।इस तरह की काररवाई से वादगस्त विषयों 
के सम्बन्ध में वतेमान समय के उन्नतिशीरू जन-समूह की जैसी स्थिति है 
वैसी ही बनी रहेगी; उससे बुरा न हो सकेगी। अर्थात्‌ इस तरह की परीक्षाओं 
के कारण उस स्थिति में कोई फरक न पड़ेगा । उसकी अवनति का डर न 
रहेगा। जो लोग सनातन अथांत्‌ रूढ धम्मे के अनुयायी होंगे उनको उस धर्म 
की शिक्षा मिलेगी ओर जो किसी ओर धम्म के अनुयायी होंगे उनको उस धम्मे 
की शिक्षा मिलेगी | अथांत्‌ जिसका जो धम्म होगा उसे उस धर्म्म छोड़ने 
की शिक्षा न दी जायगी | यदि लड़कों ( या लड़कियों ) के माँ-बाप को 
कोई उच्च न हो तो जिस स्कूल में ओर ओर विषयों से सम्बन्ध रखनेवाली 
शिक्षा दी जाय उसी में धम्म-सम्बन्धी शिक्षा भी दी जाय । जिन बातों के 
विषय में विवाद है, अथांत्‌ जो विषय वादग्रस्त हैं, उनके सम्बन्ध में जन- 
समुदाय की राय में दस्तंदाजी करने का यत्न करना गवर्नमेण्ट को मुनासिब 
नहीं । इस तरह की दस्तंदाजी से बहुत नुकसान होता है । परन्तु किसी 
भी जानने लायक विषय के सिद्धान्त सुनने ओर समझने भर का ज्ञान 
विद्यार्थेयों को हो गया है या नहीं, इस बात की परीक्षा लेना, और 
उसमें पास द्ोने पर सरटीफिकट देना, दस्तंदाजी नहीं कहलाती ४ 
स्वा०-१४ 

को लोग तत्त्वविद्या सीखते हैं उनके लिए छाक * और कांती ] ( <िथ॥६ ) 
इन दोनों के सिद्धान्तों को जान कर उनमें पास हो जाना हित ही की बात है, 
अहित की नहीं । इस विषय से इस बात की बिलकुल परवा न करना चाहिए 
कि इनमें से किसी के मत से पढनेवाले का मत मिलता है या नहीं । विद्यार्थी 
का मत चाहे इनमें से किसीके मत से मिले, चाहे न मिले, लाभ उसे जरूर 
होगा और बहुत होगा । मेरा तो मत यह है कि क्रिश्वियन धम्मं के प्रमाणों 
या तत्त्वों में यदि किसी नास्तिक की परीक्षा छी जाय तो भी अनुचित नहीं, 
तो भी इस बात के प्रतिकूल कोई मुनासिब दलील नहीं पेश की जा सकती । 
पर, हां, इस बात को स्वीकार करने के लिए छाचार नहीं करना चाहिए कि 
फ्रिश्वियन लोगों के धरम्म॑-तत्त्वों पर मेरा विश्वास है। मेरी समझ में ऊंचे द्रजे 
की परीक्षायें विद्यार्थी की मरजी पर छोड़ देना चाहिए। यदि उसकी खुशी 
हो तो वह इस तरह की परीक्षायें दे ओर यदि न हो तो न दे। जितने 
रोजगार--जितने उद्योग हैं उनके विषय की शिक्षा देने में गवनमेण्ट को 
दुस्तंदाजी न करना चाहिए । अध्यापकी का काम करने की इच्छा रखनेवालों 
की शिक्षा में री उसे बाधा न डालनी चाहिए । यदि गवनंसेण्ट यह नियम 
कर दे कि इस पेशे के लोगों को अम्रुक दरजे तक पढ़ना ही चाहिए तो परि- 





न ननिनन-+-4++-+न मनन नना न तलब नन निन-++ीन नल ननन नानिनननीनननन्‍कीननकझ न बनना. जनिनानिनिननन--न मनन रण 
नी अफनजजनज-++>>मन_ 


*# लाक नाम का एक महा दिद्वान्‌ तत्त्वज्ञ सन्नहर्वीं सदी में हो गया है । 
उसका जन्म इंगलेंड में हुआ था | अनुभव के सम्बन्ध में उसने अनेक ग्रन्थ 
लिखे हैं । उसके सारे अन्थ प्रायः तत्त्व-शासत्र पर हैं । वह बहुत बड़ा दाशनिक 
पंडित था। कल्पनाओं का संयोग किसे कद्दते हैं, मानुषी बुद्धि क्या चीज है, 
ज्ञान की मर्य्यादा क्‍या है, भाषा को प्रभुता ज्ञान पर कैसी ओर कितनी होनी 
चाहिए, इन्हीं विषयों पर उसने बड़े बढ़े प्रन्थ लिखे हैं । 


| कान्‍्ती जर्मनी का प्रसिद्ध तत्त्ववेत्ता है। उसका जन्म १७२४ में हुआ 
था और मरण १८०४ में । पहले उसने ज्योतिःशा््र, यंत्रशात्र और पदार्थ- 
विद्या पर ग्रन्थ लिखे । इसके बाद उसने अध्यात्मविद्या का अध्ययन किया 
ओर उसी विषय के ग्रन्थ लिखे । पिचार-झक्ति के ऊपर उसके ग्रन्थ बहुत 
प्रसिद्ध हैं । पहले योरप में तत्त्वशात्न के आधार धर्म्मवाक्य थे। पर कांती के 
प्रन्थ देखकर लोगों की श्रद्धा वेंसे तत्त्वशान्न से हट गई । तब से विचारशक्ति 
के भाधार पर बने हुए तत्त्वशाज्र की मद्दिमा बढ़ी । 

णाम बहुत ही मयहृूर होगा। इस विषय में मेरा ओर हम्बोल्द का ( जिस- 
का जिक्र पहले आचुका है ) मत एक है | मेरी सय यह है कि जो लोग 
विज्ञान या किसी व्यापार, रोजगार या पेशे की शिक्षा पाकर परीक्षा देना 
चाहें और परीक्षा में वे पास हो जायें, उनको गवनमेंट खुशी से सरदीफिकेट 
ओर पदक दे । परन्तु जिन लोगों ने ऐसी परीक्षा न पास की दो उनको 
उनका ईप्सित रोजगार करने से रोकना उसे मुनासित्र नहीं | यदि सत्र छोग 
परीक्षा पास करनेवालों को अधिक पसंद करें, अतएव इससे यदि न पास 
करनेवालों का नुकसान हो जाय, तो उपाय नहीं। पर परीक्षा पास करने- 
वालों दी जीविका के सुभीते के लिए गवर्नमेंट कोई विशेष नियम न बनावे; 
सिर्फ उन्हें सरटीफिकेट या पदक देकर वह चुप हो जाय | 

स्वतंत्रता के रूस्बन्ध में लोगों की कढ्पनायें यथास्थान ओर निश्नम न 
होने से बहुत हानि होती है । मॉ-बाप का कतंव्य है कि वे अपने बाल- 
बच्चों को उचित शिक्षा दें; परन्तु स्वतंत्रता का ठीक मतलब समझ में न 
आने के कारण इस कर्तव्य की गुरुता लोगों के ध्यान में नहीं आती । इसी 
से शिक्षा के सम्बन्ध में मां-बाप के लिए किसी तरह का कानूनी बन्धन भी 
नहीं नियत किया जाता । मँँ-बाप के इस कतेव्य के पोषक बहुत मजबूत 
प्रमाण दिये जा सकते हैं--यह नहीं कि कभी किसी विशेष कारण से दिये 
जा सकते हैं।ओर मौँ-बाप पर कानूनी बन्धन डालने की जरूरत के भी 
बहुत से प्रमाण दिये जा सकते हैं । परन्तु स्वतंत्रता का ठीक अथ ही छोगों 
की समझ में नहीं आता । अतएवं शिक्षा के विषय में ये पृवाक्त दोनों ही 
बातें नहीं होतीं । यह दशा सिर्फ शिक्षा ही की नहीं है । संसार में मनुष्य 
के जीवन से सम्बन्ध रखनेवाछी महत्त्व की जितनी बड़ी बड़ी बातें हैं उनमें 
से एक मये जीव को जन्म देना--अथांत्‌ सन्‍्तान उत्पन्न करमा--भी एक है । 
और सच पूछिये तो यह बात बहुत बड़ी जिम्मेदारी की है। जिस जीव को 
जन्म देना है उसके पालन, पोषण ओर शिक्षण आदि का उचित प्रबन्ध 
करने की शक्ति जिसमें नहीं हे उसके छिए इतनी बड़ी जिम्मेदारी लेना 
मानो उस नये जीव का बहुत बड़ा अपराध करना है। व्योंकि उसका मकुल 
या अमड्नल इसी जिम्मेदारी पर अवलरूम्बित रहता है । फिर, जिस देश में 
आबादी बेहद बढ रही दे, या बढ़ने के छक्षण दिखा रही है, उस वेश में 
मतलब से अधिक सन्‍्तान पेदा करके, प्रतियोगिता अर्थात्‌ चइ७ऊपरी के 

कारण, मजदूरी का निख कम कर देना मानो उन सब लोगों का बहुत बड़ा 
अपराध करना है जो मेहनत-मजदूरी करके अपना पेट पालते हैं । योरप के 
किसी किसी देश में यह कायदा है कि जब तक वधू-वर इस बात को सप्र- 
माण नहीं साबित कर देते कि भावी सन्‍्तति के पालन पोषण के लिए उनके 
पास उचित साधन है तब तक उन्हें विधाह करने की अनुमति नहीं 
है । गवनेमेण्ट के जो कतेच्य हैं उन्हींमें से यह भी एक है अर्थात्‌ यह भी 
उन्हींके भीतर हे, बाहर नहीं। अतएवं यह नहीं कहा जा सकता कि इस 
कायदे को जारी करके--इस कानून को अमल में लाकर--गवनमेंट ने 
अपने कतंव्यों का अतिक्रमण किया। इस तरह के कायदे समाज की दशा 
ओर समाज की राय के अनुसार सुभीते के हों या न हों; तथापि गवर्नमेंण्ट 
को कोई यह दोष नहीं दे सकता कि उसने छोगों की स्वतंत्रता में अनुचित 
रीति पर दस्तंदाजी की । यह एक ऐसा कायदा है---यह एक ऐसा नियम 
हे-.कि इसके जारी होने से उन बातों का प्रतिबन्ध होता है जिनसे समाज 
के अहित होने का डर रहता है। अतएव इसमें गवनमेण्ट की दस्तंदाजी बहुत 
मुनासिब है पर, यदि, किसी विशेष कारण से गवर्नमेंट के द्वारा इस तरह 
का कानून बनाया जाना मुनासिब न समझा जाय तो भी दण्डनीय व्यक्ति 
को सामाजिक दण्ड जरूर ही मिलना चाहिए---उसकी छी थू जरूर 
ही होनी चाहिए। परन्तु स्वाधीनता के सम्बन्ध में आज कल लोगों 
के विचार बड़े ही विलक्षण हो रहे हैं। जो बातें आत्म-सम्बन्धी हैं, अथांत्‌ 
जिनका सम्बन्ध दूसरों से बिलकुल ही नहीं है, उनके विषय में यदि 
किसी की स्वतंत्रता का कोई उलछंघन करे तो छोग ऐसे उल्लंघन को बरदाश्त 
भी कर लेते हैं। परन्तु जिन वासनाओं---जिन मनोविकारों--की तप्ति 
डाचित साधन न होने के कारण, भावी सन्‍्ताते को अनेक दुःखों ओर 
दुर्गुणों में उम्र भर छिप्त रहना पड़ता है, ओर उससे सम्बन्ध रखनेवाले 
लोगों को भी सेकडों आपदाओं का सामना करना पड़ता है, उनके प्रतिबन्ध 
की यदि कोईं जरा भी कोशिश करता है तो लोग उसे बिलकुल ही नहीं 
बरदाइ्त कर सकते । स्वतंत्रता का कहीं तो इतना आदर ओर कहीं इतना 
अनादर ! इस तरह का परस्पर विरोध बहुत ही आश्चर्यजनक है । जिन 
छोगों के विचार इतने परस्परविरोधी हैं उनकी तुलना करने से यह सि- 
द्वान्त निकलता है कि उन्हें दूसरे भादमियों को हानि पहुँचाने का तो अनि- 

वाय्य अधिकार हैं; पर ओरों को हानि न पहुंचाकर खुद सुख से रहने का 
उन्हें जरा भी अधिकार नहीं । 

गवनमेण्ट की दस्तंदाजी की हद क्‍या होनी चाहिए | कहां तक दस्तं- 
दाजी करने का हक गवनंमेण्ट को है ? इस विषय में बहुत सी बातें पूछी 
जा सकती हैं | इस प्रश्न-समूह को मेंने पीछे के लिए रख छोडा है; क्योंकि 
इन प्रश्नों का यद्यपि इस लेख से बहुत घना सम्बन्ध है, तथापि ये इस 
निबन्ध के अशभूत नहीं माने जा सकते । ये ऐसी बाते हैं कि इनके सम्बन्ध 
में गवनमेण्ट की द॒स्तंदाजी स्वतंत्रता के सिद्धान्तों के अनुसार अनुचित 
नहीं ठहराईं जा सकती; क्योंकि इन बातों में गवनमेण्ट जो दस्तंदाजी करती 
है बह लोगों के काम-काज का प्रतिबन्ध करने के इरादे से नहीं करती, किन्तु 
सब आदमियों को मदद देने के इरादे से करती है। अब इस बात का 
विचार करना है कि सब लोगों के फायदे के लिए यदि गवनंमेंट कोई काम 
करना या कराना चाहे तो उसे बेसा करने देना अच्छा है; अथवा सब आद- 
मियों को अलग अलग, या कुछ आदमियों को मिलकर, करने देना 
अच्छा है ? 

यदि गवर्नमेंट लोगों के फायदे के लिए कोई काम करना चाहे, ओर 
समाज की स्वाधीनता में बाधा डालने का उसका इरादा हो, तो गवनमेंट 
की दस्तंदाजी के विरुद्ध तीन तरह के आशक्षेप हो सकते हैं । 

पहला आशक्षेप यह है कि जिस काम को गवर्नमेंट करना चाहती हे वह 
काम, सम्भव है, गवर्नमेंट की अपेक्षा हर व्यक्ति--हर आदसी--अधिक 
अच्छी तरह कर सके । साधारण नियम तो यह है कि जिस काम से 
जिनके हिताहित का सम्बन्ध होता है उस काम के विषय में वही इस बात 
को अच्छी तरह जान सकते हैं कि कब, केसे और कोन उसे अच्छी तरह 
कर सकेगा । इस विषय में वे जितने योग्य होते हैं उतना और कोई नहीं 
होता । पहले इस तरह के कानून बहुधा बनाये जाते थे कि व्यापारियों को 
किस तरह व्यापार करना चाहिए ओर व्यापार की चीजों के बनानेवालों को 
उन्हें किस तरह बनाना या बेचना चाहिए । पर पूर्वोक्त सिद्धान्त से साबित 
है कि लोगों की स्वाधीनता में इस तरह की दुस्तंदाजी करना सर्वथा अन्याय 
है। ध्यवहारशास्त्र के विद्वानों ने इस विषय का पहले ही से बहुत अधिक 
विवेचन कर ढाछा है । ओर इस लेख के तत्तों से इसका विशेष सम्बन्ध 

भी नहीं ह। अतएवं इस विषय में में जोर अधिक लिखने की जरूरत 
नहीं समझता । 

दूसरा आक्षेप इस लेख से अधिक सम्बन्ध रखता है। इस कारण में 
उस पर विचार करता हूं | यद्यपि यह बात बहुत सम्भव है कि किसी 
विशेष काम को गवनमेट के अधिकारी जितनी उत्तमता से कर सकेंगे 
उतनी उत्तमता से ओर लोग, मामूली तोर पर, न कर सकेंगे । परन्तु 
सब छोगों को मानसिक शिक्षा देने के इरादे से उन्हींसे ऐसे काम कराने 
की अधिक जरूरत है। क्योंकि यदि गवननंमेंट के अधिकारी ही इस तरह 
के काम करते रहेंगे तो ओरों को उन्हें करने का मौका डी न मिलेगा । 
खसएव उनके मानसिक शिक्षण में बाधा आवंगी । यदि ऐसे काम उच्चको 
दिये जायेंगे तो उनकी कार्यकारिणी शक्ति प्रबल हो उठंगी; वे उन्हें करना 
सीख जायेंगे ओर उनके विषय मे उनका ज्ञान भी बढ जायगा । राजकीय 
बातों से सम्बन्ध रखनेवाले मुकदमों को छोड़ कर और मुकदमों में पंचों से 
सहायता लेना, लोकल बोडों ओर म्यूनिसिपालिटियों को यथासम्भव स्वाधी- 
नता-पूर्वक काम करने देना, भोर उदारता ओर उद्योग के बडे काम करने 
के इरादे से सब लोगों को कम्पनियां खड़ी करने देना इत्यादि बातें इसी 
सिद्धान्त पर अवलम्बित हैं| अथांत्‌ सब लोगों को मानसिक शिक्षा देने 
ही के लिए ये बातें की जाती हैं । इन बातों का सम्बन्ध स्वाधीनता से नहीं 
है, किन्तु सामाजिक सुधार या उन्नति से है । और, यदि, स्वधीनता से सम्ब- 
वथ भी है तो बहुत दूर का है। जातीय शिक्षा का अंश समझ कर इन बातों 
का विवेचन इस लेख का उद्देश नहीं है; वह कसी ओर ही मौके पर शोभा 
देगा। तथापि यहां पर भी इस विषय में में अपने विचार, थोड़े में, प्रकट 
किये देता हूं । मेरी राय यह है कि इस तरह की शिक्षा देना मानो स्वाधी- 
न देश के निवासियों को राजकीय विषयों की शिक्षा का रास्ता बतलाना 
है । आदमी का स्वभाव है कि वह अपने कुटुम्बवालों के ही स्वार्थ की 
तरफ अधिक नजर रखता है। अतएव राजकीय शीक्षा से उसकी यह आद- 
त, थोडी बहुत, छूट जाती है; सार्वजनिक द्वित की बातों की तरफ उसका 
ध्यान खिंच जाता है; और उनकी व्यवस्था करने का उसे सबक सा मिलता 
है । इतना ही नहीं; किन्तु सार्वजनिक अथवा अर्द्ध सार्वजनिक कारणों की 
अरणा से काम करने की उसे जादत पड जाती है ओर जिन बातों को ध्यान 

में रखने से लोग परस्पर एक दूसरे से अलग न होकर एक हो जाते हैं वे 
बातें उसकी समझ में आने लगती हैं। जिस देश के आदामयों में इस 
तरह के काम करने की आदत आर शक्ति नहीं होती उस देश में स्वाधीन 
सामाजेक संस्था--स्वाधीन राजकीय सत्ता---क्ा चलना असम्भव होता है। 
आरे, यदि, वह चलती भी है तो अच्छी तरह और बहुत दिनों तक 
नहीं चछती । उदाहरण के लिए उन दशों को देखिए जहाँ स्थानिक राजकीय 
कास करने का मोका सब लोगों को नहीं मिलता । अतएव होता क्‍या है 
कि यदि छोगों को राजकार्यविषयक स्वतंत्रता मिल भी जाती है तो वह 
बहुत दिन तक नहीं ठहरती । स्वतंत्रता-पूर्वंक हर आदमी की बढती होने, 
ओर अनेक तरह से अनेक आदमियों के द्वारा एक ही काम के किये जाने, 
से जो फायदे होते हैं उन का जिक्र इस लेख में आ चुका है। अपने स्थान, 
गांव, या शहर के राजकीय काम यदि सब छोग खुद करेंगे ओर कम्पनियां 
खड़ी करके, बहुत सा रुपया ऊगाकर, यदि वे बडे बडे व्यापार खुद करने 
छगेंगे, तो जिन फायदों का जिक्र ऊपर हो चुका है वे उन्हे जरूर होंगे। इसीसे 
बहुत आदमियों का मिल कर बनिज-ध्यापार करना ओर स्थानिक कामों को 
खुद ही चलाना बहुत जरूरी बात है। गवर्नमेंट के जितने काम होते हैं उतने 
अकसर एक ही तरह के होते हैं; उनका सांचा---उनका नमूना--सब कहीं 
अकसर एक ही सा द्वोता है । पर जो काम हर आदमी अलग अलग, या 
दस पांच आदमी मिलकर कम्पनी के रूप में, करते हैं उनके सांचे एक से 
नहीं होते । उनका तरीका हमेशा जुदा जुदा होता है । इसी से उनके तज- 
रुबे भी जुदा जुदा होते हैं । अथवा यों कहना चाहिए कि उनके तजरुबों 
की--उनके अनुभवों की--हृद ही नहीं होती । ऐसे तजरुबे हमेशा विचि- 
श्रता से भरे हुए होते हैं। अतएवं सब लोगों को फायदा पहुँचाने के लिए 
गवनेसेंट को चाहिए कि वह समाज, अर्थात्‌ जन-समूह, की कोठी या 
अमानत-खाने का काम करे। अथांव्‌ जुदा जुदा आदमियों के जो जुदा 
जुदा तज़रुबे हों वे उसके पास जमा रहें---उनकी खबर उसे मिलती रहे--- 
भर वह उन तजरुबों का सब लोगों में बराबर प्रचार करती रहे । उसका 
काम है कि हर तजरुबेकार को वह दूसरों के तजरुबओं से फायदा पहुँचावे । 
डसे हूस बात का कभी आप्मह न करना चाहिए कि जो रास्ता उसे पसन्द हो 
डसी पर सब लोग चलें। 

तीसरा और सब से प्रबल आशक्षेप यह है कि यदि गवनमेण्ट सब लोगों के 
काम-काज में दस्तंदाजी करने लगेगी तो उसकी सत्ता व्यर्थ बढु कर, बड़े 
बड़े अनथों का कारण होगी । इसलिए उसकी दस्तंदाजी को रोकने की बहुत 
बड़ी जरूरत है। जैसे जैसे गवनमेंट की सत्ता बढ़ती है, अर्थात्‌ जो काम गव- 
मैमेंट कर रही है उन कामों की संख्या जैसे जेसे अधिक होती है, वेसे सब 
लोग अधिकाधिक गवर्नमेंट की आंखों से देखते हैं--वैसे ही वेसे वे उस पर 
और भी अधिक अवलंबित हो जाते हैं । इस दशा में लोगों की समझ 
अधिकाधिक यह हो जाती है कि हमको सुख, दुःख, भय और आशा आदि 
की देनेवाली सिर्फ एक हमारी गवनमेंट ही है, और कोई नहीं । वही जो 
चाहे करे । अतएवं जो लोग अधिक महत्त्वाकांक्षी और उद्योगी होते हैं वे 
गवर्नमेंट के आश्रित बन जाते हैं--वे उसकी अधीनता स्वीकार करके 
उसकी नोकरी कर लेते हैं। सड़कें, रेल, बैंक, बीमे के दफ्तर, बहुत लोगों 
के मेल से बनी हुईं कम्पनियां, विश्वविद्यालय और सब लोगों के फायदे के 
लिए स्थापित किये गये धार्मिक समाज यदि गवरनमेंट के प्रबन्ध से चलने 
लगें; इसके सिवा, स्युनिसिपालिटी और लोकल बोर्ड जो काम करते हैं वह 
भी यदि गवरनमेण्ट ही करने लगे; और इन सब महकमों और दफ्तरों 
इत्यादि में जो लोग काम करते हैं उनको नियत करना, उनकी तरक्की या 
तनज्जुली करना और उनको हर महीने तनख्वाह भी देना यदि गवनेमेंट ही 
का काम हो जाय; तो अखबारों को चाहे जितनी स्वतंत्रता हो और कानून 
बनानेवाली कॉौंसिल में प्रजा के चाहे जितने प्रतिनिधि हों, वह देश सिर्फ 
नाम ही के लिए स्वतंत्र कहा जा सकेगा । ऐसे देश में राज्य-प्रबन्धरूपी 
यंत्र जितना अधिक सुव्यवस्थित ओर कोशल्य-पूर्ण, अर्थात्‌ पेंचदार 
होगा---उसे चलाने के लिए खूब चतुर अधिकारी ढूंढने की रीति जितनी 
अधिक निपुणतापूर्ण होगी--उतना ही अधिक अनर्थ होने की सम्भा- 
वना भी बढ़ेगी । कुछ दिन से इईँगलेंड में इस बात पर विचार हो रहा है 
कि गवर्नमेण्ट के दीवानी महकमे में जितने आदामियों की जरूरत हो उतने 
प्रतियोगिता, अथांत्‌ चढ़ा-ऊपरी, की परीक्षा लेकर चुने जायें। ऐसा करने 
से नोकरी के लिए सब से अधिक शिक्षित ओर बुद्धिमान लोग मिलेंगे । इस 
सूचना के अनुकूल भी बहुत कुछ चर्चा हुई है ओर प्रतिकूल भी । अथांत्‌ 
किसी किसी के मत में इस तरह की परीक्षा लेकर अधिकारियों के चुनने में 


पांचवां अध्याय । २१७ 








लाभ है ओर किसी किसी के मत में नहीं है। जो छोग इस सूचना के प्रति- 
कूल हैं उनकी दलीलों में सबसे अधिक मजबूत दलील यह है कि गवरनमेंट 
के०नोकरों को अच्छी तनख्वाह नहीं मिछती और उनके पद, अधिकार या 
जगह का मसाहात्म्य:भी अधिक नहीं होता । इससे अत्यधिक गुणी, विद्वान 
और बुद्धिमांन लोग प्रतियोगिता की परीक्षा में शामिल न होंगे। किसी 
कम्पनी में नोकरी कर लेना अथवा खुद ही कोई व्यापार या व्यवसाय करना 
उनके लिए:अंधिकलाभदायक होगा | अतएव वे गवर्नमेंट की नोकरी की 
क्यों[परवा करेंगे ?.जो लोग प्रतियोगिता की परीक्षा के प्रतिकूल हैं उनके 
मुख्य|आक्षेप के उत्तर, में यदि अनुकूल पक्षवाले यह दुलील पेश करते तो 
कोई आश्चर्य की बात न थी । परन्तु आाश्च्य की बात इसलिए है कि प्रतिकूल 
पंक्षंवाले. ऐसा कहते हैं;। क्योंकि प्रतिकूल पक्षवालों की राय में चढ़ा-ऊपरी 
की परीक्षा से जो बात न होगी उसीके होने की अधिक सम्भावना है । जिस 
कल्पना को:काम में लाने से देश की सारी बुद्धिमत्ता, सब कहीं से खिंच कर 
गवंनंमेंट के अधीन हो सकती हो उसे सुन कर दुःख होना चाहिए। यदि 
सभी बुद्धिमान आदमी लालच में आकर गवनमेंट की सेवा करने लगेंगे तो 
बात बहुत अनर्थकारक होगी । समाजके जिन कामों में सुब्यवस्था, दूरदशी- 
पन, एका और गम्भीर विचारों की जरूरत होती है वे यदि गवर्नमेंट के 
हाथ में चले गये, ओर यदि प्रायः सभी तीज्र बुद्धि के आदमी गवनमेंट की 
नोकरी करने लगे तो, दो चार तत्तवज्ञानियों को छोड़ कर, देश के सारे 
शिक्षासम्पन्न और विद्वान्‌ आदमियों को, हर बात के लिए, उसी महकमे का 
सुँह ताकना पड़ेगा । जो कुछ घह कहेंगा वही उन्हें करना पड़ेगा, और जो 
लोग चालाक और महत्त्वाकांक्षी होंगे उनको भी अपनी उन्नति के लिए--- 
अपने स्वार्थ-साधन के लिए--उसीका आश्रय लेना पडेंगा। इस सर्व-शाक्ति- 
सम्पन्न जन-समूह या महकमे में भरती होना, ओर, होने के बाद धीरे धीरे 
अपनी तरक्की करना ही सब लोगों की महत्त्वाकांक्षा की चरम सीमा हो 
जायगी । यदि इस तरह का कोई महकसा सचमुच ही बन जाय--यदि इस 
सरह की कोई व्यवस्था सचमुच ही हो जाय--तो और लोगों को किसी भी 
महत्त्वपूर्ण विषय में तजरुबा हासिल करने का मोका ही न मिलेगा और इस 
जन-समूह के कार्यकर्ताओं के कामों की आलोचना करने, ओर प्रतिबन्ध- 
यूवंक उसे एक मुनासिब हद के भीतर रखने, की उनमें शक्ति ही न रद्द 

जायगी । इतना ही नहीं; किन्तु और भी अनर्थ द्वोंगे। जहां ऐसी व्यवस्था 
होती है वहां किसी अन्याय-सद्गत काम के सहसा हो जाने या मामूली तोर 
पर कोई कारण देख पड़ने से यदि राजा या राजसत्ताधारी कोई और ब्यक्ति 
किसी तरह की उन्नति या सुधार भी करना चाहता हैं तो उसे कामयाबी 
नहीं होती | हां, यदि, कोई सुधार उस महकमेशाही के फायदे का हो तो 
बात दूसरी है । रूस के राज्यप्रबन्ध की यही दशा है | उसे याद करके दुःख 
होता है । जिन लोगों को वहां की राज्य-व्यवस्था की जाँच करने का मोका 
मिला है उनकी यही राय है । इस महकमेशाही के मुकाबिले में खुद रूस- 
नरेश, जार, भी कोई चीज नहीं हैं । उस बेचारे की कुछ भी नहीं चलती । 
अपने अधिकारियों में से---अपने मंत्रियों में से--जिसे वह चाहे उसे साइबे- 
रिया के काले पानी को भेज सकता है। उसमें इतनी शाक्ति जरूर है । 
परन्तु इन लोगों की इच्छा के विरुद्ध, या इनकी मदद के बिना, वह राज्य 
ही नहीं कर सकता--वह कोई काम ही नहीं कर सकता । जार के आधि- 
कारी इतने प्रबल हैं कि वे यादि चाहें तो, जार की बात पर ध्यान ही न दें; 
यहां तक कि वे, यदि इच्छा करें तो, उसके हुक्म पर भी हरताल लगा दें । 
जो देश रूस की अपेक्षा अधिक सुधरे हुए हैं ओर जहां लोगों के मन में 
विद्रोह की वासना अधिक रहती है वहां, अधिकारियों की प्रबलता द्वोने से, 
सब आदमियों की यह इच्छा रहती है कि उनके सारे काम गवर्नमेंट ही कर 
दे । अथवा, कम से कम, वे इतना जरूर चादते हैं कि, पूछने पर, अपने 
सब काम करने के लिए उनको गवरनंमेंट अनुमातेि ही न दे; किन्तु वह 
यह भी बतलादे कि वे लोग उन सब कामों को किस तरह करें। अतएव 
यदि उन पर कभी कोई विपत्ति आती है तो उसके लिए वे अधिकारियों ही 
को जिम्मेदार समझते हैं । यदि कदाचित्‌ आई हुई विपाति उन्हें असह्य हुई 
तो वे विद्वोह कर बैठते हैं ओर वर्तमान गवरनमेंट के प्रातेकूठ काम करते हैं। 
जब बात इस नोबत को पहुँच जाती है तब राजा या सत्ताधारी किसी और 
ब्यक्ति को अपना आसन छोड़ना पड़ता है, उसकी जगह कोई और आदमी- 
चाहे उसे सब लोगों की तरफ से राज्य करने का अधिकार मिला हो चाहे 
न मिला हो--जा बेठता है । वह भी महकमेशाही के अधिकारियों पर हुक्म 
चलाने लगता है और सब बातें प्रायः पूवंवत्‌ होने लगती हैं। वह अधि- 
कारी-मण्डली-- वह महकमेशाही--जैसी की तेसी बनी रहती है, क्योंकि 
डसका काम करने की योग्यता ही और |क्रीसीमें नहीं रह जाती । 

पर, अपना काम आप ही करने की आदत जिन लोगों की होती है 
उनकी स्थिति ओर ही तरह की होती है; उनमें ओर ही बातें देख पड़ती 
हैं। फ्रांस को देखिए | वहां बहुत से आदमी ऐसे हैं जिन्होंने फोज में नोकरी 
की है | उनमें से कितने ही ऐसे भी हैं जो उहदेदार रहे हैं; अतएव कोई 
सार्वजनिक दु्ा, फसाद या विद्रोह होने पर अगुआ बनने, ओर लड़ाई 
छिड॒ जाने पर उसकी व्यवस्था करने, के छायक कुछ लोग वहां जरूर पाये 
जाते हैं । जसे ऊडाई के काम में फ्रांसवाले हमेशा तयार रहते हैं बसे ही 
मुल्की मामलों और उद्योग के कामों में अमेरिकाचाले तेयार रहते हैं । 
यदि अमेरिका की गवनमेंट नष्ट हो जाय, ओर सब लोग बिना गवरनमेंट के 
छोड़ दिये जाये, तो वे लोग तुरन्त ही दूसरी गवनमेंट बना ले। उनमें से 
हर आदमी इस काम को योग्यता से कर सकता है। वे छोग किसी भी 
मुल्की मामले या सार्वजनिक उद्योग के काम को बुद्धिमानी, सुब्यवस्था और 
निश्चय से करने के लिए हमेशा तेयार रहते हैं । जिस देश के लोग स्वाधीन 
हैं-.ज्ो देश स्वतंत्र कहा जाता हे--वहां आदमियों में इन बातों का होना 
बहुत जरूरी है । ओर जिन छोगों में ये गुण होंगे वे अवश्य द्वी स्वाधीन 
होंगे; वे कभी पराधीन होकर न रहेंगे। राज्यरूपी घोड़े की लगाम पकड़कर 
उसे अपने हाथ में रखनेवाले एक या अनेक आदमियों की गुलामी ये छोग 
कभी पसन्द न करेंगे। राज्यसूत्र को हाथ में रखने दह्वी के कारण ये लोग 
अधिकारियों की पराधीनता कदापि बदोइत करने के नहीं। ऐसे देश में 
कोई महकसेशाही या अधिकारी-मण्डली इस तरह के स्वतंत्र-स्वभाववाले 
आदमियों से कोई काम, उनकी इच्छा के विरुद्य, नहीं करा सकती है ओर 
न कोई काम करने से उन्हें रोक ही सकती है। परन्तु जहाँ सब काम 
अधिकारियों ही के द्वारा होते हैं वहां उनकी इच्छा के विरुद्ध कोई काम 
नहीं हो सकता । क्योंकि ऐसे देश में जितने अनुभवशील और काम-काज 
करने लायक लोग होते हैं उन्हींका समुदाय राज्य की सारी व्यवस्था करता 
है; वही राज्य चलाता है; वही बाकी के सब आदमियों पर हुकूमत करता 
है। यह समुदाय जितना अधिक प्रबल होता है; उसकी की हुईं व्यवस्था 
जितनी अधिक उत्तम होती है; समाज के सब वर्गों में से जितने अधिक 
लायक ओर बुद्धिमान आदमी नौकरी के लारूच से इस समाज में शामिल 
होते हैं; ओर उसमें प्रवेश पाने के लिए जिस तरह की शिक्षा दरकार है. 

डस तरह की शिक्षा को लोग जितना अधिक प्राप्त करते हैं; पराधीनता की 
उतनी ही अधिक वृद्धि देश में होती हे---उतना ही अधिक सब लोग 
गुलामी के पञ्े में फँसते हैं। अधिकारी लोग भी इस फॉस से नहीं बचते; 
उनको भी गुरूस बनना पड़ता है। क्योंकि, जिस तरह, सब साधारण 
आदमी अधिकारी-मण्डल के दास होकर रहते हैं उसी तरह अधिकारियों को 
भी अपनी महकमेशाही के कायदे-कानून का दास होना पड़ता है। इस 
विषय में चीन का उदाहरण ध्यान में रखने छायक है। वहां के बहुत बड़े 
अधिकारी मन्दारिन कहलाते हैं। ये मन्दारिन और मामूली किसान, दोनों, 
वहां की राज्य-पद्धाति के एक से गुलाम हैं। #* जेसूइट लोगों ने जो पन्‍्थ 
चलाया है उसे उन्होंने अपने फायदे---अपनी उच्नति--के लिए चलाया है। 
परन्तु इस पन्‍्थ का प्रत्येक आदमी अपने ही बनाये हुए नियमों का सब से 
बड़ा दास हो गया है। 

फिर, इस बात को भी न भूलना चाहिए कि यदि देश भर के बुद्धिमान, 
चतुर और योग्य आदमी गचनमेंट के नोकर हो जायेंगे तो एक न एक दिन 
मानसिक ही नहीं, किन्तु शारीरिक उन्नति का भी ह्वास शुरू हो जायगा । 
जितने गवनमेण्ट के नोकर होते हैं वे किसी न किसी महकमे से जरूर 
सम्बन्ध रखते हें । और सारे महकमे अपनी अपनी स्थिति के अनुसार बँधे- 
हुए नियमों के अनुसार काम करते हैं। इसका फल यह होता है कि अधिकारी 
आर कम्मंचारी लोग आलसी हो जाते हैं ओर एक मुद्दत के बने हुए रास्तों से 
जाने की उन्हें आदत हो जाती है। यदि कदाचित्‌ गवर्नमेण्ट के महकमेशाही 
के किसी आदमी के सिर में कोई नह बात सूझी तो बाकी के सब छोग, 
कोल्हू के बैल की सी अपनी पुरानी राह छोड़कर, उस नई बात की तरफ 


क क्रिश्चियन लोगों के रोमन केथलिक पन्थ की यह एक शाखा है। सोल- 
हवें शतक के प्रारंभ में इसे स्पेन के एक आदमी ने निकाला। पहले इस शाखा 
का बहुत आदर हुआ; पर पीछे से पोप महाराज इससे अप्रसन्न होगये । इस 
कारण इसकी बेहद अवनति हुईं | पर यह शाखा अभी तक जीवित है। सेण्ट 
झेवियर नामक एक पादरी इस शाखा में बहुत प्रसिद्ध हुआ है। उसके नाम 
का एक कालेज बंबई में हे । इस सम्प्रदायवाले बहुत मिताचारी और अकसर 
विद्वान भी होते हैं। वे बहुधा विवाद्द नहीं करते । 


पांचवां अध्याय । २२१ 

दौड़ पड़ते हैं । पर वे उसे जांचने की तकलीफ नहीं उठाते कि वह ठीक है 
या नहीं। देखने सें भिन्न, पर यथार्थ में, एक ही रास्ते से जानेवाले इन 
गवनमेण्ट के नोकरों को मानसिक ओर शारीरिक जहास से बचाने ओर उन- 
की बाद्े को तेज बनाये रखने, का साधन सिर्फ यह है कि उनके काम काज 
की खूब अच्छी समालोचना करके उन्हें ठिकाने पर लाने के लिए देशमें मह- 
कमेशाही के बाहर स्वतंत्र स्वभाव के कुछ आदमी रहें। अतएवं इस बात 
की बड़ी जरूरत है कि देश में ऐसे भी साधन रहें--ऐसे भी उद्योग, धंधे, 
कल, कारखाने इत्यादि खुें---जो गवनेमेण्ट के मुहताज न हों । इससे क्या 
होगा कि जो छोग उनसे सम्बन्ध रक्खेंगे उनको बड़े बड़े कामों के गुण-दोष 
समझने का मोका मिलेगा ओर इनका तजरुबा भी बढेगा। उन लोगों की 
बुद्धि में तेजी आजायगी ओरे वे गवनेमेण्ट के अधिकारियों के काम की खूब 
अच्छी समालोचना कर सकेंगे । यदि किसी की यह इच्छा हो कि गवनमेण्ट 
के अधिकारी होशियार ओर लायक हों, नई नईं उपयोगी बातों को निकाल 
सकें, ओर दूसरों की बतलाई हुई उद्नतिशील युक्तियों को मान भी हें; 
अथवा यदि कोई यह चाहे कि गवनमेण्ट के अधिकारियों और कम्म॑चारियों 
का महकमा सिर्फ पण्डितमानी या विद्यादाम्भिक आदमियों का समूह न बन 
जाय; तो उसे चाहिये कि जिन व्यवसायों को--जिन उद्योगों को--करने 
से मनुष्य-जाति पर हुकूमत करने के योग्य गुण प्राप्त होते हैं उन सब को' 
वह गवनेमेंण्ट के अधिकार में न जाने दे । 

आदमी की स्वतंत्रता ओर उन्नति को बहुत बड़ी बाधा पहुंचानेवाली 
अनेक आपदायें हैं--अनेक अनिष्ट हैं--अनेक विप्न हैं। परन्तु इन आपदाओं 
का आरम्भ कब होता है, यह एक श्रश्न है। ओर राजनीति से सम्बन्ध 
रखनेवाले जितने विशेष जटिल ओर मुशकिल प्रश्न हैं उन्हींमें से एक यह भी 
है। इसी प्रश्न को लोग दूसरी रीति से भी पूछ सकते हैं---अर्थात्‌ अपने 
सुख के बाधक र्वनज्नों को.दूर करने के लिए समाज, अपने मुखिया मनुष्यों 
के समुदाय केनरूप में, जो गवर्नमेण्ट ( अरथांत्‌ राजससभा ) नियत करता है 
उससे होनेवाले हित की अपेक्षा अनहित की मात्रा कब अधिक होने लगती 
है, .इस प्रश्न का उत्तर देना मानो इस सिद्धान्तका प्रतिपादन करना है कि. 
देश में जितने बुद्धिमान, सुशिक्षित ओर चतुर आदमी हों उनमें से मतछूब 
से अधिक आदमियों को गवनसेण्ट के अधीन न होने देकर, उन सब की 


२२२ स्वार्धॉानता । 

एकी भूत बुद्धि चतुरता ओर शक्ति से जितना हो सके उतना अधिक फायदा 
उठाना चाहिए | यह एक ऐसा प्रश्न है कि इसका उत्तर देने में अनेक छोटी 
छोटी बातों पर विचार करना पड़ता है ओर उसके अनेक छोटे छोटे भेदोंको 
भी ध्यान में रखना पड़ता है। अतएवं इस सम्बन्ध में कोई स्वे-ब्या- 
पक नियम नहीं किया जा सकता । परन्तु मेरी समझ में जिस व्याव- 
हारिक बात का जिक्र में करने जाता हूं उसे ध्यान में रखने से-- 
उसका अनुकरण करने से--आये हुए विन्न ओर अनिष्ट दूर हो जा- 
येंगे । उस के अनुसार काम करने से आपदाओं से रक्षा होगी। 
उसे आदर्श मान कर सामने रखने से अहित होने का डर न रहेगा ओर सब 
काम व्यवस्थित रीति से चला जायगा । वह तत्त्व यह है कि राजसत्ता से 
सम्बन्ध रखनेवाला अधिकार, जहां तक हो सके, अधिक आदमियों में बांट 
देना चाहिए। पर ऐसा करने में इस बात का खयाल रखना चाहिए कि 
अधिकारियों को अपना कतंब्य पूरा करने में किसी तरह की बाधा न आवे 
--अर्थात्‌ अपना अपना कतंब्य पूरा करने के लिए उन लोगों के पास जो 
अधिकार ओर साधन हों उनमें कमी न होने पावे । एक बात यह और 
होनी चाहिए कि, जहां तक हो, राज्य-विषयक सारी बातें एक मुख्य अधि- 
कारी के पास पहुँचे ओर उसके पास से ओर लोगों को वे प्राप्त हो सकें । 
उदाहरण के लिए अमेरिका के न्यू इँग्लेण्ड नामक सूबे को देखिए । 
वहां की म्यूनिसिपालिटी का प्रबन्ध बहुत अच्छा ओर नमूनेदार है । जहां 
स्यूनिसिपालटी होती है वहांवाछे अपनी तरफ से मेम्बर चुनते हैं और 
उनको सब काम, थोडा थोड़ा बॉट देते हैं । बह काम मेम्बरों और 
कम्मचारियों ही पर नहीं छोड़ दिया जाता । हर एक महकमें में देखभाल 
करनेवाला एक दफ्तर अछग होता है। इस दफ्तर का मुख्य अधिकारी सब 
स्यूनिसिपालिटियों के कायदे नि्ल और रदबदल इत्यादि बातों से सम्बन्ध 
रखनेवाके कागजात अपने दफ्तर में रखता है। दूसरे देशों की स्यूनीसिपा- 
लिटियों में जानने लायक जितने रद-बदल होते हैँ उनकी भी वह खबर 
रखता है । यद्दी नहीं, किन्तु राजनीति-शासत्र के मामूली सिद्धातों से भी 
बह अपना परिचय बनाये रखता है। देशभर में जितनी म्यूनिसिपालिशियाँ 
होती हें उनके दफ्तरों की जांच करने, ओर जो कुछ उनमें होता है उसे 
जानने, का इस अफसर को पूरा अधिकार रहता है ।जो बातें सब कोगों के 





पाचवा अध्याय । श्र 








जानने लायक होती हैं उनको उसे देशभर में फेखाना भी पड़ता है। इस 
बात की जिम्मेदारी उसके सिर रहती है। हर जगह हर दफ्तर का जो 
अधिकारी होता है उसे स्थानिक कारणों से, किसी किसी बात में, अनुचित 
आग्रह हो जाता है; अथवा उसकी राय संकुचित होजाती है। पर सब से 
बढ़े दफ्तर के प्रधान अधिकारी का पद ओर आधिकारियों के पद से ऊंचा 
होता है । ओरों की अपेक्षा बहुत अधिक बातें भी उसे सुनने को मिलती 
हैं। अतएवं चह किसी विषय में अनुचित आग्रह नहीं करता और न उसकी 
राय ही संकुचित होती है । इससे उसकी सूचनाओं को छाभदायक ओर 
मान्य समझ कर नीचे दरजे के सब आधिकारी खुशी से कुबूल करते हैं। 
परन्तु ऐसे मुख्य अधिकारी का अधिकार इतना बढ़ा चढ़ा हुआ न होना 
चाहिए कि उसके बल पर जो काम वह कराना चाहे उसे वह जबरदस्ती 
करा सके । बलप्रयोग का अधिकार---किसीको छाचार करने का अधिकार--- 
उसे मिलना मुनासिब नहीं । इस विषय सें उसको सिर्फ इतना ही अधि- 
कार होना चाहिए कि म्यूनिसिपालिंटी के सम्बन्ध में जितने कायदे-कानून 
बनाये गये हों उनकी तामील वह ओर अधिकारियों से करा सके । पर जिन 
बातों के विषय में कोई कायदे नहीं बनाये गये उन्हें करना या न करना उसे 
अधिकारियोंही की मर्जी पर छोड देना चाहिए । उनके लिए वही जिम्मेदार 
हैं। जिन लोगों ने यथानियम अधिकारियों को चुना है वे खुद ही ऐसे मामलों 
की देखभाल कर लेंगे। जो जनसमुदाय, या जो कान्सिल, कानून बनाती है उसे 
चाहिए कि वह स्यूनिसिपालिटी से सम्बन्ध रखनेवाले कानून भी बनावे और यदि 
कोई उन्हें अमल में न छावे, या किसी प्रकार उनको भज्ज करे, उसे वह सजा 
भी दे। मुख्य अधिकारी का काम यह देखने का दे कि सब कम्मंचारी कानून 
के अनुसार अपना अपना काम करते हैं या नहीं । यदि वह देखे कि कोई 
कम्मचारी कानून को अमल में नहीं लाता है, या उस के किसी अंश को 
वह भज्ञ करता है तो अपराध के गोरव-लाधव का विचार करके, उस कर्म्म- 
चारी को सजा दिलाने के इरादे से या तो वह मेजिस्टेट से प्राथना करे, या 
जिन लोगों ने उस कम्मचारी को रक्‍्खा हो उनसे, उसे निकाल देने के लिए, 
वह सिफारिश करे। इस देश में गरीब आदाभेयों के पालन-पोषण के विक्‍्य 
में एक कानून हे। यह कानून सुनासिब तोर पर अमल में लाया जाता है 
या नदीं--इस बात की देखभाल करने के क्िए एक व्यवस्थापक सभा है | 


२२७ स्वाधीनता । 

इस सभा को जो अधिकार मिले हैं वे उसी तरह के हैं जिस तरह के अधि- 
कारों का वर्णन यहां पर मेंने किया है । गरीब आदमियों के फण्ड, अथात्‌ 
चन्दे की व्यवस्था करने के लिए जो कर्म्मचारी नियत हें उनपर अच्छी तरह 
देखभाल रखना इस सभा का काम है। इस सभा को कुछ अधिकार इससे 
भी अधिक मिले हैं। परन्तु इसका कारण यह है कि, यहां गरीबों के पालन 
पोषण के विषय में, कहीं कहीं, अधिक अव्यवस्था हो गई थी और घह खूब 
मजबूत होगई थी--उसने जड़ पकड़ ली थी । मुफ्तखोर कंगलों की संख्या 
इतनी बढ़ गईं थी कि उनसे 'क्रैसी एक ही जगह, या शहर, के आदमियों 
को तकलीफ न होती थी; किन्तु ये कंगले आसपास के गावों तक में पहुँच 
जाते थे और सब लोगों को तंग करते थे । किसी शहर, कसबे या गांव की 
स्थुनिसिपालिटी को यह अधिकार नहीं है कि अपने कम्मंचारियों की अब्य- 
व्यस्था या बद्‌हन्तजामी से वह कंगलों को दूसरे शहर या गांव में फेल जाने 
दे और उनके द्वारा वहांवालों की भी तकलीफ का वह कारण हो । अतएव 
इस अनाचार--इस अव्यवस्था--को रोकने, और कंगालखानों के पास-- 
पड़ोस के मजदूर आदुमियों की नीति को बिगड़ने से बचाने, के लिए यहां 
की व्यवस्थापक सभा को कुछ अधिक अधिकार देने की जरूरत पड़ी । विशेष 
व्यापक कानून बनाने ओर अपराधियों को दूर तक दमन करने की जो शक्ति 
इस देश की व्यवस्थापक सभा को मिली है वह सव्वेथा न्याय्य है; क्‍योंकि 
देशभर के हिताहित से उसका सम्बन्ध है। परन्तु सब लोगों की राय इस 
बढ़ी हुईं शक्ति के अनुकूल नहीं है। इससे यह सभा अपनी इस शक्ति को 
कम काम में लाती है। परन्तु उसके न्यायसह्गजत होने में कोई सन्देह नहीं 
है। हां यदि, किसी एक ही आध शहर या गाँव को कंगलों के उपद्रव से 
बचाने के लिए यह शक्ति दीगईं होती तो बात दूसरी थी । मेरी राय में 
हर महकमे के लिए एक ऐसे दफ्तर की जरूरत है जिस में उस महकमे के 
सब दफ्तरों की रिपोर्ट पहुँचा करें ओर जहांसे ओर लोगों को उस महकमेसे 
सम्बन्ध रखनेवाली सब बातें मालूम हो जाया करें | गवर्नसेण्ट को चाहिए 
कि वह ऐसा अबन्ध करे जिसमें हर आदमी को अपना काम उद्योग और 
उत्साहपूवक करने की उत्तेजना मिले। कोई बात ऐसी न हो जिस में किसी के 
उद्योग ओर उत्साह की वृद्धि में किसी तरह का विन्न आवे। इस बात का जितना 
अधिक खयाल गवनेमेण्ट रक्खे उतना थोडा ही समझना चाहिए । यदि जुदा 


पांचवां अध्याय । २२५५ 





जुदा हर आदमी के, या अनेक आदमियों के, समुदाय के उद्योग और बल को 
उत्साह देने के बदले गवनेमेण्ट खुद ही अपने उद्योग को बढाने लगे; अथवा 
यदि उन लोगों को सब बातें बतलाने, सलाह देने ओर उनसे कोई भूल हो 
जाने पर उसे उनके गले उतार देने के बदले, हथकडी ओर बेडी के जोर पर 
वह उनसे जबरदस्ती काम लेने लगे; अथवा यदि उनको एक तरफ हटा कर 
अथात्‌ उनकी परवा न करके--उनको तुच्छ समझकर---उनका काम 
गवनेमेंट खुद ही करने लग, समझना चाहिए कि उसने अपने अधिकार की 
सीमा का उल्लंघन किया । अतएवं यह निश्चित जानना चाहिए कि उसी समय 
से अनर्थ का आरम्भ हुआ । किसी देश--किसी राज्य--की कीमत या योग्य- 
ता उन छोगों की कीमत या योग्यता पर अवलम्बित रहती है जो उस देश 
में रहते हैं । अर्थात्‌ प्रजा जितनी ही अधिक योग्य और सुशिक्षित होगी 
राज्य-व्यवस्था भी उतनी ही उत्तम, दृढ़ ओर बलूवती होगी । अतएवं जो 
गवर्नमेंट प्रजा की मानसिक वृद्धि ओर यथेष्ट उन्नति की तरफ पूरा ध्यान 
न देकर प्रता की छोटी बातों में सिफं इस लिए द्खल देती है जिसमें वे बातें 
कुछ अधिक योग्यता से की जायें, अथवा अनुभव के आधार पर बनाये गये 
काम-काज करने के नियमों के अनुसार ही लोग उन्हें करें, उसे पीछे से 
अफसोस होता है । जो गवर्नमेंट प्रजा की मानसिक वृद्धि की तरफ दुलक्षय 
करती है ओर उसे अपना गुलाम समझकर इस लिए दुबंल कर देती है 
जिसमें वह गवर्नमेट की आज्ञा के अनुसार सारे काम--फिर चाहे वे प्रजा के 
फायदेही के लिए क्‍यों न हों---चुप चाप किया करे उसे, कुछ दिनों में यह 
बात अच्छी तरह मालूम हो जायगी कि छोटे आदमियों से--अथांत्‌ जिन 
में बहुत थोडी बुद्धि है उनसे--बड़े बडे काम कभी नहीं हो सकते । उसके 
ध्यान में यह बात भी आजायगी कि जिस राज्यरूपी पेंच को अच्छी तरह 
चलान---जिस महकमेशाही रूपी यंत्र को सफाई से जारी रखने--के लिए 
उसने प्रजा का इतना नुकसान किया वह यंत्र अब अधिक दिन तक 
नहीं चल सकता। क्योंकि जब प्रजा की बुद्धि, उद्योगशीलता और शक्ति का 
सर्वेथा छ्वास ही हो जायगा तब उस यंत्र को चलावेगा कोन ! अतएय 
वह जरूर ही बन्द हो जायगा । 


समाप्त । #<534 

हिन्दी-ग्रन्थ-रत्नाकर कायोलयके ग्रन्थ । 

हमारी हिन्दी-प्रन्थ-रत्नाकर-सीरीज हिन्दीमें सबसे पहली, सबसे 
अच्छी, और नेत्ररंजिनी प्रन्थमाला है। इसमें अब तक ४५ ग्रन्थ 
निकल चुके हैं, जो हिन्दीके नामी नामी लेखकोंके लिखे हुए हैं, 
जिनकी प्रायः सभी विद्वानोंने प्रशंसा की है और जो दो दो तीन 
तीन बार छपकर बिक चुके हैं। नाटक, उपन्यास, गल्प, नीति, 
सदाचार, राजनीति, स्वास्थ्य, इतिहास, जीवनचरित और विज्ञान आदि 
सभी विषयोंके ग्रन्थ हैं। आगे और भी बढ़िया बढ़िया ग्रन्थ निकाल- 
नेका प्रबन्ध हो रहा है। इस माछाका एक सेट आपके घरू 
पुस्तकालयमें अवश्य होना चाहिए। इससे उसको शोभा बढ़ जायगी। 

इस ग्रन्थमालाके सिवाय हमारे यहँसे और भी अनेक ग्रन्थ प्रकाशित 
हुए हैं। इसके सिवाय अन्य स्थानोंकी पुस्तकें भी हम अपने ग्राहकोंके 
सुभीतेके लिए रखते हैं। इसके लिए हमारा बड़ा सूचीपत्र मैँगा छीजिए। 

नीचे लिखी सूचीमें जिन ग्रन्थोपर + चिह्न हे, वे सीरीजकीके सिवाय 
हमारी प्रकाशित की हुईं अन्य उत्तम पुस्तकें हैं:-- 


बिना चिह्की सीरीजकी पुश्ष्तकें हैं । 
नाटक। । प्रहसन । 
दुर्गादास १८) | सूमकेघर धूम ।) 
प्रायश्वित्त ।) | उपन्यास | 
मेवाड-पतन ॥#) | प्रतिभा १।) 
शाहजहों ॥#) . आँखकी किरकिरी १॥०) 
उस पार १०७)  शान्ति-कुटीर ।॥#) 
ताराबाई १) | अन्नपूर्णाका मन्दिर १) 
नूरजहों १४) | छत्रसाल १॥) 
भीष्म १२) | हंदयकी परख (जिल्ददार) १») 
चन्द्रगुप्त १) गठपशुच्छ । 
सीता ॥”) | फूलोंका गुच्छा ॥४) 
+ भारत-रमणी ॥& नवनिधि ( जिल्ददार ) १#) 
+ सिहल-विजय १००) | + कनक-रेखा ॥॥ ) 


+* पाषाणी ॥ पुष्प-लता १ 


गलपे । + युवाओंको उपदेश ॥०) 
+ दियातले अँधेरा “)॥ |+ पिताके उपदेश £) 
+ सदाचारी बालक &) |+ शान्ति-वेभव ।) 
+ श्रमण नारद £) |+ बच्चोंके सघारनेके उपाय. ॥) 
+ सुखदास ॥#) |+ विद्यार्थि-जीवनका उद्देयश. ८“) 
काव्य । स्व्रियोपयोगी । 
+ बूढ़ेका ब्याह #) |+ ब्याही बहू ।)॥ 
+ अंजना-पवनंजय “)॥ (+ विधवा-कर्तन्य | ॥ ) 
+ देवदूत |) राजनाति-विज्ञॉन । 
जीवन-चरित । सस्‍्वाधीनता २) 
आत्मोद्धार १) | साम्यवाद २॥ ) 
+ कनेल सुरेश विश्वास ॥) | देश-दर्शन ३) 
+ कोलम्बस ॥॥) | स्वदेश ॥#) 
काबूर १) | राजाओर प्रजा(जिल्द ०) १) 
महादजी सिन्धिया ।॥£) चिकेत्सा-विज्ञान । 
इांतिहास। उपवास -चिकित्सा ॥। ) 
आयलेंण्डका इतिहास १॥॥#) [+ प्राकृतिक-चि कित्सा 7) 
+ जनसाहित्यका इतिहास |) + योग-चिकित्सा £) 
+ भारतके प्राचीन राजवंश. ३) + सुगस चिकित्सा #+) 
नाति ओर सदाचार । + दुग्ब-चिकित्सा ८“) 
मितव्ययता ।॥%) प्रकीणेक । 
चरित्रगठन आर मनोबल ।) . चोबेका चि ॥॥#+) 
सफलता और उसकी ..गोबर-गणेश-संहिता ।॥“ ) 
साधनाके उपाय ॥॥) . बंकिम-निबन्धावली ॥) 
स्वावलम्बन १॥) '+ हन्दनके पत्र % ), 
+ अस्तोदय और स्वावलम्बन १%#) . छाया-दशन १।) 
आनन्दकी पगड्ंडियाँ १); विक्षा ॥“ ) 
+ जीवननिवाह ) | + व्यापार-शिक्षा ॥“ ) 
+ अच्छी आदतें डालनेकी क्षिक्षा>))॥ . सरल मनोविज्ञान १॥) 


यह मूल्य सादी जिल्दका हैं। कपड़ेकी जिल्ददार पुस्तकोंका मूल्य ।) ॥।) 
॥) अधिक है। हमारा पूरा पता--- 


हिन्दी-ग्न्थ-रत्नाकर कायोलय, 


हीराबाग, पो० गिरगांव, बम्बई । 





